
NICOLAUS COPERNICUS TORUNII IN PRUSIA NATUS, PATRE 
NICOLAO COPERNICO, MATRE VERO OUAE ERAT GERMANA 

NICOLAUS COPERNICUS Torunban, Poroszországban született. 
Apja Nicolaus Copernicus, német származású anyja nővére volt a 
toruni Lukasz Watzelrode warmiai püspöknek, aki a keresztesek 
ügyében kiváló érdemeket szerzett a lengyel államnak 


(Az egyes tanulmányok előtt álló mottók az első részletes lengyel 
Kopernikusz életrajzból Szymon Starowolski Scriptorum Polonicorura 
Hecatontas / Velence, 1627] című művéből származnak). 


STANISLAW HERBST 
NICOLAUS KOPERNIKUSZ HAZÁJA ÉS KÖRNYEZETE 


Kopernikusz Torunban született. (Kopernikusz lengyel neve Mikolaj 
Kopernik. A kor tudósaihoz hasonlóan azonban ő is neve latinos 
alakját használta: Nicolaus Copernicus. Nálunk e név magyaros 
írásmódja annyira elterjedt, hogy ettől mi sem térünk el.) 


Eleinte valószínűleg a szomszédos Chelmnóban tanult, majd ötévi 
krakkói és nyolcévi olaszországi tanulmány után már érett férfiként 
a warmiai egyházmegye kanonokja lett a lidzbarki püspöki 
udvarban. Az olsztyni káptalani birtokok jószágigazgatóságán is 
tevékenykedett, leghosszabb ideig azonban a fromborki 
katedrálisban élt. Sokszor utazott innen a porosz 
tartománygyűlésekre, kétszer látogatott cl a fővárosba Krakkóba s 
egy alkalommal Poznanba. 


Kopernikusz hazája: az egykori királyi Poroszföld Warmia földjével 
és a csillagász szülővárosával, Torunnal. E területek 1454óta 
Kopernikusz tágabb hazájához, a lengyel államhoz tartoztak. 
Beszélhetünk legtágabb értelemben vett hazáról is: a tudósok és a 
XV-XVI. századforduló európai kultúrájának egyetemes államáról. 


I. KOPERNIKUSZ HAZÁJA 


A litván nagyfejedelemséggel 1386-ban unió formájában egyesült 
lengyel királyság a jagelló-dinasztia uralkodása alatt a XV. század 
második felében Európa legkiteijedtebb állama volt. 1453-ban a 
törökök elfoglalták Konstantinápolyt, ennek folytán a földközi- 
tengeri kereskedelem lehanyatlott, s az európai gazdasági élet 
súlypontja áttolódott a Baltikumra, és egyben a lengyel-litván 


nyersanyag hátországra, amelyet átszeltek az orosz nyersanyagokat 
szállító nagy szárazföldi tranzit útvonalak. Nyugat-Európa 
demográfiai és termelési fejlődése megnövelte a keresletet a 
gabona, a rostnövények és az erdőgazdasági termékek importja 
iránt. 1480 körül a balti-tengeri kereskedelemben fordulat állt be. A 
nyugat-európai kereskedők mindenekelőtt a hollandok 
megdöntötték a Balti-tenger nyugati részén a Hanza-városok addigi 
egyeduralmát, és közvetlen kereskedelmi kapcsolatot teremtettek a 
Balti-tenger keleti kikötőivel, mindenekelőtt a lengyel kikötőkkel: 
Gdanskkal, Elblaggal és Braniewóval. A gabonaárak emelkedése 
ösztönzőleg hatott a növénytermesztés fejlesztésére, főként a kiviteli 
felesleg termelésére alkalmas mezőgazdasági nagybirtok 
kialakulását serkentette. Az Elbától keletre a nagybirtokok, az 
úrbéri majorságok kiépülése folytán a mezőgazdasági termékek ára 
aránytalanul gyorsan megnőtt a kézműipari termékek árának és a 
béreknek a növekedéséhez viszonyítva. A XVI. század húszas éveitől 
kezdve egyre szélesebbre nyílt az árolló, főleg azért, mert a 
hagyományos kézműipar nem tudott lépést tartani a 
manufaktúrában szervezett termelés fejlődésével, mivel az ehhez 
szükséges anyagi eszközöket csak a kereskedelmi tőke és a 
nagybirtok tudta biztosítani. 


A nagy területű lengyel-litván állam a gazdasági fejlődés 
szempontjából csak lassan összeforró differenciált szervezetet 
jelentett, amelyben sok nemzetiséghez és valláshoz tartozó emberek 
éltek. Lengyelek voltak a legtöbben, mellettük sok pravoszláv 
ruszin, litván élt itt, kisebb csoportokat alkottak az örmények, a 
muzulmán tatárok és a judaizmus hívei: a zsidók és a karaiták. A 
nagyobb városok gazdagabb rétegeit a lengyelekhez asszimilálódó 
németek alkották. A kisebb városokat csaknem kizárólag lengyelek 
lakták. 


Sajátos arculatú volt a Jagelló birodalom szélén elterülő Poroszföld, 
amelyet a német lovagrend a XIII. században hódított meg. A 
szlávokkal és balti poroszokkal benépesített területet a németek 
részben kolonizálták. A poroszok két övezetben laktak: az általában 
igen termékeny balti-tengeri partvidéken, és a mai napig is erdőkkel 
borított morénás tóvidék dombjain. Ezt a természetes sáncot a 
jellegzetes és a jó termőföldje miatt régóta művelt széles Visztula- 
völgy szelte át. Ehhez csatlakozott a Hollandiában kidolgozott 

módszerekkel megerősített és állandóan növelt Visztula-delta. 


A XIII. és a XIV. században a leigázott őslakosság elégedetlensége 
többször tört ki felkelésben. A Poroszföldön védekezésül sűrű 
erődrendszert építettek ki, amely 120 szerzetesi és püspöki várból, 
valamint a védelmük alatt keletkező városokból állt. A nagy 
városok felkelése idején a polgárok lerombolták a keresztesek 

várait, a városi erődítményeket pedig korszerűsítették. 


A XV. században ismét kiélesedctt az ellentét az új telepesek és a 
lovagrend között. A keresztes állam poroszországi földjeinek 
nemessége és polgársága, nemzetiségre való tekintet nélkül, 1454- 
ben felkelést szervezett a lovagrend gazdasági elnyomása és 
zsarnoksága ellen. A lovagrendi földekhez gazdaságilag és 
kulturálisan szorosan kapcsolódó lengyel királyság segítségét kérték 
tervükhöz. 


A háborúnak, amelyet a királyi Poroszföld és a lengyel királyság 
hatalmas anyagi erőfeszítésével zsoldos katonák vívtak meg, fontos 
világnézeti jelentősége volt. A hagyományos egyházi intézménnyel, 
így a keresztes lovagrenddel és annak a német-római császársághoz 
tartozó államával szemben állt az alattvalóknak az a joga, hogy az 
igazságtalan hatalom ellen felkeljenek. E jog koncepcióját a porosz 
városok megbízásából lengyel teológusok dolgozták ki. A lengyel 
királyság és a királyi Poroszföld legyőzte a kiátkozással okozott 
válságot, a lovagrend ugyanis csalárd módon megszerezte a 
kiátkozás jogát a megvesztegethető római Kúriától. A tizenhárom 
évig tartó háború után, 1466-ban megkötött béke véglegesen 
megpecsételte a lovagrend katasztrófáját ezen a területen. A rend 
nagymestere, eddigi hatalma egy részének megtartása mellett, a 
lengyel királyság hűbérese lett. 


A király közvetlen fennhatósága alatt álló területek és a hűbéri 
földek között megállapított határ eléggé mesterkélt volt, mert a 
warmiai püspökség csaknem enklávét alkotott, amelyet a királyi 
Poroszfölddel mindössze keskeny tengerparti sáv kötött össze. A 
püspökséget szinte teljesen körülzárták a lovagrendnek meghagyott 
földek. 


Az országot gazdasági romlásba sodorta a tizenhárom évig tartó 
háború (1454-1466), amelynek ütközetei nagy területen, több ízben 


nagy létszámú katonai egységek között folytak le. A lakosság 
embervesztesége meghaladta az 502600ot, és több mint száz évbe telt, 
amíg a korábbi lélekszámot elérték. A nagyszerű gazdasági 
konjunktúra, a korábban a keresztesek kormányzása alá tartozó 
földek egyesítése a nagy, gazdag birodalommal, a lengyel királytól 
kapott több privilégium és a széles körű autonómia azonban 
meggyorsította az újjáépítést és a termelési struktúra átalakulását. 
Az átköltözési hullám kezdetén, még 1458 előtt érkezett meg 
Kopernikusz apja Krakkóból Toruiíba és Barbara Watzenrodéval 
(egyes források szerint Watzelrode a szerk.) Lukasz Watzenrode 
kanonok később warmiai püspök húgával kötött házassága révén 
bejutott a patríciusok sorába. 


A balti-tengeri kikötőkhöz vezető tranzitszállításokból négy Visztula 
menti nagy város húzott hasznot, minthogy ez a folyó volt a lengyel 
földek fő szállítási útvonala: Torun, Chelmno, továbbá a Visztula 
torkolatánál Gdansk és Elblag. E városok patríciusai irányították a 
gazdasági és politikai életet a tartományban, amely egyébként a 
porosz királyság legvárosiasabb része volt. A királyi Poroszföld 
autonómiája, a Lengyelországgal kötött szövetség gazdasági előnyei, 
Lengyelország kulturális vonzereje és politikai védelme a roskatag 
császárság és a lovagrend állandóan megismétlődő területi 
követeléseivel szemben, mind olyan tényezők voltak, amelyek 
elősegítették, hogy az 1454-ben kötött és a közös háborús 
erőfeszítésekben megszilárdult szövetség még szorosabbá és 
maradandóvá váljon. 


A német birodalom keleti területeinek mezőgazdasági pangása és a 
Hanzavárosok hanyatlása idején nemcsak a gazdasági kapcsolatok 
szélesedtek ki, hanem a németalföldi kultúra elemei is 
beáramlottak. A gazdagabb polgárok körében elterjedt és különösen 
népszerűvé vált a tanítással is foglalkozó Közös Élet Testvéreinek 
(Fratres Communis Vitae) mozgalma és e szervezet modern 
vallásossága. A kereskedői tevékenységhez szükséges mérlegelő és 
kockázatot vállaló magatartáshoz a komolyság, az egyszerűség és a 
szorgalom tisztelete járult. A magukat az írásnak és az oktatásnak 
szentelő, de kapcsolatukat a világgal fenntartó testvérek körében 
általános volt a tiszta latinságra való törekvés és az ókori irodalom 
iránti érdeklődés. Chelmnói iskolájuk szelleme mérsékletet és 
meggondoltságot sugárzott, ellenkező véglete volt a dominikánusok 


és a ferencesek élénk prédikátori tevékenységének. A németalföldi 
festészet is tért hódított, sőt a helybeli művészek alkotó munkáját is 
serkentette. 


A warmiai egyházmegye, amelyben Kopernikusz rövid 
megszakításokkal negyven évet töltött, a királyi Poroszföld 
különálló része volt, vagyonilag püspöki és káptalani részre oszlott. 
Kereskedővárosa, Braniewo volt egyedül nagyobb, néhány kisebb 
város gazdaságilag alárendelt szerepet játszott. Ide tartozott 
Lidzbark, pompás s a mai napig is megmaradt tágas kastélyával, 
amely négyzet alakban vette körül az árkádos udvart, és püspöki 
rezidenciául szolgált; továbbá Frombork balti-tengeri kikötő, amely 
egy hegy lábánál terül el. A hegy tetején bástyákkal és falakkal 
védett katedrális emelkedik a magasba. A mai napig is megmaradt a 
katedrális-erőd falain kívül fekvő kanonoki udvarházak egy része, 
ahonnan az öbölbe benyúló keskeny félsziget sötét erdősávja zárja 
le a tenger felé a kilátást. A püspöki fejedelemség déli részén, a 
tengertől 100 km-re, az erdővel borított tóhátságon, a morénák 
kavicsos dombvidékén a Lyna folyó magas, szakadékos martján 
emelkedik Olsztyn városa, várkastélya akkoriban a káptalani 
uradalmak jószágkormányzóinak tulajdona volt, ma a vajdaság 
gyorsan fejlődő székhelye. 


Amíg Warmiának a tengerparti, földművelésre alkalmas részén 
németek és elnémetesített balti-tengeri poroszok telepedtek le, 
addig a déli, erdővel borított részt (Olsztynt és környékét) a közeli 
Lengyelországból áthúzódó telepesek népesítették be. Főként az 
1454-1466 és 1520-1521 közötti háborúk után telepítették be 
lengyel parasztokkal az elnéptelenedett földeket. Az egyházi 
birtokok jószágigazgatójaként éppen Kopernikusz végezte ezt a 
munkát; beutazta a falvakat és a letelepedett parasztokról pontos 
jegyzéket vezetett. A lengyel falusi környezetben Dél-Warmia városi 
lakossága is ellengyelesedett. A régi lengyel településeken számos 
gazdag kisnemes és paraszt élt, ugyanakkor Warmiában, ebben a 
szegény és újratelepített országban sok kisparaszt lakott, és kevés 
volt a nemesi katonaállításra kötelezett birtok. 


II. KOPERNIKUSZ KÖRNYEZETE 


Kopernikusz kora ifjúságát Tornában, a királyi Poroszföld egyik 
nagy városában töltötte. Torun a tizenhárom éves háború után 


dinamikusan fejlődött, a XV. század második felében azonban 
Gdansk megelőzte. 


Kereskedelmi központ volt, amelyet a keresztesek 1231-ben 
alapítottak a Visztula mentén, a lengyel lakta chelmnói területen, a 
porosz határszélen. 1280-ban közvetlen környékén épült ki a főleg 
kézműiparral foglalkozó Új-Torun, amely meggyorsította idősebb 
szomszédja fejlődését. Torun a XIV. században a lengyel hátország 
révén virágzásnak indult, fejlődését azonban a XV. században 
lefékezték a keresztesek Lengyelország ellen viselt háborúi. 
Templomaival, az óvárosi városházával, erődjeivel, monumentális 
téglaépítményeivel, szobrászatával s gazdag festészetével Torun ma 
is csodálatot kelt. 


1466 után nyugodtabb évek következnek. A gótika új fejlődési 
szakaszba lép, szakítanak a vertikális vázszerkezettel, és áttérnek a 
vízszintes megosztású, sima falakkal kialakított belső terekre. A 
gótika e korszakának egyik legnagyszerűbb épülete az 1468-1472 
között épített Keresztelő Szent János plébániatemplom, amely ma is 
uralkodik a város látképe felett. Hatalmas csarnokában áll az a 
bronz keresztelő kút, amelynél 1474-ben az óvárosi kereskedő fiát a 
kereskedők patróliusának tiszteletére Nicolaus (Mikolaj) névre 
megkeresztelték. A tehetséges fiú, aki korán árvaságra jutott, 
vállalkozó szellemű nagybátyja támogatását élvezte. Lukasz 
Watzmrode warmiai kanonok (1489-től püspök) volt. Unokaöccsét 
nem a kereskedő gyermekek szokásos iskolájába adta. A csillagász 
olyan környezetből került ki, ahol megismerte a számolás 
tudományát, a pénzügyek intézését, és megtanulta a csillagászati 
naptár adatainak alkalmazását. Az akkori embereket sokat 
foglalkoztatták a csillagászati jelenségek, valamint a városok belső 
ügyei. Nemzetközi látókörük szűk volt. Kereskedői 
tevékenységükben a kalkulációt a kockázatvállalással és a 
becsületes munka kultuszával kapcsolták össze. 


Kopernikuszt egyházi pályára, magasabb tanulmányokra szánták. 
Torunból bizonyára Chelmnóba küldték, ahol a toruni plébániai 
iskolánál magasabb szintű , studium particulare?" működött. 


Chelmno a nagyobb porosz városok közé tartozott. A Visztula 
partján feküdt, Toruntól északra, tőle egynapi járásra. A háború 
után gazdaságilag nem fejlődött, ezzel szemben régi oktatási 


hagyományai voltak: a XIV. században porosz egyetemet akartak itt 
felállítani. A Közös Elet Testvérei tanítványaik elé nem a 
szülővárosukra jellemző, minden áron való meggazdagodást tűzték 
ki célul, hanem figyelmüket mis felé irányították, és más erkölcsi 
fogalmakat adtak. 


1491 őszén a tizennyolc éves Kopernikusz beiratkozott a krakkói 
egyetemre, noha a Balti-tenger melletti rostocki vagy a greifswaldi 
egyetem közelebb lett volna lakóhelyéhez. Nemcsak a családi 
hagyományok miatt döntött így, hanem azért is, mert akkoriban 
Krakkóban működött Európa egyik legkiválóbb egyeteme. 


Krakkó volt az ország fővárosa és egyúttal a kereskedelem, a 
mezőgazdaság és a bányaigazgatás központja is. Lakosainak száma 
felülmúlta a királyi Poroszföld városaiét, és nemzetiségi összetétele 
is különbözött azokétól: az erős lengyel környezetben 
ellengyelesedett német patríciusok mellett otthonosan érezték 
magukat itt az olaszok is. A polgárság felett bizonyos mértékig a 
főnemesség uralkodott. 


Politikai lehetőségeiket a kereskedelmük nagy részét az Adriai- és a 
Fekete-tengeren lebonyolító négy állam, Lengyelország, Litvánia, 
Csehország és Magyarország határai szabták meg. A balti-tengeri 
problémák háttérbe szorultak a növekedő török veszély miatt. A 
fekete-tengeri kikötők elvesztése után (KaffaFedoszja a Krím- 
félszigeten 1475-ben, Kilia és Belgorod-Ata Júlia a Duna 
torkolatánál, 1484-ben) került sor a balsikerű 1497-és moldvai 
hadjáratra. 


Krakkó arculata eltért a királyi Poroszföld városainak képétől. 
Épületei fehér kőből készültek, a porosz városokban pedig csak 
téglaépítményeket emeltek. Kopernikusz odaérkezésekor a 
gótikának új szakasza kezdődött, amely KözépEurópából 
Szászországon és Szilézián, valamint Felső-Magyarországon át 
érkezett ide, a spanyol platereszk stílus megfelelőjeként. 


Az új építészeti stílus kialakulását megelőzte a nagyméretű 
táblaképfestészet és az oltárszobrászat. A Torunból és Chelmnóból 
érkező jövevény itt megismerhette a késő gótika hatalmas, 
többalakos kompozícióit és e stílus nagyszerű miniatúra művészetét. 


(Torunban a híres Krisztus levétele a keresztről című alkotás csak 


1495-ben készült el.) 


A templomok falát szőnyegszerűen borították a falfestmények, 
ezenkívül a berendezési tárgyak között számos szobor, ötvösmunka, 
drapéria volt. E kor szellemisége nem veszi figyelembe a 
történelmet. A művész a bibliából és a szentek életéből vett 
jeleneteket saját korában helyezi el: a szentek mellett köznapi és 
korabeli személyeket láthatunk. Így teljes képet kapunk az akkori 
emberről, megjelenéséről, öltözködési módjáról, ruházatáról, 
magatartásáról, jelleméről és társadalmi hovatartozásáról. E 
művészet elterjedését elősegítik a lengyel szellemi életben 
ekkoriban végbemenő változások, amelyek alapja ,a világ és az 
ember felfedezése". A szimbolikus, hagyományos színekkel 
megformált hieratikus alakok kezdenek egyéni arcot ölteni, hogy a 
nagyobb hatás érdekében minél igazabban mutassák be a 
fényjátékait és ennek segítségével magát az életet. A technikai 
nehézségek és a nyomasztó megkötöttségek gátolták a 
monumentális táblakép festészet fejlődését. Az új, a korszerű 
könnyebben talált helyet a sokkal előkelőbb, választékosabb 
miniatúra festészetben. A XVI. század első éveiben e művészeti ág 
Krakkóban virágkorát élte. Sok értékes liturgikus könyv és 
imakönyv látott napvilágot, illusztrációik egyre jobban tükrözték a 
kifinomult ember személyes, individuális élményeit és az őt 
körülvevő, teljes valóságot, bemutatva az egész táj és a rejtett 
részletek minden báját. 


Talán a legkülönlegesebb és már teljesen világi témájú alkotás a 
Baltazar Behem krakkói író megrendelésére készült Codex picturatus. 
A mű a krakkói céhek alapszabályainak gyűjteménye, amelyet 
huszonnyolc miniatúra díszít. Ezek, mint valami festészeti 
szonettek, bemutatják az egyes kézműves mesterségek 
jellegzetességeit. A műhelyek belseje, a lengyel tájak, a havas tél, a 
tikkasztó nyár szimbólumgyűjteménye és lírai költészete a városi 
életnek a maga nemében páratlan enciklopédiája, amelyet a valódi 
arany ragyogásával, de mindenekelőtt a fehér és fekete, a 
citromsárga és a kék színek finom összeállításával készítettek el; ezt 

a színskálát 150 évvel később Vermeernél fedezzük fel újra. 


A festészet és a szobrászat az arany ragyogásával, a színek 
tisztaságával, az elbeszélés dc$-ámaiságával, vallásos tárgyával inkább 


az emberi érzelmekre hatott, de a szellemi fejlődést is ösztönözte. 


Ebben az időben a krakkói művészetet gótikus architektonikus, 
faragott oromzattal díszített triptichonok és poliptichonok is 
képviselték. Az istentisztelet alatt kitárt szárnyas oltárnak el kellett 
kápráztatnia a nézőt gazdagságával, ugyanakkor az előtte 
végbemenő egyházi szertartást is szolgálnia kellett. Ez indokolja az 
inkább konzervatív, hieratikus formát, ezért alkalmazták az aranyat 
az alakok, a bibliai jelenetek háttereként is. A triptichon 
szárnyainak külsejét (amely a szárnyas oltár becsukása után látható) 
a fiatal, gyakran új utakat kereső festők szerényebb munkái 
díszítették. Bár itt a mindennapi életet ábrázolták, az aranyozást 
ugyanolyan gazdagon alkalmazták. 


Az első nagy krakkói triptichon a dominikánusok templomában 
1467-ből származik. Ez a mű az egyik első realizmusra törekvő 
alkotás, a vallásos téma itt jelenik meg először a valódi táj növény- 
és állatvilága keretében, nemegyszer jellegzetes Krakkó-vidéki 
kolorittal. A térben és időben távoli eseményeket szimbolikusan úgy 
ábrázolják, mintha most és itt mennének végbe, a szomszédos 
sikátorokban, a pásztorok, parasztok, a kézművesek és a kereskedők 
jelenlétében. 


A krakkói oltárok közül kiemelkedik a Mária templom Kopernikusz 
szeme előtt befejezett, faragott poliptichonja, amelyet tizenkét éven 
át aranyozott és festett Wit Stwosz (német nevén Veit Stoss), a 
német származású lengyel szobrászművész. Az alkotás a kor európai 
művészetének egyedülálló darabja. A polgárok adományaiból 
gyűjtötték össze az elkészítéséhez szükséges összeget. Csupán a 
díszítéshez több aranyat használtak fel, mint az akkori Európa 
bármely más oltárához. A mű rendkívül nagy hatással van a 
szemlélőre. 


Magdalena Rusinek) 


Kopernikusz szülőháza Torunban (Foto 


A krakkói Collegium Maius udvara (a Lengyel Tudományos Akadémia 
Művészeti Intézete engedélyével) 


Az olsztyni vár (foto : Magdalena Rusinek) 


A lidzbarki vár (foto : Stanislaw Moroz) 


A fromborki katedrális (foto : Magdalena Rusinek) 

Frombork, Kopernikusz tornya (a Lengyel Tudományos Akadémia 
Művészeti Intézete engedélyével) 

,; Theophilaeti Scolastici Simocati Epistolae" Kopernikusz 1509-ben 
Krakkóban kiadott fordítása címlapjának facsimiléje (Theophilaktosz 
Szimokattész: Levelek című könyvéből, Parístwowe Wydawnictwo 
Naukowe, Varsó, 1953) 


A szekrény a szelíden lehanyatló Mária halálát ábrázolja a felindult 
apostolok körében; erről tanúskodik fájdalmas arckifejezésük, kezük 
tördelése, rogyadozó lábuk, s vihar zilálta, nehéz, arany ruhájuk. 
Mindegyikük külön-külön, mindegyikük másként éli át Mária 
halálát, s ki tudja, talán korának, kora addigi rendjének elmúlását 
is. A szárnyak sokszínű domborművei nemcsak az Anya életét és a 


Fiú kínszenvedését mondják cl, hanem bemutatják a hanyatló 
középkor emberét, életét, bűneit és felemelkedését is. 


A polgárok körében elért sikerek megnyitották a művész számára a 
Wawel királyi székesegyházának kapuit is. Itt alkotta meg kiváló 
művét, az 1492-ben elhunyt Jagelló Kázmér mauzóleumát. A gyász 
hagyományos szimbolikus alakjaival díszített síremléken a király 
vörös márványból készült s a hiteles halotti maszkot idéző, görcsbe 
rándult reális alakja megragadó ellentétet képez az egymást 


keresztező késő gótikus ívek pompás baldachinja által ábrázolt 
éggel. 


A nagy szobrász Krakkóban töltötte élete legboldogabb és 
legtermékenyebb éveit (1477-1496). Későbbi, tragikus, nürnbergi 
éveiből származik Filippo Calliniachusnak, az olasz történésznek, 
humanistának a krakkói katedrálisban elhelyezett bronztáblája. 
Callimachus a Jagellók politikai tanácsadója volt, Torun óvárosának 
piacterén épült kőháza a Kopcrnikuszok családi házának 


szomszédságában állt. 


Stwosz Krakkóban több tanítványát és követőjét hagyta hátra. 
Kezük alól számos jeles műalkotás került ki, amelyeken bemutatták 
a XVI. század eleji Lengyelországot és lakóit. 


A krakkói festészet továbbra is virágkorát élte. Az alkotások közül 
kiemelkedik Marcin Czarny Mária halála című műve a bodzentini 
triptichonon (1508), az alapító Jan Konarski püspök portréjával. 


Az egyetem támogatásával felállították az első nyomdát is. 


A krakkói egyetemnek, amelyen Kopernikusz négy évig tanult a 
szabad művészetek fakultásán, már a XIV. század első feléből voltak 
hagyományai. Pezsgő élete egész Európából (de főleg Közép- 
Európából) vonzotta a diákokat. Tanulmányozták a római irodalmat 
és az olasz humanisták műveit. 1492-ben például tíz klasszikus 
előadás-sorozatot tartottak Cicero, Ovidius, Vergilius műveiből 
(Bucolica, Aeneis, Georgicon). A természettudományok területén 
Arisztotelész fizikájának Buridan-féle tolmácsolását vizsgálták. A 
francia skolasztikus a fizikai mozgást olyan módon tárgyalta, hogy 

azzal lehetővé tette a fizika és a csillagászat 


továbbfejlődését. Buridan (1300-1358) a világ megfigyelésének a 
fontosságát is hangoztatta. 


Krakkóban magas szintű matematika- és csillagászatoktatás folyt. 
Lehet, hogy a politikus Watzenrode püspök unokaöccsének 
lehetősége nyílt arra, hogy érintkezzék a szellemi kultúra 
egyetemen kívüli , második köré"-vel, ahol a püspökökön, 
politikusokon és diplomatákon kívül a Krakkóban vendégeskedő 
humanisták is megjelentek. 


Kopernikusz Krakkóban nem szerzett tudományos fokozatot, de 
kétségtelenül alapos tudásra tett szert. Matematikai ismeretei és 
tudományos megfigyelései alapján felismerte, hogy a 
világmindenség geocentrikus felépítését hirdető elméletben 
ellentmondások rejlenek. Tanulmányai folytatására 1496-ban 
Olaszországba utazott, de az is célja volt, hogy gyötrő problémájára 
választ kapjon. Kopernikusz ott-tartózkodása előtt, 1495-1496-ban 
zajlott le Itáliában a haditechnikai forradalom. Az állam 
szolgálatában álló tudósok és művészek új mérnöki megoldásokat 
kerestek, hogy az akkoriban felfedezett tűzfegyvereknek az addig 
használt fegyverekétől jóval nagyobb pusztító hatása ellen védeni 
tudják az erődítményeket. Azt is vizsgálták, hogy a tüzérség 
mozgékonyságát hogyan tudják jobban kihasználni a harctereken. 
Gonzalo Fernández de Córdoba hadvezér ekkor kezdte alkalmazni a 
spanyol harcászati tapasztalatokat Itália tüzérségi lőterein. Nem 
tudjuk, hogy a lengyel királyságból érkezett diák hogyan reagált 
erre, azt sem tudjuk, hogyan hatottak rá az ókor műemlékei és az új 
stílusirányzatú képzőművészeti alkotások Bolognában, Ferrarában, 
Padovában és VI. Sándor pápa Rómájában. Az azonban bizonyos, 
hogy lelkesen számolta és egyre gondosabban ellenőrizte az , égi 
szférák" megfigyeléseinek eredményeit, utazásának tulajdonképpeni 
célja, a jogi és az orvosi tanulmányok mellett. 


Kopernikusz 1503-ban megszerezte az egyházjogi doktorátust. 
Ezután visszatért Warmiába, és élete további részét ott is töltötte. 
1512-ig, nagybátyja haláláig a lidzbarki várban lakott. A püspököt 
kétszer elkísérte Krakkóba, s egyszer valószínűleg Poznanba is. Látta 
a változásokat Krakkó építészeti arculatában: a Collegium Maius 


1497-ben befejezett késő gótikus kristályboltozatait és a legtisztább 
toscanai reneszánszt képviselő olasz építészek első alkotásait; látta 


Wit Stwosz utolsó műveit és tanítványainak szobrait, valamint a 
firenzeiek első reneszánsz alkotásait. Látta az ország és a főváros 
gazdasági és technikai fejlődését is. Felújíthatta a régi 
ismeretségeket és barátságokat. Jó barátja volt Bernardus Wapowski, 
a híres térképész és történész, akivel később is levelezett. Itt 
nyomatta ki első könyvét, Theophiiaktosz Szimokattész bizánci 


történetíró görög nyelven írt művének, a Leveleknek latin fordítását. 


Bizonyára nem ismerhette meg a XVI. század fordulója körül 
született kiváló humanistákat (Hosius kivételével, aki 1538-tól 
warmiai kanonok, majd bíboros volt). Szoros kapcsolatba került 
viszont a jagelló-államok belpolitikai problémáival, mindenekelőtt a 
köznemesi osztály mozgalmával. A köznemesség anyagi jóléte 
növekedésével egyidejűleg a főnemesek hatalmának korlátozására 
és gazdasági előjogok megszerzésére törekedett. 


Kopernikuszt azonban leginkább a porosz kérdés érdekelte. Gyakran 
utazott nagybátyjával a porosz nemesi tartománygyűlésekre, az 
úgynevezett kis sejmikekre, amelyekre a káptalan még 1512 után is 
delegálta. Sokszor ment Gdanskba, Torunba, Grudziadzba, Elblagba, 
leggyakrabban azonban a lovagrend egykori fővárosába, Malborkba 
utazott, amelynek lenyűgöző szépségű vára, a nagymesterek hajdani 
rezidenciája még ma is áll a Nogat folyó mentén. A 
tartománygyűléseken, ahol a fő- és köznemesség, a papság, 
valamint a városok képviselői vettek részt, a gazdasági és politikai 
ügyekben jártas tudós elismert szaktekintélynek számított. Erre a 
korszakra még érvényes volt a lovagi rend jelszava: ,,cUevalerie et 
Science: gui moult bien conviennetit ensemble. (A lovagi rend és a 
tudomány jól megférnek egymással. ) Azt is hirdették, hogy e két 
pillér nélkül a világ káosz lenne. A doktori címmel a lovagokat 
megillető jogok jártak. 


A legszűkebb haza, a királyi Poroszföld, sajátos módon változtatta 
meg arculatát. Warmiában is egyre jobban tért hódított a 
reneszánsz, egyre gyakrabban használták fel a kristályboltozatok 
fény-árnyék hatásait. A téglaépületek csúcsívei kerekké váltak a 
Balti-tenger vidékét bejáró németalföldi építészek keze nyomán, 
vagy a Közép-Európa nagy kereskedelmi központjából, Lipcséből 
kiinduló utakon vándorló szász építészek alkotásaiban. A fromborki 
káptalanban összegyűlt szellemi kiválóságokhoz eljutottak a porosz 


nemesség gondjai, szószólójuk Lukasz Watzenrode püspök utóda 
Fahian Losainen (püspök 1512-1523 között) volt, aki tanulmányait 
Olaszországban végezte. A gdanski főnemcsség érdekeit a későbbi 
püspök, az erőszakos és könyörtelen Mauritius Ferber (püspök 
1523-1537 között) képviselte. A krakkói királyi udvar szerteágazó 
külpolitikájának képvi selője pedig Johannes Dantiscus volt, egy 
személyben költő és udvari ember, aki hosszú időn át 
Valladolidban, V. Károly császár udvarában követként működött. 
Baráti kapcsolatban állott Rotterdami Erazmusszal és 1537-ben 
Ferbert követte a warmiai püspöki székben. Ezt a tisztségét 1548-ig 
töltötte be. 


A káptalan, amelybe Kopernikuszt 1495-ben meghívták, csaknem 
kizárólagos polgári összetételével különbözött a többi, ilyen jellegű 
testülettől. A tagok túlnyomó része magasabb tanulmányokat 
végzett. Körükben kiváló humanistákat találunk, így a neves költőt 
és diplomatát, Dantiscust, vagy Kopernikusz közeli barátját, 
Tiedetnann Giesét, aki levelezett Rotterdami Erazmusszal, Philipp 
Melanchtonnal; és aki 1538-ban Chelmno, majd 1549-ben Warmia 
püspöke lett. Az egész országban elszórtan fekvő egyházi birtokok 
ellenőrzése, a királyi szolgálattal járó kötelezettségek és a külföldi 
tanulmányutak miatt a tizenhat tag közül rendszerint csak a fele 
tartózkodott a káptalan székhelyén. Fromborkban elevenen éltek a 
kanonoki közös élet hagyományai. A kanonokok elsősorban 
fromborki urak és nem papok voltak, akik saját birtokaikon 
gazdálkodtak és a káptalan közös vagyonának ügyeit intézték. 
Kopemikusznak voltak barátai (intrikusai, ellenségei is akadtak), 
ennek ellenére magányos volt. Politikai és gazdasági kötelezettsége 
mellett hódolt fő szenvedélyének, a csillagászati számításoknak és a 
megfigyeléseknek, amelyeket még a háború alatt sem hagyott abba, 
hiszen az égitestek akkor is ugyanúgy rótták pályájukat. E háttérben 
rajzolódik ki Tiedemann Giese barátsága. Az erazmusi gondolatok 
jegyében folyó beszélgetéseik mindkettőjükre ösztönzőleg hatottak. 
Kopernikusz rábeszélte Giesét, hosszú évek óta az egyetlen papot a 
káptalanban, hogy szálljon vitába a lutheranizmussal. A csillagászat 
iránt érdeklődő Giese pedig már chelmnói püspök korában 
megpróbálta rávenni Kopernikuszt, hogy teljes művet írjon és 
publikáljon, mivel barátja kizárólag csak táblázatok közzétételére 
hajlott. 


A kanonokok életének középpontja a furcsa, rideg templomerőd 
volt. A bástyákkal megerősített falak ötszögben zárták körül a 
mesterségesen egyengetett meredek dombot. Északkeleti részét az 
1329-1388 években épült gótikus szentély foglalja el, amely hosszú 
csarnokot képez, sarkain karcsú huszártornyokkal. A sima, csak 
ablakokkal megbontott oldalfalaktól élesen elüt a díszes, hosszúkás 
vakablakokkal és árkádokkal tagolt homlokzat. A Gotland szigetről 
származó homokkő elemeket faragványok borítják. A belső tér a 
presbitériummal együtt 86 m hosszú, szépségét emeli a 
templomhajók díszes boltozata. A templombelsőt az a nagy 
szárnyasokat uralta (ma az északi hajóban áll), amelyet Watzenrode 
püspök adományozott 1504-ben. Felállításának tehát Kopernikusz 
szemtanúja volt. A szekrény aranyozott belsejében a toruiíi szobrász 
a Madonna a gyermek Jézussal alkotását helyezte el. 


Warmiának és a királyi Poroszföldnek sok gondot okozott a 
keresztesek szomszédsága. A német lovagrend még a XV. század 
elején is Európa csaknem minden országában számíthatott a 
szerzetesek és a keresztes vitézek támogatására, akik hatalmas 
költségeket vállaltak a kereszténység védelmének érdekében. A 
tizenhárom éves háború folyamán (1454-1466) a rend már 
nagyrészt zsoldos főleg gyalogos katonasággal harcolt. Az 
ideológiájuk és tevékenységük közötti ellentét különösen világossá 
vált a XVI. század elején, amikor a , német lovagrend kórházá"-t 
akarták megtartani idegen területeken. Nem engedték be soraikba a 
lengyel lovagokat, noha ez az 1466-os békekötés feltételei között 
szerepelt; nemcsak a hűbéri viszony lerázására törekedtek, de a 
teljes királyi Poroszföldet is visszakövetelték. Másként alakult a 
spanyol alcántarai, calatravai és santiagói lovagrendek története. 
Ezek elvesztették létjogosultságukat a reconguista után. A 
birodalom leghatalmasabb hercegei közül meghívták 
nagymesternek Szász Frigyest (1510-1517), majd Hohenzollern 
Albertet (1517-1525), a brandenburgi választófejedelem rokonát, így 
német segítségre számíthattak. Saját törekvéseiket összekapcsolták a 
hercegeknek a birodalom szétszakítására, és a hatalom 
megszerzésére irányuló törekvéseivel. Céljaik így ellentétben álltak 
a királyi Poroszföld lakosságának érdekeivel. Veszélyeztették 
szabadságukat, anyagi jólétüket, amelynek alapja a lengyelekkel 
való gazdasági szövetség volt. Támadták Lengyelország érdekeit is, 
mivel akadályozták, hogy tengerhez jusson, és a nyugati piacokkal 


fenntartsa a kapcsolatát. 


Súlyos problémát jelentett, főleg a királyi Poroszföld számára, a 
lovagrend pénzrontása. Hitvány pénzük kiszorította a jó lengyel 
pénzt. Sürgetett tehát a királyi Poroszföld és a lovagrend földjeivel 
körülvett Warmia biztonságának védelme. 


Kopernikusz nagybátyja halála után, amikor 1512-ben végleg a 
fromborki kanonokságban telepedett le, továbbra is behatóan 
foglalkozott Warmia politikai helyzetével (ennek részeként a 
lovagrenddel való konfliktussal is), védelmével és elsősorban 
mezőgazdaságával. A káptalan ugyanis rábízta a jószágigazgatói 
tisztet. Orvos volt, aki gyógyította beteg társait; az egyházjog tudósa 
volt, aki az egyre romló pénzrendszer javítására pénzügyi reformot 
dolgozott ki. Jószágigazgató volt, aki betelepítette a lakatlan 
paraszti földeket, és műszaki matematikus volt, aki megszervezte a 
modern tüzérségi bástyák építését Lidzbark, Reszel, Olsztyn várában 
és talán Fromborkban is. 


1519-1521 között zajlott le a lovagrenddel az utolsó háború. A 
kanonokok elmenekültek a nagymester által meghódított 
Fromborkbál, az ellenállás központja a püspöki Lidzbark mellett a 
Kopernikusz igazgatása alatt álló Olsztyn lett. Kopernikuszra 
nehezedett a nagymesterrel folytatott diplomáciai tárgyalások súlya. 
Neki kellett gondoskodnia a káptalan kincstáráról, a vár és a város 
felfegyverzéséről. Neki kellett felfogadnia a lengyel zsoldosokat is és 
vállalnia a felelősséget Olsztynért a nagymester vakmerő portyái 
idején. 


A háború, az 1521-ben kötött négyéves fegyverszünet után 1525- 
ben fejeződött be a krakkói szerződéssel. Hohenzollem Albert 
hűbéri esküt tett a lengyeleknek, levetette az egyházi ruhát, áttért a 
lutheránus vallásra, és világi fejedelem lett. Ez az időszak a 
reformáció elterjedésének, valamint a világi és az egyházi hatalom 
ellen irányuló véres társadalmi megmozdulásoknak a kora. 
Különösen kiéleződött a társadalmi feszültség a porosz városok 
nemessége és az alsóbb rétegek között. Ez az ellentét elősegítette a 
reformáció elfogadását. Az új tanok a nyomtatott könyvek és a 
prédikációk révén gyorsan terjedhettek, és megfelelő ideológiai 
alapot nyújtottak a városi nép felkeléséhez. A gdanski, elblagi, 


toruni polgárság lelkesen fogadta az , olcsó egyház" jelszavát. A 


megmozdulások a királyi hatóságok megtorlásával végződtek, de 
ugyanakkor megpróbálták a patríciusok hatalmát is csökkenteni 
azzal, hogy a polgárság képviselőit is meghívták a városi 
gazdálkodás ellenőrzésébe. Az alsóbb osztályok és a városi szegény 
réteg társadalmi elégedetlensége zavargásokban, sőt véres 
felkelésekben nyilvánult meg. Ezek 1525-ben érték el tetőpontjukat, 
amikor Elblag, Gdansk és Torun városain kívül lázadás tört ki a 
Fromborktól 10 km-re fekvő Braniewóban is. 


Még veszélyesebbnek látszott a parasztok 1525-ös felkelése az egyre 
növekvő elnyomás ellen a lovagrend államában fekvő Sambiában, 
Warmia szomszédságában. Ez sajátságos módon egybeesett 
Hohenzollem Albertnek a lutheránus vallásra való áttérésével. A 
protestáns fejedelem megszerezte a lengyel főurak és a Rómához hű 
Ferber warmiai püspök segítségét a paraszti megmozdulás 
elfojtásához. 


I. Zsigmond lengyel király halálbüntetés terhe mellett megtiltotta az 
új hit terjesztését, de elismerte a fejedelem és állama szakítását a 
pápasággal. 


Kopernikuszról csak azt tudjuk, hogy mindvégig a régi egyház híve 
maradt, ugyanúgy, mint a nála hét évvel idősebb nagy humanista, 
az egyház túlkapásainak bírálója, Rotterdami Erazmus. Mi volt 
ennek az oka? Talán nemcsak a kanonokságot akarta megtartani, 
amely jólétet biztosított számára és lehetővé tette a tudományos 
munkát. A legtöbb humanistához hasonlóan, bizonyára Kopernikusz 
is hivő ember volt. A hibáktól megtisztult régi egyházban a nemesi 
rend védelmezőjét látta, amelyből ő maga is származott, de 
ugyanakkor a szellemi világ védelmezőjét is látta benne, amely 
világhoz ő is tartozott. Utolsó éveiben ereje megfogyatkozott, ekkor 


csaknem teljes figyelmét életműve befejezésére irányította. 


UT HERCULES ATLANTE LABORANTE CAELUM SUSTINUIT, ITA 
ILLE ... MOTUUM CAELIDOCTRINAM DISCIPULIS SUIS 
RESTAURAVIT 


Miként Hercules Atlaszként fáradozva tartotta az eget, úgy ő ... az 
égi mozgások tanait tanítványainak felépítette 


JERZY DOBRZYCKI 


NICOLAUS KOPERNIKUSZ ÉLETE ÉS ÉLETMŰVE 
I. 


A matematikai csillagászat a XV. században olyan magas szintet ért 
el, legalábbis fő képviselőinek műveiben, hogy lehetetlen volt két 
alapvető fontosságú kérdést megválaszolatlanul hagyni. Az első 
probléma még az ókori természetfilozófiából származik: a 
csillagászati elméletek valóságtartalma. A hagyományos 
elméletekkel kapcsolatos viták ebben az időben is napirenden 
voltak, bár anyaguk megváltozott. A második probléma a 
szaktekintélyek szavahihetőségére vonatkozott és a régi elméletek, 
valamint a jelenlegi megfigyelési adatok közötti ellentmondásokból 
eredt. 


Az arisztotelészi világképnek szerves része volt a nagy görög tudós 
csillagászati rendszere: a világmindenség koncentrikus 
kristálygömbökből, szférákból épül fel, ezek felületén helyezkednek 
cl az égitestek. A szférák a világ középpontjában mozdulatlanul álló 
Föld körül állandó és egyenletes körmozgással keringenek. Ez a 
rendszer, amelyet már az i.e. IV. században matematikai formába 
öntöttek, évszázadokon keresztül uralkodott a tudományban és 
mélyen gyökerezett a középkori ember tudatában. Helyességét 
alátámasztották az akkori természetfilozófia egyéb állításai és az 
égbolt gömb alakú felépítését bizonyító elemi megfigyelések 
egyaránt. 


A koncentrikus szférák rendszere azonban nem tudta 
megmagyarázni a bolygók mozgásának egyenetlenségeit, amely 
abból ered, hogy pályájuk nem kör, hanem ellipszis. Arra sem volt 
alkalmas, hogy Földtől való változó távolságukat megmagyarázza. 
Ez a tény a bolygók fényességének változásaiban nyilvánul meg, és 
semmiképpen sem egyeztethető össze a koncentrikus szférák 
állandó távolságával. A csillagászok ötletes szerkezetekkel akarták a 
geometriai modellt a megfigyelt tényekkel összhangba hozni: 
Hipparkhosz (i.e. II. század) feltételezte, hogy a Nap pályájának 
középpontja a Földön kívül van, továbbá Appollóniosz (i.e. 260-200) 
geometriai munkáit felhasználva bevezette az epiciklus fogalmát. Ez 
olyan kör, amelynek kerületén a bolygó egyenletes sebességgel 
mozog; a kör középpontja pedig egyenletesen gördül a Föld körüli 
pálya (a bolygó ún. deferensének) kerületén. A bolygó mozgása az 


epiciklus mentén a Föld valóságos mozgásának geometriai 
tükörképe volt. Ptolemaiosz (i.e. II. század) Almagesztiében, 
(Ptolemaiosz fő műve a Megalé szüntatxisz (A csillagászat 
kézikönyve). A IX. században Al Mamum bagdadi kalifa 
lefordíttatta arab nyelvre; arab címe; Tabrir al maghesthi, ennek 
elferdítése az Almageszt.) amelyben összefoglalta a világmindenség 
addigi geometriai leírásait, bevezetett még egy új fogalmat, az ún. 
ekvantumot. Amikor az epiciklus középpontja a deferens mentén 
mozog, a szögsebesség nem a deferens középpontjához, hanem a 
, kiigazítás pontjá"-hoz (ekvantumhoz) viszonyítva egyenletes. Ez 
nem esik egybe a deferens középpontjával, illetve a Földdel. 


A körmozgások rendszerét alkalmazó csillagászati gyakorlat és a 
koncentrikus szférák rendszerét alapul vevő természetfilozófia 
közötti eltérés évszázadokon át a csillagászok központi problémája 
maradt. Már Ptolemaiosz korában megpróbálták a két rendszert 
összekapcsolni, de ezek a kezdeményezések nem vezettek kielégítő 
eredményre. Így inkább a matematikai csillagászat hagyományait 
megtartva igyekeztek megoldást találni. A jelenségek 
magyarázatának platóni követelményéül a , jelenségek 
megmentésének" elvét állították, valamint olyan egyszerűsített 
matematikai modellek kidolgozására törekedtek, amelyek általános 
érvényű számítási módszerként szolgálhattak. Ennek a nézetnek 
egyébként fontos szerep jutott a heliocentrikus elmélet 
elfogadásának történetében. 


A második probléma akkor került előtérbe, amikor a tudósok 
érdeklődése az antik szövegek felé fordult. Az égitestek helyzetét 
meghatározó szférikus vonatkoztatási rendszert az Almagesztben 
olyan pontatlan adatokkal jellemezték, hogy azokat nem lehetett 
összeegyeztetni a későbbi századokban végzett megfigyelésekkel. 
Végül a középkori csillagászatnak a gyakorlatban mellőznie kellett a 
, nyolcadik szféra mozgása" ptolemaioszi elmélet hibás számítási 
módszereit, és sokkal bonyolultabb sémákkal kellett helyettesítenie, 
illetve kiegészítenie. A XIII-XIV. századból származó csillagászati 
munkák (pl. A bolygók elmélete) 


nem oldották meg ezt a problémát, csupán utaltak Ptolemaiosz és az 
újabb szerzők közötti ellentmondásokra. Mivel a precessziós 
jelenségeket leíró , nyolcadik szféra mozgása" elmélet igen nagy 


jelentőségű volt az alapvető csillagászati méréseknél, érthető, hogy 
a megfigyelhető jelenségek számának és a megfigyelés 
pontosságának növekedésével, valamint a XV. és XVI. század 
folyamán a naptárreform időszerűvé válásával a matematikai 
csillagászat központi problémája lett. A kérdés újbóli felvetését 
elősegítette, hogy a XV. században a csillagászok már komoly 
szaktudásra tettek szert. Jól lemérhető ez a század első felében 
működő bécsi csillagászati iskola eredményein. Innen kerültek ki e 
korszak legjelentősebb csillagászati műveinek szerzői: Georg 
Peuerbach, valamint tanítványa s egyben munkatársa, a Würzburg 
melletti Königsbergből származó Johann Müller, latin nevén 
Regiomontanus. 


E két tudós, sajnos, fiatalon halt meg, és így nem tudta 
megvalósítani tervét. Céljuk az volt, hogy az Almagesztben 
előforduló és az évszázadok folyamán felgyülemlett fordítási 
hibákat kijavítsák. Észrevették ugyanis, hogy e mű latin változata 
nagyon hibás, és ennek okát abban látták, hogy a fordítást nem az 
eredeti görög, hanem az arab nyelvű műből készítették. Alábbi 
műveik azonban koruk csillagászati tudományának összegezései: 
Peuerbach: A bolygók új elmélete; Peuerbach és Regioxnontanus: 
Epitome in Ptolemaei Almagestum (Kivonatos ptolemaioszi 
Almageszt). Regiomontanus matematikai írásaiban a matematikai 
csillagászat új, magasabb szintet ért el. 


A század végén a krakkói Akadémia lett a legaktívabb csillagászati 
központ. Az intézet két állandó csillagászati katedrája körül 
fejlődött ki a ,krakkói csillagászati iskola", amely számos tudóst 
vonzott a városba. Közülük meg kell említeni Marcin Bylicát, aki 
külföldi tanulmányútja idején Regiomontanus munkatársa volt, 
valamint Brudzewski Albertét, aki csillagászati táblázatokat készített, 

és Peuerbach művéhez írt előszót. 


A krakkói csillagászati iskola kibontakozása a XV. század második 
felében az európai tudománytörténet fontos eseménye. Ez az iskola 
olyan alapot nyújtott, amelyen kikristályosodhatott Kopernikusz 
alkotói érdeklődése és kutatói célja. 


A mai csillagászat megteremtője 1473. február 19-én Torunban 
született, a város politikai és gazdasági életében komoly szerepet 
játszó polgári családból. A Kopernikuszok a sziléziai Slask 


Opolskiból származtak (jelenleg Kopernik). A csillagász apjának, 
Mikolajnak az ősei Krakkóban telepedtek le. Az idősebb 


Kopernikusz rézkereskedő volt, s így szoros kapcsolatot tartott a 
porosz városokkal. Részt vett a porosz szövetség 1454-és 
felkelésében is. Néhány évvel később végleg Torunba költözött, és 
feleségül vette Eukasz Watzenrode kereskedő leányát, Barbarát. A 
szintén sziléziai eredetű Watzenrode család már néhány nemzedék 
óta Torunban élt, és a város nemességéhez tartozott. Barbara apja, 
tehát Nicolaus Kopernikusz nagyapja, bírósági első ülnök volt a 
tornui óvárosban és a porosz szövetség egyik vezető tisztviselője. 
Személyesen vett részt a lovagrend elleni harcokban. Kopernikusz 
anyjának bátyja, ifjabb Litkasz Watzenrode (14471512) krakkói, 
kölni és bolognai tanulmányai után több egyházi méltóságot viselt, 
majd 1489-ben megkapta a warmiai püspöki széket. A kor vezető 
politikusai közé tartozott, és a Jagellók bizalmát élvezve, 
együttműködött velük a keresztesek államával szembeni lengyel 
politika kialakításában. Kopernikusz apjának halála után (1483 
körül) Lukasz nővérének és családjának gyámjaként gondosan 
egyengette unokaöccse életútját. 


Kopernikusz első éveit a Szent Anna utcai (jelenleg Kopernikusz 
utca) szülőházban töltötte, szülei 1480-ban az óvárosi piactérre 
költöztek. Ma is vitatott, hogy hol kezdte iskolai tanulmányait, 
legvalószínűbb, hogy először a Szent János templomhoz tartozó 
városi iskolában tanult, amelyet néhány éven át Lukasz Watzenrode 
vezetett. Ennek az iskolának hagyományai voltak a csillagászat 
oktatásában. További tanulmányait a chehnnói Közös Élet 
Testvéreinek egyházi kollégiumában folytatta. 


1491-ben Kopernikusz, bizonyára nagybátyja tanácsára és 
példájára, a krakkói egyetemre utazott. Négy évig a , szabad 
művészetek fakultásának" (facultas artium) hallgatója volt. Nem 
szerzett akadémiai fokozatot, de jól megalapozta matematikai 
tudását. Jan Sacrobosco előadásait hallgatta a szférákról , A 
kozmográfia elemei" tantárgy keretében, valamint Brudzewski Albert 
előadását Peuerbach: A bolygók íj elmélete című művéről , Az 
elméleti csillagászat ismertetése" tantárgy keretében. Megtanulta a 
csillagászati táblázatok használatát, megismerte a Talmlae resohitae 
krakkói változatát, a Peuerbach-féle napés holdfogyatkozási 


táblázatokat, Regiomontanus efemeridjét1. (Ephemerides: a Nap, a 
Hold és a bolygók napi állását feltüntető táblázat.) A 
legfontosabbnak tartott csillagászati előadások témája a csillagjóslás 
volt. Ezeken az előadásokon Ptolemaiosz Ouadripartituinít, valamint 

Hala Abenragel asztrológiai művét tanulmányozták. 


Kopernikusz tanárainak nevet L.A. Birkenmajer kutatásai alapján 
kisebb-nagyobb valószínűséggel ismerjük. Biskupiei Bemard és a 
Szamotulyi Albert Krypa a Tabulae eclipsiutnot és Ptolemaiosz 
Ouadripartitumát adta elő. Valószínűleg Kopernikusz is hallgatta 
Pniewói Albert, Sierpieci Szymon, Wroclawi Michal csillagászati és 
Johann Glogau földrajzi előadásait. 1493-ban Brudzcwski Albert 
Arisztotelész híres De Caelo (Az égről) című természetfilozófiái 
művét magyarázta. 


Nem kell azonban túlbecsülni az egyetem csillagászati előadásainak 
színvonalát. Az , Új elméletek" tantárgy keretében az égi pályák 
mechanizmusát magyarázták leegyszerűsített formában, különösebb 
matematikai apparátus nélkül, ahogy az Ptolemaiosz műveiben 
található. A megfigyeléstől a geometriai általánosításhoz vezető 
utakat mellőzték. A csillagászati táblázatok tanításakor gyorsan 
alkalmazható, kész számítási recepteket adtak, amelyeket főleg 
csillagjóslásnál használhattak, anélkül, hogy megmagyarázták volna 
a táblázat alapját képező elméleteket. Az itt elsajátított matematikai 
ismeretek azonban Kopernikusz tudományos nézeteinek alapjai 
voltak, ezek segítségével már több ellentmondást tárt fel az 
uralkodó csillagászati tételekben. Az egyetem tudományos légköre 
Kopernikusz későbbi tevékenységére ösztönzően hatott. A krakkói 
egyetem matematikai fakultása európai hírnévnek örvendett. A 
krakkói csillagászokkal tartott közvetlen kapcsolat révén 
Kopernikusz korszerűbb és magasabb szinten ismerhette meg a 
geocentrikus csillagászati világkép problémáit. Hitelt érdemlő 
források szerint Brudzewski Albert egyetemen kívüli előadásainak is 
hallgatója volt. Bizonyára önszorgalomból tett szert jártasságra a 
csillagászati megfigyelések végrehajtásában és értékelésében. 


Ezzel magyarázható, hogy Kopernikusz későbbi műve szervesen a 
,krakkói csillagászati iskola" eredményeihez kapcsolódik. Ezt maga 
a csillagász is felismerte. Egy 1542-ből származó írás megemlíti 
Kopernikuszt, aki már írásba foglalta , mindazt, ami csodálatra 


méltó a matematikai tárgyakban, és amit még közétenni 
szándékozik, mindazt a mi Egyetemünkből mint forrásból merítette. 
Ezt ő nem cáfolja, sőt maga is elismeri, hogy mindazokért hálás a 
mi Akadémiánknak". 


1495-ben Kopernikusz elhagyta Krakkót. Fromborkba ment, mivel a 
fromborki katédrálisban székelő warmiai káptalan kanonokává 
nevezték ki. Lukasz Watzenrode püspök, akinek a közbenjárására 
kapta meg a fiatal csillagász a kinevezést, ily módon megbízható és 
közeli munkatárshoz jutott a káptalan testületében. Kopernikusz 
pedig a kanonoksággal együtt járó prebenda (Egyházi jövedelem.) 
réven megszabadult az anyagi gondoktól. 


Kanonokok világi személyek is lehettek, és semmi sem utal arra, 
hogy Kopernikusz felvette volna az egyházi rendet. A csillagász csak 
rövid ideig tartózkodott Warmiában, mert már 1496-ban útra kelt, 
ismét Lukasz nagybátyja javaslatára és támogatásával, hogy jogi 
tanulmányokat végezzen a híres bolognai egyetemen. 1500-ig 
maradt itt, de a jogtudomány nem kötötte le teljesen Kopernikusz 
figyelmét, élete szenvedélye, a csillagászat, továbbra is érdeklődése 
középpontjában maradt. Már bolognai tartózkodásának kezdetén 
együttműködött Domenico Maria di NovarávayX a csillagászat 
professzorával. 


Kopernikusz 1497. március 9-én fontos megfigyelést végzett, 
valószínűleg Novarával közösen, akinek , nem annyira tanítványa, 
mint inkább segítőtársa és megfigyeléseinek tanúja volt". A Hold 
ezen a napon elfedte a Bika csillagkép legnagyobb csillagát, az 
Aldebarant. Ez a jelenség lehetővé tette, hogy ellenőrizzék a 
holdmozgás ptolemaioszi elméletét, amely alapvetően hibásan adta 
meg a Hold-Föld távolság változásait. A bolognai megfigyelés, 
amelyet később Kopernikusz fő művében is felhasznált, azt mutatta, 
hogy a Hold parallaxisa (és így a Hold Földtől való távolsága) az 
első és utolsó negyedben nem különbözik a holdtölte idején mért 
parallaxistól, eltérően Ptolemaiosz modelljétől. Természetesen a 
régi holdelmélet hibás voltának kimutatása nem jelentette 
önmagában a geocentrikus világrendszer megdöntését. Mégis óriási 
lépés volt Kopernikusz alkotói útján; pályája egyik szakaszának 
bizonyítéka volt: elismert szaktekintélyek állításait tudatosan 
kétségbe vonta racionálisan és célszerűen kiválasztott megfigyelési 


adatok alapján. Rheticus írásából! tudjuk, ebben az időszakban 
Kopernikusz olyan csillagmegfigyeléseket is végzett, amelyek 
elősegítették az addig megmagyarázhatatlan , nyolcadik szféra 

mozgásá" -t tisztázó elmélet megteremtését. 


1500-ban rövid ideig Rómában tartózkodott, ez alatt valószínűleg a 
pápai Kúrián végzett egyházjogi gyakorlatot. A következő évben 
visszatért Lengyelországba, hogy a káptalantól újabb engedélyt 
szerezzen további, ezúttal orvosi tanulmányaihoz. Padova híres 
egyetemére utazott. Kétévi tanulás után orvosi diplomát szerzett, s 
ezt a hivatását élete utolsó évéig gyakorolta is. A legfontosabb 
azonban, hogy bekerült a humanista filozófiának és az antik kultúra 
tanulmányozásának rendkívül élénk padovai légkörébe. Itt tanult 
meg görögül, és bővítette ki jártasságát az ókori irodalomban. A 
görög nyelv ismerete része volt a humanista műveltség 
eszményének, és egyúttal elengedhetetlen feltételét képezte az ókori 
írók művei fordítással el nem ferdített megismerésének. 
Kopernikusz különösen sokat törődött a helyes szövegrészek 
visszaállításával, amint ezt saját kezű helyesbítései is bizonyítják a 
tulajdonát képező könyvekben. 


2 


Talán már korábban is, de legkésőbb Padovában kialakult a 
,kopernikuszi revolúció" alkotó szakasza: olyan geometriai 
megoldások keresése, amelyeket a csillagászatban alkalmazva, 
teljesülnének a világmindenség harmóniájának és egységének 
követelményei2, és megszűnnének az olyan fajta következetlenségek 
mint például az ekvantum. Kopernikusz olaszországi tanulmányait 
1503-ban fejezte be, miután Ferrarában megszerezte az egyházjog 
doktori fokozatát. Már ekkor körvonalazódott benne a fenti 
követelményeknek megfelelő és az ókori tudósok érvelésén alapuló 
új csillagászati elmélet. Ennek részletes leírásához hozzá is 
kezdhetett, legalábbis erre utal az, hogy néhány év múlva 
Kopernikusz kisszámú, bizalmas baráti körével megismertethette a 
heliocentrikus elmélet tervezetét. 


Olaszországból visszatérve, Kopernikusz Lidzbarkban a warmiai 
püspök székhelyén telepedett le. A káptalan okmányaiból kitűnik, 
hogy tekintettel orvosi képzettségére a püspök háziorvosa lett. 
Valójában Lidzbarkban Lukasz Watzenrode legközelebbi 
munkatársai közé tartozott, mind az egyházkerület igazgatásában, 


mind a német lovagrenddel folytatott politikai tevékenységében. 
Elkísérte nagybátyját több politikai tanácskozásra, valamint a 
lengyel és porosz tartománygyűlésekre, továbbá kidolgozta a királyi 
Poroszföld térképét (1510 körül) 2. Watzenrode politikai elveit 
követte később Fromborkban is a káptalanban. Itt telepedett le 
végleg, valószínűleg 1512-ben, röviddel Lukasz Watzenrode halála 
előtt. 1510-től Kopernikusz a káptalanban adminisztrációs 
teendőket végzett (kancellár és az egyházi birtokok jószágigazgatója 
volt). 


A Watzenrode mellett töltött évek alatt Kopernikusz szerzőként is 
bemutatkozott, felfedve vonzódását a filológiához; lefordította 
latinra Theophilaktosz Szimokattész bizánci történetíró leveleit 
(Epistohe morales, rurales ct amatoriae), és azt Krakkóban, 1509-ben 
Johann Hallerral ki is nyomatta. A warmiai püspöknek dedikált 
Leveleket megelőzte a Kopernikusszal baráti kapcsolatban álló 
Laurentius 


Corvinus verse, aki Kopernikusz professzora volt krakkói 
tanulmányai idején. 


Kopernikusz életének lidzbarki szakaszához mindenekelőtt egy 
kivételes jelentőségű tudománytörténeti esemény kapcsolódik: 
ekkor dolgozta ki a csillagászat új alapjainak vázlatát, egy rövid 
értekezést írt, amelyben először ismertette a heliocentrikus 
csillagászat elveit. 


Nem ismerjük pontosan a vázlat megírásának idejét, sem a 
körülményeit, sőt annak eredeti címét sem. A kizárólag csak későbbi 
leírásokban fennmaradt értekezés (nem biztosan hiteles) latin címe 
a következő volt: Nicolai Coperhici de hypothesibus motuum coelestium 
a se constitutis Commcntariolus. (Nicolaus Copernicus Kis 
Kommentárja az égi mozgásokra vonatkozó, saját maga által 
kidolgozott hipotézisekről.) 


Az értekezésen nincs dátum, de L. A. Birkenmajer kutatásai révén 
megállapították körülbelüli keltezési idejét. Miechówi Mátyás 
könyvtárának 1514-ből származó leltárjegyzéke utal egy 
értekezésre, amely , állítja, hogy a Föld mozog és a Nap 
nyugalomban van". A Commcntariolus szövege említi Peuerbach és 
Regiomontanus 1496-ban kiadott Epitome in Ptolemaei Almagestum 

(Kivonatos ptolemaioszi Almageszt) című művét, továbbá 
hivatkozik 1502-ből származó csillagászati táblázatokra. A 
CommentariolnsvA célzást találunk egyébként Latirentius Corvinus 
említett versében is, aki úgy beszél Kopernikuszról, mint , aki 
csodálatra méltó elvek alapján meg tudja magyarázni a jelenségek 
rejtett okait". Corvinus Wroclawban lakott, de 1506-1508 között 
Torunban tartózkodott. Elfogadható tehát, hogy a Conunentariolus 
körülbelül 1507-ben keletkezett. Kinyomtatásra nem szánták, csak 
kis példányszámban, elsősorban (ha nem kizárólag) krakkói 
körökben terjesztették. 


A mű az , abszolút mozgás fő elvének" (az egyenletes körmozgás) 
elemzésével és az addigi csillagászati rendszerek bírálatával 
kezdődik: , Kalipposz és Eudoxosz koncentrikus szférái ugyanis 
tévútra vezettek az égitestek Földtől való távolsága változásának 
ábrázolásában; Ptolemaiosz epiciklusos rendszere, bár 
mennyiségileg megegyezett az égi jelenségekkel, sok kétséget 
támasztott. E rendszer megteremtői csak úgy tudták a jelenségeket 
kielégítően megmagyarázni, hogy bizonyos képzelt köröket, 
úgynevezett ekvantumokat alkalmaztak. Ezeknek bevezetésével sem 
a bolygó a saját epiciklusán, sem az epiciklusa középpontja nem 
mozgott egyenletes mozgással. Azért az ilyen elgondolás nem 
tekinthető biztonságosnak, és az ész próbáját sem búja ki." A 
Commentariolusban a fő helyet a ptolemaioszi 


csillagászat e szemléletének kritikája foglalja el, ez a csillagászat 
átalakulásának kiindulási pontja: , Ha valamit észrevettem, gyakran 
eltűnődtem, vajon nem lehetne-e a körök rendszerénél 
megfelelőbbet kigondolni, amelyben a mozgás minden látszólagos 
egyenlőtlensége megmagyarázható lenne egyedül az egyenletes 


mozgással, amit az abszolút mozgás fő elve megkíván." 1 


A szerző tehát nagy jelentőséget tulajdonított annak, hogy az 
egyenletes körmozgás apriori elvét posztulátumként vegyék 
figyelembe a csillagászati elméletek megalkotásánál. A fenti idézet 
igazolja ezt az állítást, amely igen fontos elem a kopernikuszi 
felfedezés keletkezésének tanulmányozásában. 


A heliocentrikus elmélet részletes ismertetését hét tétel előzi meg, 
amelynek elfogadásával Kopernikusz a kitűzött feladatot , sokkal 
csekélyebb és megfelelőbb apparátussal, mint amit valaha is erre a 


célra kigondoltak" megoldotta: 


1. , Az égitesteknek és az égi szféráknak nincs közös 
középpontjuk. 


2. A Föld középpontja nem középpontja a világmindenségnek, 
hanem csak a nehézkedésnek, valamint a Hold mozgásának. 


3. Minden körmozgás a Nap körül történik, mintha ez lenne a 
világmindenség középpontja, ezért is a világmindenség középpontja 
a Nap közelében van. 


4. A Nap-Föld távolság aránya a csillagos égbolt távolságához 
képest kisebb, mint a földgömb rádiuszának aránya a Nap 
távolságához, úgy, hogy ez az arány a csillagos égbolthoz képest 
elhanyagolható. 


5. Mindaz, amit az állócsillagok égboltján mint mozgást észlelünk, 
nem olyannak mutatkozik, mint amilyen ténylegesen, hanem olyan, 
mint amilyennek a Földről látszik. Föld tehát a rajta levő tárgyakkal 
együtt naponta megfordul változatlan pólusa körül. Ezzel szemben 

az állócsillagok szférája, mint a legkülső égbolt, mozdulatlan. 


6. Mindaz, amit a Nap mozgásában megfigyelhetünk, nem 
önmagától áll elő, hanem a Föld mozgása révén, amely mozgás 
éppúgy a Nap körül történik, mint a többi bolygó mozgása. Még 
más mozgásokat is végez ezeken kívül a Föld. 


7. Ami pedig a bolygók mozgásánál mint direkt és retrográd 
mozgás látszik, nem önmagától van így, hanem csak a Földről 
nézve. Csak a Föld mozgása révén magyarázható az égbolt olyan 
sokféle jelensége." 


Ezek az alapelvek az első pillanatban önkényesnek tűnnek fel. 
Könnyen megmagyarázhatók azonban a ptolemaioszi rendszer előtti 
csillagászati elméletek hasonlóságával, pontosabban Peuerbach és 
Regiomontanus Epitome in Ptolemaei Almagestum című művében 
található hasonló megállapításokkal. Peuerbach például megerősíti 
Ptolemaioszt, hogy , a Föld az égbolthoz viszonyítva csak pont", 
Kopernikusz; ezt a tételt (a negyedik pontban) átviszi a Föld 
pályájára és teljesen új fordulattal kijelenti hogy az állócsillagok 


szférája óriási, a Föld-Nap távolsággal nem hasonlítható össze. 
Ebből az állításból pedig tegyük hozzá azonnal a Föld mozgásának 
elfogadása következik. A Föld hármas mozgásának alapvető 
felfedezését Kopernikusz a Commentariolusban célzatosan, mintegy 
didaktikai szándékkal, természetes sorrendben adja meg a képzett 
olvasók számára. Kezdi tehát a geocentrikus rendszer elvetésével (a 
második pontban: , A Föld középpontja nem középpontja a 
világmindenségnek..."), szemben Ptolemaiosz tézisével, amely 
kimondja, hogy , a Föld az égbolt közepén foglal helyet". 


A Commentariolus magyarázatait nem támasztják alá olyan 
matematikai bizonyítások, amelyek az alaposabb tárgyalást 
szolgálnák. Kopernikusz először leírja a heliocentrikus rendszert, és 
elsőként a tudománytörténetben, felsorakoztatja a bolygókat a 
Naptól való távolságuk sorrendjében. Ennek alapján minőségi 
összefüggést állapít meg a keringési sebesség és a bolygóknak a 
Naptól való távolsága között: , egyik bolygó keringési sebességével 
felülmúlja a másikat, annak megfelelően, hogy kisebb vagy nagyobb 
körívet ír-e le". 


A Nap látszólagos, tehát a Föld valóságos mozgásának 
magyarázatára Kopernikusz ugyanolyan geometriai módszert 
használ fel, mint amilyent a ptolemaioszi csillagászatban is (a 
Napra) alkalmaztak. A földpálya tehát excentrikus kör a Naphoz 
viszonyítva. E pálya jellemzőit Kopernikusz állandónak fogadta el, 
megváltoztatta azonban értékeit Ptolemaiosz adataihoz képest. A 
Föld Nap körüli egyenletes körmozgása a Commentariolus 
mozgása": a tengely körüli forgás , egy egész nap folyamán, ... 
nyugatról keletre, amely forgás miatt úgy tetszik, hogy az egész 
világmindenség gyors mozgással kering. Ilyen módon a Föld, a rajta 
található vizekkel és a vele szomszédos levegővel együtt forgó 
mozgást végez". Ezzel a kijelentésével Kopernikusz megelőzte a 
Föld mozgása ellen felhozott szokásos, hagyományos érveket, 
amelyek szerint a Föld felületével mereven össze nem kapcsolt 
testeket a Föld forgó mozgása miatt kataklizma fenyegeti. 


, A Föld harmadik mozgása" az elhajlás (deklináció). 
Kopemikusznak ez a felismerése a csillagászat fejlődésében 
ugyanolyan alapvető jelentőségű, mint az előzőekben tárgyalt két 


másik mozgás. Ezzel a jelenséggel magyarázható meg egyebek 
között az is, hogy a pálya síkjához kb. 66,5" alatt hajló földtengely 
megtartja irányát a térben a Föld Nap körüli keringése folyamán. 
Kopernikusz itt a szférának a hozzá rögzített égitesttel együtt 
végzett körforgásának hagyományos fogalmából indul ki. Az ilyen 
rendszerben a Föld tengelye évenként változtatná irányát a térben. 
Éppen ezt a változást kompenzálja a földtengely mozgásával 
ellenkező irányú kopernikuszi , harmadik mozgás". Kopernikusz e 
mozgás idejét a csillagászati évnél valamivel rövidebb időszakban 
határozta meg, és így elsőként magyarázta meg a , nyolcadik szféra 
mozgása" jelenségét a valóságnak megfelelően: a földtengely 
precessziós mozgásaként. E mozgás egyenetlenségéből kiindulva, 
amelyet a középkori csillagászok is felismertek, jutott Kopernikusz 
arra a megállapításra, hogy az állócsillagok szférája mozdulatlan, és 
ezért alkalmas alapvető vonatkoztatási rendszer a csillagászati 
jelenségek leírására. 


A csillagászat új alapjai, a Föld hármas mozgása és a heliocentrikus 
bolygórendszer, természetesen nem befolyásolták a Hold 
mozgáselméletének részleteit. A régi elméletnek azonban mint 
láttuk sok vitatható pontja volt, amelyeket Kopernikusz már korán 
észrevett. Ezek kritikája az új csillagászat megteremtésének egyik 
kiindulópontja lett. 


A Commentariolusban leírt holdpálya lényegesen eltér Ptolemaiosz 
modelljétől. Három körpályából épült fel. A legnagyobb körnek, a 
deferensnek a középpontja egybeesik a Föld középpontjával. A 
deferens mentén fut a kisebb kör, az epiciklus: egy hónap alatt tesz 
meg egy körülfordulást. Az epiciklus kerületén mozog a Hold, e 
mozgás ideje két hét, ez okozza a holdkorong méretének változását 
az első és harmadik holdnegyedben. Ez az elképzelés 
megmagyarázza tehát a Hold mozgásának azokat az 
egyenetlenségeit, amelyeket már Ptolemaiosz is ismert, de 
kiküszöböli az ekvantum fogalmát. 


A Commentariolus bolygóelméletében nincsenek nagy epiciklusok, 
amelyek a földpályát helyettesítették a geocentrikus csillagászatban. 
Kopernikusz a Hold leírásához hasonlóan itt is bevezetett kis 
epiciklust, amely a deferenssel együtt az excentrikus kör szerepét 
tölti be. A második epiciklus háromszor kisebb sugarú, és kétszer 


futja be a bolygó Nap körüli egyszeri keringési ideje alatt. Ebben a 
leírásban a bolygó valóságos pályája megközelíti a kepleri ellipszist. 


Ez a rendszer matematikailag egyenértékű az ekvantummal, és a 
már idézett , abszolút mozgás fő elvé"-nek is eleget tesz, mert a 
bolygómozgás csak egyenletes körmozgásokból tevődik össze.0 A 
Merkúr pályájának leírásához azonban újabb elgondolásra volt 
szükség. 


A Commentariolusbm az összes bolygópályát, a Merkúr kivételével, 
az epiciklus állandó méretei, valamint az apszisvonalak állandó 
helyzete jellemzi. Kopernikusznak nemsokára el kellett vetnie 
ezeket a korábbi csillagászatból átvett tételeket. Rövidesen kitűnt az 
is, hogy az új elmélet részletes elemzéséhez sokkal bonyolultabb 
apparátus szükséges, mint ahogy azt a csillagász a Commentariolus 
írásakor gondolta. Műve befejező részében Kopernikusz kifejtette 
azt a véleményét, amely szerint harmincnégy kör elegendő ahhoz, 
hogy , megvilágítsa a világmindenség egész mechanizmusát és az 
összes bolygó keringését". 


II. 


Fromborkban Kopernikusznak (kb. 1512-ben telepedett le ott) még 
több adminisztrációs munkát kellett végezni mind a káptalanban, 
mind annak a kormányzása alatt álló birtokokon, Pieniezno 
(Melzak) és Olsztyn körzetében. A káptalani birtokok 
jószágigazgatójaként Kopernikusz ebben az időszakban több évet 
töltött az olsztyni várban (1516-1519 és 1520-1521). Fontos 
közgazdasági kérdésekkel is foglalkozott: pénzreform tervezetet 
dolgozott ki. Lengyelország és a német lovagrendi állam közös 
határán állandó nyugtalanság uralkodott, amelynek eredményeként 
a kormányzás belső kérdései politikai jelentőségűvé váltak, így 
megnövekedett a felelősség a látszólag jelentéktelen adminisztrációs 
ügyekben hozott döntések esetén is. 1519-benWarmia területén 
kitört a lengyel keresztes háború, amely 1521-ig tartott. Már a 
háború első évében, 1520 januárjában elpusztult Kopernikusz 
fromborki székhelye, a katedrális-domb kőfalain kívül épült 
udvarház, ezért Kopernikusz Olsztynba költözött át. Itt 
megszervezte a város védelmét a nagymester várható támadása 
ellen. 1521-ben, a fegyverszünet megkötése után kormánybiztos 
volt Warmiában. 


Ilyen kedvezőtlen körülmények között, számos kötelessége 
teljesítése mellett fogott hozzá Kopernikusz fő művéhez, a 
heliocentrikus csillagászati rendszer részletes ismertetéséhez, 
egyidejűleg folytatta a nézeteit alátámasztó megfigyelések 
összegyűjtését. Megfigyeléseit a régi gyakorlatnak megfelelően, 
hagyományos műszerekkel végezte. A De Revolutionibus (A 
körforgásokról) című művében három műszert írt le: a 
szögmagasság mérésére szolgáló napkvadránst, a főként a Hold 
megfigyelésénél alkalmazott parallaktikus műszert és az armilláris 
gömböt. Ez utóbbi lehetővé tette a Nap és a Hold, valamint a többi 
égitest szögkoordinátáinak közvetlen összekapcsolását. E 
műszereket már az ókorban is ismerték, leírásuk és rajzuk 
Ptolemaiosz Almagesztjében is megtalálható. Teljesen új és eredeti 
szerkezet volt viszont Kopernikusz naptáblázata, amelyet 1517 
körül az olsztyni várban készített. E műszerben, amelynek egy része 
a mai napig megmaradt, a vízszintesen elhelyezett tükörről 
visszavert fénysugár a kerengő falára esett. A rárajzolt vonalak 
segítségével meghatározhatták a Napnak az égi egyenlítőhöz 
viszonyított helyzetét, valamint a megfigyelés pillanata és a 
napéjegyenlőség közötti időtartamot. 


Kopernikusznak a De Revolutionibusból ismert mintegy száz 
megfigyelése, illetve a csillagász ránk maradt számos feljegyzése 
nem különösebben pontos. Jellemző azonban a célszerűen 
kiválasztott és alkalmazott mérések tervszerűsége és alapossága. 
Ilyenek az 1515-1516 között végzett megfigyelései, amelyekkel a 
Nap látszólagos mozgásának elméletét akarta finomítani. E jelenség 
tanulmányozása alapján Kopernikusz arra a megállapításra jutott, 
hogy a földpálya excentrikussága változik és az apszisvonalak 
elmozdulnak. Kitűnt tehát, hogy a Commentariolus geometriai 
megoldásait helyesbíteni kell. Megmutatkozott ez a földpálya 
megváltoztatásában is, amit Kopernikusz a De Revolutionibusban tett 
közzé: a Föld mozgását epiciklusokkal ellátott koncentrikus kör 
helyett excentrikus körök segítségével ábrázolta. Így egyszerűbben 
bemutathatta az általa felfedezett pályaparaméter-változásokat. 


Időben nem véletlenül estek egybe Kopernikusznak a Nap 
látszólagos mozgására vonatkozó megfigyelései és elméleti munkái 
a naptárreformmal kapcsolatos viták újraéledésével. A XVI. 
században a Julián-naptár hibája, amely az év hosszának pontatlan 


meghatározásából adódott, már elérte a 10 napot. A kiigazítás 
kérdésével az 1512-1516-os lateráni zsinaton Middelburgi Pál 
püspök kezdeményezésére összehívott és az ő vezetése alatt működő 
különbizottság foglalkozott. A püspök 1513-ban és 1516-ban 
értekezést írt a naptárreformról, ezeket a pápai brévével együtt 
küldték szét. A második megnevezte azokat a tudósokat, akik 
elküldték a reform szükségességére és végrehajtási módjára 
vonatkozó véleményüket. Közöttük volt Kopernikusz is. Válasza 
tartalmát nem ismerjük, a Commentariolusban tett kijelentései 
alapján azonban feltételezhetjük, hogy a reformot korainak ítélte 
meg, és további vizsgálatokat tartott szükségesnek. Úgy vélte 
ugyanis, hogy a tropikus év, , amelyre a különböző időkben végzett 
megfigyelések különböző hosszat adtak meg" nem állandó 
hosszúságú. (A tropikus év a naptárreform alapvető tényezője lett.) 
1514 után pedig teljes figyelmét a Nap megfigyelésére 
összpontosította. Ezt a feltevést bizonyítja a De Revolutionibus első 
kiadása elé írt ajánlás következő részlete is: . miután a lateráni 
zsinaton alaposan megvitatták az egyházi naptár reformjának 
kérdését, azt csak azért nem oldották meg, mivel sem az évekről és 
a hónapokról, sem a Nap és a Hold mozgásáról nem állt 
rendelkezésre elegendő pontos mérési adat. 


Ez a követelmény ösztönözte Kopernikuszt új rendszerének részletes 
kidolgozására: , ez időtől kezdve a jeles Pál püspök Úr, Fossombrone 
püspöke buzdítására, aki ekkor ezt az ügyet irányította, 
megfeszítettem elmémet, hogy ezeket a dolgokat alaposan 
megvizsgáljam". 


1521-től kezdve Kopernikusz csaknem állandóan Fromborkban 
tartózkodott. A káptalanban különböző tisztségeket viselt. 1523- 
ban, amikor a püspöki szék betöltetlen volt, jószágigazgatóként az 
egész egyházmegyét igazgatta. Működésének jelentősége nem 
egyszer túlnőtt a helyi kereteken. 1517-ben Kopernikusz elmés 
módszereket tartalmazó tanulmányt írt a királyi Poroszföldön 
forgalomban levő pénz értékcsökkenésének okairól, 
következményeiről. 1522-ben a káptalan küldöttjeként a porosz 
tartománygyűlésen, Grudziadzban benyújtotta a korát megelőző 
elgondolásokon alapuló pénzreform tervezetét, célja az volt, hogy a 
pénz megjavításával erősítse a királyi Poroszföld és a korona 
egységet. 


Kopernikusz elismert orvos lehetett, hiszen ő kezelte a warmiai 
püspököket, sőt 1541-ben a königsbergi udvarba is meghívták, hogy 
a benne bízó Albert nagyherceg gyógyulását előmozdítsa. 


Kopernikusz fontos közügyi tevékenysége ellentmond annak a 
megjelölésnek, amellyel őt , fromborki remeté"-nek nevezték. Igaz, 
kevés emberrel állt bizalmas baráti kapcsolatban, különösen 
warmiai kanonoktársai között. E kevesek közé tartozott 
mindenekelőtt Tiedemann Giese, 1538-tól Chelmno püspöke, aki 
évtizedeken át Kopernikusz barátja és szellemi érdeklődésében társa 
volt. Kopernikuszt szoros barátság fűzte Bernardus Wapowskihoz, 
amelyet csak a krakkói tudós halála szakított meg 1535-ben. 
Wapowski kérésére írt 1524-ben kritikát 

Kopernikusz De Rcvolutionibus című műve nürnbergi kiadásának 
címlapja (a Varsói Egyetemi Könyvtár gyűjteményéből) 


Kopernikusz De Revolutionibus kéziratának facsimiléje (Kopernikusz 
Összes Művei, Lengyel Tudományos Akadémia, Varsó—London— 
Krakkó, 1972) 


Az uppsalai notesz egyik oldala (az uppsalai egyetem gyűjteményéből) 


Johann Werner nürnbergi csillagász és matematikus tanulmányáról, 
A nyolcadik szféra mozgásáról. Ez az értekezés, amelynek címe Levél 
Wapowskihoz, a De Revolutionibuson és a Commentarioluson kívül 
Kopernikusz egyetlen mai napig reánk maradt csillagászati szövege. 
A másik két művel ellentétben azonban a heliocentrikus csillagászat 
egyetlen elemét sem tartalmazza. Kopernikusz szigorúan bírálta 
Werner tanulmányának módszertani és tárgyi tévedéseit, de saját 
elméletét nem közölte, csupán általánosságban említette a De 
Revolutionibus kidolgozását: . végezetül mindarról, amit én a 
nyolcadik szféra mozgásáról gondolok ... más helyen kívánok 
szólni". Éppen ebben az időben írta Kopernikusz a De Revolutionibus 
IV. Könyvét, amelyet a precesszió elméletének és a Nap látszólagos 


mozgása bemutatásának szentelt.7 A Commentariolushoz képest 
Kopernikusz a De Revolutionibusban nemcsak a nappályára 
vonatkozó geometriai levezetéseket módosította, hanem más 
részleteket is megváltoztatott. Az apszisvonalak elmozdulásának 
felfedezése (erre az eredményre úgy jutott, hogy az 1523-ban 
végzett Mars megfigyeléstől kezdve összehasonlította saját bolygó 
megfigyeléseit Ptolemaiosz megfigyeléseivel) arra indította 
Kopernikuszt, hogy elvesse a Commentariolusban közölt nézetét a 
bolygópályák változatlan térbeli orientációjáról. A mű VI, a bolygók 
mozgásával foglalkozó könyvében a bolygópályát epiciklussal 
ellátott excentrikus körrel írta le, két epiciklussal ellátott kör 
helyett. Az apszisvonalak elmozdulását így egyszerűen az 
excentrikus kör középpontjának egyenletes körmozgásaként lehetett 
ábrázolni. 


1530 körül a De Revolutionibus kézirata lényegében elkészült, 
Kopernikusz azonban még nem akarta kinyomatni művét. Később 
saját maga is kijelentette, félt az illetéktelen kritikától: ,,... a gúnytól 
való félelmem, amelytől tartanom kellett elméletem újszerűsége és 
nehezen érthető volta miatt, sokszor arra késztetett, hogy teljesen 
lemondjak a művemmel kapcsolatos szándékaimról". Hivatkozott a 
pithagoreusokra, akik tanaikat nem közölték: , nehogy a 
leggyönyörűbb dolgokat, nagy emberek hosszú és fáradságos 
munkájának gyümölcseit lealacsonyításnak és lebecsmérlésnek 
tegyék ki azok részéről, akik vagy sajnálják a becsületes munkát 
minden olyan tudományra, amely nem hoz nekik hasznot, vagy... 
tompa értelműek és csak sündörögnek az igazi tudósok között, mint 
a herék a dolgozó méhek között (ajánlás). 


Bernardus Wapowski 1535-ös fromborki látogatása alkalmával 
Kopernikusz kizárólag olyan almanach kinyomásához járult hozzá, 
amely közli az égitesteknek a De Revolutionibus táblázatai alapján 
kiszámított helyzetét bizonyos időszakokban. A terv 
kezdeményezőjének még ugyanabban az évben bekövetkezett halála 
azonban meghiúsította a szándék megvalósulását. Kopernikusz 
kézirata a számításokkal együtt elveszett. 


Kopernikusz tartózkodó magatartása ellenére a felfedezéséről és a 
készülő művéről szóló hírek Lengyelország határain túl is 
elterjedtek. 1533-ban már tárgyalták Kopernikusz felfedezését a 

pápai udvarban. Három évvel később Schönberger Miklós kardinális, 
a domonkos rend fő prokurátora levelet küldött Kopernikusznak, 
aki még 1518-ból, lengyelországi diplomáciai utazásai idejéről 
ismerte őt. Schönberger biztatta Kopernikuszt, hogy hozza 
nyilvánosságra felfedezését, és megígérte, hogy népszerűsíteni fogja 
azt. Az új tanok megismerésére 1539 tavaszán Fromborkba érkezett 
a fiatal wittenbergi matematikaprofesszor, Georg Joachim von 
Lauchen, akit humanista nevén Rheticusmk ismerünk8ő. A 25 éves 
matematikus és csillagász, Melanchton pártfogoltja, Kopernikusz 
működésének hírére érkezett. Csakhamar az új tanok lelkes híve 
lett. Ott-tartózkodása alatt Kopernikusz újra kezdte a munkát a De 
Revolutionibus kéziratán. Nagy segítségére voltak ebben Rheticus 
magával hozott könyvei, elsősorban Ptolemaiosz művének görög 
kiadása (Basel, 1538). Ez sokkal hibátlanabb volt, mint az Ahnageszt 
latin fordítása (Velence, 1515), amelyet addig Kopernikusz használt; 
Rheticus magával hozta Regiomontanus De triangulis otnnimodis 
(Irigonometria, Nürnberg, 1533) című művét is. FE munkák hatására 
Kopernikusz megváltoztatta a De Revolutionibus könyveinek 
rendszerét (hat könyv lett az eredeti hét helyett), több részt 
kiegészített, kibővítette a trigonometriai és a szférikus csillagászati 
szövegeket, valamint a bolygók Naptól való távolságának 
meghatározását tárgyaló részleteket. Már eldöntötte, hogy 
beleegyezik műve kiadásába. Felfedezése titokban tartásáról, amint 
azt a már idézett ajánlásban írta, barátai lebeszélték: , ezek között 
mindenekelőtt Schönberger Miklós, sokoldalú tudásáról széles 
körben jól ismert capuai kardinális, rajta kívül kedves barátom, 
Tiedemann Giese chelmnói püspök, aki a legnagyobb rajongással 
odaadó híve mind a teológiai, mind az egyéb más nemes 
tudományoknak. Ő ugyanis gyakran buzdított engem és nemegyszer 
keserű szemrehányások közepette sürgetett, hogy a művet kiadjam, 
amely nálam nem kilenc, de négyszer kilenc éven keresztül feküdt 
rejtekhelyén mélyen elrejtve... Ugyanezt kívánta tőlem egyébként 
nem egy kiváló tudós 


Rheticus, miután megismerkedett Kopernikusz elméletével és a De 
Revolucionibus kéziratával, elkészítette a könyv terjedelmes 
kivonatát, és Gdanskban 1540ben a következő (rövidített) cím alatt 
ki is adta: De libris... Nicolai Copernici... narratio prima (Első 
elbeszélés... Nicolaus Copemicus... könyveiről). A felfedezést 
lelkesen tárgyaló Narratio Prinábán nagyon érdekesek a szerző saját 


tapasztalatairól, a hallott véleményekről írt részek, például hogyan 
érvelt Giese a De Revolutionibus kiadása mellett. Különösen fontos 
azoknak a tudományos érveknek a felsorakoztatása, amelyek arra 
indították Kopernikuszt, hog;y elfogadja a Föld mozgását: 


, Először is a napéjegyenlőségi pontok kétségtelen precessziója... és 
az ekliptika inklinációjának változásai alapján fogadta el barátom 
(Kopernikusz) azt a gondolatot, hogy a Föld mozgása okozhatja, 
vagy a legkönnyebben magyarázhatja az égbolton megfigyelt 
számos jelenséget. 


Másodszor, a nappálya excentrikusságának csökkenése tükröződik 
... a többi bolygó excentrikus pályájában.... 


Harmadszor, a bolygók deferenseinek középpontja a Napban, 
mintegy a világ középpontjában helyezkedik el. 


Negyedszer, mesterem úgy figyelte meg, hogy kizárólag ilyen 
módon végezhetnek a világ körei körmozgást a saját és nem valami 
más középpontok körül." 


Az ötödik érv teológiai jellegű. , A Föld mozgásának alkalmas 
elmélete?" elégséges az égitestekről szóló megalapozott tudomány 
megteremtésére... 


12. 


, elméleteikben és szabályaikban nem vették elég komolyan 
figyelembe azt az elvet, hogy a világ elrendeződésének és körei 
mozgásának egyezni kell egy abszolút rendszerben 


A levél formájában megírt Narratio Prima Johann Schöner nürnbergi 
csillagászhoz, számos csillagászati és csillagjóslási könyv 
szerzőjéhez és kiadójához szólt. Rheticus még lengyelországi útja 
előtt, 1538-ban ellátogatott Nürnbergbe. Valószínűleg megvitatta 
Kopernikusz kéziratának kiadási tervét ismerősei körében, közöttük 
Schöneren kívül Johann Petreius kiadóval és Andreas Osiander 
lutheránus teológussal. Amikor Rheticus 1541 őszén elhagyta 
Fromborkot, a De Revolutionibus végső, befejezett kézirata még nem 
készült el. Ezt bizonyítják Rheticus javításai és kiegészítései a 
kéziraton. Miután Rheticus visszatért Wittenbergbe, hamarosan 
kitűnt, hogy Kopernikusz könyvének kiadása késik. Egyrészt 


befolyásolta ezt Melanchton kritikája, aki Lutherhez hasonlóan 
határozottan elvetette Kopernikusz elméletét?, mint amely 
ellenkezik a szentírással, másrészt az 1541-1542-és téli 
szemeszterben Rhcticust teljesen lekötötte dékáni kötelességeinek 
teljesítése. Ebben az időben csak Kopernikusz Trigonometriáját (De 
lateribus et anguli triangulorum... libellus), a De Revolutionibus I. 
Könyvének befejező részét adták ki, amely különösebb vitát nem 
váltott ki. 


A Trigonometria Regiomontanus és Werner hasonló művei mellett 
(ez utóbbi tanulmány kézirata századunkig fennmaradt) fontos része 
a kor matematikatörténetének. Bár Kopernikusz az előbbi munkától 
függetlenül írta könyvét, a három mű sok hasonlóságot mutat 
egymással. Ez érthető is, hiszen mindegyik ugyanazokat az ókori 
görög (Ptolemaiosz) és arab (Dzsabir ibn Hajján, latin nevén Geber) 
forrásmunkákat használta fel. A Trigonometria kinyomott szövegén 
kívül ránk maradt még az európai matematikába újonnan 
bevezetett szekáns szögfüggvény, értékeit Kopernikusz számította 
ki, és a függvénytáblázatot ezek alapján ő állította össze 
könyvtárának egyik könyvében. 


1542 tavaszán Rheticus Nürnbergbe érkezett. Petreius műhelyében 
ekkor hozzáfogtak a De Revolutionibus kinyomásához. Komoly 
szemrehányás illeti a wittenbergi professzort, amiért a még nyers, 
sok számhibát (ha kisebbeket is) tartalmazó kéziratot Petreiusnak 
átadta. Súlyosabb következményekkel járt, hogy két hónap múlva el 
kellett hagynia Nürnberget, és a mű kiadásának ügyét Andreas 
Osianderre bízta. 


Osiander, akit régóta érdekelt a De Revolutionibus, már 1540-ben 
levelezett Kopernikusszal és Rheticusszal. Már akkor javasolta 
Kopernikusznak, hogy , a peripatetikusok és a teológusok 
lecsillapítására, kiknek ellenvetéseitől tartasz", az új elméletet 
csupán számítások elvégzéséhez jól alkalmazható formai 
hipotézisnek és ne a világmindenség valóságos leírásának tüntesse 
fel. Kopernikusz határozottan elvetette a javaslatot, és az 1542 
júniusában írt és a kiadónak megküldött ajánlásban szilárdan 
kitartott álláspontja mellett. Ez azonban nem befolyásolta 
Osiandert, aki vagy számításból, vagy saját meggyőződéséből 
(hiszen a csillagászati elméletek fenomenalista kezelésének nagy 


hagyományai voltak) a könyvben önkényesen változtatásokat 
hajtott végre. Névtelenül írott Az olvasóhoz e mű tételeiről című 
előszavában a De Revolutionibus tartalmát a hipotézis fokára 
süllyesztette: ,,... nem fontos, hogy vajon ezek a hipotézisek igazak- 
e, vagy csak valószínűek, elég annyi, hogy a bemutatott számítások 
a megfigyelésekkel megegyeznek... elég világos ugyanis, hogy ez a 
tudomány egyszerűen nem ismeri a mozgások látszólagos 
egyenetlenségeinek okait... Senki se várjon tehát a csillagászattól 
semmi bizonyosat a hipotézisek igazságáról, mivel az semmi 
bizonyosat abban nem adhat... ." A meghamisítás kiterjedt 
egyébként a könyv címére is, amelyet a következőképpen bővítettek 
ki: De Revolutionibus Orbium Coelestium (A mű eredeti címe: De 
Revolutionibus (A körforgásokról). A kibővített cím: Az égi pályák 
körforgásairól.) Végül eltávolították Kopernikusz első könyvéhez írt 
előszavát, a csillagászati tudományok dicséretét is, amelyek ,,... a 
világmindenségben végbemenő csodálatos keringésekkel, a csillagok 
pályáival... valamint az égbolt összes jelenségének okaival 
foglalkoznak és megmagyarázzák a világ egész rendszerét". 


Kopernikusz művének nyomása 1543 márciusában, röviddel a 70 
éves csillagász halála előtt fejeződött be. Hosszas betegség után 
1543. május 24-én Nicolaus Kopernikusz Fromborkban meghalt. 


Nicolai Copernici Thoruniensi de Revolutionibus Orbium Coelestium libri 
VI. (A toruni Nicolaus Kopernikusz hat könyve az égi pályák 
körforgásairól). Így hangzik a nürnbergi kiadás teljes címe, abban a 
nyomdai változatban, amely Osiander anonim előszavával és 
Schönberger Miklós kardinálisnak Kopernikuszhoz intézett levelével 
kezdődik. Az ezután következő III. Pál pápához írott ajánlásból már 
idéztünk részleteket. Itt a szerző elmondja aggályait műve 
nyilvánosságra hozatalával kapcsolatban, továbbá szól barátai 
ösztönzéséről. Az ajánlás további részében Kopernikusz ismerteti 
azokat a tényeket, amelyek alapján a matematikusok régóta 
kialakult véleménye és a tudományos világ csaknem általános 
meggyőződése ellenére volt bátorsága , elképzelni a Föld valamiféle 
mozgását". Ez a fontos bekezdés így hangzik: 


, Ezért szeretném, ha Szentséged tudná, semmi más nem indított 
engem arra az elhatározásra, hogy a világ szféráinak mozgását új 
elv alapján számítsam, csupán az az észrevétel, hogy a 


matematikusok ez irányú kutatásaikban önmagukkal 
ellentmondásban vannak. Elsősorban a Nap és a Hold mozgásával 
kapcsolatban annyi kételyük van, hogy nem tudják meghatározni és 
kiszámítani a tropikus év állandó hosszát sem. Ezenkívül sem e két 
égitest, sem az öt bolygó mozgásának megállapításánál nem 
ugyanazokat az alapelveket és feltételeket alkalmazzák, és a 
megfigyelt keringések és mozgások magyarázatánál sem 
ugyanazokat a bizonyítékokat sorakoztatják fel. 


Egyesek ugyanis csak a koncentrikus köröket fogadják el, mások 
viszont epiciklusokkal ellátott excentrikus köröket, de egyik 
módszerrel sem tudják a kívánt eredményeket teljes egészében 
elérni. A koncentrikus körökből kiindulva, valóban kimutattak 
bizonyos egyenlőtlen mozgásokat, de ennek alapján a megfigyelt 
jelenségekről nem tudtak semmit teljes biztonsággal megállapítani. 
Az excentrikus körök segítségével a megfigyelt mozgások túlnyomó 
részére látszatra megfelelő számadatokat nyertek, de eközben sok 
olyan tételt is elfogadtak, amelyek nyilvánvaló ellentétben állnak az 
egyenletes körmozgás alapelveivel. A legfontosabb dolgot, 
nevezetesen a világmindenség rendszerét és részeinek megállapított 
elrendeződését nem tudták feltárni, illetve tételeikből levezetni. 
Ugyanaz történt velük, mint azzal az emberrel, aki különböző 
helyekről szedné össze a kezeket, a lábakat, a fejet és egyéb 
testrészeket, ezután egymáshoz illesztené azokat nem is rosszul, de 
úgy, hogy sem egymáshoz, sem magához a testhez való arányuk 
nem lenne megfelelő. Ekkor inkább valamiféle szörnyalak, mintsem 
ember keletkeznék." 


Ez az idézet felsorolja a kopernikuszi felfedezés legfontosabb 
kiindulási pontjait: a , tropikus év meghatározása", amely a 
precesszió helyes és pontos elméletét követeli meg, s amelyet 
Rheticus a Narratio Prímában első helyen tárgyal; , ellentmondás az 
egyenletes körmozgás alapelvével", amelyet a Commentariolusban is 
hangsúlyoz, és amely talán már krakkói tanulmányai folyamán 
tudatosult benne; végül , a világmindenség rendszere és részeinek 
megállapított elrendeződése" bizonyára későbbi érv, amelyet 
alátámasztott a Föld mozgásaiban tapasztalt rend. Feltételezhető, 
hogy Kopernikusz hasonló célzattal utal az ókori tudósok 
kijelentéseire is: ,,... nem sajnáltam a fáradságot és újból elolvastam 

a filozófusok valamennyi számomra hozzáférhető művét, hogy 


megállapítsam, vajon véletlenül valamelyikük a világmindenség 
szféráinak mozgásáról nem vélekedett-e másként, mint a 
matematikusok. És valóban legelőször Cicerónál találtam utalást 
arra10, amely szerint Niketasz úgy véli, hogy a Föld forog. Később 
hasonló nézetű személyre bukkantam Plutarkhosznál is, akinek 
szavait idézem, hogy mindenki számára hozzáférhető legyen: vAz 
általános vélemény szerint a Föld egyhelyben áll. A pithagoreus 
Philolaosz azonban úgy véli, hogy a Föld tűz körül kering, dőlt 
körön, hasonlóan, mint a Nap és a Hold. 


A pontuszi Heraklidész és a pithagoreus Ekphantosz ugyancsak 
elismeri, hogy a Föld mozgást végez, de nem haladó, hanem forgó 
mozgást, mint a kerék, nyugatról kelet felé, saját középpontja 
körül!11. Ezekből ösztönzést merítve, magam is gondolkozni 
kezdtem a Föld mozgásán." 


Az ajánlás utolsó bekezdésében Kopernikusz igyekszik elejét venni a 
teológiai természetű kifogásoknak, amelyek az új tannak a 
szentírással való összeegyeztethetctlenségéből származhatnak. 

, Akadhatnak majd olyanok, akik szeretnek fecsegni, és a 
matematikai tudományok teljes ismerete nélkül jogot formálnak 
maguknak arra, hogy véleményt mondjanak e nézetekről a szentírás 
valamely hibásan fordított és céljaiknak megfelelően magyarázott 
része alapján és új elméletemet megbélyegzik és üldözni fogják. Én 
azonban nem törődöm ezekkel, oly mértékben nem, hogy ítéletüket 
mint meggondolatlant megvetem." Végül hangsúlyozza, hogy 
munkája hasznos a naptárreformhoz is. 


Mint ismeretes, a nürnbergi kiadók elhagyták a De Revolutionibus I. 
Könyvét megnyitó bevezetést, valószínűleg azért, mert a szerző 
abban a csillagászat megismerői jelentőségéről vallott megyőződését 
juttatta kifejezésre. Ily módon, a kinyomott szövegből kimaradt az a 
megfogalmazás is, amely tanúsítja Kopernikusz viszonyát csillagász 
elődeihez: ,,... megvallom nyíltan, hogy itt sok dolgot másként adok 
meg, mint elődeim, bár az ő eredményeikből indulok ki, hiszen 


elsőként ők törtek utat e kérdések vizsgálataiban". 


Az I. Könyv első fejezetei a csillagászat alapjait tárgyalják 
Ptolemaiosz művéből ismert sorrendben. A Föld mozgásának 
tárgyalása elé Kopernikusz azt írja, hogy a mozgás a világ óriási 


méretei mellett a megfigyelésekkel összeegyeztethető, , ugyanis 


minden észlelhető változás vagy a megfigyelt tárgy mozgása vagy a 
megfigyelő mozgása eredményeként keletkezik". Elveti 
Arisztotelésznek és Ptolemaiosznak a Föld mozdulatlanságára 
vonatkozó érveit, és felismeri, hogy a Föld a körülötte levő 
atmoszférával együtt forog (arisztotelészi értelemben), és ez a 
mozgás külső indítóokot nem igényel. Hivatkozik arra a 
csillagászati érvre, amely szerint rendkívül fontos a bolygók 
keringési egyenetlenségeinek tisztázása, és ennek alapján felismeri, 
hogy a Föld a bolygók egyike. Módosítja a nehézség peripatetikus 
fogalmát, amelyet a világmindenség középpontja felé irányuló 
nehézkedéssel azonosítottak. , Én mindenesetre úgy vélem, hogy a 
nehézség nem egyéb olyan természetes törekvésnél, amelyet a 
Világmindenség Teremtőjének isteni gondviselése adományozott a 
részeknek azért, hogy egységbe és egésszé kapcsolódjanak, 
együttesen gömb alakot alkossanak. Hitelt érdemlő dolog az is, 
hogy ugyanilyen törekvés létezik a Napon, a Holdon és minden 
fénylő bolygón.. 


A Föld mozgásának elismerése után így folytatja a szerző: 

, végezetül arra a véleményre jutunk, hogy a világ középpontja 
éppen a Napban van. Erre tanít meg minket a világ harmóniája és 
az elrendeződés törvénye, amely szerint a testek egymás után 
következnek". Ez a törvény fontos érv Ptolemaiosz rendszere ellen, 
amely minden egyes bolygót a rendszertől különálló, elszigetelt 
részként tárgyal, s amelyben még a bolygók Naptól való 
távolságának ésszerű felsorolása is lehetetlen. Ezt az érvet fejti ki a 
híres tizedik fejezet a heliocentrikus rendszer leírásával. , Ebben az 
elrendezésben találtuk meg tehát a világ csodálatos rendjét, 
valamint a szférák mozgása és nagysága közötti harmonikus 
kapcsolatot, amelyet más módon feltárni nem lehet". 


, Az első és a legfontosabb az állócsillagok szférája, amely magában 
foglalja önmagát valamint az egész világot, és ezért mozdulatlan, 
tehát olyan helye az egésznek, hogy lehetséges rá vonatkoztatni a 
többi égitest mozgását és elhelyezkedését ... A bolygók között első a 
Saturnus, amelynek keringési ideje harminc év, mögötte a Jupiter, 
amely keringését tizenkét év alatt teszi meg. Ezután a Mars 
következik, amely két év alatt végez egy keringést. E sorban az 
egyéves keringési idejű szféra foglalja el a negyedik helyet mint 
mondottuk itt helyezkedik el a Föld a Hold szférájával, mintegy kis 


epiciklussal. Az ötödik helyen van a Venus, amely minden 
kilencedik hónapban tér vissza eredeti helyzetébe. Végül a hatodik 
hely a Merkúrt illeti, amely keringését nyolcvan nap alatt végzi el. 


És mindezek középpontjában van a Nap..." (I. Könyv 10. fejezet). 


A De Revoíutionibus leíró részét , a Föld háromféle mozgásának 
megindokolása" fejezi be (a 11. fejezetben); e mozgások a 
következők: a huszonnégy órás, az éves és a Commentariolus 
megvitatásából már ismert, s a földtengely lehajlásával 
(inklinációjával) kapcsolatos mozgás. 


A könyv két utolsó fejezete a síkés a gömbtrigonometria 
ismertetését foglalja magában. Ezek képezték a RJheticus által 
1542-ben kiadott különtanulmány tárgyát is. Mint már említettük, 
Kopernikusz trigonometriája kidolgozásakor ókori és középkori 
művekre (Almageszt, Epitome, Geber Elementa astronomicáp) 
támaszkodott. 


2.2 


A De Revohitionibus II. Könyve Kopernikusz alapvető tételeihez nem 
kapcsolódó szférikus csillagászattal foglalkozik. Ez a téma itt a 
csillagászat teljes ismertetésének egyik eleme, az Almageszt 
megfelelő fejezeteihez hasonlóan. Ptolemaiosz művével nem mutat 
hasonlóságot a II. Könyv befejező fejezete, amely az állócsillagok 
katalógusát tartalmazza. Az Almagesztben itt a napelmélct 
következik, amely a vonatkoztatási rendszer megállapításához vezet 
el: ennek segítségével elvégezhető a Hold és a bolygók analízise, 
valamint kijelölhetők a csillagok koordinátái a mozgó , nyolcadik 
szférán". Kopernikusz szembehelyezkedik ezzel a megállapítással, az 
egész matematikai csillagászat számára egy alap vonatkoztatási 
rendszert ismer el az állócsillagok változatlan, mozdulatlan 
szféráján. A II. Könyvben felsorolt csillagok koordinátáit (ekliptikái 
hosszúságokat) tehát az egyik csillagra (Arietis) vonatkoztatva adta 
meg, és nem a csillagászok általános gyakorlatában szokásos 
napéjegyenlőségi pontokat vette alapul. Ezek mozgását az ókori és a 
középkori megfigyelések alapján akkoriban egyenlőtlennek 
tartották. Kopernikusz katalógusában a csillaghosszúságok tehát egy 
állandó értékkel különböznek Ptolemaiosz adataitól (az Arietis 
csillagkoordinátáinak megfelelően). Kopernikusz a többi adatot is 
tulajdonképpen Ptolemaiosztól vette át, éppúgy, mint magát a 
katalógusrendszert és az abban összegyűjtött csillagokat is. 


A következő Könyvben az állócsillagok szférája által alkotott 
rendszerre vonatkoztatja a Nap látszólagos mozgásával kapcsolatos 
jelenségeket. A III. Könyv első részének tárgya tehát a kopernikuszi 
precesszióelmélct és azoknak a vizsgálódásoknak kritikai 
áttekintése, amelyekkel Kopernikusz a , nyolcadik szféra 
mozgásának?" jelenségeit és következményeit magyarázta meg: a 
csillagok ekliptikái hosszúságának változását, valamint a tropikus 
év és a sziderikus év közötti eltérést. , E jelenségre egyesek 
kigondolták a kilencedik, mások a tizedik szférát és úgy vélték, 
hogy azok revén mennek végbe bizonyos jelenségek, de mégsem 
tudták bebizonyítani azt, amit ígértek. Sőt kezdett feltűnni már a 
tizenegyedik szféra is. Én a szférák e felesleges mennyiségét 
könnyen kimutatom a Föld mozgása által." 


Kopernikusz új csillagászati elméletének egyik legfontosabb 
felfedezése, hogy a jelenségek igazi okai a földtengely preccssziós 
mozgásában keresendők. A , Föld harmadik mozgása" 
matematikailag gondosan alátámasztott elmélete több mint 1800 év 
megfigyelési anyagára támaszkodik, Timokhárisz adataitól 


4 Kopernikusz és kora 


a Szűz csillagkép legfényesebb csillagának, a Spicának 1515-1525 
között végzett saját megfigyeléseiig. Ez tette lehetővé a precesszió 
sebességének nagyon pontos meghatározását. Tulajdonképpen a 
sebesség átlagértékét állapították meg, mivel Kopernikusz 
megfigyelési adatai a jelenségek egyenetlenségére utaltak, és arra 
késztették a csillagászt, hogy a periodikus , trcpidáció"-t valódi 
jelenségnek ismerje el. (A trcpidációt úgy magyarázta, hogy a 
földtengely deklinációját az ekliptika inklinációs szöge képzelt 
változásaiként fogadta el.) 


A jelenségek kizárólag egyenletes körmozgás segítségével való 
ábrázolási elve megmaradt a harmonikus lineáris mozgásnak két 
körmozgásra való felbontása révén. A földtengely , trepidációjá"-nak 
természetesen zavart kellett okoznia a napéjegyenlőségi pontok 
precessziójában. A napelmélctben (a De Revolutionibus III. 
Könyvének második része) Kopernikusz a sziderikus évet választotta 
alapul (a Napnak ugyanahhoz a csillaghoz való két visszatérése 
között eltelt idő) az egyenetlenül egyik helyről a másikra átkerülő 
napéjegyenlőségi pontokhoz való visszatérésekkel mért tropikus év 


helyett. A nappályát Kopernikusz excentrikus kör segítségével 
ábrázolta, az egyenletesen mozgó Föld körpályájának középpontja 
nem esik egybe tehát magával a Nappal. A Föld pályája azonban 
magyarázható a Nappal koncentrikus körön is, amint azt a lengyel 
tudós állítja, epiciklus, azaz a Commentariolusból már ismert 
rendszer segítségével. A két megoldás egyenértékű: ,,...a két 
lehetőség között nincs semmi különbség, csak a középpontok 
közötti távolság legyen egyenlő az epiciklus sugarával". Aki tehát e 
két eset alapján vizsgálja az eget, nem lesz könnyű döntenie. Miután 
megállapította a földpálya apszisvonalainak mozgását (a látszólagos 
nappálya Földhöz legközelebbi pontját perigeumát és Földtől 
legtávolabbi pontját apogeumát), Kopernikusz kiegészítette a fenti 
egyszerű rendszert, feltételezve, hogy a deferens középpontja kis 
körön, a középhelyzet körül mozog. 


Itt megengedte az alternatív megoldás lehetőségét (koncentrikus kör 
két epiciklussal). ,és amikor ennyi út vezet ugyanahhoz az 
eredményhez, nem lenne könnyű megmondanom, hogy közülük 
melyik a helyénvaló..." 


A IV. Könyv a holdmozgás elméletét, valamint a holdfogyatkozás 
kiszámításának módszereit tartalmazza. A könyvet bevezető ókori 
(ptolemaioszi) holdelméletek összefoglalásában Kopernikusz kifejti 
ellenvetéseit, amelyeket a Commeutariolusbm csak röviden érintett. 
Beszél természetesen a mozgás valódi egyenetlenségéről, amelyet 
Ptolemaiosz hirdetett elméletében (ez fellép mmd az epiciklus 
mozgásában a deferens mentén, mind a Hold keringésében). A 
második ellenvetés a holdtávolság változásaira vonatkozik. Az 
Almageszt szerint ugyanis a Hold a maximális távolság feléig 
megközelítheti a Földet. A De Revolutionibusban Kopernikusz ezt a 
téves kijelentést azzal a kézenfekvő ténnyel cáfolja, hogy a Hold 
látható korongja nagyobb átmérőváltozásokat nem mutat. A 
Commetitariolusban leírt gondolatot fejleszti tovább. A Földdel 
koncentrikus deferens hordozza a nagy epiciklust, amelynek mentén 
kering a kis epiciklus. Ez utóbbi kerületén mozog a Hold a nagy 
epiciklusétól kétszer nagyobb sebességgel. Az epiciklusok okozzák a 
holdhelyzetek eltéréseit (deklinációit) : a pálya valóságos 
elliptikussága, valamint (a kisebb epiciklus) a Ptolemaiosz által 
felfedezett és evekciónak nevezett egyenlőtlenség idézi elő az 
eltéréseket. A két egyenlőtlenségre elfogadva Ptolemaiosz értékét, 


Kopernikusz kijelölte a holdpálya paramétereit. E munkájában 
egyrészt az Almagesztből vett megfigyelésekre, másrészt az 
1500-1523 között végzett saját megfigyeléseire támaszkodott. A 
bolognai megfigyelést (1497 márciusában a Hold elfedte az 


Aldebarant) is felhasználta, hogy megerősítse a parallaxisra és így a 
Hold távolságára vonatkozó saját számításait. 


Kopernikusz, éppúgy mint a napelméletében, itt is megengedett más 
egyenértékű geometriai megoldásokat: ,a megfelelő arányok 
megtartása mellett ugyanezt meg lehet magyarázni excentrikus 
körök segítségével, inint ahogy azt a Nap pályájánál is tettem". 


A holdpálya fentebb leírt magyarázata nem Kopernikusz írásaiban 
bukkant fel először. A XIV. században Ibn-as-Shatir (1304-1376), 
damaszkuszi csillagász azonos eredményre jutott (koncentrikus kör 
két epiciklussal). Semmi jel sem mutat azonban arra, hogy 
Kopernikusz ezt a megoldást átvette volna. Valószínűleg a két 
elképzelés azért egyezik meg, mert mindkét kutató ugyanazokat a 
kiindulási alapelveket fogadta el, főként azt ismerték el, hogy az 
egyenletes körmozgás az egyetlen megengedhető mozgás az 
égitestek kinematikájában. 


Ugyanebből a feltevésből vezethető le, hogy Kopernikusz és arab 
elődei: IDbn-as-Shatir valamint a maraghehi Naszireddin híres 

csillagászati iskola XIII. századbeli tudósai12 bolygóelméletiikben 
egyaránt kis epiciklussal helyettesítik a ptolemaioszi ekvantumot. 


A De Revolutionibus két utolsó könyve a bolygókat tárgyalja. Az V. 
Könyvben Kopernikusz a bolygóknak az ekliptika síkjában végzett 
mozgását vizsgálja, elődeihez hasonlóan, eltekintve a bolygópályák 
különböző lehajlásából, inklinációjából származó bolygómozgás 
elemzésétől. E kérdéseket tartalmazza a mű VI., befejező könyve. 


A szerző saját megoldásai előtt röviden tárgyalja Ptolemaiosz 
modelljét és ismét ellenzi az ekvantum használatát. A következő 
fejezet a bolygók mozgásában megfigyelt, a Föld mozgásából eredő 
jelenségeket tárgyalja. A heliocentrikus bolygórendszerben 
nincsenek olyan nagy epiciklusok, amelyek segítségével a 
geocentrikus csillagászat megmagyarázta a bolygók által az égboltra 
írt hurkokat. 


Magyarázatra várnak még a bolygók egyenletes körmozgástól való 
eltérései, amelyeket a bolygóknak a valóságban a körtől eltérő, 
elliptikus pályája idéz elő. Mint már említettük, Kopernikusz a 
Commentariolusban megadott geometriai megoldást (koncentrikus 
kör két epiciklussal) a De RevoltUionibusbm excentrikus körrel, 
deferenssel, és csak egy kis epiciklussal helyettesítette. Ha a 
bolygónak az epicikluson és az epiciklusnak a deferensen való 
mozgása során a szögsebességek azonosak, valamint az excentrikus 
kör és az epiciklus sugarának nagysága és aránya megfelelő, a 
keletkező pálya a bolygómozgást éppen olyan pontosan ábrázolja, 
mint a ptolemaioszi ekvantumot alkalmazó pálya. 


Érdekes Kopernikusz régi és új modelljének összehasonlítása, 
amelyet az V. Könyv negyedik fejezete tartalmaz. A szerző 
megállapítja azok egyenértékűségét, mégis az excentrikus 
epiciklusos modellt választja, tekintettel a planetáris excentrikus 
köröknek a valóságos Naphoz viszonyított meghatározására. 


A planetáris pályák paramétereit azonban az átlagnaphoz (illetve a 
földpálya középpontjához) viszonyítva állapítja meg, ami 
természetesen a planetáris jelenségek geocentrikus szemléletének 
maradványa. Másik ilyen hagyaték a bolygók látható helyzetének 
kiszámítására szolgáló számtáblázatok rendszere. Kopernikusz itt 
nem használta ki azt az egyszerűsítést, amelyet a koordináták 
heliocentrikus rendszere nyújt, és megtartotta a táblázatok 
ptolemaioszi formáját, amellyel a bolygók geocentrikus helyzete 
kevésbé pontosan állapítható meg. 


Az egyes bolygókat a Naptól való távolságuk csökkenésének 
sorrendjében tárgyalja, tehát a Saturnustól a Merkúrig. Az 
Almagesztből átvett ókori megfigyelések és saját megfigyelései 
felhasználásával Kopernikusznak sikerült megállapítania a pályák 
paramétereit és az apszisvonalak mozgási sebességét, így igazolta a 
perihéliumok elmozdulását. 


Ezzel a bolygómodellel megmagyarázhatta a külső bolygók, a 
Saturnus, Jupiter és a Mars mozgását. A belső bolygók (Venus és 
Merkúr) tárgyalásakor módosítani kellett ezt az elképzelést, mivel a 
Föld mozgása miatt a bolygómozgás átlagnaphoz való 
vonatkoztatása zavart okozott. Ez főként a legközelebbi bolygónak, 
a Venusnak a mozgásában tapasztalható. 


A Merkúr pályája további műveleteket igényelt. Emlékezzünk arra, 
hogy e pálya nagy excentrikussága miatt a bolygót csak bizonyos 
szakaszán lehetett megfigyelni, és csak ebben az időszakban lehetett 
közelítőleg ábrázolni a bolygómozgást. Kopernikusz a Merkúrra és a 
Venusra is féléves időszakban oszcilláló deferenssel, excentrikus 
pályát fogadott el. Ez idő alatt a bolygó a vezérsugár mentén 
harmonikus mozgással elmozdul (Kopernikusz ezt a mozgásfajtát a 
III. Könyvben vezette be). A pályaparaméterek meghatározására az 
ókori megfigyeléseken kívül felhasználta Bemardtis Walter 1491— 
bői és 1504-ből származó észleléseit is.13 A két megfigyelési csoport 
összehasonlítása lehetővé tette a Merkúr perihélium-mozgásának 
megállapítását: 63 év alatt 1", ,ha a mozgás egyenletes". 
Pontosabban: Kopernikusz a De Reiolutiombusbm a merkurpálya két 
modelljét adta meg. Az alternatív megoldás a harmonikus 
mozgásnak a bolygóról a deferens középpontjába való áthelyezésén 
alapszik. 


Az eddig elmondottak alapján képet alkothatunk Kopernikusz 
matematikai csillagászati elméletének jellegéről. Teljes 
meggyőződéssel hirdette a Föld háromféle mozgásának alapvető 
felfedezését, a heliocentrikus rendszer új struktúráját, mint amelyek 
a világ valóságos képét adják. A részletes geometriai modellek 
vonatkozásában Kopernikusz álláspontja változó a De 
Revolutionibusban. Láttuk, hogy a Nap, a Hold és a Merkúr esetében 
egyaránt alternatív módszereket adott meg, és egyenértékűeknek 
tartotta azokat a , jelenségek ábrázolására". A legfontosabb 
azonban, hogy nem foglalt állást egyik modell realitása mellett sem. 
Így ezeket bizonyára nem tekintette végleges megoldásoknak, 
csupán próbálkozásoknak a heliocentrikus rendszer keretein belül. 


A VI. Könyvben a bolygók mozgását tárgyaló elméletében világosan 
megmaradtak a geocentrikus csillagászat nyomai a Föld éves 
mozgása által szabályozott bolygópályák periodikus oszcillációja 
formájában. Lényeges újítás azonban a heliocentrikus rendszer 
elfogadásának következményeként, hogy a teljes planetáris 
pályáknak az ekliptika síkjához való lehajlását inklinációját veszi 
figyelembe a Ptolemaiosz csillagászatában használt epiciklus 
változó lehajlása, inklinációja helyett. A téma ismertetésében 
egyébként Kopernikusz pontosan követi az Almagesztet. 


A De Revolutionibus sok helyen mutat hasonlóságot az Almageszthez. 
Helytelen volna azonban néhány szerző példája nyomán 
Kopernikusz művének jelentőségét lebecsülnünk. A lengyel tudós itt 
inkább céltudatosan igazolni kívánta, hogy a heliocentrikus tanok 
keretében a csillagászat minden területén minden jelenséget le lehet 
írni és ugyanolyan pontossággal meg lehet magyarázni. Egyetlen 
jelenség sem mond ellent e tanoknak. A De Revolutionibus nem az 
Almageszt mechanikus ismétlése. Ott, ahol a vonatkoztatási rendszer 
új koncepciója ezt megkívánta, Kopernikusz tudatosan 
megváltoztatta a bemutatás folyamatát (I. és III. Könyv). 


Kopernikusz átfogó képet nyújtott kora csillagászatáról, miközben 
bemutatta azt a folyamatot, hogyan lehet a megfigyelési adatoktól 
az elméletig eljutni. A De Revolutionibus szerzőjét ezért már azelőtt 
is általánosan a csillagászat megújítójának tekintették, mielőtt a 
XVI-XVII. századforduló tudósai felismerték volna alapvető 
felfedezéseinek igazi jelentőségét és következményeit. 


JEGYZETEK 
1.  Rheticus Narratio Príma művében (Gdansk, 1540). 


2. A De Revolutionibus előszavában, a munka megírásának 
indítóokait tárgyalva Kopernikusz bírálta elődeit, akik , nem tudták 
sem felfedezni, sem levezetni a legfontosabb dolgot, nevezetesen a 
világmindenség rendszerét és részeinek megállapított 
elrendeződését". 


3. A térkép nem maradt ránk. Kopernikusz kartográfiai 
érdeklődését életének későbbi éveiből származó közlések igazolják. 


4. A Commentariolus részleteinek angol fordításából. E. Rosen: 
Three Copernican Treatises-böv átvéve (New York, 1959). 


5. Az ekvantumot már korábban törölték a holdelméletből: a XIV. 
századi damaszkuszi csillagász, Ibn-as-Shatir művében a holdpálya 
geometriai leírása a Commentariolus modelljével azonos. A 


számértékekben kisebb eltérések vannak. 


6. Az ekvantumot már Kopernikusz előtt kiküszöbölték a 
csillagászatból a keleti csillagászok, így a már említett Ibn-as-Shatir, 


valamint korábban Naszireddin csillagászati iszola Maraghehben 
(XIII. század). Lásd: E. S. Kennedy, V. Roberts The Planetary Theory 
of Ibn-as-Shatir Isis kötet: 50; 1959, 227-235 old.; E. S. Kennedy Laté 
Medieval Planetary Theory Isis kötet 57; 1966, 365378. old. 


7. A mű felépítésében végrehajtott későbbi változtatások 
csökkentettek a könyvek számát, ennek eredményeként a precesszió 
elméletét, valamint a Föld mozgását a III. Könyv tartalmazza. 


8. Részletes monográfiát írt Georg Rhcticusról K. H. Burmeister 
Georg Joachim Rheticus. Eitte Biobibliographie Wiesbaden, 
1967-1968,1-3 kötet. 


9. Kopernikusz barátja, Tiedemann Giese, hogy némiképpen 
megelőzze ezeket a vádakat, apologetikus tanulmányt írt 
Kopernikusz művéről; a tanulmány elveszett. 


10. Cicero Academica priora II, 123. 
11. Plutarkhosz De placitis pbilosophorum III, 13. 


12. Lásd 6. pont. Nem szükséges hozzátenni, hogy az iszlám 
csillagászai módosították a bolygómozgás elméletét a geocentrikus 
rendszer keretén belül. 


13. A nürnbergi Bernardus Waltc.r Regionion tanús tanítványa és 
tudományos hagyatékának örököse volt. Kopernikusznak nem volt 
elegendő megfigyelési eredménye a Merkúrról. Mint a De 
Revolutionibus V. Könyvében írta, e tekintetben az ókori 
csillagászokat , segítette derűsebb egük, ahol a Nílus mint mondják 
nem lehel ki olyan ködöket, mint nálunk a Visztula ... ezenkívül a 
Merkúr is ritkábban látható a szféra inklinációja miatt" (Frombork 
nagyobb földrajzi szélessége miatt). 


JERZY DOBRZYCKI 


e NICOLAUS KOPERNIKUSZ ÉLETÉNEK ÉS ALKOTÓ 
MUNKÁSSÁGÁNAK FŐBB ÁLLOMÁSAI 
: KOPERNIKUSZTÓL EINSTEINIG 


O A történelem folyamán ritkán kerül olyan mély elle 
O BIBLIOGRÁFIA 


NICOLAUS KOPERNIKUSZ ÉLETÉNEK ÉS ALKOTÓ 
MUNKÁSSÁGÁNAK FŐBB ÁLLOMÁSAI 


1473. II. 19. Torunban megszületik Nicolaus (Mikolaj) Kopernikusz, 
Mikolaj toruni kereskedő és Lukasz Watzenrode (későbbi warmiai 
püspök) húgának, Barbarának a fia. 1483 körül Kopernikusz apja 
meghal. 


1491 őszén Kopernikuszt beírják a krakkói egyetem anyakönyvébe. 


1495. A krakkói egyetem szabad művészetek karán (facultas 
artium) végzett négyévi tanulás után Kopernikusz kétségtelenül 
Lukasz Watzenrode püspök támogatásával a fromborki káptalanban 
kanonoki állást kap, amelyet azonban a káptalan egy részének 

ellenkezése miatt csak 1497-ben erősítettek meg. 


1496 őszén bátyjával, Andreasszal tanulmányai folytatására 
Olaszországba utazik. 


1497. január a bolognai jogi egyetemen megkezdi egyházjogi 
tanulmányait. 


1497. III. 9-én Dotnenico Maria di Novara bolognai csillagásszal 
együtt megfigyeléseket végez; ekkor ugyanis a Hold elfedte az 
Aldebaran csillagot. Ez Kopernikusz legkorábbi ismert csillagászati 
megfigyelése. 


1500. Rómában tartózkodik, valószínűleg jogi gyakorlatot végez a 


római Kúrián. Rheticus későbbi közlése szerint Rómában 
szakemberek körében csillagászati előadásokat tart. 


1501. Néhány hónapra visszatér Lengyelországba, és a káptalantól 
engedélyt szerez további olaszországi ezúttal orvosi tanulmányokra. 


1501 őszén Padovában megkezdi orvosi tanulmányait. 


1503. május-június Ferrarában tartózkodik, május 31-én elnyeri az 
egyházjog doktori fokozatát. 


1503 nyarán Olaszországból visszatér Warmiába. 


1503-tól 1512-ig Lidzbarkban él Lukasz Watzenrode warmiai püspök 
udvarában. 


1504, 1505, 1507. Részt vesz a porosz tartománygyűléseken. 


1507 körül kidolgozza a heliocentrikus elmélet első vázlatát 
(Commentariolus), amelyet kéziratban teijeszt. 


1509 Krakkóban kiadják Theophilaktosz Szimokattész VII. századi 


bizánci történetíró Levelek című művét Kopernikusz latin 
fordításában (Epistolae morales, rurales et amatoriae). 


1510-1513 a warmiai káptalan kancellárja. 


1512. márc. 29-én Torunban meghal Lukasz Watzenrode warmiai 
püspök. Röviddel előtte Kopernikusz Fromborkban telepedik le. 


1513-1516 részt vesz a naptárreform vitájában, kidolgozza válaszát 
a lateráni zsinat naptárbizottságának körkérdésére. 


1515 körül hozzákezd fő művéhez, a De Revolutionibushoz. 


1516-1519 a káptalani birtokok jószágigazgatójaként az olsztyni 
várban él. 


1517. augusztus 15. első pénzügyi értekezése írásának időpontja. 
1519-1520  Fromborkban tartózkodik. 
1520-1521 háború a német lovagrenddel. 


1520. január a keresztesek támadásai folytán elpusztulnak a 
káptalan gazdasági épületei a fromborki vár körül. Kopernikusz 
Olsztynba költözik. 


1520. augusztus végleg visszatér Fromborkba. 
1521-1522 a rkáptalani birtokok felügyelője. 


1522. március a porosz tartománygyűlésen átadja a pénzreformról 
írt értekezését. 


1523.  január-október a warmiai püspökség általános felügyelője, 


amíg a püspöki tisztséget nem töltik be. 

1523-1525 a káptalan kancellárja. 

1524. június 3. Bernardus Wapowskinak elküldi Johann Werner A 
nyolcadik szféra mozgása című tanulmányáról írt kritikáját. Az 
értekezés, amelynek címe Levél Bernardus Wapowskihoz, számos XVI. 


század második feléből származó leírásban fennmaradt. 


1528 kidolgozza a pénzreformról írt értekezésének végső változatát 
(Monetae cudendae ratio), reszt vesz a porosz tartománygyűlés 
pénzreformnak szentelt tanácskozásain Malborkban és Elbl?gban. 


1528-29 a káptalan kancellárja. 


1529. március 12. a Venus megfigyelése; ez Kopernikusz utolsó 
megfigyelése, amelyet a De Revolutionibus című művében 
felhasznált. 


1530-32 káptalani felügyelő. 
1531 kenyér-árszabályozást dolgoz ki Olsztyn város részére. 


1533 a pápai titkár Rómában beszámol VII. Kelemen pápának a 
Föld mozgására vonatkozó kopernikuszi nézetekről. 


1534-1537 káptalani felügyelő. 


1535  Bernardus Wapowski kezdeményezésére csillagászati 
almanachot dolgoz ki (elveszett). 


1536  Schönberger Miklós kardinális Kopernikuszt felfedezése 
publikálására buzdítja Rómából. Schönberger levelét a De 
Revolutionibus 1543-as első kiadásában megjelentették. 


1539. május vége Rheticus (Georg Joachim von Lauchen) 
Fromborkba érkezik. 


1539-1540 Kopernikusz kiegészíti a De Revolutionibus szövegét. 


1539. június Luther Wittenbergben bírálja a név szerint nem említett 
, új csillagász" nézeteit, , aki be akarja bizonyítani, hogy a Föld 


mozog". 
1539. szeptember Rheticus megírja Narratio Prima című művét. 


1540. március Gdanskban nyomtatásban megjelenik a Narratio 
Prima. 


1541. augusztus 20. Kopernikusz megfigyeli a napfogyatkozást 
(Kopernikusz utolsó ismert megfigyelése). 


1541. április-május Königsbergben Albert herceget gyógyítja. 


1541. október Philipp Melanchton Wittenbergben megbélyegzi 
Kopernikusz abszurd elméletét, amely , megmozdítja a Földet és 
megállítja a Napot". 


1541. Baselben megjelenik a Narratio Prima második kiadása. 
Rheticus elhagyja Warmiát, magával viszi Kopernikusz nyomtatásra 
szánt művének kéziratát. 


1542.június . Kopernikusz megírja ajánlását III. Pál pápának. 
Nürnbergben megkezdik a De Revolutionibus nyomását. 


1542 Wittenbergben megjelenik Kopernikusz Trigonometriája, 
Rheticus 


kiadásában. Ez a mű a De Revolutionibus I. Könyvének befejező része 
(De lateribus et anguli triangulorum... libellus). 


1542. december első hír Kopernikusz betegségéről. 
1543. március befejeződik a De Revolutionibus című mű nyomása. 
1543. május 24. Kopernikusz Fromborkban meghal. 


DE MOTU TERRAE ASSIDUO, SUA OPINIONE . . . PRAEDICAT, 
TUM NOVA ILLA VÉTERIBUSOUE INCOGNITA SUPPUTATIO 
ASTRORUM 


A Föld forgásáról saját véleményét hirdette, mivel ez az új 
kiszámítás a csillagokról a régiek előtt ismeretlen volt 


ALEKSZANDER BIRKENMAJER 
NICOLAUS KOPERNIKUSZ, A KORFORDULÓ CSILLAGÁSZA! 


Mi Kopernikusz nagysága és átütő jelentősége a csillagászat 
történetében? Az emberiség az ő munkássága révén jutott el annak 
a rejtélynek a megoldásához, amely már sok ezer évvel azelőtt 
felkeltette érdeklődését. Ősidőktől fogva, amióta a Homo sapiens 
tekintetet az égboltra vetette, erősebb és gyengébb fényeket látott, 
amelyek az égbolton szüntelenül, különös módon vándoroltak. 
Pontosabban megfigyelve őket, arról győződött meg, hogy az 
égitestek nagy része, az ún. állócsillagok, egyetlen seregben 
vándorolnak, mindig egy irányban, mintha mindegyikük egy óriási, 
a Föld körül állandó sebességgel forgó gömbhöz volna szilárdan 
hozzárögzítve; mások ellenben, nevezetesen a Nap, a Hold és a 
bolygók, bár szintén részt vesznek ebben a forgó mozgásban, 
valamiféle saját mozgásokat is végeznek. Ennek következtében az 
állócsillagokhoz viszonyított helyzetük változik. A további 
megfigyelések azt mutatták, hogy e sajátos mozgások rendkívül 
zavarosak: pályáik ferdén futnak az égbolton, a bolygók olykor 
hurkokat írnak le, mozgásuk egyszer gyorsabb, másszor lassúbb, s 
az állócsillagokhoz viszonyítva egyszer nyugatról keletre, másszor 
keletről nyugatra irányul. Az emberben felvetődött a kérdés, hogyan 
tudnák kibogozni és megmagyarázni az égbolton látott mozgások 
összevisszaságát. A rejtély megoldásán sok-sok ókori és középkori 
tudós dolgozott, babilóniaiak, görögök, arabok: sorra születtek a 
legkülönbözőbb, egyre bonyolultabb , csillagászati rendszerek", de 
egyik sem tudta maradék nélkül megmagyarázni az összes 
megfigyelt jelenséget. Végül született egy gondolkodó, aki az 
ámuldozó és hitetlenkedő világ kezébe Ariadné fonalat adott, amely 
ettől az időtől fogva 


csalhatatlan vezető lett az égi labirintusban. Ez a zseniális 
gondolkodó a toruni Nicolaus Kopernikusz volt. 


Még mielőtt történészhez illő teljes pártatlansággal értékelnénk 
Kopernikusz jelentőségét a csillagászatban, megadva a kellő 
tiszteletet szelleme erejének, de nem hallgatva el e nagy tudós 
esendő voltát sem, röviden be kell számolnunk a XV-XVI. század 
csillagászati elméleteiről. Ezek két nagy csoportra oszthatók, 
mindkettő görög bölcselők tanait veszi alapul. Az egyik Arisztotelész 


és követői munkáihoz, a másik Ptolemaiosz és utódai 
munkásságához kapcsolódik. A két csoport bizonyos alaptételekben 
megegyezett, ezek közül különösen kettőt kell kiemelni. Az első 
tézis kimondja, hogy a Föld mozdulatlan és a világmindenség 
középpontjában helyezkedik el, ahogy erről naponta meggyőznek 
bennünket érzéki tapasztalataink; mindkét rendszer tehát 
geocentrikus volt. A másik tézis bizonyos apriori fizikai (vagy 
inkább metafizikai) elvekből következik, amelyeket Platón 
fogalmazott meg. A platóm filozófia, valamint az ókori és középkori 
fizika két alapvető mozgásfajtát különböztetett meg: az egyenes 
vonalú mozgásokat, amelyeket a Földön és annak legközelebbi 
környezetében figyelhetünk meg, valamint a körmozgásokat, 
amelyek az égitestek a csillagok és a bolygók jellemzői, de ide 
sorolták természetesen a Napot és a Holdat is. Úgy gondolták, hogy 
az égitesteknek, mivel sokkal tökéletesebbek, mint a földi dolgok, a 
lehető legtökéletesebb mozgásokat kell végezniük: azaz egyenletes, 
állandó sebességű körmozgást. Csak az ilyen mozgások 

, megengedettek" az égitestek számára hangoztatta Platón. Ezt a 
megállapítást, amelyet röviden Platón axiómájának nevezünk, a 
következőképpen is kifejezhetjük: , az égitestek általunk megfigyelt 
mozgásainak, bár gyakran igen bonyolultnak látszanak, olyanoknak 
kell lenniük, hogy egyenletes körmozgások alkalmas 
kombinációjára visszavezethessük azokat". 


Ilyen feltételek alapján építették fel a görög gondolkodók 
csillagászati elméleteiket, amelyek azután örökségként átmentek 
később a muzulmán kultúrterületre és a középkori keresztény 
Európába. Maga Platón, de főleg közvetlen utódai (Eudoxosz, 
Kalipposz, Arisztotelész) ilyen alapelveken építették fel 

, homocentrikus szférák rendszere", azaz koncentrikus gömbök 
rendszere néven ismert csillagászati rendszerüket. Ennek lényeges 
összetevői a következők: a mozdulatlan Föld a világmindenség 
középpontjában nyugszik. Körülötte gömbök, azaz homocentrikus 
szférák forognak, közös középpontjuk a Föld középpontja. A 
legnagyobb, tehát a legkülső gömb változatlan szögsebességgel 
forog a , világ tengelye" körül, keletről nyugatra; ez az érv elégséges 
volt az e gömbön elhelyezkedő állócsillagok mozgásának 
magyarázatához. A bolygók mozgásának értelmezéséhez azonban 
sokkal összetettebb mechanizmusokra, nevezetesen sokkal több, a 
Földdel koncentrikus gömbre volt szükség. Minden egyes szféra 


egyenletes sebességgel forog, de mindegyik más tengely körül, más 
szögsebességgel, sőt időnként a szomszédos szférával ellenkező 
irányban. A tengelyeknek megfelelő lehajlást (inklinációt), a 
sebességeknek megfelelő számértékeket adva, e mechanizmus 
segítségével nagyjából ábrázolni lehetett a bolygók szabálytalan 
mozgását az égbolton. 


Arisztotelész műveiben vázlatosan ismertette ezt a csillagászati 
rendszert. Már a nagy görög tudós közvetlen tanítványainak 
életében, ha nem korábban, több görög csillagász arra a 
meggyőződésre jutott azonban, hogy e rendszer nem tudja 
megvilágítani az égen megfigyelt összes jelenséget, például azt, 
hogy néhány égitest egyszer közelebb van a Földhöz, máskor 
távolabb. Ezt az a körülmény is bizonyítja, hogy a 
napfogyatkozások egyszer teljesek, máskor gyűrűsek. Így az 
égitestek mozgására más, a megfigyelt jelenségekkel jobban 
megegyező mechanizmust kellett kigondolni. Ez az új rendszer a 
történelemben az , excentrikus körök és epiciklusok rendszere" 
elnevezést kapta. Általánosan Ptolemaiosz rendszereként ismerik, 
mivel Klaudiosz Ptolemaiosz, az Almageszt szerzője volt e 
csillagászati rendszer leghíresebb képviselője. Az Almagesztben 
tárgyalt csillagászati mozgások pályája kétféle körből (vagy 
szférából) tevődik össze: excentrikus körökből, amelyek 
középpontjai kissé kívül fekszenek az állócsillagok szférája 
középpontján, vagyis a Föld középpontján (mivel a Föld 
mozdulatlanul nyugszik a világmindenség középpontjában); 
valamint epiciklusokból, tehát olyan körökből, amelyek 
középpontjai az előbbi, deferenseknek nevezett, excentrikus 
pályákon mozognak. A Mars például epiciklus kerületén kering, ezt 
a pályát egyszer a bolygó ún. szinodikus keringési ideje alatt futja 
be. Egyidejűleg azonban az epiciklus középpontja az excentrikus kör 
kerületén kering, egy körülfordulási a bolygó zodiákus keringési 
ideje alatt tesz meg. A Mars Föld körüli mozgása tehát összetett, 
mégpedig két körmozgás eredője (inkább háromé, ha az egész 
égbolt napi forgását is tekintetbe vesszük). 


Az excentrikus körök és epiciklusok rendszerével sokkal jobban 
megmagyarázhatták az égbolton megfigyelt jelenségeket, mint a 
homocentrikus szférák 


rendszerével. Nem csoda tehát, hogy a Ptolemaiosz és Kopernikusz 
közötti időszak csaknem minden csillagásza e rendszert követte. A 
csillagászok arra törekedtek, hogy Ptolemaiosz elméletét 
tökéletesítsék, erre alapozták táblázataikat és számításaikat is. 
Ennek ellenére sem szorult ki teljesen és merült feledésbe a 
homocentrikus szférák rendszere. Ezt a furcsa történelmi 
paradoxont a peripatetikus filozófiának és Arisztotelésznek óriási 
tekintélye magyarázza meg. Nem szükséges leírni azt az állandó 
harcot, amely e két egymással ellentétes elmélet hívei között 
lezajlott, elég annyit megjegyezni, hogy ez a vita 1200 körül a 
keresztény Európa területén is elkezdődött. Itt is két ellenséges 
tábor állt szemben egymással: a csillagászok, akik Ptolemaioszt 
követték, és a filozófusok, akik Arisztotelész nyomdokain haladtak. 
Mindkét tábor megszerezte és szilárdan tartotta helyét az egyetemi 
oktatásban: a homocentrikus szférák rendszerét Arisztotelész 
műveinek ismertetése mellett adták elő, az excentrikus körök és 
epiciklusok rendszere pedig a csillagászati szakelőadások alapját 
képezte. Így természetesen ellentmondások keletkeztek az előadások 
között; nemhiába voltak azonban a középkor századai (különösen a 
számunkra fontos XV. század) a tudományos szinkretizmus 
időszakai, amelyekben csodálatos, gyakran mesterkélt módon nem 
egy ellentmondást elnéztek és látszólag megmagyaráztak. 


Nemcsak Arisztotelész és Ptolemaiosz mozgásmcchanizmusa közötti 
alapvető különbség volt azonban az egyetlen logikai veszély, 
amelyre Kopernikusz már fiatal éveiben rábukkant. Az akkori 
csillagászat, miután felszívta magába a görög, indiai, arab és 
nyugati eredetű tanításokat, több ilyen, egymással össze nem 
hangolt elemet rejtett magába. A legérdekesebb azonban, hogy az 
ókori , csillagászok fejedelme", maga Ptolemaiosz sem egyezett 
mindenben önmagával. Arisztotelészhez hasonlóan ő is híve volt 
Platón axiómájának, amely kimondja, hogy az égbolton az egyedül 
, megengedhető" mozgás az egyenletes körmozgás. Az Almageszt III. 
Könyvében meg is adta e mozgás teljesen szabályos definícióját: 
olyan körmozgás, amelynek folyamán a kör középpontjából 
kivezető rádiuszvektor egyenlő idők alatt egyenlő szöget rajzol meg. 
Amikor azonban a szerző a planetáris pályák részletes leírására tért 
át, a helyzet kissé módosult. Az epiciklus középpontja ugyanis úgy 
mozdul el az excentrikus kör kerületén, hogy nem az excentrikus 
kör középpontjából, hanem a tér egy bizonyos másik pontjából 


kivezető rádiuszvektor rajzol le egyenlő szögeket egyenlő idők alatt; 
ezt a pontot később a , mozgást kiegyenlítő kör" középpontjának ne 
vezték. Ez a pont szabályozza Ptolemaiosznál a bolygó mozgását az 


epiciklus kerületén. 


A Ptolemaiosz által fejtegetett körmozgások tehát valójában nem 
egyenletesek, hanem csak , látszólag egyenletes? mozgások. Platón 
axiómája, amelyet az alexandriai csillagász fenntartás nélkül 
elfogadott, és ennek az alapelvnek a gyakorlatban való alkalmazása 
között kétségtelen ellentmondás áll fenn, amelyeket Ptolemaiosz 
követői valószínűleg észrevették, de igyekeztek ezeket lekicsinyíteni 
és különböző dialektikai bűvészkedésekkel álcázni. 


Kopernikusz új csillagászata megteremtésében első lépésként 
elvetette az összes szofista okoskodást, amelynek bizonyítania 
kellett Ptolemaiosz rendszerében az ellentmondások 
látszólagosságát. Volt bátorsága szembefordulni az egyetemen 
tanított nézetekkel, és megállapítani, hogy az ellentmondások 
valóban léteznek, és ezek a rendszer alapos megváltoztatását, ha 
nem új elmélet megalkotását követelik meg. E lépés lényege tehát a 
tagadás volt, amely eleinte kizárólag logikai premisszákon, valamint 
annak észrevételén és felismerésén alapult, hogy az égitestek 
mozgására abban az időben igaznak tartott elmélet 
következetlenséggel vádolható. 


Nem ez volt azonban az egyetlen logikai ok, amely miatt 
Kopernikusz kételkedni kezdett a világmindenség felépítéséről szóló 
akkori tanokban, és amely felkeltette benne az , alkotói 
elégedetlenséget". Ha el is tekintünk attól, hogy sérthette az a mély 
diszharmónia, amely az igazhitű peripatetikusok és a csillagászat 
szakemberei között fennállt erről már előzőleg beszéltem -, hozzá 
kell tennünk még azt is, hogy az ő idejében már senki előtt sem volt 
titok, hogy az Almagesztben leírt és az égbolton megfigyelt 
jelenségek csak közelítőleg egyeznek meg. I. sz. II. századában, 
amikor Ptolemaiosz élt, ez a pontosság még elegendő volt, de az 
évek múlásával egyre kevésbé felelt meg; világosan kitűnt ez a 
ténylegesen elvégzett megfigyelésekből. Ezek birtokában már az 
arabok hozzáfogtak az alexandriai csillagász művének 
helyesbítéséhez és kiegészítéséhez; az ő nyomdokain haladtak a 
latin csillagászok is. Az elvégzett helyesbítések néhány, nem 


különösebben jelentős számadat megváltoztatására korlátozódtak 
(például a tropikus év hossza, az ekliptika inklinációja az 
egyenlítőhöz stb.); míg az excentrikus körök és epiciklusok 
rendszerének kiegészítései újabb kis és nagy körök hozzáadásából 
álltak. 


Így az égitestek mozgásának mechanizmusa egyre bonyolultabb és 
áttekinthetetlenebb lett. Egyidejűleg növekedett az egyes 
csillagászok közötti ellentét is, mert míg egyesek elfogadták az adott 
helyesbítést vagy a kiegészítést, addig mások elvetették azokat, 
vagy újat vezettek be helyettük. Az elméleti csillagászatban egyre 
nagyobb lett a zűrzavar, a megfigyelések pedig újból és újból 
kimutatták a csillagászati táblázatok összeegyeztethetetlenségét az 
égbolttal. Ezek a tények Kopernikuszt arra ösztönözték, hogy kiutat 
keressen ebből a reménytelennek látszó állapotból. Nem kis szerepet 
játszottak nála azonban az esztétikai szempontok sem. Kitűnik ez a 
De Revolutionibus egyik bekezdéséből is, ahol Horatiust magyarázva 
elődeiről így beszél: , , accidit eis perinde ac si guis e diversis locis 
manus, pedes, caput aliague tnembra optime guidem, séd non unius 
corporis comparatione depicta sumeret, nullatenus invicem sibi 
respondentibus, ut monstrum potius guam homo ex illis componeretur"?" 
(ajánlás). ( , Ugyanaz történt velük, mint azzal az emberrel, aki 
különböző helyekről szedné össze a kezeket, a lábakat, a fejet és 
egyéb testrészeket, ezután egymáshoz illesztené azokat nem is 
rosszul, de úgy, hogy sem egymáshoz, sem magához a testhez való 
arányuk nem lenne megfelelő. Ekkor inkább valamiféle szörnyalak, 
mintsem ember keletkeznék.") 


Ilyen logikai és érzelmi okok alapján jutott el tehát a fiatal 
Kopernikusz ahhoz a következtetéshez, hogy a világmindenség, azaz 
a rend és az elrendeződés, másképpen épül fel, mint ahogy azt a 
peripatctikus-skolasztikus filozófia nagy alakjának hívei, vagy a 
gyakorlati csillagászat fejedelmének követői hirdetik. Ezzel a 
következtetéssel be is fejeződött munkásságában a kritika és a 
tagadás korszaka, s megkezdődött a keresés időszaka. Ekkor már az 
volt a célja, hogy az eddigi rendszerek romjain új, igazi, 
következetes, harmonikus rendszert építsen fel. Bizonyos ideig 
Kopernikusz maga sem tudta biztosan, milyen eszmék vezéreljék ezt 
az új rendszert. Mint maga elmondja, lelkesen hozzáfogott a 

különböző ókori latin és görög írók műveinek olvasásához, hogy 


megtudja, nem voltak-e valamikor régen a jelenlegitől eltérő 
elképzelések a világmindenség felépítéséről. És valóban, a 
csillagászat történetének tanulmányozása során először Cicerónál, 
majd Plutarkhosznál és másoknál is talált homályos utalásokat 
(legkorábban 1498-ban) néhány görög gondolkodóra, főként a 
pithagoreusokra, akiknek az volt a véleményük, hogy a Föld nem 
mozdulatlan. Éppen ezek az utalások vezették el ahhoz a 
gondolathoz, hogy az új rendszer egyik alapkövéül a Föld mozgását 
válassza. 


Ezen a ponton álljunk meg egy pillanatra és kérdezzük meg: 
tulajdonképpen milyen szerepet játszottak a pithagorcusokra talált 
utalások Kopernikusz gondolkodásának fejlődésében? Életrajzírói 
közül ugyanis néhányan túlzott jelentőséget tulajdonítanak ezeknek, 
és Kopernikusz szavaiban kutatják aimak elismerését, hogy 
tulajdonképpen nem ő volt a heliocentrikus rendszer megteremtője, 
csupán Niketasz, Philolaosz, Heraklidész, Ekphantosz és főleg a 
számoszi Arisztarkhosz kozmológiai elképzeléseit keltette életre. 
Ennek az álláspontnak a helytelenségét a későbbiekben fogom 
kifejteni. És most szeretnék azokhoz az életrajzírókhoz fordulni, 
akik éppen ellenkezőleg meg akarják , menteni" Kopernikusz 
önállóságát, lekicsinyelve a Cicero vagy Plutarkhosz olvasása 
közben talált utalások ösztönző hatását, amit pedig ő maga 
hangoztatott. Kétségbe vonják tehát Kopernikusz saját elbeszélését 
ezekről a buzdításokról, és úgy vélik, hogy a szerző a De 
Revolutionibus előszavában, műve forradalmi voltát kívánta 
kisebbíteni, ezért mondanivalóját azonnal az ókori gondolkodók 
tekintélyével támasztotta alá. Természetesen az ilyen véleményeket 
is el kell vetni, nemcsak azért, mert Kopernikusz őszinteségét 
kétségbe vonják, hanem főként azért, mert szükségtelenül 
kételkednek benne. Ha ugyanis valaki mélyebben beleéli magát 
Kopernikusz szellemiségébe, okvetlenül arra a szilárd 
meggyőződésre jut, hogy kora tipikus képviselője volt: egyrészt 
bátor újító, aki úttörő a tudomány fejlesztésében, másrészt azonban 
zsenialitása ellenére sem volt képes kiszabadítani magát a 
hagyományok kötelékeiből, még akkor sem, amikor ezek a 
hagyományok teljesen tévesek, mivel apriori elvekre tánaszkodnak. 
Azonnal láthatjuk ezt konkrét példán is, ha a világmindenség 
kopernikuszi modelljének kinematikai oldalát vizsgáljuk. Más, 
ehhez hasonló példákat mellőzök, de általánosságban megállapítom 


(és ez kétségtelenül tetszeni fog az antik világ kedvelőinek), hogy a 
mai csillagászat atyja a klasszikus ókor, s főleg a görög 
matematikusok és csillagászok óriási eredményeinek bűvöletében 
élt. Hiszen a mű első lapjai egyiken lovagi tisztelettel hódol hogy 
úgy mondjam fő ellenfele, Ptolemaiosz előtt, , admiranda sollertia et 
diligentia" (Csodálatos leleményességű és szorgalmú.) hirdeti róla 
(De Revolutionibus I. bevezető); és más helyen pedig ,, vir ille 
mathematicorum eminentissimus"-ként (Matematikusok legkiválóbb 
férfia.) említi (De Revolutionibus II, 14); Hipparkhoszt ,,vir mirae 
sagacitatis"-nak (Csodálatosan éleselméjű férfi.)Jnevezi (De 
Revolutionibus III, 1). Őszintén csodálta Kopernikusz az ókori 
szerzőket, csodálta őket nemcsak azért, mert korának a 
humanizmusnak és a reneszánsznak méltó fia volt, hanem azért is, 
mert az ókori bölcsek művei táplálták szellemét, mert egész 
egyszerűen tanítványuknak érezte magát. Vajon ennek fényében 
nem teljesen természetes-e, hogy a ,, ccrtior ratio motuum machinae 
rnundi" (Világmindenség mozgásmechanizmusának biztosabb 
értelmezése.) (ajánlás) keresésében éppen hozzájuk fordult 
tanácsért? Nem kell tehát semmiféle mellékgondolat után kutatni 
elbeszélésében, úgy kell elfogadni, ahogy a nagy csillagász 
valójában gondolta: tiszteletet érdemlő beismerés, hogy a Föld 
mozdulatlanságát hirdető dogma elvetésének lehetőségét keresve, 
figyelmét a pithagorcusi placitá (Pithagorcusi vélemények) felé 
fordította, amelyekről Cicero és Plutarkhosz tett említést. 


Ez azonban korántsem jelenti azt, hogy , ez a néhány általános, 
ezelőtt már sokak által olvasott és talán képtelen, értelmetlen 
kuriózumnak tekintett utalás"2 egyszeriben meggyőzte 
Kopernikuszt, hogy a Földet valóban valamilyen mozgásokkal kell 
felruháznia. Kopernikusz kezdeti álláspontját világosan jellemzik 
további mondatai: ezekben azt olvassuk, ,, guamvis absurda opinio 
videbatur," (Jóllehet, képtelen véleménynek látszott.) elhatározta 
magát, ,, ut experiretur, an posito terrae aliguo motufirmiores 
demonstrationes... inveniri in revolutione orbium caelestium possent"; 
(Hogy megkísérli, vajon a Földnek valamilyen feltételezett 
mozgásával találhatna-e erősebb bizonyítékot az égitestek 
körmozgásaira.) , múlta et longa observatio"(Sok és hosszú 
megfigyelés.) vezette el őt ahhoz a következtetéshez, hogy a régi, 
látszólag értelmetlen alapelvből nemcsak az égbolton megfigyelt 
összes jelenség, hanem ezenkívül a világmindenségben olyan rend is 


következik, amelynek ,, ut in nulla sui parte possit transponi aliguid 
sine religuarum partium ac totius universitatis confusione"(Egyetlen 
részében sem lehet áthelyezni semmit a többi rész és az egész 
világmindenség összezavarása nélkül.) (ajánlás). Íme a modern 
természetbúvárhoz méltó eljárás: először munkahipotézisként 
fogadta el a Föld mozgásának elvét, és csak akkor tekintette azt 
bebizonyítottnak, amikor annak sokoldalú felhasználhatósága 
teljesen feltárult. 


Kopernikusz tehát elvetette Arisztotelész és Ptolemaiosz dogmáját a 
Föld mozdulatlanságáról, a kozmosz középpontjába a Napot 
helyezte, és megállapította, hogy körülötte kering a Föld és a többi 
bolygó. Nem vetette el azonban a csillagászat másik sarkalatos 
alapelvét, Platón axiómáját, amely kimondta, hogy a világegyetem 
egész kinematikája egyenletes körmozgásokból áll. Kopernikusz 
mindkét heliocentrikus modelljének óramechanizmust tulajdonított, 
amely egyenletes mozgással forgó kisebb és nagyobb körökből áll. 
Itt is megtaláljuk tehát a ptolemaioszi rendszerben előforduló 
deferenseket és epiciklusokat. Ptolemaiosz és Kopernikusz között 
azonban nemcsak az a különbség, hogy a heliocentrikus 
rendszerben a mozgások mechanizmusa egyszerűbb és 
áttekinthetőbb lett, de mindenekelőtt az is, hogy örökre eltűntek az 
ekvantumok és velük együtt a , látszólag egyenletes? mozgások, 
amelyeket az ókori rendszer megteremtői csendben, feltűnés nélkül 
bevezettek. 


Az imént azt mondottam, hogy a bolygómozgások magyarázatára 
Kopernikusz két rendszert is kidolgozott: mindkettő heliocentrikus, 
és teljesen megfelel Platón axiómájának. Az elsőről mindössze 
egyetlen rövid, teljesen általános jellegű vázlat maradt ránk, 
amelynek címe: Nicolai Copernici de hypothesibus motuum coelestium 
a se constitutis Commentariolus. (Nicolaus Copernicus Kis 
Kommentárja az égi mozgásokra vonatkozó, saját maga által 


kidolgozott hipotézisekről.) 

Kopernikusz a művet legkésőbb a XVI. század tízes éveiben írta, de 
nem nyomtatta ki, csupán kisszámú, legbizalmasabb barátainak 
szánta. 


Nem állok itt meg, hogy feltegyem a kérdést, mi a különbség a 
heliocentrikus rendszer első felvázolása és a De Revolutionibusban 


részletesen kifejtett elmélet között, amelyet főleg geometriai 
szempontok miatt a rendszer új alakjának kell tekinteni. Azt 
azonban szeretném megkérdezni, hogyan ítéljük meg Kopernikusz 
döntését a célszerűség és a hatékonyság szempontjából: Íriszen a 
Commentariolus megírása után csaknem azonnal hozzáfogott egy 
ugyanolyan témájú, de összehasonlíthatatlanul terjedelmesebb mű 
megírásához. 


A De Revolutionihust Kopernikusz több mint húsz éven át írta és 
tökéletesítette. Elsősorban saját magának szánta; mint ismeretes, 
sokáig habozott, hogy kinyomassa és közzétegye-e; de mások 
számára is írta, legalábbis ugyanazoknak az olvasóknak, akiknek a 
Commentariolust is szánta. Számolnia kellett azzal a ténnyel, hogy 
minden óvatossága ellenére, forradalmi csillagászati elméletének 
híre előbb vagy utóbb a kortársai között elterjed. Ez valóban be is 
következett. Így nem lehetett számára közömbös, ,, guidalii de illis 
iudicaturi sint" (Hogy ezekről mások mit gondolnak.) (ajánlás). 
Elsősorban attól kellett tartania, hogy akik nem ismerik fel a 
heliocentrikus rendszer egyszerűségét és belső logikáját, vita nélkül 
elvetik a Föld mozgására vonatkozó tételét, és görcsösen 
ragaszkodnak a régi, az évszázados hagyományok által szentesített, 
s a szemmel láthatóan hihetőt, , nyilvánvalóit bizonyítékként alapul 
vevő nézethez. Csak úgy harcolhatunk eredményesen az előítéletek 
ellen, és csak úgy! találhatunk hitelre legalább azok között a 
matematikusok között, akik , ingeniosi atgue docti"(Tehetségesek és 
tudósok.) (ajánlás), ha részletesen igazoljuk, hogy a heliocentrikus 
rendszer valóban megoldja az égitestek mozgásának rejtélyét amely 
az emberiséget története hajnala óta nyugtalanította. Ezért 
Kopernikusz életének második felében számos megfigyelést és 
számítást végzett, valamint ekkor írta meg művét, amellyel új, az 
eredetinél sokkal tökéletesebb Almagesztet akart alkotni. 


A sok évi magányosan végzett óriási munka eredményeit 
Kopernikusz fő művében a világ mechanizmusának részletes 
kidolgozásához használta fel. A De Revolutionibus megírásához 
sokkal nagyobb erőfeszítésekre volt szükség, mint a 
Commentariolushoz, bár nem kellett a gondolkodását és a 
képzelőerejét annyira megfeszítenie, mint a heliocentrikus rendszer 
megalkotásakor. Kopernikusz életének második fele sok csillagász- 
történészben a , mélységes szánalom érzetét" kelti az , eltékozolt 


munka tragédiája" miatt.? , Eltékozoltnak tartották azért, mert 
Kopernikusz élete végéig hűséges híve maradt Platón axiómájának. 
Kritika nélkül elfogadta tehát azt az apriori elvet, hogy az égitestek 
mozgásának az egyenletes körmozgások kombinációjára 
visszavezethetőnek kell lennie. Néhány évtizeddel Kopernikusz 
halála után Johannes Kepler (1571-1630) meggyőződött arról, hogy 
az égitestek mozgásánál e metafizikai szabály nem alkalmazható. 
Ezért elvetette Platón axiómáját, és helyére három híres törvényét 
helyezte. Az első és a legfontosabb (1609-ben közölte) kimondja, 
hogy minden bolygó olyan ellipszis pályán kering, amelynek 
fókuszában a Nap helyezkedik el. A finom művű óra, amelynek 
megszerkesztésére és beszabályozására Kopernikusz közel harminc 
év megfeszített munkáját szentelte, mintegy hetven év után 
megszűnt járni. 


Vajon felhatalmaz-e ez bennünket, hogy Kopernikusz élete nagy 
részének , eltékozolt munkájáról" beszéljünk? Semmiképpen sem. 
Ha ugyanis Kopernikusz megelégedett volna heliocentrikus 
koncepciójának commentariolusbeli vázlatos ismertetésével, 
kétségtelenül a pithagoreusok sorsa jutott volna neki osztályrészül. 
Ezek az ókori tudósok már közel 2000 évvel előtte lehetségesnek 
tartották a Föld mozgását, de gondolataikat a kortársak és az 
utódok üres ábránd 

nak minősítették, amely érdekességként előfordulhat, de el nem 
hihető. Rendszerének a XVI. és a XVII. századbeli hiteles története 
bizonyítja, hogy Kopernikuszt is ugyanez a sors fenyegette volna. 
Bekövetkezett, amitől Kopernikusz félt és amit meg akart előzni, 
amikor megírta III. Pál pápához szóló híres ajánlását: gondolatait 
értelmetlenségnek, mi több, istenkáromlásnak kiáltották ki, s csak 
maroknyi természetbúvárnak volt bátorsága ahhoz, hogy 
csatlakozzék az elmélethez. Mi győzte meg ezt a kisszámú 
csoportot? Elsősorban a csillagászati táblázatok, amelyeket 
Kopernikusz az új elmélet alapján állított össze, és amelyek jobban 
egyeztek az égbolttal, mint elődei táblázatai. 


Egyáltalán nem veszett tehát kárba az a sok megfigyelés és 
számítás, amely kitöltötte Kopernikusz életének második felét, s 
amelynek gyümölcse a De Revolutionibus. Az égitestek mozgását 
megmagyarázó művészi geometriai rendszer, meg kell vallani, nem 


tartotta magát sokáig a tudományban. Maga Kepler húzta ezt 
keresztül, aki az örök életű könyv birtokában levő példányába saját 
kezűleg bejegyezte, hogy az , innumeras sapientiae opes7-t (A 
bölcsesség megszámlálhatatlan kincseit.) foglalja magában. E 
felbecsülhetetlen kincsen képezte magát Kepler és alakult ki 
csillagászati tudása; a megírt és kinyomott De Revolutionibus 
közvetítésével a fromborki remete közvetett tanítványa lett. A 
tanítvány pedig tovább haladt mint mestere, leegyszerűsítette a 
heliocentrikus rendszert. Ez azonban egyáltalán nem ok arra, hogy 
kezünket tördeljük a mester állítólagos , tragédiája" miatt, inkább 
bizonyítja, hogy Kopernikusz herkulesi munkája nem volt 
hiábavaló, már hetven évvel később új gyümölcsöt termett a 
tudomány számára. 


Megszokott dolog az emberi gondolkodás történetében, hogy a 
halhatatlan felfedezéseket nem fogalmazzák meg azonnal végleges 
formájukban. Ennek oka a természettudomány fejlődésének 
lényegében rejlik. , A világ kezdete óta fokozatosan növekedett a 
Bölcsesség, és növekedése a mai napig sem fejeződött be" ezeket a 
kissé naiv, de ugyanakkor igaz szavakat Roger Bacon írta a XIII. 
században. Manapság a világmindenség felépítéséről alkotott 
elképzelésünk alaposan különbözik nemcsak Kopernikusz, hanem 
Kepler, Galilei, Newton, Laplace stb. elképzeléseitől is. Még sincs 
befejezve és bizonyára soha nem is lesz az a nagy, új Almageszt, 
amelyről Kopernikusz álmodott, amikor hozzáfogott a De 
Revolutionibus megírásához. Ez azonban nem változtat azon a 
tényen, hogy a jelen csillagászatának alapja ez a mű. 

OMNES SUA INDUSTRIA MATHEMATICOS IUVIT 
Saját szorgalmával az összes matematikust segítette 
WLODZIMIERZ ZONN 


NICOLAUS KOPERNIKUSZ, AZ ÚJ CSILLAGÁSZAT 
MEGTEREMTOJE 


Kopernikusz életének és munkásságának főbb állomásait már 
ismerjük. A történelem azonban nem becsukott könyv és nem is volt 
az soha. Még inkább vonatkozik ez a tudományos felfedezésekre, 
amelyek értékelése a tudomány fejlődése során különböző. Ezért is 
fordulunk többek között gondolatban a tudomány történetében 
olyan fontos szerepet játszó reneszánsz kor embereihez, akik között 
Kopernikusz az egyik első helyet foglalja el. 


Még egy indok van. Pszichológusok, szociológusok és 
tudománytörténészek kutatják az ember értelmi képességeinek 
kialakulását, különös figyelmet fordítva a nagy géniuszokra. Ezt 
elsősorban nem hódolatból teszik, hanem ezen az úton jobban 
megismerhetik az ember értelme és jelleme, valamint közelebbi és 
távolabbi környezete közötti rendkívül bonyolult kapcsolatokat. E 
kutatásoknak nemcsak tisztán a megismerésben van jelentősége, 
hanem ha ma nem is, de a jövőben, gyakorlati haszna is van. Éppen 
ezért érdemes időnként újra meg újra áttanulmányozni kiváló 
emberek történetét, mert utánuk mélyebb és tartósabb a nyom, mint 
a régi korok átlagemberei után. Ezzel a gondolattal kezdjük el 
tanulmányunkat, amelynek tárgya Kopernikusz munkássága és 
működésének területe, az általa alapvetően megreformált 
csillagászat. 


A csillagászat a legrégibb tudományok egyike. A nappalok és az 
éjszakák egymásutánja, az évszakok ritmusa tudatos és öntudatlan 
életünk egyik leglényegesebb eleme volt mindig és ma is az. 
(Bizonyára így van ez az állatok életében is.) Ahhoz, hogy 
kellőképpen felismerjük és megállapítsuk e ritmusok időszakait és 
megértsük, miért következik az éjszaka után nappal, a tavasz után 
nyár, gondosan figyelnünk kell az eget, amely a mai napig is az 
emberiség elsődleges órája és naptára. Itt kapcsolódik szorosan 
össze a megismerői tevékenység és a gyakorlati szükséglet, mert 


minden tervezésben még a szó legprimitívebb értelmében vett 
jelentésében is tudni kellett, mikor jön el az éj, meddig tart, vagy 
mikor kezdődik a tavaszi olvadás. Bizonyára ilyen időszak- 
számításokból fejlődött ki az ősi csillagászat. 


A napszakok kijelölése sohasem okozott gondot, főként a földközi- 
tengeri országokban nem, ahonnan civilizációnk is származik. 
Ezekben az országokban a nappal és az éjszaka időtartama 
évszakonként nem sokat változik, s így e változásokat számításon 
kívül lehetett hagyni. Felosztották tehát a nappalt tizenkét részre 
(függetlenül a nappal időtartamától). A felosztás kiindulási pontja a 
dél volt, amikor a Nap napi útjának legmagasabb pontján áll, és 
amikor minden árnyék a legrövidebb. Az órákat , szemre" 
állapították meg: a Nap vándorlásának ívét a delelőtől jobbra és 
balra hat-hat részre osztották, és szemmértékkel meghatározták, 
hogy e szektorok közül melyikben található a Nap az adott 
pillanatban. Másik módszernél az árnyék hosszúságát vették alapul, 
és például arra az időpontra beszéltek meg találkozót, amikor az 
árnyék kétszer hosszabb volt az árnyékot vető tárgynál. Az éjszaka 
hosszát nem osztották szakaszokra, hiszen munkájukhoz nem volt rá 
szükségük. 


Lényegesen nehezebben tudták meghatározni az évszakok hosszát; 
ez a feladat volt az ókori és középkori csillagászat Achilles-sarka. 


, A római hadvezérek mindig győztek, de sohasem tudták, mikor 
aratták győzelmüket." így jellemzi az ókori Rómában uralkodó 
helyzetet a gúnyosságáról híres Voltaire. Tegyük ehhez hozzá, hogy 
a földművesek nem tudták, mikor kell kezdeniük a tavaszi vetést, az 
adófizetők nem tudták, mikor kell adót fizetniük és az adósok sem 
tudták, mikor kell visszafizetniük a felvett kölcsönt. 


Különösen sok gondot okozott ez a probléma a Nílus menti 
lakóknak. Bizonyos évszakokban ugyanis e folyó áradásai döntően 
befolyásolták az egész évi mezőgazdasági termelést. Az áradások 
időpontjainak nem ismerése elemi csapást jelenthetett számukra. 


Mint tudjuk, az évszakok a Napnak a földi egyenlítőhöz viszonyított 
helyzetétől függnek, a napszakok pedig a délkörhöz viszonyított 
helyzetétől. Nappal nem látjuk a csillagokat, ezért a Nap 
csillagokhoz viszonyított helyzete csak közvetve, tehát valamilyen 


többé-kevésbé ötletes módszerrel állapítható meg. Az ilyen 
módszerek kidolgozásához azonban legalább nagyjából ismerni kell 
azokat az általános törvényeket, amelyek ennek az égitestnek a 
csillagokhoz viszonyított mozgását irányítják. 


Bizonyára így keletkezett a csillagászat tudománya, amely a 
világmindenséget választotta tárgyául. 


Rendkívül jellemző, hogy szinte a kezdet kezdetétől egészen a jelen 
pillanatig e tudomány módszerei sok mindenben változatlanok. 
Elsősorban a modellalkotásra gondolok itt; ez a geometriai 
(általánosabban matematikai) alkotásokból összerakott modell 
helyettesíti számunkra a valóságos alkotást, a mi esetünkben a 
világmindenséget. Így járunk el ma is, mégpedig nemcsak a 
kozmológiai, hanem sok más természettudományos probléma esetén 
is. 


Minden modellben az egyes geometriai alkotásoknak bizonyos 
valóság felel meg, de egyúttal szándékosan vagy akaratlanul 
mellőzünk bizonyos tényeket vagy jelenségeket, amelyeket az egész 
megértése szempontjából kevésbé lényegesnek tartunk. A valóság 
gazdagsága és változatossága messze felülmúlja mindazt, amit az 
emberi agy kigondolni képes. 


Az ilyenfajta mellőzés azonban nem mindig szerencsés. Itt az összes 
elméleti tudomány legnehezebb kérdését érintjük: a megoldandó 
feladatban mit tartsunk lényegesnek, és mit vessünk el mint , nem 
fontosat". Erre természetesen nincs semmi előírás, sem útmutatás. 
Marad a tudós intuíciója és az a lehetőség, hogy a modellt a 
megfigyeléssel vagy a kísérlettel egyeztessük össze. 


A modellalkotás egyik alapelve, hogy a modell működése feleljen 
meg a tudomány ismert, általános törvényeinek, a csillagászat 
esetében a fizikai törvényeknek. Hagynunk kell azonban kisebb- 
nagyobb hibahatárt, hiszen a fizika törvényeit nem tekinthetjük 
abszolút hibátlanoknak. A természet dolgaiban a végső fórum 
mégiscsak a természet és nem a fizikus laboratóriuma, ahol 
meglehetősen sajátságos, a világegyetemével nem azonos 
körülmények uralkodnak. Valójában a fizikusok mindent 
megtesznek, hogy laboratóriumukban utánozzák vagy 
megteremtsék a kozmoszban uralkodó viszonyokat, de a 


reprodukció nem mindig kielégítően pontos. Ezenkívül a fizikai 
törvények megfogalmazása is hibás lehet. Ezért a csillagászok 
meggondolásai időnként nem felelnek meg a fizika törvényeinek, 
ami ugyan érdemeikül nem szolgál, de teljes diszkvalifikálásukhoz 
sem vezet. 


Gondoljunk például arra, hogy egy általános törvény milyen 
végzetesen rányomta bélyegét Kopernikusz tevékenységére. Ez a 
törvény kimondta, hogy az égitestek csak egyenletes körmozgással 
mozoghatnak. Ezt a példát a csillagászok gyakran használják 
fegyverként a gáncsok és kifogások ellen, ha koncepciójuk nem 
egyezik meg a fizika törvényeivel. 


A következő lépés a megalkotott modell kipróbálása a gyakorlatban, 
pontosabban szólva mennyire felel meg a modell mind a régi, mind 
az újonnan végzett megfigyeléseknek. E vizsgálat eredménye dönt a 
modell helyességéről. Sajnos a tudomány múltja sokkal szegényebb 
megfigyelésekben, mint a jelenkor és a jövő. Ezenkívül a régi 
megfigyelések rendszerint kevéssé pontosak. Ezért a modellt ritkán 
lehet azonnal egyeztetni a szükséges megfigyelési adatokkal. 
Rendszerint új megfigyelésekre kell várni, amelyeket az új modell 
kényszerít ki, vagy sugalmaz. Gyakran teljesen új megfigyelésekre 
van szükség, amelyek a modell teszt-vizsgálataitól függetlenül sok 
újat hozhatnak a tudományba, így a modell, a téves és hibátlan 
egyaránt, elősegítheti a tudomány fejlődését. Ez történt azzal az 
ókori modellel is, amelynek sok helyet szentelünk előadásunkban. 
Az ókori tudósok örökségül ránk hagyott világmindenség modelljei 
kétségtelenül segítették Kopernikusz vizsgálatait és az egész 
csillagászat fejlődését. 


A modellek egy bizonyos időpontban tévessé válhatnak, ha egy új 
megfigyelés ellentmond felállításuk vagy működésük alapelvének. 
Ez az értéküket is csökkentheti, annak ellenére, hogy száz más előző 
megfigyelés a helyességüket igazolta. Így egyes modellek teljesen 
elveszítik jelentőségüket, használhatóságukat, másokból több 
elgondolást és megállapítást megőriznek a későbbi koncepciók, 
végül olyanok is vannak, amelyek kisebb-nagyobb helyesbítéssel 
vagy kiegészítéssel nagyon sokáig élnek, bizonyos értelemben talán 
örökké. Tudományunk azonban túl fiatal még ahhoz, hogy a ma 
létező modellekre ilyen értelmű jóslásokat tehessünk. 


Eddig állandóan a , modell" szót használtam. Meg kell tehát 
magyaráznom, miben különbözik ez a kifejezés egy másik, hozzá 
közel álló. fogalomtól, az , elmélettől". Úgy vélem az elmélet 
értelme átfogóbb, mint a modellé, mert a logikai előzmények egész 
rendszerét tartalmazza, amelyek igazolják, hogy miért ezt s nem 
valamilyen másik modellt választottunk. Ezért is kerültem itt ennek 
a szónak a használatát, mivel többféle jelentése lehet, míg a modell 
fogalma mindenki számára eléggé egyértelmű. Ezenkívül 
asszociációt ébreszt a technikai értelemben felfogott modellel; 
asszociációt, amely jogos és egészséges, bár a technikai és a 
csillagászati modell természetesen nem azonos. 


Térjünk azonban vissza a régi idők csillagászatához. Az első 
modelleket olyan törvény szellemében alkották meg, amelyet az 
ókorban alapvető fizikai törvénynek tekintettek, de amelyről később 
kitűnt, hogy hamis; nevezetesen: az égitestek kizárólag egyenletes 
körmozgással mozognak. 


Ez az alapelv bizonyára a legegyszerűbb megfigyelésekből 
származott. A csillagok valóban egyenletes körmozgással mozognak 
(Földünkhöz viszonyítva), ami azonban a Föld egyenletes 
forgómozgásának következménye. Később megállapították, hogy a 
bolygók nem így mozognak, ugyanakkor azonban nem vetették el a 
törvényt. Lépésük nagymértékben hátráltatta a mechanizmus helyes 
megértését, viszont a gyakorlati és a formális célok szempontjából, 
valamint a csillagászat matematikai vizsgálatainál nagyon hasznos 
volt. 


Az ókori csillagászok ugyanis felhasználtak egy megállapítást, 
amelynek helyességét csak a XIX. században állapították meg. Ez 
Fourier híres tétele, amely kissé egyszerűsített formában kimondja, 
hogy minden periodikus mozgás egyszerű körmozgások összegeként 


ábrázolható. 


Mint tudjuk, a bolygók mozgása megközelíti az egyenletes 
körmozgást. Ilyen a Föld mozgása is, bár az ókoriak úgy vélekedtek, 
hogy a Föld mozdulatlan. Ebben az esetben Fourier törvényének 
alkalmazása még igazoltabbnak látszik, függetlenül a vonatkoztatási 
rendszer megválasztásától. Csodálnunk kell az ókori csillagászok 
matematikai intuícióit, akik így a Fourier-tétel előhírnökeivé váltak. 


A Föld középpontjában elhelyezett vonatkoztatási rendszerben 
(nevezzük geocentrikusnak az elfogadott szóhasználatnak 
megfelelően) a Nap és a Hold mozgásának értelmezése legalábbis 
kezdetben, nem okozott túl nagy nehézséget. Mindkét test a Föld 
körül egyenletes körmozgással keringett: a Hold kis kör, a Nap nagy 
kör mentén. Könnyen tudták bizonyítani, hogy a nappálya sugara 
sokkal nagyobb, mint a Holdé: egyrészt a napfogyatkozásoknál a 
Hold rendszerint a Nap korongja előtt helyezkedik el, másrészt a 
Hold a Földet egy hónap alatt futja körbe, míg a Nap lényegesen 
hosszabb idő egy év alatt. Minél hosszabb valamely test keringési 
ideje (minél lassabban mozog az égen a csillagokhoz 


képest), annál távolabb van tőlünk; helyes tehát ez az alapelv, 
amelyet az ókoriak szintén megalapozottság nélkül, kizárólag 
intuícióikra támaszkodva fogadtak el. Az állócsillagok nem e 
szabály szerint mozognak. Kétségtelenül a görög csillagászok 
egészséges valóságérzetét mutatja, hogy ezeket egyetlen, az összes 
között a legnagyobb gömbön helyezték el, amely huszonnégy óra 
alatt tesz meg egy fordulatot. Ma már tudjuk, hogy ez a mozgás a 
Föld forgómozgásának eredménye; ebben a mozgásban részt kell 
venni az égbolton található összes testnek. A régi görögök azonban 
a Földet mozdulatlannak tartották, azért az állócsillagok szférájáról 
és a világmindenségben található minden egyéb testről azt 
gondolták, hogy mozog. Egy rejtélyt azonban nem tártak fel: 
hogyan hat az állócsillagok forgómozgása e szférán belül található 
összes többi égitestre? 


Különböző feltevések születtek: Arisztotelész például azt tanította, 
hogy az egész világmindenséget láthatatlan éter tölti ki, amely 
minden testnek átadja saját mozgását. Akár így, akár úgy, az 
állócsillagok szférája magával ragadta az egész világmindenséget. 
Ezért a görögök gyakran vizsgálták az egész égbolttal együtt forgó, 
mozgó rendszerben a bolygómozgásokat. Ezt a rendszert vesszük át 
most mi is a bolygómozgás elemzéséhez. 


Mint tudjuk, a bolygók a Nap körül a kör kerületéhez hasonló zárt 
görbéken keringenek, amelyek középpontja a Nap. Az összes bolygó 
pályasíkja egymásba folyik. Ezért a bolygómozgást mozgásuk e 
közös síkjának (az 1. ábra síkja) vetületében fogjuk vizsgálni. 


1. ábra. Az F Föld és a B bolygó mozgása a heliocentrikus rendszerben. 


Az r sugarú F kör a Föld pályáját, az R sugarú B kör pedig 
valamelyik bolygó pályáját ábrázolja. 


Ma már tudjuk, ha a vonatkoztatási rendszert egy másik helyre 
visszük át, a , régi" rendszerben vizsgált összes mozgáshoz hozzá 
kell adnunk az , új" rendszer régihez viszonyított mozgását. Ha a 
vonatkoztatási rendszert a Napról a Földre helyezzük (ezáltal tehát 
visszatérünk a görögök geocentrikus rendszeréhez), a Naphoz 
viszonyított minden mozgáshoz hozzá kell adnunk a Föld Nap 
körüli mozgását, vagyis az r sugarú kört (2. ábra). Az ókori 
terminológiának megfelelően az r sugarú kis kört epiciklusnak, az R 
sugarú nagy kört deferensnek nevezzük. 


2. ábra. Az F Föld és a B bolygó mozgása a geocentrikus rendszerben. 

Ha az ókori tudósok megfelelően választották meg a két kör 
méretét, a bolygó keringési idejét az epicikluson, és az epiciklus 
középpontját a deferensen, akkor a megfigyelések tökéletesen 
megegyeztek az elmélettel (abból az alapelvből kiindulva, hogy csak 


körpályák vannak). 


Az alapelv és megfigyelések kismértékű eltérése esetén is tudtak 
magukon segítem a görögök, ez azonban kissé bonyolultabbá tette a 
geocentrikus modellt. 


Nem akarok túlságosan mélyen belemerülni az akkori idők 
csillagászainak bonyolult geometriai magyarázataiba, példaként 
azonban bemutatom, hogyan módosították modelljüket 
elliptikushoz közel álló pályát véve tekintetbe. Az ellipszis 
fókuszából figyelve, a bolygó mozgása hasonlónak látszik, mintha 
kör kerületén mozogna, de az észlelő nem a kör középpontjában, 
hanem kissé középponton kívül, excentrikusán elhelyezkedve 
követné a mozgást. Ezért az ókoriak néhány kört a Föld 
középpontjához viszonyítva excentrikusán helyeztek el. 


Más ötletes geometriai megoldást is kigondoltak: a K körhöz (3. 
ábra) hozzávették a KI epiciklust, ennek a kerületén mozgott a 
bolygó az epiciklus középpontjának a K kör mentén végzett 
keringésével ellenkező irányban. Így a Ki az O-hoz képest 
excentrikus kört írt le. 


3. ábra. Az excentrikus kör menti mozgás ábrázolása két kör 
segítségével. 

Mivel a Föld és a többi bolygó pályája tulajdonképpen kissé 
összelapított ellipszis, a megfigyelések számának és pontosságának 
növekedésével párhuzamosan egyre több epiciklussal kellett 
kiegészíteni az eddigieket, mert csak így lehetett , megmenteni" az 


ősi, egyszerű geocentrikus modellt. Az állandó tökéletesítés 
következményeként Kopernikusz idejében a világmindenség 
mintegy nyolcvan nagyobb és kisebb körből állt. 


A geocentrikus modell keletkezésekor kétségtelenül alkotó jellegű 
volt, felhasználásával ugyanis különböző módszereket dolgoztak ki 
az idő kiszámítására és az évszakok hosszának meghatározására; 
ezenkívül mint minden tudományos elmélet, ez is új 
megfigyeléseket és a korábbi adatok felülvizsgálását vonta maga 
után. Emellett, mint már mondottuk, nagyon szellemes, ötletes, 
mondhatjuk zseniális matematikai koncepción alapult. 


Hibáztathatnánk ezt a modellt, hogy , hamisan" a Földet helyezte a 
világ közepébe. Ez azonban csak a newtoni mechanika szerint 
helytelen, a mai fizika értelmezésében nem hibás. A természet 
egyetlen vonatkoztatási rendszert sem különböztet meg, a 
világegyetemben nincs egyetlen olyan pont sem, amelyben a 
rendszer tökéletes, vagy , igazi" volna, kiválasztása tisztán emberi 
dolog. 


Ezek alapján a legtermészetesebb és legkézenfekvőbb az lenne, ha a 
vonatkoztatási rendszer origóját az észlelő szemében helyeznénk el; 
egyébként így járunk el mind a mai napig, amikor kezdő 
csillagászoknak a szférikus csillagászat elemeit tanítjuk. Ez a 
választás azonban egy bizonyos pillanatban igen nehézkessé válik; 
először azért, mert a bolygók ellipszis és nem kör mentén 
mozognak, az elliptikus mozgás leírása pedig ellipszis pályán mozgó 
vonatkoztatási rendszerben igen bonyolult matematikai feladat. 
Másodszor rendkívül bonyolult lenne a mozgás dinamikájának 
tárgyalása a geocentrikus rendszerben. Bonyolult lenne, de nem 
hamis. Tudjuk, hogy a mai dinamikában nincsenek a természet által 
megkülönböztetett rendszerek. Választhatjuk ma is a Földet a 
rendszer kezdőpontjául, és megalkothatjuk a dinamikát ebben a 
rendszerben Newton megállapításai ellenére. Egyáltalán nem lenne 
helytelen, csak több matematikai nehézséget okozna, mint ha a 
Napot választanánk vonatkoztatási rendszerül. 


A newtoni mechanika megvilágításában a geocentrikus rendszer 
azért is helytelen volt, mert nem volt inerciarendszer. Ebben az 
időben a Nap-közepű rendszer közelítette meg legjobban a newtoni 
ideált, amelyben szigorúan érvényesek voltak a klasszikus 


mechanika Newton által alkotott törvényei. Sajnos vagy 
szerencsére, az inerciarendszer fogalma ma már anakronizmus, 
viszont egy meglehetősen szűk területen kényelmesen alkalmazható 
módszer. 


A vonatkoztatási rendszer megválasztásának ilyenfajta tárgyalása 
természetesen nem jelenti a geocentrikus rendszer védclmezését, 
sem rehabilitálását, amire különben sincs semmi szükség. Csupán 
arról van szó, hogy e kérdésről modern és nem XVIII. századbeli 
nézetet vallunk, amely sokáig uralkodott és sajnos ma is nagyon 
elterjedt a széles közvéleményben. 


A geocentrikus modell megnehezítette az elmélet tökéletesítését, 
nemcsak módszertani szempontból kényelmetlen vonatkoztatási 
rendszere miatt, hanem azért is, mert csak az egyenletes 
körmozgások létezéséből indult ki. Minden esetben, ha a bolygók 
mozgása nem egyezett meg az elmélet megállapításaival, meg 
kellett , menteni" a felfedezést, ez pedig újabb körök hozzáadását 
jelentette a világ fennálló gépezetéhez. 


Az égbolttal valahogy úgy vagyunk, mint az órával. 
Mechanizmusának pontatlanságai csak az óra elindítása után 
derülnek ki. Csak napok és hetek után tudjuk feltárni hibáit és 
gyenge pontjait. A geocentrikus modell nagyon jól , dolgozott" 
beindítása után. A középkorban és az újkor kezdetén azonban a 
világ gépezete elavult. 


A XI. században a sevillai Geber főként a geocentrikus modellben 
előforduló számadatokat bírálta. Nem csoda, hogy ezzel nem keltett 
nagyobb visszhangot a csillagászatban. 


Lényegesen többet ért el kritikájával az , arab Arisztotelész", a híres 
cordovai Averroes. Mind Ptolemaiosz, mind Arisztotelész 
geocentrikus modelljét elemezte, és bár ez nem volt forradalmi 
lépés, mégis óriási fellendülést idézett elő a csillagászatban. 


A XIII. században X. Alfonz, Kasztília királya kollégiumot hívott 
össze a legkiválóbb hatvan arab és zsidó csillagász részvételével, s 
javasolta az addig ismert összes csillagászati adat újbóli 
feldolgozását. Munkájuk eredményei a híres Alfonz-féle táblázatok; 
ezek sok adatot tartalmaznak, de nem adnak magyarázatot arra, 


hogy egyes régi értékeket miért helyettesítettek másokkal. A 
táblázatok készítői előtt inkább az a szándék lebegett, hogy 
példásan eleget tegyenek az uralkodó által rájuk rótt 
kötelességeknek, mint hogy a valóságot megismerjék. 


Ebben a korszakban az arab csillagászat haladóbb volt, mint az 
európai tudomány; itt ugyanis csaknem kizárólag csillagjóslással 
foglalkoztak. Így legalább nem hagyták abba a pontos csillagászati 
megfigyeléseket, de semmi többet nem tettek. 


Nemcsak a csillagászat, hanem minden tudomány történetében 
kétségtelenül fordulópontot jelentett a kopernikuszi reform, 
amelynek bölcsője a reneszánsz kora. Az első pillanatban 
érthetetlennek tűnhet, hogy az ókori tudományok újjászületésének 
korszakában hogyan vetődhetett fel olyan gondolat, amely 
meglehetősen alapjaiban változtatta meg a világ ókori elméletét. 


A reneszánsz mindenekelőtt az emberiség visszafordulása volt az 
antik idők eszményeihez, légköréhez, továbbá a középkor hosszú 
évei folyamán a tudományokban elburjánzott előítéletektől és 
korlátozásoktól mentes világszemlélethez. Ez a folyamat nem 
jelentette az ókori tudományok vak utánzását. Ellenkezőleg, hiszen 
az ókori csillagászok között is voltak bizonyos ellentétek, például 
Ptolemaiosz vitái Arisztotelésszel, amelyek alkalmas alapot 
teremtettek a világmindenség reformjához. Ne felejtsük el, hogy 
bármely eszme vagy koncepció megdöntéséhez már alaposan 
ismerni kell a témát. Ez pedig csak a reneszánsz korában vált 
lehetővé. 


Kopernikusz előfutárja két német tudós volt; Georg Peuerbach és 
tanítványa, a Königsbergből származó Johann Miller, akit 
Regiomontanus néven ismerünk. Mindketten a XV. században, a 
humanizmus korában éltek és működtek. Munkásságuk során 
Ptolemaiosz merev, dogmatikus tanait tudományos elméletté 
alakították át. Nem fogadták el műveinek régi fordítását, keresni 
kezdték az eredeti szöveget, és miután megtalálták, újból 
lefordították. Ezzel párhuzamosan hozzáfogtak Ptolemaiosz 
elméletének magyarázatához is és sok új, friss anyaggal 
gazdagították. 


Ennek ellenére a geocentrikus rendszer a világ elavult koncepciója 


maradt. A csillagászatban továbbra is teljes zűrzavar volt, amely 
egyre nagyobb nehézségeket okozott, mivel a tengerentúli 
országokkal folytatott kereskedelem növekedése és a hajózás 
fejlődése a csillagászok elé új, késedelmet nem tűrő feladatokat 
állított. A geocentrikus csillagászat ezeknek éppúgy nem tudott 
eleget tenni, mint ahogyan a csillagászok követelményeit sem tudta 


kielégíteni. 


Kopernikusz korában fedezte fel Amerikát Kolumbusz Kristóf három 
rosszul felszerelt hajóval. Az Új Világ, amely nemrég még csak a 
legendák és mesék birodalmában létezett, mint örökké mérgező 
köddel borított táj, ahol egyszemű küklopszok laknak, egyszeriben 
földrajzi fogalommá vált. Így a rejtélyes, misztikus és legendás 
lényekkel benépesített Föld teljesen reális képződmény lett. De még 
nem bolygó, minthogy a világmindenségben elfoglalt középponti 
helyzete lehetetlenné teszi ennek a feltevését is. 


Az új világmindenséget még nem fedezték fel. Továbbra is az ókori 
csillagászati kutatások, valamint a középkori dogmák és előítéletek 
keverékeiből kialakult különös törvények az igaz és a hamis 
keverékei alapján próbálták jelenségeit megmagyarázni. E 
felfedezéshez nagyobb elmélyedésre és bátorságra (bár másféle 
bátorságra) volt szükség, mint Kolumbusz új korszakot nyitó 
utazásához. A szerény fromborki kanonok, aki magát , toruni 
Nicolaus Kopernikusz"-nak nevezte, jellemezhető ezekkel a 
tulajdonságokkal. 


Már nagyjából tudjuk, hogy Kopernikusz felfedezésének mi a 
csillagászati jelentősége: , megállította a Napot és megmozdította a 
Földet", vagy ezt a mai fizika nyelvére lefordítva, megpróbálta az 
egész csillagászatot az eddigitől eltérő vonatkoztatási rendszerben 
leírni, a Napot választva annak kezdőpontjául. Ez a lépése lehetővé 
tette, hogy sok nehéz és homályos kérdést tisztázzon, és a világ 
egész mechanizmusát leegyszerűsítse. Egyúttal azonban 
automatikusan le kellett mondania mindenről, ami geometriai 
szemszögből a geocentrikus rendszer kvintesszenciáját alkotta, és 
egyben legnagyobb erénye volt: Fourier tételének csillagászati 
alkalmazásáról. Kiváló matematikus létére Kopernikusz nem tudta 
felmérni ezt a veszteséget. Az igazság és valóság érvényesülését az 
ókori tudomány erényei fölé helyezte. 


Ennek ellenére mégsem tudott egészen szakítani ezzel a tannal. 
Szilárdan hitt abban, hogy az égitestek mozgása csak egyenletes 
körmozgás lehet. Rendszerében ezt kifejezésre is juttatta, így 
bizonyos értelemben elferdítette azt. Minden esetben ugyanis, 
amikor a pálya elliptikusságát észlelte (a csillagászati megfigyelések 
pontosságának megfelelően), Kopernikusznak epiciklust kellett 
alkalmaznia, vagy a pályák középpontját a Napból egy szomszédos 
helyre kellett áttennie. Ennek eredményeként Kopernikusz 
rendszere egyáltalán nem volt olyan egyszerű, mint ahogyan azt mi 
néha elképzeljük, körülbelül negyven különböző nagyságú kört 
tartalmazott...! Ahhoz, hogy a heliocentrikus rendszer e régi 
maradványoktól megszabaduljon, Johannes Kepler sok évi 
fáradságos és háládatlan munkájára volt szükség, aki a Mars 
mozgását vizsgálta mesterének, Tycho Brahénak (1546-1601) 
sokéves megfigyelése alapján. 


Kopernikusz rendszerének legfontosabb új vonása az volt, hogy a 
Föld elvesztette középponti helyzetét és bolygó lett. A Föld e 

, trónfosztása" filozófiailag is óriási jelentőségűvé és hatásúvá vált. 
Alapjaiban megváltozott ugyanis az ember szerepe, amelyet az 
ókori csillagászat annyira kiemelt. Ettől kezdve a Föld megszűnt 
Nagy Remete lenni. A bolygók egyikének lakója már nem tarthatott 
igényt arra, hogy a világmindenségben megkülönböztetett szerepet 
játsszék. A józan ész azt a gondolatot sugallta, hogy más bolygókon 
is élhetnek hozzá többé-kevésbé hasonló lények. Ilyen módon a 
természetben betöltött kisebb-nagyobb jelentőségének fogalma 
értelmét vesztette. A természetben minden egyazon törvénynek van 
alávetve. A Föld mozgását ugyanaz a fizikai törvény irányítja, mint 
a kő mozgását, amelyet egy komisz gyerek az ablakba hajít. Jóllehet 
a Föld és az ablaküveget bezúzó kő mozgása más, ennek a 
körülménynek itt semmi jelentősége sincs. 


Nehéz volna megállapítani, hogy Kopernikusz megmozdítva a 
Földet láthatta-e előre műve óriási világnézet változtató hatását. 
Írásaiban ugyan nem utal ilyesmire, de ez nem bizonyítja meg, hogy 
erre nem gondolt. 


Astrolabium a fromborki múzeumból. Háttérben Matejko : Kopernikusz 
Fromborkban című képe (foto : Magdalain Rusinek) 


fztdléke és GJ Áadlbszattsss 


( 

Kopernikusz levele Johannes Dantiscushoz Fromborkból, 1539. március 
3-án (Varsói Nemzeti Könyvtár) 


Toruni fillér elő- és hátlapja a XV. századból (a Varsói Nemzeti 
Múzeum gyűjteményéből, foto: Anna Pietrzak) 

Gdanski hat garas előés hátlapja 1535-ből (a Varsói Nemzeti Múzeum 
gyűjteményéből, foto : Anna Pietrzak) 


Galileo Galilei Dialogo sopra i due massimi sistemi del mondo című 
művének címlapja. 


Kopernikusz rendkívül szűkszavú és óvatos volt minden 
kijelentésében. Még inkább érvényes ez a filozófiára, amely nem 
volt sem közvetlen szakterülete, sem működési területe. Ezért ez a 
kérdés bizonyára örökre megoldatlan marad. 


A fromborki kanonok elméletében a Napnak különleges szerep 
jutott: bolygórendszerünk középponti teste lett. Hamarosan azt is 


megértették, hogy a Nap központi helyzete rendszerünkben 
egyáltalán nem jelent megkülönböztetett helyzetet a kozmoszban is. 
Ezt sejtette meg már néhány évtizeddel Kopernikusz halála után a 
híres Giordano Bruno (1548-1600). Ma már tudjuk, hogy a Nap 
bolygórendszerünkben csupán azért központi test, mert a többi 
bolygóhoz képest óriási tömegű. 


Valószínűleg sohasem értjük meg teljesen, milyen úton jutnak el a 
zseniális emberek csodálatos felfedezéseikhez, még kevésbé értjük 
meg ezt Kopernikusz esetében, aki, mint mondottuk, rendkívül 
szűkszavú volt, elsősorban saját személyét illetően. Ebből a 
szempontból a De Revolutionibus című műben különös figyelmet 
érdemel egy rész. Kopernikusz itt azt fejtegeti, miért tartja saját 
rendszerét helyesebbnek, mint a geocentrikus rendszert. Véleménye 
szerint ugyanis az ókori csillagászok... , fontolgatásuk során, 
amelyet módszernek neveznek, vagy beiktattak, vagy mellőztek 
valami idegen és a tárggyal nem kapcsolatos dolgot, amire nem lett 
volna szükség, ha szigorúan megtartják az alapelveket; s ha az 
általuk alkalmazott liipotézisck nem lettek volna tévesek, 
mindennek, ami ezekből következik, meg kellett volna valósulnia... 

Kopernikusz tanítványa, Georg Joachim Rheticus (1514-1576) 
mintegy folytatva mestere gondolatát, ezt állítja: , Arisztotelész azt 
mondotta,az a vfelsőbbkx igazság, amelynek következményei is 
igazak. Ennek szellemében Mesterem olyan hipotéziseket 
alkalmazott, amelyek igazolni tudták az elmúlt századok 
megfigyeléseit és amelyek, reméljük, a jövőben az összes 
csillagászati jelenségekből levont hipotézisek valódiságának alapjai 
lesznek.. 


A tudományos elméletek igazságának nem kritériuma, hogy állításai 
a fennálló filozófiai nézetekkel, és az ún. józan ésszel 
megegyezzenek. Egyezzenek meg a megfigyelésekkel és lehessen 
helytálló hipotéziseket felállítani: ez valamennyi tudományos 
elmélet igazságának fő kritériuma. 


A heliocentrikus elmélet kétségtelenül eleget tett ennek a 
kritériumnak, de ennél többet is adott: a csillagászatot és közvetve a 
többi tudományt is a fejlődés helyes útjára irányította, kiszabadítva 
azokat a teljesen idegen filozófiai és vallási kötelékekből. Megfelel 


tehát az arisztotelészi , felsőbb" igazságnak, amely kifejezést 
egyébként Kopernikusz soha nem használta. Nem azért, mintha nem 
lett volna tisztában saját megfontolásai igazságával vagy azok 
jelentőségével, bizonyára csak azért nem, mert ehhez túl szerény 
volt. 


Térjünk azonban vissza a csillagászathoz. Kopernikusz művében ki 
nem mondottan benne foglaltatik egy, a tudományban a mai napig 
rendkívül jelentős alapelv, mégpedig az abszolút fogalmának 
tagadása a fizikában és a csillagászatban. A relativitás elvére 
gondolok itt amelyet a mozgásra vonatkoztatva Galilei fogalmazott 
meg, száz évvel Kopernikusz halála után. Ezt az elvet a fizika egyéb 
területein csak a XX. században fogadták el, de valójában az egész 
fizika , relativizálása?" még ma sem fejeződött be. 


A tudomány történetében tehát elsőként Kopernikusz helyezte át a 
vonatkoztatási rendszert az egyik pontból a másikba. Kiváló 
szellemi képességeire jellemző, hogy közben lépése minden 
kinematikai következményét előre látta. A fizikában kevésbé járatos 
olvasók számára megpróbálom szemléletessé tenni ezt az elvet egy 
átlátszó falú vasúti kocsiban utazó s labdát feldobó utas egyszerű 
példájával. Az utas úgy látja, hogy a labda egyenes vonalú mozgást 
végez. Másképpen látja azt az állomásfőnök, amikor a szerelvény 
elhagyja az állomást: számára a mozgás görbe vonalú, ahogy ezt a 
4. ábrán ábrázoltuk. Egy harmadik személy pedig, aki a labda 
mozgását például a Hold felszínéről szemléli, egész más leírást ad 
róla. A legfontosabb azonban, hogy minden egyes leírás tökéletesen 
helyes és valós! 


Valaki most azt mondhatná, hogy az utas leírása a , legjobb", mivel 
az ő rendszerében írható le legegyszerűbben a mozgás. Ebben a 
rendszerben a mozgás egyenes vonalú, míg minden más 
rendszerben görbe vonal mentén megy végbe. Ez a leírás lesz a 
legjobb, de csak a mi partikuláris, emberi szemszögünkből nézve. 


4. ábra. A mozgás relativitásának ábrázolása. 


A természet azonban nem az emberi gondolkodás képére és 
hasonlatosságára épült fel, és ezért a mozgás mindegyik leírása 
teljesen egyenértékű. 


Ebből következik, hogy a mozgás relatív fogalom, amely a 
megfigyelőnek a mozgó tárgyhoz viszonyított helyzetétől függ. 


Valójában Kopernikusz nem fedezte fel a mozgás mai értelemben 
vett relativitásának elvét, de kétségtelen, hogy a koordináta- 
rendszer áthelyezésével e felfedezés előfutárának tekinthető. 


"... Minden megfigyelt mozgás vagy a megfigyelt test, vagy a 
megfigyelő, vagy e két test különböző mozgásának eredménye"? írja 
a De Revolutionibuskxa, és mindjárt idéz Vergilius költeményéből: ,,. . 
.Kifutottunk a kikötőből, a városok és mezők hátramaradtak" (De 
Revolutionibus I, 8). 


Majd így folytatja: ,,... egy nyugodtan haladó hajóról minden hajón 
kívül álló tárgy úgy tűnik fel, mint hogyha az mozogna saját 
mozgásával, úgyhogy a hajósok akár azt is gondolhatnák, hogy ők 
maguk és a velük levő tárgyak nyugosznak. . ." 


):A Föld az a hely, amelyről az égboltot megfigyeljük és ahonnan 
az hozzáférhető tekintetünk számára. Ha elfogadjuk, hogy a Föld 
valamiféle mozgást végez, ezt szükségszerűen fel is fedezzük a 
kozmosz külső részeiben egy ellentétes irányú, mintegy a Földet 
kikerülő mozgásként. Mindenekelőtt ilyen az égbolt napi forgása. 
Úgy tűnik, hogy e mozgás a Föld s a rajta található tárgyak 
kivételével elragadja az egész világmindenséget. Ha azonban mégis 
úgy gondoljuk, hogy nem az égbolt mozog így, hanem a Föld forog 
nyugatról keletre, akkor mindenki, aki komolyan elgondolkodik a 
Nap, a Hold és a csillagok felkeltéről és lenyugvásáról, meggyőződik 
arról, hogy ez éppen így is van a valóságban." 


Újból idéz, ezúttal Cicerót: ,,... midőn a Földdel együtt elmozdulunk, 
a Nap és a Hold elhagynak bennünket és a csillagok váltakozva 
felkelnek és lenyugszanak.. 


Ezután saját gondolatát írja le. ,,.. minden mozgás, amelyet az 
állócsillagok égboltján észlelünk, nem magától az állócsillagok 
égboltjától származik, hanem a Föld mozgásából. A Föld tehát, 


legközelebbi elemeivel együtt (valószínűleg a Föld légkörére gondol 
a szerző) naponta megfordul változatlan pólusai körül; az 
állócsillagok égboltja a legmagasabb égbolttal együtt mozdulatlan 
marad." 


, Hozzáteszem még, hogy meglehetősen képtelenség volna mozgást 
tulajdonítani a tartálynak a tartalom helyett, amilyen a Föld is" 


Ha valóban a Föld forog tengelye körül és nem az égbolt, akkor a 
csillagok általunk megfigyelt napi mozgása relatív mozgás, amely a 
Föld forgásából ered. Így hát a csillagoknak azonosan kell 
mozogniuk, függetlenül attól, hogy hogyan helyezzük el azokat a 
térben: gömb felületén vagy tetszés szerint. Mindkét esetben a 
Földről ugyanaz a mozgás figyelhető meg: egy körülfordulás ideje 
huszonnégy óra. Ennek az egyszerű megfontolásnak az alapján az 
állócsillagok szférája teljesen fiktív alkotás. 


Nem tudjuk, vajon így okoskodott-e Kopernikusz is. Rendszerében 
viszont megmaradt az állócsillagok szférája: még egy örökség az 
antik csillagászatból, még egy bizonyíték, milyen messzemenően 
követte Kopernikusz mesterét, Ptolemaioszt, annak ellenére, hogy 
megdöntötte rendszerét. Mégis úgy tűnik, a csillagász itt nagyon 
közel volt ahhoz, hogy megszüntesse az állócsillagok szféráját. A De 
Revohitionibusban (I, 8) idézi Arisztotelész meglehetősen elcsépelt 
mondását, amely itt azonban speciális értelmet nyer: ,,...ami 
végtelen, nem kerülhet ki bennünket, és semmiképpen sem 
mozdulhat meg". 


Óvatosságból és mivel közvetlen bizonyítéka nem volt, hozzáteszi a 
következőt: , Bízzuk a kérdést a természetfilozófusok döntésére, 
hogy a világ véges-e, vagy végtelen. 


Kopernikusz elmélete azonban egyenes úton vezetett el az 
állócsillagok szférájának kiküszöböléséhez. Ez a fogalom valóban 
rövidesen el is tűnik a csillagászati fejtegetésekből. 


Ha elfogadtuk, hogy a relativitás elve érvényes a Földre és az 
állócsillagokra, természetesen ugyanezt az elvet fel kellett használni 
a bolygómozgás magyarázatára is. El kellett tehát végezni az 1. és 
2. ábrán bemutatott műveletet, de fordított sorrendben: a 
geocentrikus rendszerről át kellett térni a heliocentrikus rendszerre. 

Kopernikusz tehát arra a meggyőződésre jutott, hogy a Földnek a 
napi mozgásán kívül még egy mozgása van: ez az éves mozgás, 
körtől nem sokban különböző pályán. (Ez a kijelentés a kortársak 
előtt bizonyára merészebbnek hatott, mint a Föld forgó mozgása.) A 
Föld, az összes bolygó a Nap körül kering, különböző sugarú körök 
kerületén, különböző keringési időkkel. 


A dolgok ilyen értelmezése egyszerre több érthetetlen és homályos 
jelenséget megmagyaráz: a bolygók közül a Merkúr és a Venus az 
egész égbolton állandóan a Nap közelében tartózkodik, míg a 
többiek tetszőlegesen eltávolodnak tőle; három bolygónak, a 
Marsnak, Jupiternek és a Saturnusnak az epicikluson való mozgása 
furcsa, érthetetlen hasonlóságot mutat: a bolygókat epiciklusaik 
középpontjával összekötő sugarak mindig párhuzamosak egymással 
és a Föld-Nap iránnyal is; a Holdnak ugyanolyan szögátmérője van 
első és utolsó negyed idején, mint holdtölte és újhold idején, ami 
ellentmond a geocentrikus szemléletnek. 


A heliocentrikus elméletben szükségtelenné válik az epiciklusok 
bonyolult rendszere. Valóban, ha a Föld egy év alatt körkerületet 
rajzol meg, mozgásának tükröződnie kell minden égitestnek, így a 
bolygóknak is az égbolton észlelt mozgásában. A bolygó Nap körüli 
mozgásához hozzá kell adni tehát az észlelőnek, azaz a Földnek a 
mozgását. Az égbolton megfigyelt bolygómozgás így két mozgás 
összege, a pályák pedig azok a hurkok, amelyeket az ókori 
csillagászok is ismertek, s amelyek magyarázatára kidolgozták saját 
epiciklus rendszerüket. 


, Ebben az elrendezésben találtuk meg tehát a világ csodálatos 
rendjét, valamint a szférák mozgása és nagysága között fennálló 
harmonikus kapcsolatot, amelyet más módon feltárni nem lehet..." 
(De Revolutioiiibus I, 10). 


A bolygók Nap körüli pályáiról Kopernikusz azt gondolta, hogy 
körök, a valóságban azonban a körtől kissé eltérnek. 


A Naphoz legközelebb van, és ezért a leggyorsabban kering a 
Merkúr; az ókoriak valószínűleg gyors mozgása miatt nevezték így. 
Távolabb kering a szép fehér fénnyel világító Venus. 


E két bolygó soha nem távolodik el nagyon a Naptól (amint ezt az 


5. ábra is feltünteti). A legnagyobb eltávolodás szöge a, a Venusnál 
45", a Merkúrnál 15". Mindkét bolygó tehát csak este vagy reggel 
felé látható, éjfélkor soha, mivel a Nap mélyen a horizont alatt van. 
Ezért a Venust hajnal-, illetve esthajnal csillagnak nevezik. A 
Merkúr csak ritkán látható, mivel igen közel van a Naphoz. 


A legenda szerint Kopernikusznak nem nyílt alkalma a Merkúr 
megfigyelésére. Ez a feltevés valószínűtlennek látszik, tekintettel 
arra, hogy sok évet töltött Olaszországban, ahol az éghajlati 
viszonyok sokkal kedvezőbbek, mint a Visztula-öbölben, későbbi 
évei megfigyeléseinek színhelyén. 


Másképpen viselkednek az égbolton a földpályán kívüli bolygók: a 
Mars, a Jupiter és a Saturnus. A kopernikuszi elméletben a bolygók 
ilyenfajta csoportosítása megalapozott és érthető, mivel a földpálya 
valóban két csoportra osztja azokat. 5. ábra. A belső bolygó Naptól 
való legnagyobb eltávolodása nem lépheti túl az a szöget. 


AA 
B Ny 
megv ses F 
sal 1 


A külső bolygók a Mars, Jupiter és a Saturnus, a maguk 
hurokvonalát az égboltra rajzolva, mindig lassabban mozognak, 
mint a Nap, míg a belső bolygók a geocentrikus elmélet számára 
érthetetlenül egyszer megelőzik a Napot, másszor hátramaradnak. 


Egyedül a Hold mozgását írta le csaknem változatlanul az új 
rendszer: ez az égitest továbbra is körbefutja a Földet , mintegy a kis 
epiciklus mentén", ahogyan ezt Kopernikusz kifejezte. A Földdel 
együtt azonban körülfutja a Napot is. Ez a kijelentés a 
heliocentrikus elmélet új megállapítása. A Föld és a Hold sajátos 


miniatűr naprendszert, mintegy alrendszert képeznek. 


Nagy vonalakban ez tehát Kopernikusz állócsillagok szférájával 
lezárt, heliocentrikus felépítésű világának gondolata. Vajon e 
gondolatnak nem voltak-e előhírnökei? Vajon egyedül Kopernikusz 
érdeme-e az új világkép felfedezése? 


Arkhimédész és Phtarkhosz műveikben többször hivatkoztak egy 
görög csillagászra, a számoszi Arisztarkhoszra, szerinte nem a Föld, 
hanem a Nap a világmindenség középpontja. 


Ezek az utalások minden tekintetben hitelt érdemlőek, főként 
Arkhimédész megjegyzései, aki Arisztarkhosz kortársa és bizonyos 
értelemben fiatalabb kollégája volt. Egyik helyen azt írja: a 
számoszi Arisztarkhosz "...feltételezte, 


hogy az állócsillagok és a Nap mozdulatlanok, míg a Föld körpályán 
körbefutja a Napot". 


Egyebütt sehol sincs nyoma a heliocentrikus gondolatnak, még 
magának Arisztarkhosznak a műveiben sem, aki pedig terjedelmes 
csillagászati művet hagyott maga után a Nap és a Hold méreteiről 
és távolságairól. 


Arra következtethetünk, hogy Kopernikusz rövid utalásoknál többet 
nem olvashatott erről a témáról. Még valószínűbb, hogy ezeket az 
utalásokat nem is olvasta, különben megemlítette volna a De 
Revolutionibusban, ahol az esetleges támadások elleni védekezésül 
minden (egyébként nem sok) ókori csillagászt megemlített, akik 
műveikben kételyüket fejezték ki a Földnek a világmindenségben 
elfoglalt centrális helyzetét illetően: Plülolaosz, Heraklidész, 
Niketasz, Ekphantosz. Arisztarkhoszt nem említette. 


Nem sokat változtat Kopernikusz jelentőségén az sem, ha olvasta is 
Arkhimédésznek a számoszi Arisztarkhoszra vonatkozó utalásait. 
Néhány mondat elolvasásától nem válik az egyszerű ember 
lángésszé. Csak a tudománytól igen távol álló emberek gondolhatják 
azt, hogy a nagy gondolatokat ki lehet ragadni alkalmi 
olvasmányokból vagy félfüllel hallott mondatokból. Az új 
gondolatok keletkezési mechanizmusa sokkal bonyolultabb és 
sokkal kevésbé kézzelfogható, még azok számára is, akik annak 
megteremtői. Egy biztos: minden külső hatásnak, ingernek a 
tudósban jól előkészített talajra kell találnia. Másképpen mindenki, 


aki a leeső almát figyeli, Newton lenne. 


Az ókori tudomány kétségtelenül ilyen talaj volt Kopernikusz 
számára, függetlenül attól, hogy az egyiptomi vagy görög tudósok 
milyen tanokat hirdettek. 


Teljesen más dolog a számoszi Arisztarkhosz gondolatainak 
sikertelensége saját korában. Nem ismerjük azokat az érveket, 
amelyekkel a híres tudós feltételezését alátámasztotta, de az biztos, 
hogy ezek az érvek egyáltalán nem lehettek jelentéktelenek. Ennek 
ellenére mégsem győzték meg az ókori tudósokat, és sejtjük is, hogy 
miért. 


Az ókori csillagászat szorosan összekapcsolódott a matematikával. A 
csillagászati modelleket tehát főképpen matematikai előnyeik 
szerint értékelték. Az epiciklusokat alkalmazó geocentrikus elmélet 
abban az időben formailag annyira tökéletes és ideológiailag 
annyira áttekinthető volt, hogy csak akkor lehetett volna elvetni, ha 
attól matematikailag sokkal tökéletesebb modellt állítottak volna 
fel. Ilyent pedig a számoszi Arisztarkhosz nem tudott javasolni. 


Kopernikusz sem tudott ilyent javasolni, azonban az ő idejében már 
mások voltak a körülmények és más ideológia uralkodott. Az 
elmélet igazságának fő kritériuma az az elv lett, hogy az elmélet és 
a megfigyelések ne mondjanak egymásnak ellent. Ez a kritérium 
parancsolta később Keplernek, hogy a matematikai szempontból 
kényelmes körpályákról lemondjon. Ez parancsolta Galileinek, hogy 
olyan sok kísérletet végezzen, valamint távcsővel olyan gyakran 
figyelje meg a csillagokat és a Napot, aminek a következtében 
részben elvesztette látását is. Ebben a légkörben a lengyel csillagász 
óriási mennyiségű bizonyító anyaggal alátámasztott gondolatai 
valóban fordulópontot jelentettek. (Ez természetesen egyáltalán 
nem csökkenti a számoszi Arisztarkhosz ötletességét és éleslátását.) 


Következetesen alkalmazva a mozgás relativitáselméletét, amelyet 
mint már mondottuk Kopernikusz soha nem fogalmazott meg, 
csillagászunk még egy kétségtelenül forradalmi lépést tett. Erről 
azonban kevesen tudnak, a csillagászok kis csoportját kivéve. A már 
Hipparkhosz ideje óta ismert precesszió jelenségének értelmezéséről 
van szó, amelyet az állócsillagok szférájának mozgásaként 
magyaráztak. Később még távolabbi szférák mozgásának gondolták, 


s bevezették a csillagászatba a kilencedik, sőt a tizedik szférát. 
Kopernikusz, igen találóan, e mozgást a Földnek tulajdonította; 
elkövetett azonban egy hibát, amelyet követői, Galilei és Kepler 
könnyen kimutattak. Számunkra azonban maga az elgondolás 
érdekes: az állócsillagok mozgását átvitte a Föld mozgására. Ez 
újabb érv volt az állócsillagok szférájának megszüntetésére. 


Ennek a felismerésnek még egy, nemcsak a csillagászat 
szempontjából jelentős következménye volt. Az ókoriak, akik az 
állócsillagok szféráját a precesszió jelensége miatt mozgó 
objektumnak tekintették, nem tudták erre vonatkoztatni 
megfigyeléseiket, azaz nem tudták azt vonatkoztatási rendszerként 
használni. Ez a körülmény még jobban megerősítette őket abban a 
meggyőződésükben, hogy a világon az egyetlen vonatkoztatási 
rendszer a Föld. Az egyik tengely irányául a napéjegyenlőségi 
pontot és nem csillagot választották. E pont helyzete pedig, mint 
tudjuk, a Föld és nem a csillagok helyzetével kapcsolatos. 


Kopernikusz ismerve a napéjegyenlőségi pont mozgását (mint a 
precesszió következményét), új koordináta-rendszert javasolt, amely 
sok csillag átlaghelyzetén alapszik. "...Nem a csillagok helyzetét kell 
a napéjegyenlőségi pontra vonatkoztatni, amely az idő múlásával 
megváltozik, hanem ellenkezőleg, 


a napéjegyenlőségi pont helyzetét kell a csillagok szférájára 
vonatkoztatni..." (De Revolutionibus I, 11). 


Kopernikusz munkássága alapján a csillagászok alkalmazni kezdték 
azt a vonatkoztatási rendszert, amelyet később Galilei-féle 
vonatkoztatási rendszernek neveztek el. Szerepe a fizikában óriási 
volt. Teljesen általános, és bolygórendszerünket teljesen kikapcsolja 
a világmindenség egészéről alkotott megfontolásokból. Ezt 
használjuk ma is, bár bizonyos módosításokat megpróbálunk 
végrehajtani rajta, például a csillagokat a távoli galaktikákkal 


helyettesíteni. 


A heliocentrikus elmélet szerint a Föld egy év alatt végez egy 
keringést a Nap körül olyan pályán, amelyről Kopernikusz azt 
gondolta, hogy kör, de amely a valóságban a körtől kevéssé eltér. 
Ennek a mozgásnak Arisztotelész és Kopernikusz feltevéseivel 
egybevágóan , tükröződnie" kell az összes égitesten, tehát a 


csillagokon is. Minden csillagnak egy év alatt kisebb vagy nagyobb 
ellipszist kell leírnia az égen, a Naptól való távolságától függően. 


Az ókori megfigyelések ezeket a mozgásokat nem tárták fel. Ez az 
oka, hogy Arisztotelész távol állt minden heliocentrikus 
hipotézistől. Kopernikusz ezt a sikertelenséget másképpen, de a 
valóságnak teljesen megfelelően magyarázta. 


.:-. Ha pedig semmi ilyent nem észlelünk az állócsillagoknál, az azt 
bizonyítja, hogy e csillagok mérhetetlen távolságra vannak tőlünk. 
Ez azt idézi elő, hogy évi mozgásuk pályája, helyesebben inkább 
annak képe, számunkra láthatatlan. Minden látható tárgyra ugyanis 
bizonyos távolságérték jellemző, amelynek kezdeténél a tárgy már 
nem látható. Ma egyszerűen azt mondhatnánk, hogy kis 
szögméreteknél minden tárgy pont lesz. Az állócsillagok villogó 
fénye meggyőz bennünket arról, hogy még a legkülső bolygótól, a 
Saturnustól is milyen mérhetetlenül távol van azok szférája. Ezzel a 
tulajdonságukkal különböznek legjobban a bolygóktól, és ez a 
legnagyobb különbség a mozgó és a nem mozgó testek között. 
Valóban igen óriási a Legnagyobb és Legjobb Lény isteni műve!" 
(De Revolutionibus 1,10). 


Hadd fűzzünk néhány szót ehhez a patetiktis hangú részlethez. A 
földi atmoszférán túli objektumok villogása vagy nyugodt fénye 
korántsem közvetlenül a tőlünk való távolságuktól függ, hanem 
kizárólag a szögátmérőjüktől. Ha a Marsnak vagy a Venusnak igen 
kicsik lennének a lineáris méretei és ezáltal a szögátmérői is, képeik 
a csillagokéhoz hasonlóan villognának. A nagyobb 


bolygók szögátmérői egytized szögperc nagyságrendűek, ami nem 
elég ahhoz, hogy a bolygót (szabad szemmel) korongként lássuk, de 
arra elég, hogy lényegesen csökkentse fényének villogását. A 
csillagok szögátmérői lényegesen kisebbek, a század másodperc tört 
részei, ezért fényük erősen villog, főként akkor, ha a földi 
atmoszféra nem nyugodt. 


Térjünk azonban vissza a csillagoknak az égbolton való éves 
mozgásához, amely a Földnek a Nap körüli mozgásából ered, s 
amelyet a csillagászok parallaxisjelenségnek neveznek. 


Miután a csillagászok megismerték Kopernikusz új elméletét, 


megpróbálták a parallaxis jelenséget megmagyarázni, mert ez 
lehetett volna a kopernikuszi elmélet legmeggyőzőbb és 
legkézenfekvőbb igazolása. Az első évtizedek azonban semmi 
eredményt nem hoztak. Ezt a sikertelenséget kétféleképpen lehetett 
magyarázni: vagy a heliocentrikus rendszer tagadásával így tett a 
híres Tycho Brahe, aki új koncepciót dolgozott ki, ez 
kompromisszum volt Kopernikusz elmélete és a geocentrikus 
rendszer között vagy Kopernikusz nyomán elismerni, hogy a 
csillagok igen távol vannak tőlünk, lényegesen távolabb, mint 
ahogy azt az ókorban gondolták. Ezt a második magyarázatot 
fogadta el a Kopernikusz utáni csillagászok többsége, akik egyebek 
között ezért is törekedtek a csillagászati megfigyelések 
pontosságának növelésére. A sikertelenségek azonban 
megismétlődtek minden alkalommal, mivel a csillagok távolsága 
meg nagyobb, mint azt korábban feltételezték. Így a világegyetem 
méretei minden egyes sikertelen kísérletnél növekedtek. 


E megfigyelések alkalmával új és csodálatos jelenségeket, 
törvényeket fedeztek fel, amelyek a csillagászatban nagyobb 
jelentőségűek, mint amilyen a megfigyelés célja volt . James Bradky 
világosan bizonyítja a fényterjedés véges sebességét, és ami sokkal 
jobban igazolja a heliocentrikus elmélet helyességét, mint a 
csillagok parallaxisa. A csillagok aberrációjának megfigyelései 
lehetővé tették a Föld forgási sebességének meghatározását és a 
Föld-Nap távolság megállapítását. 


Később William Herschel (1792-1871) ugyancsak a parallaxis 
vizsgálata közben felfedezte a kettős csillagok mozgását, és egyúttal 
kiterjesztette a tömegvonzás törvényének érvényességi körét a 
Naptól és a Földtől nagy távolságra levő égitestekre is. 
Felfedezésének óriási jelentősége volt a természeti törvények 
általános érvényességét hirdető tanok megalapozásában. 


Csak a XIX. század elején, tehát több mint 250 évvel a 
heliocentrikus elmélet szerzőjének halála után sikerült végre a 
csillagászoknak néhány legközelebbi csillag parallaxisát megmérni. 
Ekkor azonban már senki sem kételkedett a Kepler, Galilei és 
Newton által tovább fejlesztett és tökéletesített kopernikuszi 
gondolat helyességében. A parallaxis mérésével azonban a 


csillagászok jó módszerhez jutottak, amely segítségével 
meghatározható a csillagok távolsága. Ez a módszer a mai napig is 
minden távolságmérés alapja a közelebbi és távolabbi 
környezetünkben egyaránt. 


Az eltelt évszázadok alatt sok minden megváltozott a 
csillagászatban, de sok minden meg is maradt. Ma is érvényes 
alapelv, hogy egy elmélet helyességének próbaköve a megfigyelés és 
az elmélet összhangja, ahogy ezt a maga korában a fromborki 
torony remetéje is tanította. 


A De Revolutionibus szerzője halálakor jelent meg. Befejeződött 
Kopernikusz hosszú és nyugtalan élete; megkezdődött drámája, 
amely bizonyára a mai napig is tart. A heliocentrikus gondolat ma 
már általánosan elfogadott közhely lett, amelyről nehéz izgalmasan 
beszélni. A dráma alapja azonban, szüntelen harc a világ egyre 
újabb szemléletéért és életünk szebbé tételéért, továbbra is 
megmaradt. Éppen ezért érdemes időnként gondolatban visszatérni 
a régi korokhoz és az elfelejtett személyekhez, hogy felidézve őket, 
megpillantsuk arcvonásaikban a hozzánk közelálló törekvések és 
szenvedélyek nyomait, hogy leolvassuk róluk a történeteket, 
amelyek soha meg nem ismétlődnek. 


SUMMO ERAT INGENIO NON IN REBUS TANTUM 
MATHEMATICLS, VERUM IN PHYSICIS ALIISOUE OMNIBUS .,.. 


A legnagyobb tehetségű volt nemcsak a matematikában, de a 
fizikában is és minden másban... 


LEOPOLD INFELD 


KOPERNIKUSZTÓL EINSTEINIG 


Nicolaus Kopernikusz műve nemcsak a mai csillagászatnak, hanem 
a mai természettudománynak, ezen belül a világmindenséggel 
foglalkozó tudománynak is kezdetét jelenti. Az égbolt, a Nap, a 
csillagok és bolygók tanulmányozása során, mivel a 
szabályszerűségek itt a legszembeötlőbbek, ébredtek annak 
tudatára, hogy a természetben törvények uralkodnak. 


A felfedezések történetéből tudjuk, hogy az első lépés megtétele a 
legnehezebb. Kopernikusz megtette az első, a legnehezebb és 
legjelentősebb lépést: áttette a vonatkoztatási rendszert a Földről a 
Napra. Tudtára adta a világnak, hogy a bolygók nem a Föld, hanem 
a Nap körül keringenek. Manapság messze tudunk vándorolni a 
világmindenségben, gondolatban a fényévek millióit járjuk be. 
Nemcsak a Földről a Napba juthatunk el, de a Napból a távolabbi 
csillagokra, a csillagokról galaktikánk centrumába, s galaktikánkról 
a távoli csillagrendszerekre. Világmindenségbeli vándorlásunkban is 
az első, legnehezebb lépést Kopernikusz tette meg. 


A XVI. században, amikor a világ felébredt a sötétségből, és 
Olaszországban a reneszánsz fénykorát élte, a tudományos 
gondolkozásra még ránehezkedtek az ókori világ elavult 
hagyományai és a középkor előítéletei. Nagy tudományos fantázia, 
tudományos merészség és mint később kitűnt nagy személyes 
bátorság kellett ahhoz a kijelentéshez, hogy a Föld és a többi bolygó 


a Nap körül kering. 


Célom az, hogy ismertessem, milyen hatással volt Kopernikusz a 
tudomány későbbi fejlődésére, mindenekelőtt a mechanika és a 
gravitációs elmélet kibontakozására. Szeretnem kimutatni, hogy a 
következő századok gondolatai Kopernikusz eszmeiben 
gyökereznek, sokszor messze eltávolodnak azoktól, sokszor újból 
visszatérnek azokhoz. Természetesen célom csak annyi lehet, hogy e 
fejlődés útján néhány alapvető pontot kijelölök, azokat, amelyeket a 
legfontosabbaknak tartom. Az egyes állomásokat Kepler, Galilei, 
Newton és Einstein neve jelzi. Íme, ezek a fejlődés alapvető pontjai, 
amelyek elvezetnek Kopernikusztól a mai nap gravitációs 
elméletéhez. 


Az ókor két alapelvet adott át a világnak, amelyeket még 
Kopernikusz korában is vallottak. Az első: a Föld nyugalomban van 
és az összes bolygó körülötte kering; a második: a legtökéletesebb 
mozgás az egyenletes körmozgás. Érdekes, hogy Kopernikusz 
forradalmi gondolata megszabadítja a tudományt az első 

előítélettől, de a másodiktól nem. 


Vajon Kopernikusz valóban bebizonyította, hogy a Föld mozog és 
nem a Nap? Helyezkedjünk a XIX. században élő fizikus 
álláspontjára, és fontoljuk meg az ő szempontjából, hogy mi lehetne 
ilyen bizonyíték? Így okoskodhatnánk: , tudjuk, hogy a Föld két 
mozgást végez. Az egyik mozgás a tengelye körüli, ez huszonnégy 
óráig tart. Szeretnénk kimutatni, hogy a nappalok és az éjszakák 
egymásutánját ez a mozgás és nem a Nap mozgása okozza. A Nap 
keleten kel fel és nyugaton nyugszik. Tehát a Föld nyugatról keletre 
mozog. Dobjunk le egy követ függőlegesen egy magas toronyból. A 
kő részt vesz a Föld forgásában. Sebessége tehát nyugat keleti 
irányban nagyobb, mint sebessége a Földhöz viszonyítva. A 
tehetetlenségi törvény alapján a kő csökkenti sebességét. Ezért a 
földre esve keletre tér el, tehát pályája nem függőleges, hanem 
enyhén kelet felé hajló vonal lesz." 


Elemezzük ezt a fejtegetést. Tudjuk, hogy a tehetetlenség törvényén 
alapul, amelyet az 1500-as évek elején még nem ismertek, bár a 
század második felében Leonardo da Vinci (1452-1519) már sejtette. 
Ha Kopernikusznak sikerült volna ilyen kísérletet végeznie, 
bebizonyíthatta volna vele a tehetetlenségi törvényt, azt a tényt, 
hogy a Föld forog a Nap körül. Az ilyen bizonyíték azonban csak a 
dinamika keretében nyerne értelmet, amelyet a XIX. század fizikusa 
Galilei és Newton munkássága révén már ért. 


Hogyan lehetne kísérletileg megmagyarázni az évi mozgást? A 
válasz egyszerű. Képzeljünk el két csillagot, egyiket a Földünk 
közelében, a másikat tőle távol. Június elsején mérjük meg a szöget 
a két csillag között. Ismételjük meg a mérést december elsején. A 
szögnek meg kell változnia a Földnek az ekliptikán való mozgása 
következtében. Ez azt bizonyítaná, hogy a Föld mozog és nem a 
Nap. Kopernikusz kereste ezt a jelenséget, de eredménytelenül. 
Olyan szilárdan hitt azonban a Föld mozgásában, hogy levonta a 
következtetést: a csillagok túl távol vannak ahhoz, hogy ezt a tényt 


ki lehessen mutatni. Valóban, a szerény kanonok kezdetleges 
műszereivel ezt a tényt nem is vehette észre. 


Egy érve maradt Kopernikusznak: a Föld forgásának hipotézise 
egyszerűbb, mint a geocentrikus hipotézis. Különösen két bolygó, a 
Merkúr és a Venus mozgásának leírásában egyszerűbb. 


A tudományban gyakran találkozunk két ellentétes, egymással 
versengő felfogással. Ennek klasszikus példája Huygens és Newton 
fényelmélete. Huygens szerint a fény hullámként terjed az éterben, 
Newton szerint könnyű, világító korpuszkulák alakjában. Két 
elmélet, amelyek azonos módon írták le az akkor ismert 
fényjelenségeket. Kezdetben Newton elmélete győzött megalkotója 
nagy tudományos tekintélye miatt, bár az ismert jelenségeket 
bonyolultabban magyarázta meg, mint Huygens elmélete. Később 
azonban felfedezték a fényinterferenciát, amelyet csak a 
hullámelmélettel lehetett megmagyarázni. Így hát a XIX. század 
fizikusa elveti Newton elméletét és Huygensét fogadja el. Nem 
bonyolítjuk tovább ezt az egyszerű és tanulságos történetet azzal, 
hogy folytatjuk a századunkban történtekkel. 


Hasonló sors érte Kopernikusz elméletét. Ebben az esetben döntő 
szerepet játszott az egyház tekintélye. A papság ugyanis a 
geocentrikus rendszerben látta a teológia támaszát. Itt is állandóan 
növekedett azonban azoknak a jelenségeknek a száma, amelyeket 
csak Kopernikusz elmélete magyarázott meg, míg a geocentrikus 
rendszer nem tudta azokat tisztázni. Ez végül is a XVIII. század 
csillagászait Kopernikusz elméletének általános elfogadására 
kényszerítette. 


A XVI. században azonban még mind a két felfogás elfogadható 
volt. Nekünk most természetesen abszurdumnak tűnik a 
geocentrikus elmélet, még azoknak is, akik mit sem tudnak a 
csillagok parallaxisáról és a magasból leeső kő keletre való 
eltéréséről. Egyszerűen azért, mert a heliocentrikus rendszer 
légkörében nevelődtünk, úgy, ahogyan őseink a geocentrikus 
rendszer szellemében. Amiál inkább csodálnunk kell azokat az 

embereket, akik át tudták törni a régi előítéleteket. 


A De Revolutionibus Osiander névtelen előszavával kezdődik. Egyes 
szerzők ezért átkokat szórnak Osiander fejére. Eddig helyes is. 


Ellentétben azonban az e témáról kifejtett számtalan véleménnyel, 
ez az előszó teljesen megfontoltnak látszik. A vita azért keletkezett, 
mert Osiander Kopernikusz elméletét úgy mutatta be, mint az egyik 
lehetséges hipotézist, amelynek előnye, hogy egyszerűbb a többinél. 
Kopernikusz ellenben meg volt győződve arról, hogy a Föld valóban 
mozog. A XVI. században ez a vita csak szavak játéka volt. Minden 
tudós, aki új hipotézist állít fel, hiszi, hogy a bennünket körülvevő 
valóságot fejezi ki. A feltevés helyessége azonban csak a tudomány 
további fejlődésében derül ki. Nem tudjuk összeegyeztetni a 
geocentrikus elmélettel a csillagok parallaxisát és a függőlegesen 
ledobott kő elhajlását keletre. 


Ez azonban Kopernikusz elméletének már további sorsa. 
Kopernikusz úgy gondolta, hogy a bolygók a Nap körül egyenletes 
körmozgással keringenek. Mai szemmel nézve úgy képzeljük, 
könnyebb lenne megszabadulni attól az előítélettől, hogy a bolygók 
kör kerületén keringenek, mint attól, hogy a Föld a világmindenség 
középpontja. Ezért a csillagásznak, hogy a megfigyelésekkel ne 
kerüljön ellentmondásba, elméletét el kellett csúfítania az 
epiciklusokon való mozgásokkal. Hetven-nyolcvan év telt el még, 
amíg a tudomány megszabadult a második előítélettől, elvetve a 
bolygók egyenletes körmozgását a Nap körüli keringés során. 


Johannes Kepler semmisítette meg ezt a régi alapelvet. 
JOHANNES KEPLER 


1571-ben született Württembergben. 1589-től a tübingeni 
egyetemen tanult, itt ismerkedett meg Kopernikusz elméletével. 
Kezdetben lutheránus teológiával kívánt foglalkozni, de a 
csillagászat fejlődésének szerencséjére 1594-ben Stíriában 
(Stájerországban) tartományi matematikusi állást vállalt, és ezzel 
egész életét a tudománynak szentelte. Életrajzával itt nem 
foglalkozhatunk részletesen, de azt okvetlenül meg kell említeni, 
hogy élete tragikus volt, tele küzdelemmel, szegénységgel, sőt 
nyomorral, családi bajokkal, amelyekért csak a gazdag tudományos 
munka kártalanította. Tragikus sorsú ember volt, de bőkezű és 
nemes, írásaiból nem a félreismert nagy csillagász keserűsége árad. 


1596-ban jelent meg híres műve, címe: Prodrotnus Dissertationum 
Cosmographicarum continetis Mysterium Cosmographicum.(A kortársak 
röviden Mysterium Cosmographicum (Kozmikus rejtély) címen 


említik.) 


Azon kisszámú csillagászok egyike, akik határozottan védelmezték 
Kopernikusz elméletét. Sok szempontot tudott felhozni annak 
bizonyítására, miért igazabb (azaz egyszerűbb) Kopernikusz 
elmélete, mint Ptolemaioszé. 


Egész tudományos munkássága folyamán legfőképpen a következő 
probléma érdekelte: számértékileg ismerjük a bolygók Naptól való 
távolságát. Mivel Kepler hitt Istenben, foglalkoztatta az a gondolat, 
miért választotta Isten éppen ezeket a számokat, és nem másokat. 
Vallásos érzelmeitől vezérelve tévelygett, a mai fizika 
szempontjából képtelen dolgokat állítva, hogy azután élete végére 
megtalálja a helyes törvényt. 


Az előbb említett problémával foglalkozik a Mysterium 
Cosmographicum című művében (1590). Hitt felfedezése 
nagyságában, a bolygók távolságait fanatikusan szabályos térbeli 
idomokkal kapcsolta össze. Mégis huszonkét év telt el, amíg Kepler 


megtalálta az e távolságokat megszabó helyes törvényt. 


A második probléma a bolygópályák alakja. Az akkori mérések 
azonban nem voltak pontosak. A nehéz természetű, ellentmondást 
nem tűrő tudós, Tycho Brahe végezte a legpontosabb méréseket. A 
dán csillagász 1600-ban hagyta el hazáját, és költözött Prágába. Ide 


jött Kepler is, és először asszisztensként, később Tycho Brahe 
helyetteseként, a , birodalom matematikusa"-ként dolgozott. 


Kepler a pályák alakjáról Tycho Brahe megfigyelései alapján a 
Progymnasala, valamint a De motibus stellae Martis című műveiben 
írt. Ezekben a sok csacskaság között igazi gyöngyszem is található, a 
bolygómozgás második törvénye: a Napot és a bolygót összekötő 
vezérsugár egyenlő idők alatt egyenlő területeket súrol. A 
törvénynek nem ez az ismert megfogalmazása és Kepler 
okoskodásában két hibát is elkövetett, amelyek egymást 
kölcsönösen kiegyenlítik. A csillagász hosszú vizsgálatok után jutott 
el ehhez a törvényhez és így írt: , Isten jósága szorgalmas és pontos 
megfigyelőt adott nekem Tycho Brahe személyében, helyén való 
tehát, hogy hálatelt szívvel ennek alapján megtaláljam az égitestek 
valódi mozgásait". 


Kepler ekkor meg nem ismerte első törvényét, és ő is azt állította, 
hogy az egyedül lehetséges mozgás a körmozgás és az epiciklusokon 
történő mozgás. Ezt az elvet azonban sokszor nem tudta 
összeegyeztetni a megfigyelésekkel, így arra a következtetésre 
jutott, hogy a pálya alakjának oválisnak kell lennie. Ez az elmélet 
sem volt kielégítő. Így írt: , Mintha álomból ébredtem volna és fényt 
láttam... ". Ily módon keletkezett Kepler első törvénye: a bolygók 
ellipszis pályán keringenek, amelynek egyik fókuszában van a Nap. 
Érdekes, hogy a második törvény történetileg megelőzi az elsőt. 
Ezzel a törvénnyel megtört a középkor befolyása, Arisztotelész 
tekintélye, amelynek Kopernikusz is alárendelte nézeteit. 


Végül a harmadik gyöngyszem: 1619-ben a Harmonices Mundi című 
művében fejti ki azt a problémát, amelyen az elmúlt húsz év alatt 
töprengett, s amely a mai megfogalmazásában így hangzik: a 
bolygók Naptól való átlagtávolságának köbe osztva a keringési idő 
négyzetével, minden bolygóra azonos érték. 


Mennyi próbálkozást, mennyi számítást kellett Keplernek végeznie, 
míg végre megtalálta a törvényt! 


A nagy tudós nyomorban halt még 1630-ban. Ő szabadította meg 
végül is a csillagászatot a középkori hamis nézetektől. 


Mindenki, aki fizikát tanult elemi, közép vagy felső fokon, ismeri 
Kepler három törvényét. Sőt a tanulók ezeket unalmasnak, 
dogmatikusnak tartják. Valóban így is van, s ennek az az oka, hogy 
rosszul tanítunk, mert megfosztjuk a tanulót a legfontosabbtól, attól 
a képességétől, hogy egy személyt, felfedezést, jelenséget csodálni 
tudjon. Minden tudományos felfedezés olyan, mint a fa, amely 
gyökereivel a múltba nyúl, de koronájával a jövőbe tör; vagy más 
hasonlattal: láncszem. Nem lehet megérteni szerepét, ha e szemet 
nem kapcsoljuk össze az előzővel a múlttal és az elkövetkezővel a 
jövővel. E három törvényt Kepler friss, lendületes stílusban közölte, 
nem abban a dogmatikus formában, ahogy ma az iskolában 
tanuljuk. Figyeljük meg, milyen büszkeséggel és fantáziával ír saját 
felfedezéséről, teljesen átélve annak nagyságát és fontosságát: , A 
mű, amelyen életem javát dolgoztam Tycho Brahéval, megpillantja 
végre a napvilágot. Semmi sem tart vissza... Alea iacta est. A 
könyvet megírtam és teljesen mindegy nekem, hogy most fogják-e 
olvasni, vagy csak az utókor. Talán szász évet is vár az olvasóra, 


most, midőn az Uristen hatezer évet várt a megfigyelőre." 


Kopernikusz és Kepler életműve a fejlődésnek egyik lezárt szakasza. 
Ebben az időszakban Kopernikusz is, Kepler is a bolygók Nap körüli 
mozgásának leírásával foglalkozott. A megismerési folyamat 
történetében a mozgások leírása az első lépés. Ezután a 
mozgástörvények megfogalmazása következik. A tudomány 
fejlődésének első időszakában tehát mintegy leírjuk a mozgást, 
majd a második szakaszban a fizika törvényeiből feltárjuk e mozgás 
jellegét. A mozgás leírása általában nem elegendő ahhoz, hogy az 
adott rendszer jövőjét előre lássuk, vagy megtaláljuk a múltját. Csak 
a törvények ismeretében jósolhatjuk meg a rendszer jövőjét. A 
mechanikát, a mozgás tudományát, az összes természettudomány 
alapját, rendszerint a következő részekre osztjuk fel: kinematikára, 
mint a mechanika bevezető fejezetére és dinamikára, a mozgásokat 
megszabó törvények tudományára. Nyugodtan állíthatjuk, hogy 
Kopernikusz és Kepler idején a tudomány csupán a kinematikára, 
azaz a mozgások leírására korlátozódott. A csillagászatban is csak a 
kinematikai fogalmak fordultak elő. A csillagászatban ez a 
kinematikai értelmezés, azaz a mozgás leírása csak azért elegendő a 
jelenségek megjósolására, mert a leírt mozgások periodikusak, 
ismétlődnek: ezért a megfigyelések és a múlt leírása lehetővé teszi 
számunkra, hogy előre lássuk a jövőt. 


Az ókorban, az arisztotelészi fizikában úgy gondolták, hogy a 
sebesség az erővel kapcsolatos, hogy a test annál gyorsabban 
mozog, minél nagyobb a rá ható erő. A négy ló vontatta kocsi 
kétszer sebesebben mozog, mint az a kocsi, amelyet két ló húz. 


Ettől a tévedéstől Kepler sem tudott megszabadulni. Kereste azt az 
erőt, amely a sebesség irányában, azaz a pályára érintőleges 
irányban hat. Feltételezte, hogy ez az erő fordítottan arányos a 
távolsággal és van valami köze ahhoz, hogy a Föld, és így minden 
bolygó mágneses. Eredetiben közlöm, amit erről ír, mert másképp 
nehéz lenne visszaadni stílusának zamatát: 


, Für mein Person, sage ich, dass die Sternkugeln dicse Art habén, dass 
sie an ennem jeden Őrt dess Hmmels, da sie jecdesmals angetrojfen 
werden, stillstehen wiirden, iveim sie nicht getrieben werden sollten. Sie 
werden aber getrieben per spéciéin immateriatam Solis, in gyrum 
rapidissime circumactam. Item werden sie getrieben von Ihrer selbst 


eygenen Magnetischen Krafft, durch welche sie einhalb dér Sonnen 
zuschiffen, andertheils von dér Sonnes hinweg ziehlen. Die Sonneaber 
alléin hat in Ihr selbst ein virtutein 


cmimalem, durch welche sie informiert, liecht gemacht und wic ein Kugel 
am Drahstock bestandiglich umbgetrieben wird, durch welchem Trieb sie 
auch Ihre speciem immateriatam ad extremitates usguc mundi diffusain 
in gleicher Zeit herumb geheti macht, und alsó successive allé Planeten 
mit herumb ztiecht. Mehrere scientia animalis wird zu den himmlischen 
Bewegtmgett nicht erfordert. " 


(, Ami engem illet, azt mondom, hogy a csilla ggömbök olyan 
tulajdonságúak, hogy az égbolt bármely helyén — ahol éppen 
találhatók — megállnának, ha valami nem hajtaná őket. Hajtja őket 
azonban a Nap anyagtalan ereje, így a leggyorsabb mozgásban 
körpályán keringenek. De hajtja őket saját mágneses erejük is, 
amely által egyfelől a Nap felé haladnak, másrészt a Naptól 
elhúzódnak. A Napnak önmagában — és csak egyedül neki — éltető 
ereje van, amely irányítja, megvilágítja és mint egy golyót a forgó 
boton állandóan hajtja őket, és e meghajtás által anyagtalan ereje 
érvényesül a világ legtávolabbi határáig is, és szukcesszíve az összes 
bolygót maga köré vonzza. Több ilyen éltető erő az égi 
mozgásokhoz nem szükséges." ) 


KOPERNIKUSZ ÉS KEPLER KINEMATIKÁJA, A NEWTONI 
DINAMIKA 


Az égitestek mozgásának dinamikai értelmezése Galileivel és 
Newtonnal kezdődik. Mi az a probléma, amely Galilei munkája 
révén részben megoldódott, teljes megoldásra pedig Newton 
munkásságában talált? Képzeljük el a bolygókat: a Merkúrt, a 
Marsot és a Földet, amelyek a Nap körül keringenek. Milyen erők 
kényszerítik e bolygókat a Nap körüli forgásra? Maga a kérdés 
feltevése és megválaszolása akkor vált lehetségessé, amikor 
tisztázták a gyorsulás fogalmát, és felismerték, hogy az erő a 
gyorsulással kapcsolatos. 


Csak kétezer év múltán, Galilei és Newton kísérletei révén szabadult 
meg a tudomány attól a tévedéstől, hogy nem a sebesség, hanem a 
gyorsulás arányos az erővel. Ez a mechanika illetve a fizika kezdete. 
Térjünk vissza egy pillanatra Kopernikuszhoz és az egyszerűsítés 


kedvéért feledkezzünk meg Kepler felfedezéséről. Képzeljük el úgy, 
ahogyan Kopernikusz vallotta: a bolygó mondjuk a Föld egyenletes 
mozgással kering a Nap körül. A régi felfogás szerint az erőnek az 
érintő irányában, azaz a sebesség irányában kell hatnia. Ha a 
mozgás ellipszis kerületén történik, az erőnek akkor is az érintő 
irányában, tehát a sebesség irányában kell hatnia. Tudjuk azonban, 
hogy az egyenletes körmozgásnál az erő a kör középpontja felé hat. 
Ebben az esetben a , gyorsulás" szó nem nagyon szerencsés. A 
sebesség ugyanis vektor jellegű, és az egyenletes körmozgásnál csak 
az iránya változik meg, míg nagysága változatlan marad. Egyenes 
vonalú, egyenletes mozgásnál vagy nincs erő, vagy az összes erő 
eredője nulla. Ha nincs gyorsulás, nincs erő, mivel az a newtoni 
törvény értelmében a gyorsulással arányos. Ha azonban nem 
egyenes, hanem görbe vonal mentén megy végbe a mozgás állandó 
sebességgel, akkor gyorsulás lép fel, és van erő, mert a sebesség 
változtatja irányát, bár abszolút értékét nem. 


Csak a XVII. században, 140 évvel Kopernikusz halála után kezdték 
megérteni, hogy az erő irányának meg kell egyeznie a gyorsulás 
irányával, és hogy a legegyszerűbb, a körpályán történő 
bolygómozgás esetében is az erő nem a kör érintőjének irányában, 
hanem a bolygót a Nappal összekötő sugár irányában hat. Az 
ellipszis pályájú mozgás esetén a gyorsulás, így tehát az erő is, a 
Nap felé irányul, a bolygót a Nappal összekötő vektor irányában. 
Tehát, amint a vízszintesen elhajított kő nem egyenes, hanem 
parabola pályát ír le, és a függőlegesen ledobott kőhöz hasonlóan 
sebessége iránya nem esik egybe az erő irányával, úgy a bolygó 
sebességének iránya sem egyezik meg az erő irányával. Tudjuk, ha a 
rakétát megfelelően nagy sebességgel indítjuk, mesterséges bolygót 
képezhetünk belőle; nem a Föld vonzása ellenére, hanem a Föld 
vonzása és a nagy kezdősebesség miatt: más irányban, mint a Föld 
vonzásának iránya. 


Nem mindennapi tudományos fantázia kellett annak megértéséhez, 
hogy a Földre leeső kő mozgását, a Hold mozgását a Föld körül, a 
bolygók mozgását a Nap körül, a világegyetemben tehát minden 
mozgást egyetlen egy törvény irányít: az általános tömegvonzás 
törvénye. A világmindenségben bármely két test olyan erővel 
vonzza egymást, amely egyenesen arányos tömegük szorzatával és 
fordítottan arányos távolságuk négyzetével. A leeső almáról szóló 


anekdota, amely állítólag az általános tömegvonzás ötletét adta 
Newtonnak, természetesen csak mese. A valóságban Newton tizenöt 
évig gondolkozott ezen a problémán, amíg elméletét igazolni tudta 
a Holdnak a Föld körüli körmozgásával. Gyakran megtörténik, hogy 
hirtelen megértünk valamit, de csak akkor, ha azt hónapokig, sőt 
évekig tartó szüntelen gondolkodás előzte meg. 


A newtoni mechanika új fényt vet a bolygók Nap körüli mozgásának 
kopernikuszi és kepleri felfogására. Megszületett tehát a dinamika, a 
fizikának az az ága, amely megfogalmazza az e mozgásokat 
megszabó törvényeket. A dedukció a mozgás leírásának helyébe lép, 
ez pedig új, lényeges haladást jelent megismerésünk történetében. 


A newtoni dinamika alapelvei, közöttük a gravitációs törvény 
szellemében megfogalmazzuk a Nap körül keringő bolygók 
mozgásegyenleteit. Ezek másodfokú differenciálegyenletek. 
Megoldásukkal tisztán matematikai úton megkapjuk azt a 
következtetést, hogy a bolygók a Nap körül ellipszis pályán 
keringenek. Kepler híres első törvénye tehát a newtoni alapelvekből 
levont következtetéssé vált. Nemcsak ez okozza azonban az elmélet 
óriási sikerét. Kitűnt ugyanis, hogy a második és a harmadik Kepler- 
törvény is a Newton-törvény következménye. Az angol tudós sokkal 
mélyebb összefüggést fedezett fel, mint Kepler, mert törvényéből 
levezethetők a bolygómozgás törvényei. A valóság számunkra 
hirtelen leegyszerűsödik, annak ellenére, hogy megértéséhez el kell 
sajátítanunk a differenciálegyenletek elméletében megfogalmazott 
dedukció művészetét. Minden tudománnyal foglalkozó ember 
számára a valóság érthetővé válik, ha az egyszerű alapelvekből ki 
tudja következtetni az új, gyakran bonyolult tényeket. E folyamat 
egyszerűnek látszik, noha a dedukció lánca hosszú. A fizika 
fejlődésével párhuzamosan a dedukció lánca szüntelenül 
hosszabbodik. E tény elfogadása igen lényeges a tudomány 
szellemének megértéséhez. Világosan érvényesül ez a két tudós 
törvényeinek összefüggésében. Kepler törvényei mesterkéltnek, 
érthetetlennek tűnnek, nehezen megjegyezhetők, Newton 
elméletéből azonban közvetlenül levezethetők. Sőt! Kitűnt, hogy a 
törvények csupán első megközelítések. A newtoni fizikából 
mélyebb, a valóságot jobban leíró törvények következnek, mint 
Kepler összefüggései. Egyébként ez a dolog még magyarázatra 
szorul. 


Newton a mechanika törvényeit három alaptételben fogalmazta 
meg, amelyek teljesebb megértése egyáltalán nem könnyű, bár 
mindenki tudja szó szerint emlékezetből, még a középiskolából. 
Newton ezenkívül megfogalmazta a gravitációs törvényt is. 


A newtoni mechanika egyik alapvető nehézsége a rendszer fogalma. 
Ezt a kijelentést kissé részletesebben kell tárgyalnunk, mivel e 
fogalom egyrészt a kopernikuszi elmélethez, másrészt pedig a 
tudomány fejlődéséhez kapcsolódik. A mechanika alaptételeit 
elemezve azonnal felvetődik a kérdés: milyen rendszerre 
vonatkoznak ezek a törvények? Az elmondottakat szemléltessük 
egyszerű példával: nagyon sima padlójú szobában könnyedén 
elgurítunk egy golyót. Tudjuk, hogy a golyó mozgása annál jobban 
megközelíti az egyenletes mozgást, minél kisebb a súrlódás. Newton 
következtetése, hogy a golyó egyenletesen mozogna, ha semmiféle 
erő nem hatna rá, lényegében a valóság idealizálása. Ismételjük meg 
gondolatban ugyanezt a kísérletet egy nagyon gyorsan forgó 
körhintán. A kísérlet eredménye más lesz. A golyó a lehető 
legtávolabbra igyekszik kerülni a mozdulatlan forgástengelytől. 
Látjuk tehát, Newton első tétele, a tehetetlenség törvénye az első 
példára többé-kevésbé érvényes, de nem vonatkozik a körhintára. 
Kopernikusz szerint a Föld körhinta, amely huszonnégy óra alatt 
fordul meg tengelye körül, egy év alatt pedig a Napot is megkerüli. 
Feltesszük tehát a kérdést: milyen rendszerre vonatkoznak Newton 
dinamikájának törvényei? Bizonyos, hogy nem a körhinta, de nem 
is a szoba lesz ez a rendszer, mert a Föld, Kopernikusz 
megállapítása szerint szintén forog. Valamilyen új nehézség 
feltűnésekor megjelenik valamilyen új fogalom is: ez az új szó az 
,inerciarendszer". Így hívjuk azt a rendszert, amelyre a dinamika 
törvényei vonatkoznak. Nevezzük kopernikuszi rendszernek a 
Naphoz rögzített rendszert, tehát ezt akkor használjuk, ha a 
mozgást a Napra vonatkoztatva írjuk le, elfogadva, hogy a Nap 
mozdulatlan és a Föld a Nap körül forog. Nevezzük a Földhöz 
rögzített rendszert ptolemaioszi rendszernek; ennek alkalmazásakor 
feltételezzük, hogy a Föld nyugalomban van, a Nap és a többi 
bolygó pedig körülötte kering. A kopernikuszi tett nagysága abban 
is megnyilvánul, hogy megalkotójának az egész tudományos és nem 
tudományos világ véleményével szemben volt bátorsága kimondani 
és bebizonyítani, hogy rendszere helyesebben írja le a valóságot, 
mint a ptolemaioszi rendszer, és elfogadása lényeges haladás a világ 


megismerésének történetében. Halála után még sok éven át 
szemben állt Kopernikusszal az egész hivatalos tudományos világ, a 
katolikus és a lutheránus egyház. Ezért Kopernikusz nagyságát nem 
is lehet értékelni az akkor uralkodó tudományos légkör ismerete 
nélkül. 


A newtoni mechanika Galilei és Newton életműve új fényt vet 
Kopernikusz felfedezésének jelentőségére. Newton után és a 
munkássága révén kialakult terminológiát használva Kopernikusz 
felfedezésének nagyságát többek között a következőképpen 
jellemezhetjük: kimutatta, hogy a Nap inkább inerciarendszer, mint 
a Föld, mivel a mechanika törvényei könnyebben leírhatók a Napra 
vonatkoztatva, mint a Földre. Valóban, ha a bolygók mozgását a 
Napra vonatkoztatjuk, ha a mechanika alapelveit a Naphoz rögzített 
rendszerre 


alkalmazzuk, és ha ebben a rendszerben vizsgáljuk az általános 
tömegvonzás törvényét, akkor Kepler törvényeit vonhatjuk le 
következtetésként. Természetesen sok esetben a Földet is 
inerciarendszernek tekinthetjük, nevezetesen olyan jelenségeknél, 
amelyek tanulmányozásában a Föld forgását elhanyagolhatjuk, 
például az elektromos áram vagy az elektronok keringésének 
vizsgálatakor. Természetesen a gravitációs jelenségekben, ahol 
éppen a Föld mozgását kutatjuk, kitűnik, hogy a Naphoz és nem a 
Földhöz rögzített rendszer tekinthető inkább inerciarendszernek. 


Néhányszor az , inkább" kifejezést használtam itt. Vajon a 
kopernikuszi rendszer nem szigorúan inerciarendszer? Erre a 
kérdésre tagadólag felelhetünk. A kopernikuszi rendszer nem 
szigorúan inerciarendszer, nem vonatkoznak rá szigorúan a 
mechanika törvényei. 


Azt hihetnénk tehát, hogy Newton elmélete megdönti a 
kopernikuszi felfogást. Ilyen következtetés korai és elhamarkodott 
lenne. Minden elméletnek megvan a maga alkalmazhatósági határa, 
s a tudomány fejlődése során csak közelítő érvényűeknek 
bizonyulnak, néha evolúciós, néha revolúciós változtatásokat 
igényelnek. Kopernikusz elméletének nagysága abban rejlik, hogy 
elfogadása után már nem lehet visszatérni a ptolemaioszi 
rendszerhez. A kopernikuszi eszmék, amint azt a történelmi fejlődés 
is mutatta, alapvető változást idéztek elő a fizikában, és kijelölték e 


tudomány fejlődésének irányát is. 


A Naphoz rögzített rendszernél azonban jobb és még inkább 
inerciarendszernek tekinthető a csillagrendszerünk 
tömegközpontjához rögzített rendszer. Képzeljünk el a 
világegyetemben két testet, amelyek tömege azonos. Akkor e testek 
középpontja a tömegeket összekötő egyenes középpontjában 
fekszik. Ha azonban az egyik tömeg ezerszer nagyobb, mint a 
másik, akkor a tömegek középpontja ezerszer közelebb fekszik a 
nagyobb tömeghez. Ugyanígy egész naprendszerünknek is van 
tömegközéppontja. Ez a tömegközéppont a Napban fekszik (bár 
nem a Nap középpontjában), mivel a Nap tömege igen nagy a 
bolygók tömegéhez képest. Nos, Newton mechanikájából 
következik, hogy ez a tömegközéppont inkább tekinthető 
inerciarendszernek, mint a Nap középpontja, vagy más szóval: a 
tömegközépponthoz rögzített rendszer inkább inerciarendszer, mint 
a Nap középpontjához kötött rendszer. Korábban már kifejtettük, 
hogy Kepler törvényei első közelítésben Newton axiómáiból 
következnek, mint első megközelítések. A valóságban Kepler 
törvényei szigorúan vévé nem helytállóak. Naprendszerünkre csak 
igen nagy megközelítésben érvényesek, mivel a Nap tömege igen 
nagy a bolygók tömegéhez képest. 


Vessünk egy pillantást e kérdésre kissé más szemszögből is. Ha a 
Nap tömege igen nagy a bolygók tömegéhez képest (és ha 
rendszerünkben csak a Nap és bolygók léteznének), akkor a 
bolygómozgást egytest problémaként kezelhetnénk. Azt állítjuk, 
hogy a Nap nyugalomban van, és a bolygók ellipszis pályán 
keringenek körülötte. Kijelentésünk helyes, mivel a tömegközéppont 
gyakorlatilag a Nap középpontjában fekszik. Képzeljük el azonban, 
hogy a Nap tömege csak néhányszor nagyobb, mint a bolygók 
tömege. Ekkor Newton elméletének értelmében a mozgást a 
tömegközépponthoz rögzített rendszerre kell vonatkoztatnunk. 
Ebben az esetben mind a Nap, mind a bolygók olyan ellipszis 
pályákon mozognának, amelyek egyik fókuszában lenne a 
tömegközéppont. Látjuk tehát, hogy Kepler első törvényéhez 
hasonlóan a két következő is változást szenved. A Nap 
középpontjához rögzített rendszert a tömegközépponthoz rögzített 
rendszerrel kell helyettesíteni. A rövidség kedvéért ez utóbbit 
kopernikuszi rendszernek nevezzük (ha elfogadjuk, hogy a Nap 


tömege igen nagy a bolygók tömegéhez képest, az előbbi rendszert 
is így hívjuk). 


A kopernikuszi rendszer minden bizonnyal inkább megfelel az 
inerciarendszer fogalmának, mint a ptolemaioszi rendszer. A fizika 
fejlődését áttekintve látjuk, hogy már Newton idejében sem, később 
pedig még kevésbé volt ideális inerciarendszer. Valóban, ha azt 
mondjuk, hogy az egész naprendszer forog, hogy egész galaktikánk 
forog, akkor éppen arra gondolunk, hogy a kopernikuszi rendszer 
nem szigorúan inerciarendszer, mivel egyetlen forgó rendszer sem 
teljesíti pontosan annak feltételeit. 


Már ez a rövid fejtegetés is megmutatja a klasszikus mechanika 
alapvető gyengeségeit. Felmerül ugyanis a kérdés, hol van hát 
tökéletes inerciarendszer? Mi felel meg a természetben, a mi 
objektív valóságunkban , az inerciarendszer"-nek? Erre a kérdésre a 
klasszikus mechanika sem tud válaszolni. Azt mondja ugyanis, hogy 
inkább az A rendszer, mint a B; inkább a kopernikuszi, mint a 
ptolemaioszi felel meg az inerciarendszer fogalmának, de azt nem 
mondja, hogy ez a rendszer inerciarendszer. 


Tegyük fel, hogy van valamilyen rendszerünk, amelyet 
inerciarendszernek tartunk. A klasszikus mechanika szerint ebben 
az esetben minden más, ehhez képest egyenletesen mozgó rendszer 
szintén inerciarendszer. A klasszikus mechanikában tehát nem 
egyetlen inerciarendszert ismerünk, hanem az inerciarendszerek 
egész csoportját. Lehet, hogy túl sok szakkifejezéssel és túl 
mesterkélten fejeztük ki azt az egészen egyszerű tényt, hogy 
ugyanazok a törvények kötelezőek a vonaton, mint a Földön, ha a 
vonat egyenes vonalú, tökéletesen egyenletes mozgással halad. A 
mechanikának ugyanazok a törvényei kötelezőek minden 
rendszerben, ha azok egymáshoz viszonyítva egyenletes mozgással 
mozognak. Hogyan áll a helyzet, ha a rendszerek egymáshoz képest 
nem egyenletesen mozognak? Térjünk vissza még egyszer a 
körhintához, amelyre a tehetetlenség törvénye nem kötelező. 
Milyen törvények érvényesülnek itt? Erre röviden felelünk: Newton 
törvényei csak az inerciarendszerben köteleznek, a körhintán más 
törvények érvényesek. Ezek szintén megfogalmazhatók, csupán azt 
kell tudnunk, hogy az adott rendszer hogyan mozog az 
inerciarendszerhez képest. Ilyenkor ugyanis újabb erők lépnek fel, 


az ún. D Alembert-féle erők. Időnként beszélnek a DtAlembert-féle 
látszólagos erőkről, bár nem vagyok benne biztos, hogy a 
, látszólagos?" szó helyes-e? 


Foglaljuk össze röviden, amiről eddig beszéltünk. Kopernikusz nagy 
tette a mai tudomány kezdetét jelenti. Kepler nagyszerű felfedezése 
a bolygók körmozgását ellipszisen való mozgássá változtatta. 


A fizika és ezen belül a mechanika nemcsak a mozgás leírását, de 
előrelátását is lehetővé teszi számukra. A gravitációs törvényből 
következnek Kepler törvényei. A gravitációs erő a gyorsulás és nem 
a sebesség irányában hat. A klasszikus mechanikából következik, 
hogy a kopernikuszi rendszer a bolygómozgás leírásánál 
inerciarendszerként viselkedik, a tudomány későbbi fejlődése 
azonban kimutatta, hogy egész általánosan nem tekinthető annak. A 
kopernikuszi rendszeren inkább olyan rendszert kell érteni, amely a 
planetáris rendszer tömegközpontjával kapcsolatos, bár a különbség 
nem lényeges, tekintettel arra, hogy a bolygók tömegei igen kicsik a 
Nap tömegéhez viszonyítva. 


KOPERNIKUSZ ÉS EINSTEIN ELMÉLETE 


Kopernikusz, Kepler és Newton műveit állandóan a XIX. századi 
fizikus szemével néztük. Miért a XIX. és miért nem a XX. századot 
választottuk? A válasz egyszerű: a XX. század csillagásza (vagy 
fizikusa) ismeri a relativitáselméletet, s így szemlélete alapvetően 
különbözik a XIX. század fizikusáétól. A múlt században már az 
egyház is megbékült Kopernikusz elméletével, és a tiltott könyvek 
listájáról 1822-ben törölte. 


Megismertük a kopernikuszi tételek hatását a kinematika és a 
dinamika területén. Áttérünk most a harmadik az utolsó szintre, a 
kopernikuszi felfogás és a relativitáselmélet közötti kapcsolat 
leírására. 


Einstein felfedezésének két területe van: az ún. speciális és általános 
relativitáselmélet. Az utóbbi lényegesen nehezebben érthető, mint 
az előbbi, de a kopernikuszi elmélettel kapcsolatos gravitációs 
elméletet elsősorban az általános relativitáselmélet alapján 
tárgyaljuk, amelyet Albert Einstein (1879-1955) fogalmazott meg 
1911-1916 között. Ez az elmélet a newtoni idők óta először 


vállalkozik a gravitáció kérdésének felülvizsgálására. Mint minden 
fizikai elméletnek, ennek is az a forrása, hogy a minket körülvevő 
valóságot jobban megértsük: ebben az esetben jobban megértsük a 
gravitáció és az égitestek mozgásának jelenségét. 


Az eddigiekben megismertük a newtoni elmélet igen fontos 
fogalmát, nevezetesen az inerciarendszert. A kopernikuszi rendszer 
jobban megfelel ennek a fogalomnak, mint a Földhöz rögzített 
rendszer; inerciarendszer a valóságban nem létezik, ezt a fogalmat a 
tudományból törölni kellene. Kiküszöbölésével egyszerűbb 
rendszerhez jutnánk, hiszen ennek a fogalomnak a valóságban 
semmi sem felel meg. Ahhoz azonban, hogy megszabaduljunk tőle, 
új elméletet kell teremtenünk. A relativitáselmélet logikailag 
valóban egyszerűbb, de a valóságos világ megfigyeléséhez, 
leírásához elvezető gondolkodás lánca lényegesen hoszszabb. Mint 
mindig, most is kevesebből kiindulva többet kell kikövetkeztetnünk. 
Így volt ez régen is a XVII. században, amikor Newton az 
elméletéből levezette Kepler törvényeit mint közelítő törvényeket. 


Természetesen, nem az alapelvek egyszerűsége az egyetlen 
szempont, amely egy elmélet jelentőségét eldönti. A tudomány 
fejlődése szüntelenül azt mutatja, hogy minden elmélet csak 
korlátozott területen alkalmazható. A valóság egyre nehezebben 
leírhatónak tűnik a kutató szemében. A tudomány haladása felfedi a 
régi elméletek alkalmazhatósági határait. Ezek érvényesek 
maradnak, de csak a fizika fejlődése által meghatározott keretek 
között. Helyettük újakat keresünk, amelyek új tapasztalati tényeket 
ölelnek fel, amelyek hívebben írják le a valóságot. És ismét 
megállapíthatjuk, hogy ezeknek az új elképzeléseknek is meg 


vannak az alkalmazhatósági határai, és ismét fel kell 
kapaszkodnunk a magasba újabb elméletekhez és a minket 
körülvevő világ újabb leírásához. Ilyen módon az új felfedezéseken, 
tévedéseken, csalódásokon és ismét új felfedezéseken át 
szakadatlanul keressük az abszolút igazságot, anyagi világunk 
végleges leírását, bár tudjuk, hogy ez csak bizonyos határon belül 
elérhető délibáb. A megismerés során azonban a valóságot egyre 
jobban megközelítjük. Az emberiség előtt a következő cél áll: anyagi 
világunk és az azt irányító törvények megismerése. Van azonban 
egy másik célja is, amely ugyanolyan fontos: e törvények 


felhasználása az emberiség javára és boldogulására. Térjünk 
azonban vissza a relativitáselmélethez. Mint minden elméletnek, 
ennek is útmutatónak kell lennie azon a területen, amelyen a régi, a 
newtoni koncepció félrevezető. Később még visszatérünk arra, vajon 
a relativitáselmélet teljesíti-e és milyen mértékben ezt a feladatot. 


Most nem akarjuk a relativitáselméletet megmagyarázni, hanem 
szeretnénk megvilágítani Kopernikusz és Newton elméletéhez való 
viszonyát. Ezért csak az elmélet egyes jellemzőinek töredékes 
megtárgyalására szorítkozunk. 


Egy pillanatra azonban tegyük félre a relativitáselmélet kérdését, és 
vegyünk fontolóra egy számunkra nagyon fontos gondolatsort, 
amely az elméleti fizika felépítésére vonatkozik. Ezt a kitérőt az 
teszi szükségessé, hogy egyes a fizikus számára természetes 
kérdések gyakran nagyon nehezen érthetőek a filozófus számára. A 
fizika és a filozófia közötti együttműködéshez azonban szükség van 
e kérdések nyugodt és őszinte megtárgyalására. Tisztáznunk kell 
egy, az irodalomban gyakran előforduló félreértést. 


Meg kell különböztetnünk a fizikai törvény matematikai 
megfogalmazását annak tartalmától. Sok félreértésre ad alkalmat, 
hogy nem különböztetik meg e két fontos, de különböző fogalmat. 
Vegyünk egy példát. Van egy egyszerű matematikai egyenletünk, 
amely leírja a kis kilengésű inga mozgását. Ugyanilyen alakú 
matematikai egyenlet írja le azonban a hangvilla rezgését. 
Természetesen esztelenség volna azt mondani, hogy az inga és a 
hangvilla ugyanaz. Az egyenlet matematikai alakja semmit sem árul 
el a benne rejlő valóság-részletről mindaddig, amíg az egyenletben 
előforduló matematikai jeleket össze nem kapcsoljuk a valósággal. 
A matematikai képletekben előforduló jelek valóságos világunkban 
bizonyos nagyságokat képviselnek. Mindaddig, amíg meg nem 
állapítjuk jelentésüket, csupán absztrakt elméletünk lesz, amelynek 
meghatározott matematikai szerkezete van, de semmiféle fizikai 
tartalma nincs. Ez nem jelenti azt, hogy a matematikai 
megfogalmazás nem érdekel bennünket, sőt éppen ellenkezőleg! Ha 
ugyanis jól ismerjük az elmélet matematikai szerkezetét (például 
ismerjük valamilyen differenciálegyenlet megoldását), ha tudjuk, mi 
a valóság e kiragadott része, gyorsan le tudjuk vonni elméletünkből 
a következtetést dedukció alapján, és le tudjuk fordítani az 


összefüggéseket olyan nyelvre, amely leírja a valóság e kiragadott 
részét. A matematikai egyenletek és összekapcsolásuk a valósággal 
együttesen adják a fizikai elméletet. 


Az elmélet akkor írja le helyesen a valóságot, ha a matematikai 
síkon levont, majd fizikailag interpretált következtetések 
megegyeznek a tapasztalattal. Ha a további vizsgálatok során a 
tapasztalattal ellentétbe kerülnek, meg kell változtatni az elméletet, 
mivel már nem helyes. Így tehát minden fizikai elméletet nemcsak 
matematikai szerkezete jellemez, hanem az az összefüggés is, amely 
e matematikai szerkezet és az anyagi világ e kiragadott része között 
van. Világítsuk meg konkrét példával az elmondottakat: a newtoni 
mechanika alapelvei megfogalmazhatók egy bizonyos rendszerre 
vonatkozó egyenletek alakjában. Ezek a matematikai összefüggések 
azonban fizikai elméletté válnak, ha tudjuk, hogy m a tömeget 
jelenti, f pedig az erőt. A rendszer matematikai megfogalmazása : 
három egymásra merőleges tengely. Mi felel meg fizikai 
világunkban ennek a három egymásra merőleges egyenesnek? A 
válasz: az inerciarendszer, vagyis olyan anyagi rendszer, amely 
valamilyen anyagi testhez kapcsolódik. De hol van ez az anyagi 
test? Hol van az inerciarendszer, amelyet matematikailag 
tengelyrendszer ír le? Ismét a régi feleletet adhatjuk: a 
bolygómozgás esetén ilyen a kopernikuszi rendszer. Ha azonban az 
egész csillagrendszer mozgását figyelembe vesszük, akkor az 
inerciarendszert a Napon túlra kell helyeznünk. Látjuk tehát, hogy a 
matematikai rendszer elvont fogalma és az inerciarendszer fogalma 
közti kapcsolat csak közelítőleg állapítható meg. 


Vajon ugyanez a nehézség lép fel a relativitáselméletben is, amely a 
gravitáció problémájával foglalkozik? Nem, mivel a 
relativitáselmélet matematikai szerkezetében nincs meg a 
matematikai rendszer fogalma. A relativitáselmélet matematikai 
egyenletei szempontjából (figyeljünk a matematikai szóra) közömbös 
a matematikai rendszer fogalma. A ptolemaioszi és a kopernikuszi 
rendszer közötti óriási különbségnek, amelynek feltárása 
Kopernikusz érdeme, s amelynek megértése a világról szóló 
tudományunk kezdete, egyáltalán semmi sem felel meg a 
relativitáselmélet matematikai leírásában. Éppen ez az egyik 
különbség Newton és Einstein elmélete között: láttuk, az előbbiben 
a rendszer fogalmának a természetben nem létező inerciarendszer 


felel meg, míg a relativitáselméletben, illetve annak matematikai 
megfogalmazásában a rendszer fogalma nem fordul elő. Előzőleg azt 
is mondtuk, nemcsak matematikai szerkezetből áll az elmélet, 
hanem annak a valósággal való összekapcsolásából is. Ezért nem 
helytálló az a bírálat, hogy a relativitáselmélet matematikai 
szerkezetében semmi sem felel meg a ptolemaioszi és a kopernikuszi 
rendszer közötti különbségnek. Egy elmélet csak akkor kap fizikai 
tartalmat, ha matematikai megfogalmazása a valósághoz 
kapcsolódik. A relativitáselmélet matematikai szerkezetét azonban 
csak úgy kapcsolhatjuk a valósághoz, ha választunk valamilyen 
vonatkoztatási rendszert a fizikai világban. A bolygómozgás 
leírására a kopernikuszi és nem a ptolemaioszi rendszer felel meg. 


A jobb megértés kedvéért gondolkozzunk el egy kicsit, mit is 
kérdezzünk a relativitáselmélettől. Egy példát hozok fel, talán a 
legfontosabbat. Newton elmélete szerint a Merkúr bolygó 
ellipszispályán kering a Nap körül, az ellipszis egyik fókuszában 
helyezkedik el a Nap. Vajon a relativitáselméletből is ugyanez 
következik, vagy valami más? Mindenekelőtt tudjuk, hogy Newton 
elméletétől csak nagyon kis eltérések engedhetők meg, másképpen 
ezt már régen elvetették volna. Ha vannak ilyen eltérések, ezek 
elsősorban a Merkúrra érvényesek, mert az van legközelebb a 
Naphoz. De térjünk vissza a mi kérdésünkhöz. Keressük a 
különbséget a newtoni mechanika feltevése és a relativitáselmélet 
között. Ezt a különbséget azonban csak akkor vehetjük észre, ha a 
mozgást ugyanabban a rendszerben írjuk le. A vizsgált mozgást 
ugyanabban a rendszerben kell leírnunk, először Newton elmélete, 
másodszor a relativitáselmélet szerint. Ezután meg kell néznünk, 
van-e különbség és meg kell állapítanunk, vajon a megfigyelések 
megerősítik-e vagy ellentmondanak az általános 
relativitáselméletből származó következtetéseknek. S íme, a 
relativitáselmélet előre látja a newtoni mozgást, tehát a Merkúr 
mozgását az ellipszis kerületén, de egyidejűleg azt is megmondja, 
hogy az egész ellipszis nagyon lassan forog. Ez az ún. perihélium 
mozgás (a perihélium az ellipszis pályának az a pontja, amelyen a 
bolygó legközelebb van a Naphoz). Mivel az egész bolygó forog, e 
perihéliumpont igen lassan elfordul a kör kerületén. Száz év alatt a 
perihéliumpontot a Nappal összekötő egyenes 42 ívmásodpercet 
fordul el. Ezt a következtetést a megfigyelés kitűnően igazolta. A 
perihélium és a bolygó ellipszis menti mozgása egyirányú. A 


relativitáselmélet feltevése és a megfigyelések eredménye igen jól 
megegyezik. De mint előzőleg mondottam, ahhoz, hogy ezt a 
feltevést összehasonlíthassuk a megfigyeléssel, a mozgást a 


kopernikuszi rendszerre kell vonatkoztatnunk. 


Nem igaz tehát, hogy a relativitáselmélet ugyanolyan jól 
használhatja a ptolemaioszi rendszert is; a Merkúr ellipszis pályán 
végzett Nap körüli keringésének tárgyalásában például a Föld 
egyáltalán nem fordul elő. Az egész, egyébként elég bonyolult 
számítás a következő problémára vonatkozik: hogyan mozog egy 
igen kis test (Merkúr) a nagy, nehéz és nyugvó test (Nap) terében. 
Ez a probléma az ún. egytest mozgása nehéz test terében, tipikus 
kopernikuszi probléma. Tárgyalásában szó sem esik a 
tömegközéppont mozgásáról, mivel kimondjuk, hogy a Nap 
végtelenül nehezebb, mint a bolygó. E leírás teljesen objektív, mert 
az a tény, hogy a megfigyelő a Földön van, nem tűnik ki sem a 
képletekben, sem a számításokban. Az egytest problémája a 
relativitáselméletben viszonylag egyszerű, de néhány nehézség is 
felmerül, ha összehasonlítjuk a newtoni számításokkal. 


Newton elméletében a kéttest, például a kettős csillagok problémája 
nem nehezebb, mint a nagy tömegű test terében mozgó kis tömegű 
test (Nap-bolygó) problémája. Gyakorlatilag ugyanazt a számítást 
jelenti, csak a mozgást a kéttest tömegközéppontjához rögzített 
rendszerre kell vonatkoztatni. 


Hogyan áll e kérdés az általános relativitáselméletben? Nehéz test 
terében mozgó könnyű test problémáját már megvilágítottuk a 
Merkúr és a Nap példáján. Ha azonban két olyan testről van szó, 
amelyeknek tömegei összehasonlíthatók, a számítás sokkal 
nehezebb. Hosszú időn át keresték e feladat megoldását, de először 
csak 1938-ban jutottak el hozzá. A probléma még ma is sok 
munkaforrása. És most újból feltesszük a kérdést: miben különbözik 
a relativitáselmélet által előre látott kéttest mozgása a newtoni 
elmélet által előre látott mozgástól? Válasz: ha a kérdést a 
relativitáselmélet szerint oldjuk meg, akkor a kéttest 
tömegközéppontjához rögzített rendszert fogadjuk el, amelyet a 
kopernikuszi elméletben alkalmaztunk. Ekkor újból megtaláljuk az 
eltérést a newtoni mozgáshoz képest, nevezetesen az igen lassú 
perihélium mozgást. 


Végül említsünk meg egy másik példát, mégpedig a fénysugarak 
híres elhajlását. Egy csillagról érkező fénysugár elhajlik a Nap 
gravitációs terében. 


Az elhajlást ismét a Napra és nem a ptolemaioszi rendszerre 
vonatkoztatjuk. E tapasztalati tények elméleti analízisében a 
ptolemaioszi rendszer semmi szerepet nem játszik, a tények leírása 
teljesen objektív, a megfigyelőtől független. Igazolnunk 
természetesen a Földön kell őket. Ehhez bizonyos műszerekre van 
szükségünk: távcsövekre, teodolitokra stb. Bizonyos törvényeket is 
ismernünk kell, hogy a jelenséget objektíven megítélhessük. 
Ismernünk kell a műszerek működésének törvényeit és a látásunkat 
irányító törvényt. Nézzünk egy konkrét példát, amely megvilágítja 
az elmondottakat. Tegyük fel, hogy a csillagokról jövő fény a Nap 
közelében halad át. A relativitáselmélet szerint a fénysugár elhajlik, 
eltér és tételezzük fel, hogy szemünkbe jut. Ismernünk kell azt a 
fiziológiai törvényt, hogy a csillagot a szemünkbe jutó fénysugár 
érintőjének meghosszabbításában látjuk. Ugyanígy működik a 
fényképezőgép is. Ez azt jelenti, hogy napfogyatkozás alatt és 
napközeiben más fényképet készíthetünk egy csillagcsoportról, mint 
derült éjszakán. Ennek az az oka, hogy első esetben a csillagok 
sugarait clhajlította a Nap, a második esetben viszont nem. 
Közismert, hogy a relativitáselméletet ez a híres bizonyítás tette 
világhíressé. 


A leírt mérésből következik, hogy a mérés elmélete is 
nélkülözhetetlen kellék a relativitáselmélethez, ismeretében 
megállapítható, hogy a valóság leírása teljes-e vagy sem. A mérés 
elmélete minden esetben a következő alapelven nyugszik: a 
megfigyeléseket a Naptól távol végezzük. Abból indulhatunk ki, 
hogy a megfigyelés helyén a gravitációs tér gyenge, és az euklideszi 
geometria már érvényes, vagyis már nem az általános, hanem a 
speciális relativitáselmélet törvényei kötelezőek. Ez az alapelv más 
jelenségben is érvényesül, ez kísérletileg bizonyítható: a Napból 
kibocsátott atom színképe a vörös felé kissé eltolódott az atom földi 
színképéhez képest. Az eltolódás oka a Nap igen erős gravitációs 
tere. Az atom a Földön viszont annyira gyenge gravitációs térbeni 
van, hogy a színképre gyakorolt hatása figyelmen kívül hagyható. A 
Föld itt csak a Naptól távoli pont. Vagy: ha a sugárzást kibocsátó 
atom a második emeleten (illetve kisebb gravitációs térben) van, és 


a sugárzás megfigyelője a földszinten (nagyobb gravitációs térben), 
akkor a színkép az ibolya irányában tolódik el. Legutóbb az ún. 
Mössbauer-effektus révén sikerült ezt az eltolódást megtalálni és 
igazolni, hogy mértéke is megfelel az általános 
relativitáselméletnek. 


Tehát a relativitáselmélet matematikai megfogalmazásában 
valójában a változatlanság fejezi ki, hogy a rendszer fogalma nem 
szükséges, és hogy nincs különbség (ismétlem az elmélet 
matematikai szemszögéből nézve) Ptolemaiosz és Kopernikusz 
rendszere között. Egész más a helyzet azonban, ha a fizikai 
tartalomról van szó. 


A valóság konkrét kiragadott részének, például a bolygómozgásnak, 
a kéttest: problémának, a fénysugarak elhajlásának matematikai 
leírása teljesen objektív és vagy a Napra, vagy a tömegközéppontra 
vonatkoztatott rendszerhez, vagyis a kopernikuszi rendszerhez 
kapcsolódik. A relativitáselmélet, amely a természet 
megismerésének egyik eszköze, a kopernikuszi rendszert 
ugyanolyan mértékben használja, mint a newtoni elmélet. Előnye, 
hogy az inerciarendszer fogalmára nincs szüksége, továbbá 
következtetései jobban egyeznek a megfigyeléssel, mint a Newton- 
elméletből levont következtetések. Minden elmélethez hozzá kell 
adni a mérés elméletét is. Itt abból indulunk ki, hogy a megfigyelő a 
méréseket a Naptól távol végzi, és csak igen gyenge gravitációs tér 
hat rá. A Föld és a megfigyelő csak a mérések elméletén át lépnek 
közbe. Valamilyen elméletünknek mindig kell lenni, hogy a mérés 
eredményeiből következtetni lehessen az objektív világ 
sajátosságaira és törvényeire. Kétségtelennek tartom, hogy a 
relativitáselmélet óriási fejlődés a világ megismerésének 
folyamatában, s hogy fizikai tartalma megegyezik a tapasztalattal. 
Viszonylag nehéz elmélet, megértése sok évi gondolkodást és a 
matematikai eszközök széleskörű ismeretét igényli. Idejét múlta az a 
régi mondás, hogy csak tizenkét ember érti; 1962-ben a 
lengyelországi Gravitációs Kongresszuson százötvenen vettek részt, 
akik nemcsak értik a relativitáselméletet, de alkotóan dolgoznak is 
rajta. Nem tudom, hány ember van a világon, aki ismeri és érti a 
relativitáselmélet matematikai szerkezetét, de a kongresszus 
résztvevői számának biztos több százszorosa. Egyikük sem gondolja 
azt, hogy ez az elmélet kicsit is csökkenti Kopernikusz érdemeit. 


Einstein koncepciója is a kopernikuszi gondolatot fejezi ki, csak 
másképpen, sokkal újszerűbben: a jelenségeket olyan rendszerben 
kell leírnunk, amelyben a gravitációs tér eltűnik a végtelenben. 


Lagrange azt mondta Newtonról, hogy nemcsak a legnagyobb, de a 
legszerencsésebb is volt a tudósok között, mivel a világegyetem 
tudományát csak egyszer lehet megalkotni, s azt ő tette meg. Ma 
már tudjuk, hogy a tudományban nagyon gyors evolúciós és 
revolúciós változások zajlanak le. Így teljesen egyértelműen 
mondhatjuk, hogy a tudomány megváltoztatható, átdolgozható és 
többször újra alkotható. 1543 óta, Kopernikusz nagy művének 
megjelenése és ezzel a világegyetem tudományának megszületése 
óta 420 év telt el. Az emberiség előtt mérhetetlenül sok idő áll. E 
420 év folyamán is óriási változások következtek be fizikai 
világnézetünkben. A mai fizikus a világegyetemet teljesen másként 
látja, teljesen más törvényeket fedez fel benne, mint amilyeneket a 
newtoni idők fizikusai tartottak érvényesnek. Még a XIX. században 
is úgy gondolhatták a fizikusok, hogy a világegyetemmel foglalkozó 
tudományt csak egyszer lehet megteremteni, hogy a világ 
mechanikai képe egyszer s mindenkorra adott, és a következő 
nemzedékek ezt a képet csak részletekkel fogják kiegészíteni, ami 
azonban nem változtatja meg alapvetően jellegét. Ma már tudjuk, 
hogy ez nem így van. Ezért Lagrange véleménye Newtonról nem 
egészen helyes. Helyesebb lenne azt mondani, hogy Kopernikusz 
nemcsak a legnagyobb, de a legszerencsésebb is volt a csillagászok 
között, mert a világegyetem tudományát csak egyszer lehet 
elkezdeni. És ez a szerencse Kopernikusznak jutott osztályrészül. 


... AD OUAE INGENII ORNAMENTA PRAECLARA SIBI 
PARAVERAT SUBSIDIA EX LINOUARUM LATINAE ET GRAECAE 
PERFECTA COGNITATIONE. 


IN MEDICINA VELUT ALTÉR AESCULAPIUS CELEBRATUS AC Sí 
ANIMO PRORSUS PHILOSOPHICO OSTENTATIONEM APUD 
VULGUM NUNOUAM AFFECTARET. 


... mindezekhez kiváló segítséget szerzett a görög és a latin nyelv 
tökéletes ismeretével. Az orvostudományokban második 
Aesculapiusként ünnepelték, jóllehet filozófus leikével ennek 
kimutatására a nép előtt sohasem törekedett 


WALDEMAR VOISÉ 
NICOLAUS KOPERNIKUSZ, A RENESZÁNSZ NAGY TUDÓSA 
A NAGY 1543-AS ÉV 


Talán tiltakozhatunk az ellen, hogy a tudományok történetében, 
vagy általában a történelemben egy-egy dátumot forradalminak 
tekintsünk-e, avagy nem. Nehéz azonban ellenállni a kísértésnek, 
hogy a fontosabb kultúrtörténeti eseményeket ne meghatározott 
dátumokhoz kapcsolva tárgyaljuk. EF dátumok egyébként csak 
támpontok, amelyek révén jobban megérthetjük a történelem 
szakadatlan folyását. 


Ilyen időpont az 1543-as esztendő, amelyhez sok fontos kultúr- és 
tudománytörténeti esemény kapcsolódik Lengyelországban és 
Európa többi országában egyaránt. Ezek közé tartozik két könyv 
megjelenése: Andreas Vesalius: De Huniam Corporis Fabrica" (Az 
emberi test felépítéséről.) és Nicolaus Kopernikusz: De 
Revolutionibus Orbium Coelestium. (Az égi pályák körforgásairól.) 
Mindkét munka jelentőségét már elég régen felismerték. Tudták, 
hogy Kopernikusz műve fordulatot idézett elő az egész 
galaktikánkat felölelő makrokozmosz magyarázatában, Vesalius 
művét pedig az ember szervezetét magába foglaló mikrokozmoszról 
szóló tudomány átértékelésének tekintették. 


Mindjárt a bevezetőben el kell mondanunk azt a régi megállapítást, 
hogy Andreas Vesalius (1514-1564) munkája döntő volt az 
orvostudomány további fejlődésében: az addig ismert összes orvosi 
tanulmányok alapját képező galenusi anatómia helyére új anatómiát 
vezetett be. Ez a megállapítás azonban nem adja vissza azt a 

, Vesalius ügye" pedig meglehetősen bonyolult. 


Bár Vesalius a boncolásokat Galenus (Ci. sz. 129-199) programjának 
megfelelően végezte és bár egészében megtartotta a galenusi 
magyarázat rendjét, kiindulási pontjaik között igen lényeges 
eltérések voltak. Galenus nem emberi, hanem majom- és 
sertéstetemeket boncolt, így az emberi és állati test között 
feltételezett analógia alapján gyakran hamis következtetést vont le 
az ember anatómiájára vonatkozóan. Abból a gondolatból indult ki, 


hogy az emberi szervezet az állati szervezet tökéletesebb formája, s 
ezért nem különítette el az állatok világát az emberek világától. 
Vesalius ellenben az embert a természetben kiváltságos helyzetet 
elfoglaló lénynek tekintette. Éppen ezért mélységesen meg volt 
győződve arról, hogy az emberi anatómia tanulmányozásának 
kizárólag az ember (és csakis az ember) vizsgálatán kell alapulnia, 
továbbá az emberi és állati test mindenféle összehasonlítása 
haszontalan, sőt elhomályosítja a dolgokat. Ez az álláspont azonban, 
amelynek Vesalius kiváló eredményeit köszönhette, ugyancsak 
hagyományos és téves alapelveken nyugodott, és ha követői 
elfogadják, az orvostudományt hamis utakra vezették volna. 
Galenus nézeteit az egész természetet védő és oltalmazó istenek 
létét hangsúlyozó pogány animizmus jellemezte; Vesalius elfogadta 
a keresztény dogmákat, amelyek azt hirdették, hogy az egész 
világot (az állatokkal és a növényekkel együtt) az ember, , az összes 
teremtmények királya" javára és hasznára teremtették. Az ember 
természetben elfoglalt helyének különféle magyarázata viszályt 
szült, amely a XVI. században kiéleződött, a későbbi századokban 
pedig világnézeti jellegű elvi vitákká alakult. A következő kérdésre 
kellett válaszolni: vajon az ember és az állat között csak mennyiségi 
különbség van-e, vagy minőségi is; más megfogalmazásban: az 
ember és az állat két különálló világhoz tartozik-e, vagy az ember 
kizárólag bonyolultabb fizikai felépítésével és magasabb fokú 
intelligenciájával különbözik-e az állattól? Azzal, hogy Vesalius az 
embert mikrokozmosznak nevezte, központi helyzetet tulajdonított 
neki a természetben, és e meggyőződése alapján elvetette az ember 
és az állat anatómiai felépítése közötti analógia lehetőségét. Ha 
érdeklődött is a kutya vagy a majom anatómiája iránt, csak azért 
tette, hogy kimutassa a két világ: az ember és az állat világa közötti 
alapvető különbségeket. A De Humani Corporis Fabrica című műben 
a Föld , embercentrikus? és ennek kiegészítőjeként a világmindenség 
, földcentrikus?" képét tárta olvasói elé. 


Vesalius ugyanis többek közt azt írta, hogy a Föld mozdulatlan és a 
világmindenség középpontjában foglal helyet. 


A reneszánsz idejében az ilyen nézetek nem voltak ritkák, 
ellenkezőleg, jellemzőek voltak az akkori időkre; a kor leghaladóbb 


és legkiválóbb tudósai is ezt hirdették. Nem volt könnyű és egyszerű 


Féld Féld 


dolog a világ szerkezetéről és benne az ember helyzetéről kialakult, 

mélyen gyökerező meggyőződés megdöntése. Tudta ezt Kopernikusz 
is, s ezért éveken át habozott, hogy közölje-e a világgal a keserű 
igazságot, amelyet a már régen befejezett műve, a De Revolutionibus 
tartalmazott. Ilyen megvilágításban különösen sokat mond az a 
tény, hogy a mű megjelenésének éve egyidejűleg a szerző halálának 
éve is volt. 


A KOPERNIKUSZI FELFEDEZÉS ÚTJA 


Az út, amelyet Kopernikusz választott, hogy eljusson az igazsághoz, 
szorosan összekapcsolja őt a reneszánsz korával, amelynek egyik 
legjellegzetesebb képviselője volt. És bár csak e korszak alkonyán 
fogalmazta meg Fraticis Bacon (1561-1626) az igazság fogalmát, 
mint a gondolat és a tárgy kapcsolatát, már előtte is sok gondolkodó 
indult ki abból az alapelvből, hogy két alkotóelem képezi az emberi 
megismerés alapját: az értelem és a tárgy, illetve a megismerő alany 
és a megismerendő tárgy. 


Sok kérdésben bizonytalanok voltak, sokra nem is tudtak válaszolni, 
mégis magát a lényeget megértették: felismerték, hogy az érzéki 
tapasztalat és az értelem együttműködése a megismerés 
folyamatában nélkülözhetetlen. A tapasztalat és az értelem, mint 
közösen kezelt vizsgáló műszer (hiszen ebben az időben még nem 
ismerték az új tudományos eszközöket, például a távcsövet, 
mikroszkópot stb.) jelentette csaknem mindig a kritikai 
beállítottságot a dogmatikus beállítottsággal szemben. Más emberek 
valóságot elemző gondolatainak vizsgálata lassan háttérbe szorult, 
és a cél magának a valóságnak a vizsgálata lett. Ilyen előzmények 
mellett határozottan kirajzolódik Kopernikusz tudományos 
elképzelésének jelentősége. A nagy tudós a látott jelenségeket és a 
gondolt magyarázatokat egésszé tudta összekapcsolni. A sokszor 
már csak a megszokottság erejével uralkodó nézetekkel szemben 
Kopernikusz nagy felfedezését nem az égbolton végzett számtalan 
megfigyelésnek köszönhette. Gondolkodásának út ja más volt: 
Ptolemaiosz hagyományos rendszerében rejlő ellentmondásokból 
indult ki, majd a mindennapi jelenségeket jobban megmagyarázó új 
elméletet keresett. Saját kijelentései szerint is munkájához az ókori 
pithagoreusok olvasásából merített ihletet, akik már felvetették a 
földgolyó mozgásának lehetőségét. 


Kopernikusznak azonban nem mindig kellett a nagyon távoli múltba 


visszanyúlnia ahhoz, hogy saját gondolataival rokon elképzeléseket 
találjon, mivel néhány kiváló tudós és filozófus hozzá lényegesen 
közelebbi időben kétségbe vonta már a ptolemaioszi geocentrikus 
rendszer alapelveit. Mindenekelőtt a nagy francia filozófus, Nicole 
Oresme (1330-1382) 1377-ben az égboltról és a világról írt 
tanulmányában felállította a Föld napi mozgásának hipotézisét; száz 
évvel később Nicolaus Cusanus (1401-1461) német filozófus 
megteremtette saját elképzelését, amelynek értelmében mozdulatlan 
Földünk Teremtőtől való távolsága nem állandó. Oresme és Cusanus 
fontos közvetítő szerepet töltött be a természetfilozófia középkori és 
újabb irányzatai között, amelyek erősen bírálták Arisztotelész és 
Ptolemaiosz tudományos nézeteit. Egyre több tiltakozást váltottak 
ki a régi fizika alapelvci, amelyeknek értelmében más 
mozgástörvények érvényesülnek a Földön, mint a Földön kívül. Jean 
Buridan (1300-1358), Oresme kortársa, a párizsi egyetem rektora, 
megkísérelte az arisztoteleszi fizika megdöntését, és azt az elvet 
hirdette, hogy mind a Földön, mind a bolygóközi térben ugyanazok 
a törvények szabják meg a testek mozgását. 

Hasonlóan járt el később Kopernikusz is; bár teljes tiszteletben 
tartotta az ókoriakat, műveik olvasásakor támadt csalódását nem 
tudta titkolni. Tudjuk például, hogy mennyire zavarba jött, amikor 
felfedezte, hogy néhány régi csillagász céljai érdekében tudatosan 
eltorzította a megfigyelésekből levont következtetéseket, hogy 
legalább elméletük helyességének látszatát mentsék. Már Krakkóban 
hallotta tanárától, Brudzewski Alberttól, hogy Ptolemaiosz sok 
követőjének, köztük az akkor kötelező csillagászati kézikönyv 
szerzőjének, Peuerbachnak a következtetése sem hibátlan, és nem 
lehet eleve kizárni azt az elméletet, amely kimondja, hogy nem a 
Föld, hanem a Nap a világmindenség középpontja. Később 
Bolognában Novara előadásait hallgatta, aki egyebek között az 
égitestek távolságmérésére új módszert javasolt. Végül ferrarai 
tartózkodása alatt valószínűleg személyesen is találkozott a ferrarai 
születésű humanistával, Celio Calcagninivel (1479-1541) Az ég 
mozdulatlan a Föld pedig forog című tanulmány szerzőjével. A 
Kopernikusz tulajdonát képező könyvekben a mai napig 
megtalálható saját kezű bejegyzések annak lehetőségét bizonyítják, 
hogy a csillagász korai ötletei hatással voltak az olasz humanistának 
a heliocentrikus elmélethez közel álló eszméire. 


Hangsúlyoznunk kell azonban, hogy az összes fent említett 
elképzelés jobbrosszabb hipotézis volt csupán a világmindenség 
felépítéséről, és csak nagyon általános ösztönzést nyújthatott 
Kopernikusznak saját elgondolásai kifejlesztésére. Hiszen még 
mindig hiányoztak a Föld mozgását bizonyító tudományos 
előfeltételek, a Földnek a Naphoz való viszonya még mindig nem 
lépte túl a tárgyi érveket nélkülöző okoskodások határait. E hiányzó 
láncszemeket csak az tudta beilleszteni a sorba, aki elég bátor volt 
ahhoz, hogy ne csak a hagyományoktól eltérő hipotézist fogadja el, 
hanem igazát is bebizonyítsa, eleget téve a lehető legpontosabb 
megfigyeléseken alapuló szabályszerű értelmezés követelményeinek. 


Ez azonban nem volt könnyű feladat és nemcsak nagy tudományos 
fantáziára, de nagy tudományos felkészültségre is szükség volt 
ahhoz, hogy a tudós forradalmi elméletét a világ elé tálja, és 
meggyőzze az embereket annak helyességéről. Maga az elmélet ősi 
családfája ellenére, annyira újszerű volt, hogy az emberi szellemiség 
tökéletesedése során a legforradalmibb tanok közé számítható. A 
XVIII. század végén a nagy német filozófus, Inmánuel Kant 
(1724-1804) egyik művében megjegyezte, hogy műve felépítésénél 
hasonlóan járt el mint Kopernikusz, , aki amikor az égitestek 
mozgását nem tudta megmagyarázni annak az alapelvnek alapján, 
hogy a csillagok légiója a Nap körül kering, megpróbálta, nem 
lenne-e jobb, ha megállítaná a csillagokat, és a nézőt kényszerítené 
keringésre". E szavakkal világosan rámutatott az eredeti gondolat 


szerepére, amely az egész kopernikuszi rendszer tengelye lett. 


Ma használatos kifejezéssel , munka-hipotézis"-nek nevezzük 
Kopernikusz kezdeti elképzeléseit. A csillagász munkás élete összes 
későbbi megfigyelését ennek a paradox, , józan eszünknek 
ellentmondó? tézisnek szentelte. És bár minden új megfigyelés 
megerősítette őt az előzőleg szerzett meggyőződésében, mégis 
szüntelenül azt kutatta, vajon a vizsgált esetek között nincs-e olyan, 
amely ellentmondana hipotézisének. Ebből arra következtethetünk, 
hogy az igazság végső és legfontosabb kritériumának az érzéki 
tapasztalatot tekintette, amely megerősíti gondolkodásunkat vagy 
ellentmond annak. Az égitestek keringését megszabó törvényeket 
indukciós úton, tehát , az egészet a részekből" felépítve állapította 
meg, tézise igazának bizonyítására viszont egészen más módszert 
választott. 


A De Revolutionibust Kopernikusz akkor írta, amikor a felfedezésén 
érzett első lelkesedése lecsillapodott, és amikor már lebontotta a 
zsenialitásával emelt épület állványzatát. Talán soha nem tudtuk 
volna meg, mi rejtőzik az egyszerű, világos és logikusan 
áttekinthető ábrák és a számok mögött, ha Rheticus nem ugyanolyan 
pontos, mint nagy tanítómestere (Kopernikuszt ugyanis mindig 

, dominus praeceptor"-nak (Tanítómester Úr) nevezte). Rheticus 
révén e nagy pithagoreuskövető zenei fantáziájának poézise túlélte 
alkotóját. 1540-ben, a gdanski könyvkiadónál megjelent 
Rheticusnak, a szabad művészetek fakultása magiszterének, a 
wittenbergi egyetem matematikaprofesszorának a könyve. Címe: A 
híres férfinak, Johann Schöner Úrnak; az igen nagy tudású és kiváló 
matematikus, warmiai kanonok, Tisztelendő tornái Nicolaus 
Kopernikusz doktor Úrnak a körforgásokról szóló könyveiről egy 
bizonyos matematikát kedvelő ifjú által írt első elbeszélés. A Narratio 
Prmábán (Első elbeszélés) felsorolja a Föld mozgását bizonyító 
érveket, köztük a hatodikat a régi csillagászokhoz intézett 
szemrehányással kezdi, mivel elméletüket ,,...nem eléggé szigorúan 
tartják ahhoz a szabályhoz, amely arra figyelmeztet, hogy az égi 
körök elrendeződése és mozgásai a legtökéletesebb rendszeren 
alapulnak. Bár megadjuk nekik a legmélyebb tiszteletet (ahogyan ez 
illik), mégis el kell várnunk tőlük azt, hogy a mozgások 
harmóniájának felállításánál kövessék a muzsikusokat, akik az egyik 
húrt megfeszítve, a másikat megeresztve, a legnagyobb 
gondossággal és szorgalommal mindaddig formálják a hangokat, 
amíg a kívánt harmóniát el nem érik, és már semmiféle 
disszonancia sem vehető észre." A pithagoreusok követője ezt az 
érvet nem hagyhatta figyelmen kívül, mert e filozófusok 
megértésében ez volt az egyik legfontosabb láncszem. A korábbi 
vagy későbbi korban rajtuk kívül alig akadt valaki is, aki a helyes 
gondolkodás nyers követelményeit gazdag költői fantáziával tudta 
volna összekapcsolni. E kevesek közé tartozott Kopernikusz, amikor 
a nagy éjszakák egyikén , csillagász tornyában" megállapította, hogy 
a bolygók mozgását más rend irányítja, mint amelyről századokkal 
azelőtt Ptolemaiosz írt. Felcsendült akkor képzeletében az ősi 
pithagoreusi szférák zenéje, a világmindenség szimfóniája, amelyre 
süket az emberi fül, mivel születésünk 


pillanatától kezdve egész életünkben hallja, s hozzászokik 


életünknek ehhez az állandó kísérőjéhez. Hasonlóképpen nem 


érezzük a legerősebb illatot sem, ha állandóan beszívjuk. 


Elsőként talán Jeremi Wasiutyinski fordított figyelmet 
Kopernikuszinak erre a , zenei" érvelésére. Könyvében, amely 
nagyon népszerű volt a második világháború előtt, sőt még ma is 
szenvedélyes vitákat vált ki, így ír erről a témáról: , Kopernikusz 
valóban hangolói módszert alkalmazott a bolygópályák kijelölésére. 
Ezt nem tudta megtenni sem Ptolemaiosz, sem követőinek tábora, 
mert ismeretlen volt számukra az a hangvilla, amelyet Kopernikusz 
fedezett fel: a Föld pályája. Megfigyelte a bolygók retrográd 
mozgásának íveit (ezt a mozgást a Föld forgása idézi elő), és ennek 
alapján a hangoló szerepét töltötte be, aki hallgatja a bolygó 
húrjának összecsendülését a Föld húrjával. Majd számítással 
meghatározta a Mars, Venus, Jupiter vagy Merkúr pályaméretének a 
földi pályához való viszonyát úgy, ahogyan megállapították a 
rezgések frekvenciaviszonyát, vagy a húr hosszát a tercben, a 
kvintben vagy az oktávban... Kopernikusz megtalálta az égi lant 
kulcsát, felfedezésén érzett nagy örömét fejezi ki az Orbis Magnus 
(Nagy Kör) elnevezés, amelyre a Föld pályáját keresztelte." 


Éppen ezt a zenei követelményt tartotta Kopernikusz mint 
pithagoreuskövető a legfontosabbnak. Hiszen először Pitagorasz 
nevezte a világot rendnek (görögül: , kozmosz"), és az ő hetes 
számát hét magánhangzó, hét zenei húr, a Plejádok hét csillaga 
szentként tisztelték. Kopernikusz halála után száz évvel a nagy 
csillagász, a heliocentrikus rendszer tökéletesítője, Johannes Kepler 
(1571— 1630) is engedett a kísértésnek, és olyan hasonlóságot 
keresett a csillagok pályaméretei között, mint amilyen a zenei 
hangközök között van. Legnagyobb diadalának tekintette azt a 
felfedezést, hogy zenei szabályszerűség van a pályák rendszerében. 
Van valami elbűvölő az ősi pithagoreusi koncepcióban, a 
századunkban élő James Jeans (1877-1946) például, aki mindenki 
számára hozzáférhetővé akarta tenni a fizika új vívmányait, azt írja, 
hogy a világmindenségben uralkodó törvények , nem annyira 
elvekre emlékeztetnek, amelyek a gépek mozgását irányítják, 
hanem inkább szabályokra, amelyeket a fúgát komponáló 
zeneszerző tart szem előtt." 


Kopernikusz idejében azonban tulajdonképpen nem ismerték fel, 
hogy mit is jelent a szférák zenéjének pithagoreusi koncepciója, sok 


filozófus csak közhelyként ismételgette. Rhetictis fentebb említett 
beszámolója azonban a nagy csillagász közvetlen zenei vagy inkább 
talán zenetudományi érdeklődéséről tanúskodik (például a 
Commentariolusban a csillagok balettjéről ír). Kopernikusz rendkívül 
szemléletesen hasonlította össze a világ új arculatának maga végzett 
modellezését a hangszerét hangoló muzsikus tevékenységével. 


A régi pithagoreusi gondolat felelevenítőjének, Kopernikusznak ez 
volt az egyik legeredetibb érve. A többi érv másféle volt, mivel a 
matematikai gondolkodásból következett, vagyis olyan ember 
számításainak eredménye volt, aki az égitestek helyzete 
kiszámításának szentelte magát. Nem csoda, hogy Kopernikuszt 
kortársai elsősorban matematikusnak tekintették. Rheticus, aki a 
wittenbergi egyetemen a matematika professzora volt, a Narratio 
Prímában Kopernikuszt kiváló matematikusnak nevezte, magát 
pedig , matematikát kedvelő ifjú"-ként mutatta be. Mások 
hasonlóképpen olyan tudósnak tekintették, aki az általa megfigyelt 
égi jelenségeknek a lehető legtökéletesebb formát, a matematikai 
formát tudta adni. Kopernikusz tehát itt is a pithagoreusi gondolat 
nyomán haladt, ugyanis e filozófia képviselői a matematikát és a 
csillagászatot szorosan összekapcsolták. Arisztotelész a következő 
szavakkal jellemezte őket: , áthatva a matematikától, kezdték azt 
vallani, hogy ennek alapelvei minden lét alapelvei..., a számokat a 
természetben a legelső dolognak tekintették, a számok elemeit a lét 
elemeinek, az egész égboltot harmóniának és számnak". 
Emlékezzünk arra is, hogy évszázadok óta az összes tudomány közül 
csak a matematikát tartották az összes tudományos diszciplínák 
felülmúlhatatlan ideáljának. De ne menjünk vissza egészen Platónig 
(a legenda szerint távol tartott magától mindenkit, aki nem ismerte 
a matematikát), elég megemlítenünk Roger Bacont (1214-1294), ő a 
XIII. században azt írta, hogy , minden tudomány megköveteli a 
matematika alkalmazását". 300 évvel később, már Kopernikusz 
életében Leonardo da Vinci Paragone című művében így írt: 

, egyetlen emberi gondolkodás sem megbízható, ha nem állta ki a 
matematikai gondolkodás próbáját". Sok korabeli, de még későbbi 
tudós szemében is, kizárólag csak a matematika számított igazi 
tudománynak, csak a matematikai úton levont következtetések 
helyességében nem kételkedtek, az összes többi tudomány pedig 
állandóan megsemmisítő kritikának volt kitéve. A matematikát a 
mai felfogás szerint olyan tudománynak tartjuk, amelynek feladata 


a jelenségek szám szerinti elrendezése; igaz, ez a felfogás sem volt 
idegen a régi idők tudósai előtt. Rendszerint megfeledkezünk arról, 
hogy a XVI. és XVII. században a matematika az egyetemes 
tudományt (mathesis universalis) jelentette, amely leggyakrabban 
magába foglalta a különböző tudományok alapelveinek összességét 
és az általánosan értelmezett módszereket. Ha zenei műveket írtak, 
ezek matematikai értekezések voltak, mivel a , matematika?" 
fogalmába tartozott a zene is, a számtan, a mértan, a mechanika, az 
optika és a hidraulika mellett. Az így értelmezett matematika élére 
az euklideszi geometria logikai szabályai kerültek. Nemcsak 
tudósok, filozófusok, a társadalomtudományok képviselői, hanem a 
művelt emberek igen széles rétege is rendszerint azonosította a 
matematikát az általánosan értelmezett tudományos módszerekkel. 
Ennek következtében sokan igen komoly eredményeket értek el a 
tudomány minden területén. 


Az így meghatározott matematikai gondolkodás néhány alapvető 
axióma elfogadását követelte meg, amelyek lehetővé tették a 
logikailag megszerkesztett következtetések levonását. Ezért 
választotta Kopernikusz a De Revolutionibus című műben a 
gondolkodás központi tézisét. Szükség volt ennek elfogadására, ha a 
mű szerzője nem akart elsüllyedni a mindennapos megfigyelésekből 


levont, lavinaszerűen növekvő anyag tengerében. 


El kell ismerni ennek a gondolkodási stílusnak az újszerűségét, 
amely a következő elven alapszik: nem szabad ragaszkodni bizonyos 
következtetésekhez, ha a vizsgálat folyamán kiderül, hogy hamis, 
ellenben össze kell gyűjteni azokat a bizonyítékokat, amelyek 
bizonyos, egyelőre még nem ellenőrzött tézis helyességét 
megerősítik. Így azután megállapíthatjuk, valóban kiérdemli-e az a 
tézis az új elmélet megjelölést, és mint ilyen, helyettesítenie kell-e 
az előző elméletet, amely most már elvethető. Így, és csakis így 
fejlődhet a tudomány. 


Kopernikusz tudományos gondolkodási módszeréről nem maradt 
fenn semmiféle értekezés, fő művében azonban éppen ezt az eljárási 
módot választotta. Gondolatai útját közelebbről megvizsgálva 
bebizonyosodik, hogy a De Revolutionibus az emberi értelem 
fejlődésének történetében azért foglalhat el olyan előkelő helyet, 
mert alkotója a szédítő víziókat össze tudta egyeztetni a 


tudományos gondolkodás szigorú szabályaival, amelyek azután 
véglegesen kijelölik egy mű rangját a kor egyéb művei sorában. 


A nagy művészek alkotásaival ellentétben még a legnagyobb 
tudósok művei is hamar elavulnak. Minek köszönheti a De 
Revolutionibus még századok múltán is rendkívüli életerejét? 
Azokban az időkben, amikor a tudományos felfedezések 
összehasonlíthatatlanul gyakrabban kapcsolódtak nagy intellektuális 
élményekhez, mint ma, Kopernikusz felfedezése az emberi 
gondolkodás hatalmát hirdette. Azt sem szabad elfelejtenünk, hogy 
a csillagászat, amely az összes tudomány között a legpoétikusabb és 
a beavatottakat a legnagyszerűbb látvánnyal ajándékozza meg: 
lehetővé teszi, hogy a gondolkodás szigorú szabályait a képzelőerő 
végtelen gazdagságával kapcsolják össze. E tudományág sajátos 
jellege egymaga azonban nem tudta volna biztosítani a kopernikuszi 
felfedezés maradandóságát, ha nem a rendkívül ritka, fegyelmezett 
találékonyság lenne a mű főcrőssége. Jobban jellemezzük 
Kopernikusz szellemiségét, ha gondolkodónak tekintjük, mintha 
hagyományosan csillagásznak valljuk. Mindamellett nem az 
általánosan ismert univerzális érdeklődéséről van szó, hanem arról, 
hogy a Napot, a Holdat és a csillagokat megfigyelve műve 
olvasóinak a gondolkodás új horizontját mutatta meg. Ha tehát 
helyesen Kopernikuszt az , új égbolt megteremtőjé"-nek nevezzük, 
egyszersmind arra is gondolunk, hogy megalkotta a Föld új képét is, 
pontosabban szólva kijelölte a Föld új helyét a világmindenségben 
és ezzel együtt az ember új helyét az általa lakott bolygón. 


Amikor Kopernikusz tizenhárom éves volt, az olasz humanista Pico 
della Mirandola (1463-1494) Az ember méltóságáról (De hominis 
dignitata) című híres művében a következőket írta: a Teremtő így 
szól az első emberhez: , Te vagy a világ közepe, hogy 
kényelmesebben körültekinthess mindazon, ami a világon van" 
(ford. Kardos Tibor). Amikor Mirandola e szavakat írta, nem 
sejtette, hogy egy-két évtized múlva az Alpoktól északra 
megszületik a gondolat, amely megváltoztatja az emberek 
évszázadok óta vallott meggyőződését, hogy a világmindenség 
középpontjában élhetik le életüket. Amikor ma azt mondjuk, hogy a 
Nap , csillag a galaktika elővárosában" és a Föld , kozmikus hajó", 
amely a végtelen térben vitorlázik, csaknem mindig Kopernikusz 
zseniális ötlete a forrásunk. Felfedezése következtében , az ember 


bolygója" lényegesen szerényebb szerepet kapott, mint addig. 
Megváltozott az összehasonlító mérce, amelyet az ember 
alkalmazott, amikor magáról és az általa lakott Földről 
gondolkodott. 


Helyesen írja Herbert Butterfield A mai tudomány származástana 
(1300-1800) című könyvében: , Amikor a dolgokat a megfelelő 
arányukban meglátták, az egész isteni erőfeszítés túl nagynak 
kezdett látszani, Isten fáradozásának tárgya pedig túl 
jelentéktelennek." Ezért nevezik kopernikuszi alapelvnek a 
világmindenség egységét hirdető és ma már általánosan elfogadott 
alapelvet, amely kimondja, hogy a Földnek a világegyetemben 
elfoglalt helyzete semmivel sem különbözik végtelen sok más égitest 
helyzetétől. 


Kopernikusztól eltérően ma már nem befejezett, harmonikus 
változatlanságba dermedt alkotásként képzeljük el a 
világmindenséget. Tudjuk, hogy állandóan változik, és inkább az 
állandóan hömpölygő folyamhoz hasonlít, mint örökre 
megszerkesztett órához. Hogy így van-e valóban, nem tudjuk, 
hiszen a tudomány története éppen ezt mutatja, hogy a legfrissebb 
tudományos felfedezés sem mindig igaz. A világmindenség 
felépítéséről folyó mai vitákban Kopernikusz neve ugyanolyan 
gyakran felmerül, mint a XVI. és XVII. században, amikor rendszere 
körül lángolt fel a tudósok szenvedélyes vitája. 


Albert Einstein Leopold Infelddel közösen kiadott A fizika forradalma 
című könyvében azt írta, hogy Kopernikusz harca Ptolemaiosz 
nézetei ellen nem volt jelentős, mivel a relativitáselmélet 
megvilágításában a két rendszer csupán a különböző koordináta- 
rendszerek megválasztásában különbözik egymástól. Megállapítását 
más tudósok azzal cáfolták, hogy a naprendszerben csaknem az 
összes anyag a Napban koncentrálódik, amelynek tömege 330 000- 
szer nagyobb, mint a Föld tömege és 750-szer nagyobb, mint az 
összes bolygó tömege együttvéve. Ezenkívül nem mindig tudjuk 
tetszés szerint megválasztani a vonatkoztatási rendszereket, 
különösen akkor nem, ha nemcsak magát a mozgást, hanem az azt 
jellemző törvényeket is vizsgálni akarjuk. Ha például fénysugár 
útjában táncoló porszemek mozgását figyeljük meg, tetszés szerinti 
porszemet tekinthetünk vonatkoztatási rendszernek, de ha a 


mozgást irányító törvényeket akarjuk megérteni, bizonyos 
kitüntetett rendszert kell választanunk. A világmindenségben éppen 
a Nap ez a kitüntetett vonatkoztatási rendszer, ahol éppúgy 
érvényesülnek a gravitációs tér törvényei, mint a speciális 
relativitáselmélet törvényei. Ily módon a kopernikuszi 
heliocentrikus rendszert nemcsak hogy nem szorítja ki az einsteini 
relativitáselmélet, hanem fel is használja, mint olyan koncepciót, 
amely meghatározza a megfelelő vonatkoztatási rendszert. 


Ez is bizonyítja, hogy a kopernikuszi elmélet ma is jelentős a 
csillagászatban 


és a filozófiában egyaránt. Emlékezzünk arra, hogy Kopernikusz a 
következő generációnak még egy örökséget hagyott: ismerjük meg a 
minket körülvevő valóságot, és ezzel összefüggésben alkossuk meg a 
világmindenség és a Föld minél tökéletesebb képét. Johann Wolfgang 
Goethe, aki nemcsak nagy költő, hanem kiváló tudós is volt, 
megfigyelte, hogy amikor a természeti jelenségekben valamilyen 
gondolat helyességét akarjuk ellenőrizni, a gondolat igen gyakran 
ellentmond érzékeinknek. Megfigyelését Goethe nagyon szembetűnő 
példával támasztotta alá: , A kopernikuszi rendszer nehezen érthető 
gondolaton alapszik, és állandóan ellentmond érzékeinknek." E 
kijelentés alapján kiegészíthetjük a Kopernikuszról alkotott 
meglehetősen egyoldalú képet. A tudós méltatói ugyanis általában a 
csillagásznak a hagyományos tekintélyekkel vívott harcát 
hangsúlyozzák, viszont nem említenek egy másik tényezőt, amely a 
világmindenség tudományos képének kialakulása szempontjából 
rendkívül fontos: elmélete szöges ellentétben állt a valóság 
érzékeink nyújtotta képével. Tudott erről maga Kopernikusz is, 
könyve előszavában azt írta, hogy művét bizonyára , értelmetlen"- 
nek fogják találni. A De Revolutionibus I. Könyvének nyolcadik 
fejezetében szólt arról, hogy a Földről az égboltra tekintve úgy 
látszik, mintha az egész világ a Föld körül forogna. Ez csak érzéki 
csalódás, jegyezte meg, amit az is bizonyít, hogy amikor a hajó 
elhagyja a kikötőt, úgy tűnik fel, mintha a mezők és a városok 
hátramaradnának és a hajósok minden hajón kívül levő tárgyat úgy 
látnak, mintha azok hátrafelé mozognának, ők maguk pedig 
mozdulatlanok a hajón található minden tárggyal együtt. 


Kopernikusz a reneszánsz legnagyobb tudósai közé tartozott. E 


tudósok helyesen ragadták meg az emberi megismerés lényeges 
problémáját: az érzéki tapasztalatot és a gondolkodást két olyan 
tényezőnek fogadták el, amelyek kölcsönhatása a valóság 
megismerése folyamatában nélkülözhetetlen. Tudták, hogy az 
emberi agy az érzékek közvetítésével szerzett benyomásokat nem 
passzívan raktározza el, hanem feldolgozza őket. A , tapasztalat"-ot 
és az , értelmet" néhányszor ugyanazzal a kifejezéssel jelölték. A 
közös elnevezés gyakran különböző tartalmat rejtett, míg a 
különböző elnevezés közös tartalmat is takart. Együttes 
alkalmazásuk a teológia ellen irányuló humanista szemléletet 
jelentette, más szóval: a dogmatikus nézetekkel szembehelyezkedő 
kritikai magatartást. A hagyományos dogmatika tekintélye ellen a 
tapasztalat és az értelem érveit egyaránt felhasználták. 


A távcső és a mikroszkóp feltalálása előtt (tehát mielőtt a tudósok 
érzékszerveiket tökéletesíteni tudták volna), az emberi gondolkodás 
volt az egyetlen műszer, amely lehetővé tette a mindennapi 
megfigyelések kritikai felülvizsgálását. Kopernikusz ugyanolyan 
csillagászati műszereket használt, mint az ókori csillagászok. Ezek 
kétségtelenül félre is vezethették őt, mint ahogyan félrevezettek 
annyi előtte és utána élő csillagászt. Nem csoda tehát, hogy annyi 
energiát fordított a szabályos gondolkodás elvének tökéletesítésére. 
Tisztában volt azzal, hogy bár a fogalmak a tapasztalatokból 
születnek, az érzéki benyomásokat nem tarthatjuk tökéletesen 
hűnek. A XIV. századi padovai Marsigli olasz író meghatározása 
szerint azok mindig , átgondolt tapasztalat"-ok (sensata 
experientia). Az emberi agy ugyanis a nagyon sok benyomás közül 
csak azokat válogatja ki, amelyek a megismerési folyamatban a 
vizsgálat célját tekintve fontosak. Egy észlelő sem mentes a 
tudatában már elrendezett tapasztalat előbbi eredményeitől. Így 
tehát minden megismerési folyamat , érzékszervi" és , értelmi" 
elemekből áll. Kant és követői még azt hirdették, hogy tudatunk az 
érzékszervek által nyújtott anyagot csak szintetizálja, később 
azonban kitűnt, hogy ez az anyag értelmi elemeket is magába 
foglal. Ez arra késztette a mai filozófusokat, hogy újólag 
maghatározzák az , empirizmust" és a , racionalizmust" elválasztó 
határok fogalmát. 


Ha Kopernikuszra jobban illik a gondolkodó, mint a csillagász név, 
akkor találóbb lenne őt a heliocentrikus elmélet megalkotójának 


mint felfedezőjének nevezni. A , felfedezni" szó a valósághoz való 
passzív viszonyt fejezi ki, az , alkotni" szó pedig azt jelenti, hogy a 
világgal szemben aktív magatartást tanúsítunk, és így gazdagítjuk 
tudásunkat. A kopernikuszi felfedezés lényege akárhogyan is 
nevezzük, változatlan: független attól, hogy az égitestek milliárdjai 
közül melyik a lakhelyünk, az ember a megfigyelésekből kiindulva 
az értelem és a képzelet erejével olyan műveket tud alkotni, 
amelyek vezérfonalat adnak a gondolkodók nemzedékei számára, 
akik közös erőfeszítéssel alakítják ki a Föld egyre tökéletesebb, új 
képét. Az az intellektuális élmény, amely Kopernikusznak 
megadatott, káprázat volt, ilyen a tudományok történetében több 
száz évben ha egyszer megtörténik. Ezért csodálatot kell keltenie 
ma is, amikor egyetlen nemzedék életében olyan sok és nagy 
felfedezésnek vagyunk tanúi. 


ERAT AD OMNIA OUAENON ESSENT PHILOSOPHIA 
MIN US ATTENTUS 

Mindarra, ami nem volt filozófia, kevésbé volt figyelmes 
BOGDAN SUCHODOLSKI 


KOPERNIKUSZ JELENTŐSÉGE A TERMÉSZETTUDOMÁNYOK ÉS AZ 
EMBERREL FOGLALKOZÓ TUDOMÁNY FEJLŐDÉSÉBEN 


Talán csodálkozást kelt a fenti cím. E tanulmányban ismertetjük 
Kopernikusz jelentőségét nemcsak a természettudományok, hanem 
az emberrel foglalkozó tudomány fejlődésében is. Csaknem 
mindannyian a XIX. század neveltjei vagyunk, amelyben a 
természettudományos és humán műveltségű emberek sorsa 
elkülönült. A múlt század neveltjei vagyunk abban az értelemben is, 
hogy még emlékezünk azokra a próbálkozásokra, amelyekkel külön 
módszertani alapelveket akartak megállapítani a tudomány e két 
területén. A XX. században élünk, amelyben a 
természettudománynak és a humán tudománynak főként a kultúra 
és a technika ellentétében kifejezésre jutó konfliktusa 
elháríthatatlannak látszott és látszik sok ember számára. A háború 
megsemmisítéssel fenyegeti kultúránk alapvető értékeit, életünk 
néhány területét pedig a technika társadalmilag nem ellenőrzött 
fejlődése veszélyezteti. Ezért könnyen azt hihetjük, hogy a 


természettudomány és a humán tudományok között egyre mélyebb 
a szakadék. 


E tapasztalatnak ellentmond, ha elgondolkodunk Kopernikusz 
életművén és egyúttal tulajdonképpen a természettudományos 
elméleteknek a humán tudományokban betöltött szerepén. 
Kopernikusz elfogadásának történetében éppen az a legfontosabb, 
hogy a természettudomány alapvető, mély világnézeti 
ellentmondások kiindulópontja lett. Ha elgondolkozunk 
Kopernikusz életművén, nemcsak a csillagok tudományának 
történetéről, hanem a csillagokkal ismerkedő ember történetéről is 
elmélkedünk. Ez a két szempont elválaszthatatlanul 
összekapcsolódik Kopernikusz tevékenységében és rendszerének 
halála utáni sorsában. 


A XVI. század első felében a világmindenség új elmélete csak a 
csillagászok szűk körét érdekelte. A XVI. század végén és a XVII. 
században azonban igen fontos lett ez a tudomány mindazok 
számára, akik meg akarták ismerni és meg akarták érteni az ember 
helyzetét a természet nagy világán belül. Kopernikusz tanának 
híveit az egyház nem azért üldözte, mert a csillagokról, a Napról és 
a Földről új nézeteket hirdettek, hanem azért, mert e csillagászati 
tézisekből új emberszemlélet fakadt. Az egyházat közvetlenül nem 
érintette a Föld, a Nap és a csillagok tudománya, de az érdekelte, 
hogy az emberek mit gondolnak a világmindenségben elfoglalt 
helyükről. Ebben nyilvánul meg a természettudomány és humán 
tudomány sorsának elválaszthatatlansága Kopernikusz életművében 
és halála utáni történetében. 


Milyen tapasztalatokban rejlik az emberről és a természetről szóló 
igazság? Vajon a XIX. század tapasztalataiban, amelyek a humán és 
a természettudomány ellentétéről győztek meg bennünket, vagy a 
kopernikuszi, történelmi tapasztalatokban, amelyek kimutatták azok 
kapcsolatát? 


Úgy gondoljuk, hogy ehhez az igazsághoz és egyben az európai 
történelem nagy igazságához is a kopernikuszi eszmék nyomán 
haladva jutunk el. Ha tovább gondolkodunk Kopernikusz 
életművén, arról győződünk meg, hogy a természetre és a kultúrára 
vonatkozó fogalmak közötti szoros kapcsolat az ókori görög 
civilizáció idejéből származik, amikor a világ és az ember képe 


elválaszthatatlanul összeforrt. Nemcsak a görög filozófia, de a görög 
művészet, főleg a görög dráma bizonyítja az ember és a világ 
kapcsolatát. A logosz és az ethosz fogalma, amelyet a görög filozófia 
és a görög dráma fejlesztett ki, az embert a lét óriási hatalmának 
alávetett, de ugyanakkor a csillagokban megírt sorsa ellen lázadó 
lénynek mutatta. A görög hagyomány a végzet hagyománya volt, 
amely egyformán uralkodott az istenek és az emberek világában, de 
ugyanakkor az ember sors elleni lázadásának is hagyománya volt, 
amelyet Prométheusz lángoló fáklyája szimbolizált. Ez a lángoló 
fáklya jelképezte azt a lelkesedést is, amely lehetővé tette az 
embereknek a technika fejlesztését. A tudás világosságával és a 
technika hatalmával az ember megszerezte az uralmat a világ felett, 
amelyhez tartozott és amely bár ellensége volt egyidejűleg 
engedelmeskedett is neki. 


Az európai kultúrában a társadalmi élet, a metafizikus elképzelések 
és a művészetek más irányban fejlődtek, mint Görögországban. 
Mégis a görög dráma és a görög mitológia maradt fenn az európai 
tudatban, mivel az embernek a világmindenségben elfoglalt helye 
ugyanolyan fontos probléma maradt, amíg a természettudomány és 
az emberrel foglalkozó tudomány fejlődése kölcsönösen függött 
egymástól. 


A reneszánsz korában e problémákat új területeken is felfedezték. A 
világ és az ember középkori felfogása elleni harcban a reneszánsz 
nagy művészei, költői, nagy utazói és tudósai, nagy politikusai és 
hadvezérei a világ új arculatát tárták fel, új módon olvastak a múlt 
romjaiból és emlékeiből, másként szervezték az államokat és a 
városokat mint régen, másképpen fogták fel az ember boldogságát. 


Az anyagi és szellemi világ új alakját feltáró, nagy felfedezések kora 
a bátor tettek és merész vállalkozások, a tudatlanság és az 
engedelmesség fölött aratott győzelemből fakadó öröm kora volt. 


Van valami szimbolikus abban az elragadtatásban, amellyel a korai 
reneszánsz művészei Dávid alakját megformálják. Fiatalos bátorság 
és erő sugárzik a művekből, amellyel Dávid legyőzi a nála sokkal 
hatalmasabb ellenséget. A ragyogó firenzei szobrászművészetben a 
XV. század derekán Donatello a saját tettén eltűnődő győztes fiatal 
alakját mintázta meg. Andrea dél Castagno ugyanebben az időben 


Dávidot szintén a győzelme után ábrázolta, amint a drámai 


színekkel megfestett ég háttere előtt áll, tele lelkesedéssel és 
elragadtatással, magasba emelt kézzel, szétnyitott ujjakkal hirdetve 
a nagyság diadalát és a győzelem örömét. 


A győztes ember jelképe a XV. és a XVI. század fordulóján más 
alakban jelent meg Giorgione három filozófust ábrázoló, 
elgondolkoztató képén. Míg a két öregebb szomorúsággal és 
haraggal tekint a világba, a fiatal harmadik kezében körzőt és 
szögmérőt, az új tudomány szimbólumait tartva, reménnyel és 
elragadtatással nézi az elé táruló tájat, az égboltot és a Napot, 
amelyet vizsgálni fog. 


Talán sohasem fogjuk megtudni, hogy ez a fiatal filozófus 
Kopernikusz volt-e, ahogyan a legenda tartja. De ha ez az arckép 
nem is őt ábrázolja, akkor is szimbólum, amelynek segítségével 
Giorgione a világ megismerésének új, kopernikuszi módszerét 
mutatja be, szembeállítva a régi, elvont, verbális reflexiókkal. 


A valóságnak ezt az új vizsgálati módszerét, amelyet a Föld bátor és 
kitartó megismerésében alkalmaztak először, felhasználták a nagy 
utazók is, Kolumbuszszal az élen. Ez a módszer tette lehetővé 
Machiavellinek, hogy leleplezze a politikai harcok mechanizmusát és 
az államirányítás szervezetét. Leonardo da Vinci és Dürer 
tökéletesítette a módszert, majd átlépve a festészet határain az 
emberi test és a természet anyagi formái megismerésének 
teoretikusaiként lépett fel. 


A módszer diadala Kopernikusznak a világ telepítéséről írott nagy 
műve volt, amely egy évben jelent meg Vesalius hasonlóan kiváló és 
merész De humani corporis fabrica (Az emberi test felépítéséről) című 
tanulmányával. 


Sokféle konkrét kutatási módszert ismertek. Az új módszer alapvető 
tartalma, szelleme az embereket mélyebb gondolkodásra és 
merészebb cselekedetekre ösztönözte, és az embernek a saját 
tudatába vetett bizalmát fejezte ki, a matematikát híva segítőtársul. 


Ebben az időben a matematika fontosságát még többre értékelték. 
Kopernikusz is lelkes hirdetői közé tartozott és nyíltan vallotta, 
hogy elméletét elsősorban az alkalmazott matematikai számítások 
egyszerűsége dicséri. , Az a véleményem, hogy könnyebb elfogadni, 


mint törni a fejünket a körök csaknem végtelen mennyiségén, 
ahogyan azoknak kell tenni, akik megtartották a Földet a világ 
közepén. Itt inkább a természet bölcsességét kell követni, amely 
szigorúan tartózkodott a felesleges vagy haszontalan 
megteremtésétől, inkább egy dolgot látott el sokféle 
következménnyel". 


Ilyen módon Kopernikusz a modern ismeretelmélet fő problémáját, 
az emberi tudat és a természeti törvények összefüggését fogalmazta 
meg. Mi az oka, hogy ami a tudat számára igazság, az egyszersmind 
a valóság törvénye is? Vajon az emberi tudat működik úgy, ahogyan 
azt a természet bölcsessége kívánja, vagy a természet bölcsessége 
működik úgy, ahogyan azt a tudat diktálja? 


Ebben az értelemben mondta Kopernikusz a világ matematikai 
képét felvázoló elméletről ezeket a jellemző szavakat: ,,... ebben az 
elrendezésben találtuk meg tehát a világ csodálatos rendjét, ... 
amelyet más módon feltárni nem lehet". 


Ha ebből a szempontból elemezzük Kopernikusz életművét, és 
figyeljük meg a tudós halála után a mű további sorsát, akkor 
megállapíthatjuk, hogy mindkettő szorosan a természettudományok 
fejlődéséhez és az ember öntudatának fejlődéséhez kapcsolódott. 


Kopernikusz Európa történelmének abban a korszakában tűnt fel, 
amikor az ember bizalma először rendült meg a megismerés addigi 
formáiban. 


Miben nem bíztak többé Európában az emberek? Egyre inkább 
elvetették a középkori skolasztika elméletét. A skolasztikus filozófiai 
felfogás lényegében addig bízott az ember saját értelmének 
erejében, amíg az meghatározott módon kapcsolódott a hit 
tételeihez, a lét metafizikus felfogásához. A skolasztika ugyanis az 
emberi tudat és az isteni kinyilatkoztatás rokonságába vetett hitre 
támaszkodott, amelynek értelmében az ember megismerő 
törekvéseinek és tevékenységének eredményességét a földi lét 
tökéletesítésének metafizikus elve biztosította. 


A reneszánsz kétségbe vonta ezt az elvet, rámutatott, hogy ez 
alapjában véve a valósággal nem számoló dogmatizmus. A 
reneszánsz egyedül az ember megismerő képességébe vetette 


bizalmát és ezzel teljesen új módszer lehetőségét tárta fel, 
nevezetesen az empirikus valóság érzéki felismerésének módszerét. 
Arról volt szó, hogy a hit béklyóitól megszabadulva saját 
szemszögéből lássa mind a természetet, mind a történelmet. A 
reneszánsz a konkrét dolgokra és a konkrét eseményekre vonatkozó 
érzéki megismerés fejlődésének korszaka; mind a természeti, a 
földrajzi környezet, mind pedig a múlt, a hagyományok, a 
műemlékek, szobrok közvetlen, érzéki módon való megismerésének 
korszaka. 


Kopernikusz abban az időben alkotta meg új ismeretelméletét, 
amikor a dogmatikus és skolasztikus racionalizmust felváltotta a 
konkrét valóság érzéki megismerésének elve. A csillagász mind a 
két felfogást elvetette, ezzel nagymértékben elősegítette az új, 
tudományos megismerés kidolgozását, amely egyaránt szemben áll 
az intellektuális, dogmatikus spekulációval és az érzéki tapasztalat 
közvetlen adatainak elfogadásával. Kopernikusz nagyságát 
nemegyszer azzal jellemzik, hogy volt bátorsága szembehelyezkedni 
az akkor elismert tekintélyekkel és a dogmákkal. Nagyságát 
azonban talán még jobban bizonyítja, hogy fenntartással fogadta el 
az érzéki tapasztalat közvetlen adatait is, azt állítva, hogy a Nap 
nem kel fel, és nem nyugszik le. Kopernikusz elmélete nemcsak 
azért volt bátor, mert elvetette az antik, a bibliai és a skolasztikus 
hagyományokat, hanem azért is és talán főleg azért, mert az általa 
alkotott tudomány szembehelyezkedett az általános emberi 
tapasztalat közvetlen érzéki adataival is. 


Kopernikusszal indult fejlődésnek a megismerésnek ez az új 
módszere, amely az új tudományban olyan sikeresen bevált. A világ 
matematikai megismerésének ez a módja azonban összeütközésbe 
került az emberek közvetlen tapasztalatok alapján kialakított 
világképével. Míg a tudomány a világot egyre elvontabb formában 
mutatta be, a XVII. század művészete, főként a flamand művészet, a 
világot a közvetlen érzéki tapasztalatok világaként ábrázolta. Az 
ember környezete a művészet szemszögéből nézve érzéki világnak 
és nem a matematikai sémák világának látszott. 


John Locke (1632-1704), aki olyan behatóan tanulmányozta az 
ismeretelméletet, különös figyelemmel határolta el egymástól a 
világ kétféle elfogadását. Azt ál!í totta, hogy benyomásaink, 


elképzeléseink valójában az ember szubjektív állapotai, autentikus 
valósága. Vajon a kékség színe valóban létezik? kérdezte. Vajon 
valóban létezik az égbolt kéksége, a virágok kéksége? Locke 
véleménye szerint nincs értelme a kérdés feltevésének. A kékség, 
mint belső, emberi tapasztalat létezik, a kékség kétségtelenül 
létezik, tekintet nélkül arra, hogy mit mond a természettudomány 
annak reális, emberen kívüli létezéséről. Nincs értelme 
megkérdezni, hogy a kékség valódi-e, vagy hamis, egyszerűen van. 
A művészetnek Locke véleménye szerint foglalkoznia kellett ezzel a 
szubjektív valósággal, amelyről nincs jogunk megmondani, hogy 
valamilyen módon megfelel-e az objektív valóságnak, de amelyről 
minden kétséget kizáróan tudhatjuk, hogy a mi emberi valóságunk. 
A tudomány viszont nem tapasztalataink szubjektív állapotának, 
hanem létigazságnak tartja a valóságot, amely arról tájékoztat, 
milyen is a lét valójában. 


Így a XVII. században megerősödött az ember önbizalma. Ennek a 
folyamatnak két oka volt: egyrészt megnőtt az ember bizalma a 
konkrét élete valóságból származó saját érzéki tapasztalataiban, ezt 
a valóságot a művészet ábrázolta; másrészt megnőtt az ember 
bizalma a valóság nem érzéki és nem elképzelhető megismerésében, 
a matematikai és absztrakt megismerésben, a valósághoz hűen, de 
az ember élményeihez és tapasztalataihoz nem hűen. 


Korunk problémáit vizsgálva feltehetjük a kérdést: vajon a 
megismerésnek ez a két formája megkülönböztethető-e ma is? És a 
jövőben? Vajon ahogyan néhány mai tudós és filozófus mondja el 
kell-e valóban fogadni az ember két kultúrájának tézisét: a 
tudományos, matematikai, absztrakt, saját szemmel nem látott, az 
ember elképzeléseivel és érzéseivel, konkrét tapasztalataival nem 
összefüggő kultúráról és a szemléletes, plasztikus, konkrét, élő, az 
irodalom és a művészet közvetítésével az ember tapasztalataival 
összefüggő kultúráról? 


E két lehetőséget mérlegelve úgy gondolom, inkább a 
természettudományok és a humán tudományok integrációját 
várhatjuk. Úgy gondolom, hogy e két kultúra integrációját az teszi 
lehetővé, hogy a modern természettudomány és a modern 
humanisztika ma másként veti fel a kérdéseit, mint a XIX. 
században, amelyek miatt összeütközésbe kerültek egymással. 


A természettudományok és a humántudományok e másfajta kérdés 
feltevése azzal a meggyőződéssel függ össze, hogy az ember az 
igazságot nem annyira a valóság egyszerű utánzásával, hanem 


inkább annak megteremtésével érheti el. 


A természettudományok ma már arról a szintről indulnak 
fejlődésnek, ahol az egyetlen probléma a létező valóság 
megfigyelése volt, és a fejlődésnek arra a fokára jutnak el, ahol a 
létező valóság megfigyelésének kapcsolódnia kell a valóság 
megteremtésének folyamatával. A megteremtett valóság képezi 
azután a megfigyelés tárgyát. A természetben rejtőző atomenergiát 
a fizikusoknak először fel kell szabadítaniuk, hogy vizsgálataik és 
megfigyeléseik tárgya lehessen. Ugyanígy van a 
társadalomtudományokban is. Magának az embernek a 
megismeréséhez sem elegendő csak a történelem folyamatát 
megfigyelni, amelyben az ember valamilyen módon felhívta magára 
a figyelmet. Új társadalmi valóságot kell teremtenünk, amelyben 
azután fény derül arra, mi is az ember valójában és mi lehet. 


Ma a tudománynak, a technikának és a művészetnek közös elve az a 
meggyőződés, hogy a valóságot új valóság megteremtésével 
ismerjük meg. A két kultúra, a tudományos és a művészeti kultúra 
új és nagy integrációja hajtható végre, ha arra a meggyőződésre 
támaszkodunk, hogy az igazság a valóság új alakjait megteremtő 
emberi alkotóerő kifejezése. Természetesen lehet pesszimista és 
baljóslatú nézetet hangoztatni, amely szerint a tudomány és a 
technika végül is megsemmisíti a természetet és az ember életét is, 
de sokkal megalapozottabbnak látszik az a felfogás, amely szerint a 
világ megismerésének fejlődése az emberi tudást tápláló forrás lesz, 
és az ember a valóságot vágyainak megfelelően alakíthatja majd. 


Ezek után térjünk vissza ismét Kopernikusz életművéhez. Láthatjuk, 
hogy milyen sok szál köt össze vele bennünket. Ha 
visszaemlékezünk tudományos vizsgálataira, amelyeket teljes 
magányában a fromborki toronyban végzett, csaknem minden 
műszer nélkül, s ha ezzel szembeállítjuk a mai helyzetet, amikor az 
ember eljut a csillagokig, s most már nemcsak rendkívül pontos és 
óriási teleszkópjaival figyeli az égboltot, de űrrepülésekkel is egyre 
jobban megismeri, látjuk, hogy milyen távol vagyunk ettől az 
egyszerű és bátor korszaktól. Ugyanakkor azonban azt is látjuk, 


hogy Kopernikusz problémái szakadatlanul a mi problémáink is. 


Kopernikusz meggyőzött arról, hogy a világmindenséget új módon 
megismerő ember szellemi életének másként kellett alakulnia, mint 
amikor az emberek engedelmesen elfogadták a valóság 
hagyományos képét. Meggyőzött arról is, hogy az új szellemi 
kultúra új emberi létet és emberi tudatot igényel. Ma, amikor az 
atomkorban a természet megismerésének magasabb fokára hágtunk, 
az ember élete nehezebb és felelősségteljesebb lesz. És ismét 
ugyanazok a kérdések vetődnek fel, mint Kopernikusz korában: az 
égbolt megismerésének szükségessége, az ember nagyságának 
modellje, a Föld helye a világmindenségben és az ember helye a 
Földön, tehát a természettudósok és a humántudományok 
művelőinek nagy szövetsége. 


Az ember megismerő képességébe vetett bizalom megerősödése, 
amely a reneszánsz kor emberére jellemző, rendkívüli és drámai 
módon egyre növekvő nyugtalansággal párosult, amely a világ és az 
ember hagyományos képének leleplezése és megsemmisítése során 
keletkezett. Az ember gondolkodása és cselekedeteinek bátorsága 
megingatta a középkor világképét, amely kijelölte az ember helyét a 
világban, feladatait, felelősségét, élete célját. 


Vajon ez a bátorság megmutatta-e az embernek az igaz és boldog 
utat? ez volt az a nyugtalanító kérdés, amelyet egyre gyakrabban 


ől 


tettek fel a késő reneszánsz korában. 


Olaszországban a guattrocento alkonyán lépett fel Savonarola, aki 
elítélte a Mediciek Firenzéjét, életük pompáját, a város kultúrájának 
csillogását. Hatására Ficino tűzbe vetette , pogány" műveit; Botticelli 
elégette ,pogány" képeit. Mi tehát az élet igazi értelme? Mi az 
ember tevékenységének célja? Vajon a gazdagság boldogít-e? A 
velencei Civico-Correr múzeumban Carpaccio szokatlan festménye 
két gazdag velencei nőt ábrázol, akik a ház teraszán ülnek törpével, 
pávával és furcsa kutyákkal; az asszonyok messzi távolba elrévedő, 
tompa, bamba tekintete valamiféle csodavárást fejez ki, amely talán 
megszabadítja őket az unalomtól és az ürességtől. 


Ugyanakkor az Alpoktól délre a társadalmi és vallási összeütközések 
is növekedtek. Az egyházi és a világi hatalom elvesztette 
tekintélyét. A parasztháborúk, főként Thomas Münzer felkelése, 


annak ellenére, hogy vérbe fojtották, csapást mért a fennálló rendre. 
Luther, bár védelmezte a társadalmi rendet és követelte a lázadó 
parasztok megbüntetését, csapást mért a vallásra, a római egyházra. 


Minden bizonytalanná vált; a kegyetlenség és pusztítás vette át a 
hatalmat. Dürer Apokalipszis című tizenöt nagy fametszetén mutatta 
be a kort, saját magát szenvedő emberként ábrázolva. Bosch képei 
bemutatják az élet mérhetetlen kegyetlenségét a gyönyörök csalfa 
igézetében, a Földre települt poklot. Ebben a szörnyű világban az 
igazi embernek Krisztusként kell hordoznia keresztjét az okoskodók 
és a csőcselék gúnyolódása közepette. E világ ellen tiltakozik a 
művész A bolondok hajója című képén; a nagy humanista, Rotterdami 
Erazmus megmutatja a világ őrültségét a balgaságról szóló 
tragikummal és iróniával tcii elmélkedéseiben. Barátja, Morus 
Tamás Angliában fejével fizet e társadalmi rend leleplezéséért, 
amelyben a , juhok felfalják az embereket". 


Az élet hagyományos rendje tehát felborult és a reneszánsz kor 
reményei is kialudtak. Ebben az időben a lengyel csillagász 
magányába bezárkózva még egy csapást mért az ember vágyaira, 
elképzeléseire. Az a Föld, amelyen az emberek királysága annyira 
embertelen volt, nem maradhatott mozdulatlan, nem maradhatott a 
világmindenség középpontja. Szürke csillagként, magánosai), 
kijelölt pályán kellett keringenie. 


Ilyen módon a megismerés hatalma, amely eddig az emberben saját 
nagyságának érzését keltette, most a világ olyan felépítését tárta fel, 
amely az ember félelmének forrása lett, mivel megmutatta neki 
magánosságát és kicsinységét. A világmindenség megszűnt kozmosz 
lenni, amely eddig az embernek isten teremtette lakóháza volt; a 
világmindenség rendje matematikai rend lett, az emberi érzésben és 
gondolatban nagyobb, de az emberi lét tapasztalataiban idegen és 
hűvös. 


Csak kevés matematikus tudta Kopernikusz elméletét a világ 
matematikai harmóniájával rokon emberi gondolkodás diadalaként 
értékelni. A társadalom szélesebb köreiben, még a tudósok között is, 
az elmélet felháborodást és hosszú századokon át félelmet keltett. 
Úgy érezték, hogy megsemmisíti az ember nagyságát, és lerombolja 
a világban elfoglalt helyének jelentőségét és méltóságát. Ezt pedig 
nem tudták Kopernikusznak megbocsátani még olyan kiváló 


emberek sem, mint Melanchton, Bacon, Comenius. De talán senki sem 
élte át mélyebben ezt a drámai ellentmondást az ember nagysága és 
csekélysége között, mint Pascal, aki istenítette a matematikát, és 
ugyanakkor nagyon mélyen érezte az emberi lét szükségességét is. 
Pascal értette meg, hogy ettől kezdve az új világmindenségben az 
ember nagysága és csekélysége, hatalma és értéktelensége 
elkerülhetetlen sorsa lesz. 


Vajon felismerte-e Kopernikusz ezeket a drámai ellentmondásokat, 
amelyeket a Földről és a csillagról szóló elmélete kiváltott? Sok 
minden utal arra, hogy Kopernikusz tökéletesen tisztában volt 
javasolt elmélete nagyságával. Ez a tudat azonban inkább 
félelemmel párosult, hogy rendszerét mint furcsaságot kigúnyolják 
és talán még istenkáromlásnak is tekintik. Tudjuk, milyen sokáig 
habozott, míg vizsgálatainak eredményét közétette. 


Semmi sem utal arra, hogy Kopernikusz gondolt azokra a 
következményekre, amelyeket a Föld hagyományos elképzelését 
megsemmisítő bírálata keltett mind általánosabban, minél többen 
ismerték meg Európában. 


Kopernikusz írásaiban és bizonyára szerzőjük tudatában is a béke és 
a harmónia, a komolyság és az öröm légköre uralkodik. Nincs 
bennük semmi tragikum vagy vihar előérzete, amelyet a világban 
felkavartak. 


Kopernikusz természetesen nem láthatta előre, hogy fél évszázaddal 
később tanainak megszállott követőjét, Giordano Brúnót máglyán 
elégetik Rómában, a Campo di Fiorin, és nem sokkal később másik 
híve, Galilei az inkvizíció karmai közé kerül. Elgondolkoztató 
viszont, hogy nem érezte meg: elmélete megrázó és nem az 


embereket megnyugtató igazság. 


Miért volt ez így? Vajon azért, mert Kopernikusz, akinek elmélete 
legalább két évszázadon át felzaklatta az embereket, hatalmas 
vitákat váltott ki, és kegyetlen üldözéseket idézett elő ha hihetünk a 
reneszánsz történelmi bizonyítékoknak -, az egyetemes, a világ nagy 
harmóniájával együtthangzó, belső harmónia embere volt? 


Erre a kérdésre akkor tudunk felelni, ha figyelembe vesszük, hogy 
Kopernikusz elméletét a társadalmi tudat egyoldalúan szemlélte. A 


heliocentrikus rendszert olyan elméletként fogadták el, amely 
elmozdította a Földet kiváltságos helyzetéből és mozgásba hozta 
azt. Kopernikusz azonban nemcsak megmozdította a Földet, hanem 
mindenekelőtt megállította a Napot. Tana a világmindenség nagy 
koncepciója, amelynek középpontja és éltető ereje a Nap. Éppen 
ezért harmónia és öröm sugárzik belőle. 


Mindennek középpontjában írta Kopernikusz a csillagokról van a 
Nap székhelye. Vajon ebben a legnagyszerűbb szentélyben tudnánk- 
e jobb helyet találni ennek a fáklyának, mint ahonnan mindent 
egyszerre meg tud világítani? Méltán nevezik egyesek a világ 
lámpásának, , lucerna mundi"-nak, mások a világ eszének, vagy a 
világ uralkodójának. Hermész Triszmegisztosz látható istennek, 
Szophoklész Elektrája mindent látónak nevezi. Így tehát a Nap 
mintha királyi trónján ülne, irányítja a körülötte keringő bolygók 
családját. A Hold szolgálja a Földet, bár a Hold a Föld legközelebbi 
rokona; a Nap megtermékenyíti a Földet, amely terhes lesz, hogy 
évenként gyümölcsöt hozzon. 


Kopernikusz heliocentrikus nézeteivel nem állt egyedül. A 
reneszánsz kora lelkesedett a Napért. Különböző ideológiai szálak 
futottak össze ebbe a nagy rajongásba: a neoplatonizmus és a 
pithagoreusi hagyományok, sztoikus filozófia, valamint a vallásos 
misztika és a franciskanizmus néhány irányzata, középkori optikai 
tanulmányok, amelyek filozófiai szempontból fontos 
megkülönböztetést tettek a lumen és a lux között. (A lumen a 
fényáram, a lux a megvilágítás erősségének egysége.) Gondoljunk 
Ficino számos írására, főként az Orphica Comparatio Solis ad Denm 
(1480), valamint a De Sole (1492) című műveire, amelyekben 
megmutatta a Nap éltető erejét, és kozmikus , tabernaculum"-nak 
nevezte azt. Írásaiban az elképzelt és a látható teremtő erő a Nap, 
amely mint király, trónján ül a bolygók között, hogy azokat 
kormányozza. Gondoljunk arra, hogy mennyire elbűvölte 
Kolumbuszt is a Nap. 


Vagy gondoljunk Leonardo da Vinci feljegyzéseire, amelyekben azt 
olvassuk, hogy a Nap mozdulatlan a világmindenségben és fénye 
megvilágítja a világmindenség összes égitestét; minden lélek tőle 
származik, mivel a meleg, amely az élő teremtmények tulajdonsága, 
a lélekből ered, és más meleg vagy fény egyáltalán nincs a 


világmindenségben. Így gondolkodva a Napról, Leonardo 
felháborodással szól azokról, akik inkább az emberek dicséretét 
zengik, mint a Napét, mert nem látják, hogy az náluk sokkal 
nagyszerűbb és kiválóbb a világmindenségben. 


A Nap e reneszánsz felfogása kifejezésre jut Kopernikusz tanaiban 
is. Szerinte a világmindenség zárt, amelyben a Nap, a világ nagy 
lámpása, az isteni gondviselés ragyogó tabernaculuma uralkodik. A 
Nap éltető sugaraiban forog, kering a Föld nyugodtan, biztosan és 
boldogan, miközben a Nap fényében és melegében fürdik. 


Említésre méltó, hogy a kopernikuszi rendszer általános vallásos 
felfogásával ellentétben de Bérulle kardinális éppen ennek a 
bizalomnak és az örömnek a kifejezését látta meg az elméletben. 
Abban az időben, amikor az inkvizíció már perbe fogta Galileit, 
megállapította, hogy: , un excellent esprit de ce siécle a voulu maintenir 
gite le Soleil est au suivie en la Science des Astres, est utile et dóit estre 
suivie en la Science de salut, Cár Jesus est le Soleil inmobilé en sa 
grandeur, et mouvant toutes choses? (Discours de VEstat et des 
Grandeurs de Jesus second discour 1622. ( , nnek a századnak kiváló 
embere, aki azt állította, hogy a Nap az égitestek megismerésére 
szolgál, s azt az örök boldogság megismerésének kell követnie, mert 
Jézus — a maga nagyságában maga a mozdulatlan Nap, aki 
megmozdít mindent". (Beszélgetések Jézus mibenlétéről és 
nagyságáról — második beszélgetés). 


Míg de Bérulle kardinális véleménye Kopernikusz elméletének 
metafizikus és vallási jelentőségéről meglehetősen elszigetelt volt, 
addig a , napos világ" eszméjét a reneszánsz Olaszországban sokkal 
általánosabban elfogadták. Erről tanúskodnak az új városok 
építészeti megoldásai és társadalmi elgondolásai. Az eszme végül is 
Campanella alkotásában jutott kifejezésre. 


A kopernikuszi heliocentrikus csillagászati elméletnek felel meg 
Campanella társadalmi rend és szépség ideálja, amelyet a gazdag 


antik és olasz hagyományok jegyében a Napváros című művében 
mutat be. 


De ne feledkezzünk meg arról, hogy a napváros utópia, álomkép, 
talán remény volt, de nem volt valóság. Talán azt akarta jelenteni, 
hogy az ember mégsem tartozik ehhez a napos világhoz, hanem a 


Föld hidegével van összekötve? 


Térjünk vissza egy pillanatra a korareneszánsz heliocentrikus 
elméletéhez. Ficino naprajongásában nem mindenki osztozott. Az 
öröm és a szerelem francia költője, Ronsard a csillagokról szóló 
himnuszaiban csaknem azon az úton haladt, amelyet Ficino kijelölt, 
de azt is észrevette, hogy Saturnus szembehelyezkedik Apollóval, és 
az a bánata, hogy a Nappal, a , világ lángoló és izzó lelké"-vel 
szembehelyezkednek a , csillagok, az éjszaka leányai". 


Hasonlóan Leonardo is bár istenítette a Napot tudta, hogy az ember 
nem érhet fel nagyságáig még egyetlen tekintettel sem. Ilyen 
értelemben mondta: ,,ö splendore dél corpo solare nel guale non si puo 
fermare Vocchio umatio".(Oh, Nap ragyogása, amellyel nem tud 
megtelni az emberi szem.) 


Ezt a kettősséget Michelangelo vette észre a legdrámaibban. A Sixtus 
kápolna freskósorozatának tagja, az Utolsó ítélet, amelyet éppen 
abban az évben festett, amikor Kopernikusz a Commentariolnst írta, 
megmutatta a világosság és a sötétség ellentétét. Michelangelo 
Krisztusa egyesíti magában Jupiter és Apolló jellemzőit, mert éltető 


Nap, amely ugyanakkor el is éget mindent, ami él. 


A fény és a sötétség kettőssége, amelyet olyan csodálatosan fejez ki 
a Mediciek síremléke allegorikus alakjaiban is, a nagy művész több 
versének tárgya volt. 


Azok a gondolatok, amelyeket Michelangelo a festészet, szobrászat 
és költészet nyelvén fejezett ki, Giordano Bruno és Bernardino Telesio 
műveiben sokkal tudományosabb elmélkedések tárgyát képezték. 
Giordano Bruno főként a De gl]? Heroici fwori (Hősi hevületek.)dcímű 
mű ötödik dialógusában, amelyben Diana és Akteon mítoszát, 
valamint Apolló haragját írja le, felhívja a figyelmet a Nap mély 
ellentmondásosságára, éltető erejére, amely ugyanakkor meg is 
semmisíti az életet. Bár az ember , helitrop" ezt a nevet viseli a Del 
la causa, prinápio et Unó (Az ok, az elv és az Egy) című műve 
dialógusainak egyik alakja mégsem nézhet a Napba. Csak sötétséget 
lát, aki a Napba néz. 


Bemardino Telesio a De remin natura (A természetről) című 
művében a Napot hasonlóan életadóként jellemzi. A lét 


megfogalmazásában azonban két ellentmondó tételt vesz fel: a fény, 
a világosság, a meleg, a mozgás mellett létezik a , földi elem" a 
sötétség, a mozdulatlanság, a hideg. 


A Nap és a Föld e drámaiságát Campanella élete és munkássága is 
kifejezi. A börtönben a viselt szenvedései ellenére úja meg Al Sole 
(A Naphoz) című himnuszát. A Nap a természet és az égitestek 
atyja. Kéri istent, hogy világosítsa meg őt, bár az emberek 
elrabolták tőle a Nap világosságát. Úgy álmodik az emberek 
jövendő államáról, mint a Napvárosról. 


De milyen vonatkozásban és milyen értelemben tartozik az ember a 
Napvároshoz, és a Föld árnyai milyen vonatkozásban és milyen 
értelemben alkotják az ember királyságát? 


Az emberi sors dialektikáját a reneszánsz írói éppen abban látták, 
hogy a napos lét az ember teljesíthetetlen vágya. A sötétségben és a 
hidegben vágyakozik a Nap után, de ha a Napba néz, sötétséget lát 
és ha közel juthatna hozzá, elégne tüzétől. Mert az ember nem 
Főnix, ahogy azt Michelangelo is észrevette, aki elpusztult a Napban, 
de a Nap segítségével újjá is született. 


Ha elfogadjuk azt a nézetet, hogy Kopernikusz inkább a Napot 
állította meg, mint a Földet mozgásba hozta, akkor megértjük 
elmélete különös sorsát a történelem során. Az emberiség 
történetében ugyanis elsősorban az a nézet vált óriási jelentőségűvé, 
hogy kimozdította a Földet kiváltságos helyzetéből és mint a 
csillagok egyikét, keringésre kényszerítette a világmindenségben. 
Hiszen minden viszály éppen azokból a kijelentésekből származott, 
amelyeket Kopernikusz a Földről és nem a Napról mondott. 


Miért történt ez így? Valószínűleg nemcsak azért, mert a 
kopernikuszi elmélet szigorú matematikai megfontolások áradata 
fölött végighúzódó filozófiai és költői látomás volt. Bizonyára azért 
is, mert ez az elmélet zárt világ létezését hirdette, amelyben a Nap 
uralkodik. Éppen ezért ez az antik és középkori hagyományokhoz 
kapcsolódó felfogás nem maradhatott fenn sokáig. 


A történelem folyamán ritkán kerül olyan mély ellentmondásba az 
ember nagysága és műve, valamint annak történelmi jelentősége, 
mint Kopernikusz esetében. Századokon át egészen a mai napig az 
emberek tudatában úgy élt, mint aki megmozdította a Földet. Éppen 
ezért egyesek harcoltak ellene, mások pedig dicsőítették. Ő maga 
meg volt arról győződve, hogy rendszere megállította és a világ 
középpontjává tette a Napot. Ez az eszme azonban Kopernikusz 
halála után hamarosan letűnt. Hívei ugyanis a megkezdett 
vizsgálatok nyomán haladva, arra a következtetésre jutottak mint 
Giordano Bruno is hogy a világ végtelen. Ebben a végtelen világban 
a Nap megszűnt a világ középpontja lenni; minden szétáradt a 
végtelen kozmikus térben. 


Éppen ezért a kopernikuszi eszme a további fejlődés során inkább a 
világ végtelenségéhez kapcsolódik, mint a világ középpontjában 
elhelyezett Nap mozdulatlanságának feltevéséhez. A Földet tehát 
kimozdította a nyugalmi állapotából és kiváltságos helyzetéből, de a 
Nap nem lett a , világ lámpása", amely a világegyetem 
középpontjában világít. 


Négy évszázad választ el bennünket attól az időtől, amikor a lengyel 
csillagász a fromborki toronyból tekintetét a csillagos égre vetette. 
Műszerei primitívek voltak, a tekintélyek és hagyományok pedig 
gátolták a megfigyelések magyarázatát. Rendkívül nehéz 
körülmények között jutott el az igazsághoz, amely az emberek 
között aggodalmat és nyugtalanságot keltett. Nehéz volt mint maga 
is vallotta és csaknem hihetetlen, mivel szembehelyezkedett az 
általánosan elfogadott nézetekkel. 


Ma, a tökéletes teleszkópok és az űrrepülések korában már mélyen 
behatoltunk a végtelen és titokzatos világmindenségbe! Gyökeresen 
megváltozott az emberek társadalmi élete, az emberiség nagy része 
fáradozik a hajdani Napváros eszméjével jelképezett boldog élet 
megteremtésén itt a Földön! 


Ma már nagyon messze jutottunk attól az embertől, aki 
megmozdította a Földet mégis állandóan azt kérdezzük 
nyugtalansággal és reménnyel telve mint akkor, mi valójában az 
emberi élet napja? Továbbra sem tudjuk, hogy az ember olyan lény- 
e, aki a Napban született és a Nap felé fordul, vagy királysága az 


éjszaka árnyai és hidege, amely látni engedi a csillagokat? 
URAT ADMINISTRATOR EPISCOPÍAE. 

VJTA INCOLUMI ... 

A püspökség jószágkormányzója volt. Feddhetetlen életű. 
EDWARD LIPINSKI 

NICOLAUS KOPERNIKUSZ, A KÖZGAZDÁSZ 


A XVI. század kezdetén Európában a feudális termelés keretei között 
egyre jobban megerősödtek az új kapitalista viszonyok. Fejlődtek a 
termelőerők, kialakult a termelőeszközök kapitalista 
tulajdonviszonya és a kisárutermelők a városban, sőt még a falun is, 
részben proletárrá alakultak át. Egyre jobban felbomlott a naturális 
gazdálkodás, a termék áru lett, általánossá vált a pénzgazdálkodás, 
megnőtt a belső piac jelentősége, eltűntek a városok, kerületek, 
körzetek régi gazdasági elszigeteltségének maradványai. A bel- és 
külkereskedelem növekedése összefüggött a termelőerők 
fejlődésével és a társadalmi munkamegosztás növekedésével, az 
ipari termelés feudális formáinak felbomlásával, továbbá a 
mezőgazdasági árutermelés megnövekedésével. Áttértek az 
árutermelésre, vagyis nemcsak saját szükségleteikre termeltek, 
hanem attól többet, és a felesleget piacon eladták. 


Erősödött és kiszélesedett a világpiac. A kapitalista termelés 
kifejlődése megváltoztatta a nemzetközi kereskedelem területét. A 
világpiacon már nemcsak fényűzési cikkeket, például keleti 
fűszereket, posztót, bőrt, szőrmét hoztak forgalomba, hanem mind 
több gabonát, fát és vasat is. A kereskedők által felhalmozott pénz 
tőke lett. A belső piac fejlődése ellenére az akkori kereskedelem 
elsősorban külföldre irányult. Ez magyarázza, hogy az akkori idők 
közgazdasági gondolkodása miért helyezett olyan nagy súlyt a 
pénzre és a külkereskedelemre. Megszületett a bullionizmus, vagyis 
az az irányzat, amelyet Marx monetárrendszemek nevezett. 
Megjelentek az első elképzelések a , nemzeti gazdálkodás"-ról, ez a 
fogalom a középkori gondolkodásban ismeretlen volt. Kialakultak az 
első fogalmak az ország gazdagságáról, a nemzeti gazdálkodásról és 
a nemzet közgazdasági politikáról; de ugyanakkor a középkori 


skolasztikus gondolkodás uralkodott tovább. Az ország 
gazdagságának alapja az vallották -, ha sok aranya és ezüstje van, 
aranyat és ezüstöt pedig a külföldre vitt áruért lehet kapni. Az arany 
és az ezüst a gazdagság, mivel állandó, változatlanul egyetemes 
formában fejezi ki a bőséget, a felesleget, a többletet, amit nem 
fogyasztottak el. Az arany és az ezüst anyagi kifejezője lett egy 
mind jelentősebbé váló fogalomnak: a felhalmozásnak, a 
takarékoskodásnak. 


A nemzetközi kereskedelem fejlődése megteremtette a , jó pénz" 
követelményét és ez most döntő fontosságúvá vált. A feudális 
kincstári pénzgyakorlat akadályozta a termelőerők fejlődését. Ebből 
az összeütközésből új közgazdasági elméletek születtek. 


Nem csoda, hogy a jó pénz elméletének megfogalmazója 
Kopernikusz lett; az a tudós, aki megbirkózott a pénz kincstári 
feudális értelmezésével, aki a kérdést tisztán közgazdasági 
szempontból, tehát objektív törvénynek alávetve mérlegelte. A XVI. 
században Európában a balti-tengeri kereskedelem jelentősebb volt, 
mint az új gyarmatokkal folytatott kereskedelem, a balti útvonal 
pedig a nemzetközi kereskedelem rendkívül fontos útvonala volt. 
Gdansk kereskedelmi központ volt, oda szállították elsősorban 
Lengyelországon keresztül a világpiacra szánt nyersanyagokat. Ez 
magyarázza meg, hogy miért éppen Lengyelországban született meg 
a modern pénzelmélet. Kétségtelen, hogy Kopernikusz tanulmánya 
az első olyan értekezés, amely az új idők kezdetét jelzi, és túllép a 
középkori feudális gondolkodás határain. 


Kopernikusz jó pénzt ajánlott, és hangsúlyozta, hogy bevezetésével 
nő az állam gazdagsága, még akkor is, ha néhányan nyilvánvaló 
átmeneti veszteséget szenvednek a reformok következtében. 
Kopernikusz tanulmányával hadat üzent a régi, megszokott, 
túlhaladott, más korszak gazdagságát kifejező nézeteknek. A 
pénzreformról hirdetett elképzelései nem voltak népszerűek és nem 
találtak elismerésre, mivel kategorikusan ellenezte az érmeverési 
jog túlzott mértékű, kincstári és magán célokra való felhasználását. 
Néhány évszázad óta, bár már ismerték azt az elvet, hogy a pénz 
vásárlóerejének változatlannak kell lennie, és az érmeverést nem 
szabad az uralkodó jövedelmi forrásaként kezelni, a fennálló 
gyakorlat teljesen más volt. A legtöbb állam ugyanis rontotta a 


pénzt. A mindennapos gyakorlathoz tartozott, hogy csökkentették 
az ezüst tartalmát az érmében a névleges érték megtartása mellett. 
A kereskedelem és a csere szükségleteit az uralkodó a kincstári 
szükségletek alá rendelte. 


A pénzverésből származó nyereségek különbözőek lehettek. 
Mindenekelőtt azon alapultak, hogy az érme névleges értéke több 
volt, mint fémértéke. A XV. században például a bécsi pénzverdében 
a nyereség a fémérték 13,190-át tette ki, ebből 7,799 esett a verés 
tényleges költségeire, körülbelül 590-ot ért el a pénzverdével 
összeköttetésben álló személyek nyeresége, s csak 0,490-ot kapott az 
uralkodó.1 


A legnagyobb nyereséget a pénzverésből a pénzverdék haszonbérlői 
és tisztviselői húzták. A primitív technika lehetetlenné tette a 
hatékony ellenőrzést. Az 1526-ból származó lengyel intézkedések 
előírták, hogy az érme beolvasztásánál és az ezüst tisztításánál 
keletkező veszteségeket meg kell téríteni a pénzverőmesternek. 
Különösen nagy veszteségek keletkeztek az úgynevezett 
pagamentek, a régi érmék, ezüst tárgyak, hulladékok 
beolvasztásakor (az ezüstöt meg kellett tisztítani az idegen 
anyagoktól). A kincstár fedezte a szerszámok költségeit. Ezenkívül a 
kincstárnokot hetente 10 egység illette meg; a pénzverőmester 8 
egység fizetést és haszonvétel címén 2 aranyat, a vert érmék 
munkadíjaként minden egység után 2-2 garast kapott; két írnok 
hetente 1-1 aranyat és 12 garast, a gnieznói püspök és a krakkói 
vajda pénzpróba részesedésként 25 egységet kapott 
negyedévenként. A kincstárnok, a pénzverőmester és a kiváltságos 
személyek az érmeverésen meggazdagodtak. Sombart leírja az 
érmeverésből származó privát vagyonokat. 2 


Az érmekészítés abban az időben igen drága volt. Már maga az 
ezüst finomítása is nagyon költséges volt, tekintve az 
amalgámozáshoz felhasznált anyagok magas árát és a meglehetősen 
nagy fémveszteséget okozó beolvasztás jelentős költségeit. A 
pecsétet egyenként ütötték ki minden egyes érmén.? 


A verés tiszta költségeit ( munkáért és egyéb költségekért") Decjusz 
(Ludwik Jost Jodocus Decjusz lengyel humanista történetíró.)10 
aranyonként 24 garasra, azaz 8909-ra becsüli; az érme fémértéke és 
névleges értéke közötti különbség 3096-ig terjedt. A legnagyobb 


nyereségek azonban a régi érmék forgalomból való kivonásából és 
alacsonyabb árfolyamon való felvásárlásából származtak. Ez 
tulajdonképpen az állampolgárok pénzbeli vagyonának részleges 
elkobzását jelentette. Ismeretesek a francia királyok IV. vagy 


Szép Fülöppel kezdődő fondorlatos pénzrontásai. Franciaországban 
elfogadták azt az elvet, hogy a livre-t változatlan értékegységnek 
tekintik, függetlenül tényleges fémértékétől. Pénzrendeletekben 
betiltották, hogy súlyegységekben kössenek szerződéseket mondván, 
hogy a pénz erő és nem anyag (pecunia vis est non est matéria), és az 
államtól veszi a kötelezettségek alóli felmentés erejét. 


A pénzrontás vagy pénzjavítás célja az volt, hogy biztosítsa a 
pénzcsere , jogá"-ból vagy az érmeverés fejedelmi jogából hasznot 
húzó uralkodó vagy feudális csoportok jövedelmét. A pénz- 
nominalizmus (Olyan közgazdasági elmélet, amely szerint a 
pénznek csak névleges értéke van.) a szüntelen 
pénzmanipulációkkal együtt a csere fejlődésének mértékében egyre 
nagyobb akadályt jelentett a termelőerők fejlődése számára. Ezért 
mind a pénzügyi dominializmus (amely a pénzverést kincstári 
jövedelemforrásnak tekintette), mind a nominalizmus elleni harc 
haladó volt, amely elősegítette a termelőerők fejlődéséhez kedvező 
feltételek megteremtését. 


Kopernikusz pénztanulmányában felülmúlta az e tárgyról író összes 
kortársát rendkívül logikus és reális gondolatmenetével. Az első 
közgazdásznak kell tekintenünk, aki szabatosan megfogalmazta a 
pénzforgalom Gresham-tétel (Sir Thomas Gresham (1519-1579) 
angol kereskedő és bankár, a londoni tőzsde megalapítója.) néven 
ismert törvényét. E törvény kimondja, ha a forgalomban azonos 
elnevezésű, tehát azonos névleges értékű, de nem azonos tiszta 
fém(például ezüst-) tartalmú érmék vannak, akkor a jobb, a 
nehezebb, a nagyobb tiszta fémtartalmú érmék eltűnnek a 
forgalomból, mert beolvasztják, külföldre viszik vagy tezaurálják 
azokat. Úgy tartják, hogy Kopernikusz teremtette meg a mennyiségi 
pénzelméletet is, amely szerint a pénz vásárlóerejét a forgó pénz 
mennyiségének és a forgalomban levő áru mennyiségének viszonya 
adja meg. Kétségtelen, hogy elsőként Kopernikusz figyelt fel a túl 
nagyszámú érme negatív hatására, de ennek nem volt semmi 
kapcsolata a szigorúan értelmezett mennyiségi elmélettel. 


Ebben az időben az érme mennyisége még nem képezte vita tárgyát, 
hiszen nem merültek fel olyan problémák, hogy például a 
pénzmennyiség növelésével fel lehet-e élénkíteni a gazdasági életet. 
Az árak inflációs emelkedésének forrása az érmerontás volt. A XV. 
században és a XVI. század elején csupán egyetlen kérdéssel, az 
érme fémtartalmával foglalkoztak. Ez jellemezte a pénz belső, valós 
értékét (valor intrinsecus), megkülönböztetésül az érmén kiütött, 
feliratban is kifejezett névleges értékétől (valor impositus). 


A középkorban a pénz dominiális elméletét fogadták el. Az 
uralkodónak kizárólagos joga volt az érmeverésre, úgy ahogyan a 
mértékek szabályozására is joga volt. Ebben az időben az állam 
hatásköre korlátozott volt, a feudális urak nagy területen az állam 
szerepét töltötték be. Kifejlett adórendszer nem volt, az az elv 
érvényesült, hogy az uralkodónak csak kivételes esetekben, például 
háború idején van joga az állampolgárokra adót kivetni. Az adók 
teljes súlya a parasztokra és a városokra nehezedett, míg az egyház 
és a világi feudális urak adómentességet élveztek. Az uralkodó fő 
jövedelmi forrásai: saját földbirtoka, a vámok, az érmeverés (és 
érmerontás). 


A kereskedelem különösen a nemzetközi kereskedelem fejlődése, 
valamint az árutermelés növekedése a XIII. és a XIV. században 
felfedi az ellentmondásokat az uralkodó kincstári érdekei és a 
kereskedelem szükségletei között. A kereskedőknek, akik árukat 
vettek és eladtak külföldön, érdekük volt, hogy jó pénz legyen, 
mivel a nemzetközi forgalomban a nagy vásárokon csak azt 
fogadták el, jóságát pedig tiszta fémtartalma szerint állapították 
meg. 


Ezek alapján most már mind kevésbé helyeselték a kincstári célokat 
szolgáló pénzverés feudális jogát és a pénzrontás akkor általános 
gyakorlatát. A középkor alkonyán a pénzprobléma a legfontosabb 
közgazdasági kérdés lett. 


Az árucsere növekvő szerepe előtérbe helyezte azoknak a társadalmi 
csoportoknak az érdekeit, amelyek ebben a cserében aktívan részt 
vettek, ebből a cseréből éltek és húztak hasznot. A nagykereskedők 
gyakran uzsorások is voltak. A pénz értékcsökkenése egyidejűleg 
mint hitelezőket is érintette őket. A kereskedők érdekei tehát 
ellentétben álltak az uralkodó kincstári érdekeivel. 


Nemcsak a pénzrontás okozott azonban pénzügyi problémát. Az 
érmék súlyának csökkentése, hamisítása, spekulációs kivonása a 
forgalomból, beolvasztása, külföldre vitele, mind bonyolították a 
pénzviszonyokat, és így akadályozták a kereskedelem fejlődését, 
növelték a kockázatot és bizonytalanságot. De nemcsak a leértékelt 
érmék feleslege okozott zavart a gazdasági életben, hanem az 
érmehiány vagy fémhiány is. Szerepet játszottak az arany és az 
ezüst termelésének ingadozásából származó változások is; az aktív 
kereskedelmi mérleg nagyobb mennyiségű ércet hozott és elegendő 
pénzanyag állt rendelkezésre. Passzív kereskedelmi mérleg esetén 
viszont érmehiány keletkezett, s emiatt pénzhiányra panaszkodtak. 
Hasonló volt a helyzet, amikor nagy mennyiségű leértékelt pénzt 
hoztak forgalomba, ekkor a régi jobb és az új, rosszabb érméket 
együtt használták. A szokásos folyamat játszódott le: a jobb pénzt 

, kihalászták" a forgalomból, beolvasztották, és ezután kizárólag 
csak a rossz pénz maradt bent. A kereskedők ismét panaszkodtak, 
hogy nem jó a pénz a kereskedelmi vállalkozásaikhoz. 


Emiatt nemegyszer megtiltották az érc és pénz kivitelét, 
megtiltották a kereskedők külföldre utazását, a külföldi kereskedők 
beutazását ellenben elősegítették; tehát a bullionisztikus politika 
alapját képező tilalmakat hoztak. 


Olykor a külföldre való kifizetés megnövelte az ezüstkeresletet. Nőtt 
az ezüst piaci ára; fokozódott a jobb érmék , kihalászása" és kivitele 
az országból. Ha a pénzverői ezüst ára változatlan és alacsonyabb 
volt, mint a piaci ára, akkor a kereskedők nem szállítottak ezüstöt a 
pénzverdéknek, emiatt azok gyakran hosszú ideig nem működtek. 
Ilyenkor megerősítették az érc kiviteli tilalmát, e tilalmak azonban 
természetesen nem lehettek hatásosak. 


Ilyen esetekben kisebb tömegű vagy próbájú, rosszabb érméket 
verhettek csak. Ezt a pénzrontást tehát nem kizárólag kincstári 
szempontok idézték elő. Ez a folyamat okvetlenül devalvációhoz, a 
hazai érmék árfolyamának csökkenéséhez is vezetett, ez 
visszatartotta az érmék külföldre áramlását, ennek következtében az 
idegen érmék árfolyama nőtt, és a külföldi áruk ára emelkedett. 


Úgy látszik, hogy a régi Lengyelországban a XVI. század elején a 
külkereskedelem aktív mérleget mutatott. Néhány árut, például 
Moldvából szarvasmarhát, Magyarországról rezet kizárólag csak 


azért hoztak be, hogy azután újra exportálják. Lengyelország aktív 
kereskedelmi mérlegére következtetni lehet abból is, hogy 
Angliának és Németalföldnek a balti-tengeri országokkal folytatott 
kereskedelme az előbbi országok számára igen deficites volt.1 
Lengyelországból főleg gabonát, fát, szarvasmarhát, kátrányt 
exportáltak, és elsősorban posztót importáltak. Érdekes, hogy a 
krakkói pénzverde 1502-1548 között csaknem 16 éven át működött. 
Ugyanez vonatkozik a gdanski és a toruni pénzverdékre is. Lehet, 
hogy ezt az aktív kereskedelmi mérlegnek és az idegen érmék 
nagymérvű beáramlásának kell tulajdonítani. 


Kopernikusz behatóan tanulmányozta a pénzkérdést, de számára a 
pénz az ország gazdasági és kulturális fejlődésének csupán egyik 
feltétele volt. 


A rossz pénz így gondolkodott tönkreteszi a nemzetközi 
kereskedelmet, a jó pénz viszont annak virágzásához vezet. 
Mindemellett nem a külkereskedelem az egyetlen alapja az ország 
gazdagságának. További megfontolásaiból könnyen kiolvashatjuk, 
hogy a kereskedelem alapja a termelés fejlesztése, a termelő munka 
mennyiségének növelése. A pénzreform, a pénzügyi visszaélések 
megakadályozása, a jó pénz forgalmának biztosítása, a 
bizonytalanság, a kockázat és a spekuláció csökkentése mind 
elősegítik a termelés fejlődését, a szorgalom növekedését, a 
dolgozók számának növekedését, a kultúra és a tudomány 
virágzását. , Azokban az országokban, amelyekben jó érme van 
forgalomban, műalkotások, kiváló kézművesek vannak, és az 
emberek mindenben bővelkednek" mondja Kopernikusz. A rossz 
érme pedig restséget, lustaságot és tartós tétlenséget szül, 
hanyatlanak a művészetek és mindenben hiány mutatkozik. 


E szavakban nemcsak a gazdag ország leírása foglaltatik benne, de a 
tudós egész gazdasági elmélete és elemzése is: milyen módon éri el 
az ország a gazdagságot. Milyen Kopernikusz szerint a gazdag 
ország? A gazdag országnak műáalkotásai, kiváló kézművesei 
vannak, szorgalmas lakosok népesítik be, nincsenek koldusok és rest 
emberek, s nem szűkölködnek anyagi javakban. Az ilyen országban 
virágzik a tudomány, a művészet. 


Tudjuk, hogy a reneszánsz korában a termelés a kapitalista termelés 


is artisztikus jellegű, és elsősorban fényűzési cikkek előállítására 


irányult. Ezekkel az egyház, az udvarok és a gazdag emberek 
szükségleteit elégítették ki. Drága és szép tárgyakat készítettek. A 
reneszánsz korában Olaszországból, Flandriából és Angliából az 
értékes posztón kívül drága selymeket, ékszereket, műalkotásokat 
importáltak. Az elmaradott országok nyersanyagokat, például 
gyapjút, gabonát, fát, továbbá élelmiszereket és építőanyagokat 
exportáltak. Kopernikusz a jó pénz követelményeit fejtegetve, a 
jólétben élő ország ideálját tartotta szem előtt, és azt szerette volna, 
ha szülőhazája megközelíti ezt az ideált. A XVII. században 
Németalföld volt a minta, a XVI. században pedig az észak-olasz 
városokat, főként Velencét választották példaképnek. 


Kopernikusz a jó pénzt és nem magát a gazdagságot tekintette a 
gazdag ország alapfeltételének, mivel a külföldi áruk mindenféle 
importjának és kereskedelmének az az alapja. Csak jó pénzért lehet 
külföldi árut vásárolni, rézpénzért nem állította. 


Az áruk importját fontosabbnak tartotta az exportnál, így juttatta 
kifejezésre a lengyel kikötővárosok külön érdekeit. E városok 
ugyanis gazdagságukat a közvetítő kereskedelemre alapozták. 
Kopernikusz még nem látta az export és az import kapcsolatát, a 
pénz megjavítását azért tartotta szükségesnek, hogy a jó érméket 
külföldi árura lehessen cserélni. Pedig ha ebben az időben a királyi 
Poroszföldön csak rézpénzt vertek volna, ez sem gátolhatta volna az 
importot mindaddig, míg a létező export, amelyet aranyban 
fizettek, fedezte az importot. Kétségtelen, hogy a pénzrontás az 
országban gátolta a kereskedelmi forgalmat, spekulációkat idézett 
elő és növelte a kockázatot, de maga a jó érme verésének lehetősége 
a nemzetközi kereskedelemnek inkább eredménye, mint alapja és 
előfeltétele. 


, A tapasztalat az élet mestere -írta Kopernikusz-, amely arra tanít 
bennünket, hogy azok az országok, amelyekben jó pénz van, 
virágoznak, azok az országok pedig, ahol rosszabbat használnak, 
hanyatlanak és tönkremennek." A rossz érme ugyanis , restséghez és 
konok tétlenséghez? vezet. 


A rossz és a romló pénz mérhetetlen terhet ró bizonyos társadalmi 
csoportokra, főleg a földtulajdonosokra és a legszegényebb 
lakosságra, és tönkreteszi őket. Megöli a lakosság vállalkozási 
kedvét és a szorgalmát, lehanyatlik a kereskedelem, ez pedig 


, mindennek a hiányá"-hoz vezet, mert gyengül a termelés, ennek 
következményeként pedig a művészeteket és a tudományokat 
elhanyagolják. 


Kopernikusz fenti kijelentései egyúttal óriási jelentőségű 
dokumentumok, amelyek arról tudósítanak, hogyan képzelte el a 
nagy tudós a társadalom ideális gazdasági felépítését. Kopernikusz 
társadalomfelfogása a reneszánsz társadalmi eszméiből nőtt ki. A 
XV. és a XVI. században az emberiség történelmében új korszak 
kezdődött: az ipari korszak. A nagy észak-olasz városok, Velence, 
Genova és Firenze már nem mezőgazdaságból, hanem főleg iparból 
és kereskedelemből éltek. Velencében, Firenzében és sok más olasz 
városban virágzott a kézműipar, elsősorban fényűzési cikkeket 
készítettek: szövetet, brokátot, üvegárut, ezüst- és aranytárgyakat, 
papírt, könyveket, műtárgyakat. E városok a reneszánsz élet 
művészeti és tudományos központjai. A reneszánsz ember 
arisztokratikus életideálját Kopernikusz kortársa, Castiglione 
fogalmazta meg 1514-ben II libro dél Cortegiano (Az udvari ember 
könyve) című művében. Az olasz városok gazdasági és szellemi 
élete nagy hatással volt Kopernikusz társadalomeszményének 
kialakulására. A nagy tudós ekkor még az ország gazdagsága 
fogalom helyett a javak bősége (abundantia rerum) fogalmat 
használta. 


Ezt a kifejezést azonban már a korai skolasztikus filozófia is ismerte, 
Aguinói Szent Tamás is beszél róla (lehet, hogy elsőként). , A 
társadalomnak, a városnak, a polgárainak Aguinói Szent Tamás 
szerint a saját területén kell előteremtenie mindazt, ami a lakosság 
szükségletének kielégítésére nélkülözhetetlen, és ezeknek az 
áruknak függetlennek kell lenniük a kereskedői importtól. A 
városban a csere közvetlenül a termelő és a fogyasztó között menjen 
végbe, kereskedők részvétele az ellátásban kívülről hozott árukkal, 
csak kivételes esetekben, a helybeli áruk hiánya esetén engedhető 
meg. A külkereskedelem inkább káros, a városnak önellátónak kell 
lennie; háború idején autarkia biztosítja az ellátás tartósságát. A 
kereskedelem elpuhultsághoz vezet, megsemmisíti a családi 
szokásokat, erkölcstelenséggel mételyez".5 Igaz, hogy a 
kereskedelem nélkülözhetetlen, de azért nem kell túlságosan 
kifejleszteni. Minden városi társadalom célja, hogy elérje a javak 

bőségét. A városban munkamegosztás van, egyik szolgálja a 


másikat, mindenki együttesen jólétben él.8 


A középkori város gazdasági létének alapja szűk, a termelőerők 
fejlettségi foka alacsony, a rendelkezésre álló áru mennyisége 
jelentéktelen. Inkább áruínség uralkodik. Ennek alapján fejlődik ki a 
javak bőségének az eszméje. A városnak gondoskodnia kell a 
lakosságnak elegendő mennyiségű élelmiszerről, a kézműveseknek 
pedig elegendő nyersanyagról. 


A javak bősége elvnek Kopernikusznál már egészen más történelmi 
tartalma van. A bőség a reneszánszban nemcsak a középkori 
városban élő embereknek az élethez nélkülözhetetlen tárgyakkal 
való kielégítő ellátottságát jelenti, hanem teljességet, bizonyos 
felesleget is kifejez. E felesleg nem annyira élelemre és 
nyersanyagokra vonatkozik, mint inkább luxuscikkekre, amelyekkel 
a gazdag emberek, udvarok, városi nemesség szükségleteit 
kielégíthetik. A termelőerők fejlődésével nő a rendelkezésre álló 
javak mennyisége, a mezőgazdaság fejlődésével pedig az élelem és a 
nyersanyag mennyisége. Kopernikusz ennek az új kornak az 
ideológiáját fejezi ki. Túllép a középkori filozófia nézetein, amikor 
arról beszél, hogy azokban az országokban, ahol hitvány pénz van, 
lustaságból, restségből és tétlenségből elhanyagolják a 
művészeteket, a tudományokat és mindenből kiérződik az ínség. A 
középkori filozófia is elítéli a lustaságot, a restséget, és a 
tétlenséget, más céllal teszi azonban ezt. Aguinói Szent Tamás 
például a fennálló társadalmi rendszer, kötelességek és nemesi 
előjogok erkölcsi megerősítését és dogmává merevítését akarja ezzel 
az elvvel elérni. A paraszt és a kézműves legyen szorgalmas és 
engedelmeskedjék az urának, a lustaság bűn. Kopernikusz nem ilyen 
okok miatt ítéli el a restséget és a tétlenséget, hanem azért, mert a 
szorgalom és a vállalkozókedv a termelés növekedéséhez, bőséghez 
vezet, ez pedig maga után vonja a művészetek és a tudományok 
felvirágzását. Ezenkívül nemcsak elveti Aguinói Szent Tamás 
gazdasági önellátására vonatkozó gondolatait, de külön 
hangsúlyozza is a külkereskedelem fontosságát, és a jó pénz 
segítségével kívánja a kereskedelem előnyös feltételeit 
megteremteni. 

Minden ókori és középkori író, de még a későbbiek is foglalkoztak a 
mezőgazdasággal. Ez a fogalom elsősorban nem a szántóföldön 


végzett munkát, hanem a föld birtoklását, mint a , legfontosabb és 
legtiszteletreméltóbb elfoglaltság"-ot jelenti.7 Kopernikusz egyszer 
sem emlékezik meg külön a mezőgazdaságról, de hangsúlyozza a 

, kiváló kézművesek", a tudományok és a művészetek jelentőségét. 
A városi, kézműipari, termelői társadalmat tartja ideálisnak, amely 
a közvetlen termelő termelési törekvéseit helyezi előtérbe. Helyesli 
a külkereskedelmet a reformáció íróival ellentétben, de a 
leghatározottabban szembehelyezkedik a spekulációval és a 
monopolisztikus kizsákmányolással (ez a kenyér árszabályozás 


FőVl d 


rendelkezésből is kitűnik, amelyről a későbbiekben lesz szó). 


Kopernikusz , javak bősége" felfogásában, az emberek termelésben 
való foglalkoztatása elvében, valamint a restség és koldulás elleni 
küzdelem gondolatában számos új, reneszánsz vonás van. A későbbi 
merkantil izmus egyik alapvető elve az ország gazdasági jólétének 
megteremtése (javak bősége), valamint a rendelkezésre álló 
munkaerő foglalkoztatása (restség megszüntetése). Az angol John 
Hales, aki valószínűleg az egyik első merkantilista tanulmány, az A 
Discourse of the Common Weal of this Realin of England (Értekezés 
Anglia királyságának általános jólétéről.) (1549) című mű szerzője, 
kimondja: , az államnak minden eszközt alkalmazni kell, amellyel 
biztosíthatja a javak nagy bőségét. Ez megköveteli az összes 
munkaképes ember foglalkoztatását a mezőgazdaságban és a 
városokban".8 Kopernikusz nem hangsúlyozza az állam aktív 
szerepét a termelésben és az emberek foglalkoztatásában. Csak a 
pénzügyek rendezését tartja az állam fontos feladatának. A 
reneszánsz századát követő korszakban megszületik a 
merkantilizmus és megindul az eredeti tőkefelhalmozódás. A gazdag 
emberek szükségleteinek kielégítését szolgáló javak bősége helyett a 
gazdasági terjeszkedés gondolata, és az aktív kereskedelmi mérleg 
követelménye válik uralkodóvá. Manufaktúrák létesülnek, ahol 
elsősorban tömegpiacra és nem az udvarok és a paloták 
szükségleteire dolgoznak. Kopernikusz azonban még nem tartozik 
ehhez a korszakhoz. Minden tekintetben a reneszánsz embere. 


Érdekesek a nagy csillagász társadalmi nézetei, amelyeket a 
warmiai káptalan jószágkormányzójaként fejtett ki. Ezeket a 
gyakorlati tevékenységével kapcsolatos dokumentumokból 
ismerjük. 


Az 1531-ben kiadott kenyér árszabályozási rendelkezés (panis 
coguendi ratio) meghatározza a kenyér árát Olsztynban és Warmia 
más helységeiben. A gabona változó árát kihasználva, a pékek 
könnyen többletnyereségre tehettek szert. Az árszabás részletesen 
foglalkozik a gabona és a kenyér súlya és ára arányának 
kiszámításával. Ez az arány a gabona árától függött. , Ebből pedig az 
árszabás szerint minden nehézség nélkül megkapható a kenyér 
igazi, valódi súlya és ára." A mérésnek pontosnak kell leírni, , mert 
nem nyereséget, hanem pontos mérést keresünk? (non mercaturum 
séd certum modum inguiriims). A kenyér árának Kopernikusz szerint 
tartalmaznia kell a gabona beszerzési árát és a pékek munkájának 
díját; alapvetően tehát a munkától és a költségektől függően kell 
alakulnia ; nem tartalmazhat különleges nyereséget. Kopernikusznál 
is fellép az , igazságos ár? (iustum pretium) skolasztikus elve, amely 
tulajdonképpen az érték munka szerinti megfogalmazásának ősi 
formája. Az , igazságos ár" fogalmát Kopernikusz a skolasztikus 
erkölcstanból vette át, amely egyúttal a feudalizmus korának 
politikai gazdaságtana is volt. Ez a tan vallásos formája ellenére az 
akkor fennálló termelési viszonyokat tükrözte. A fejlődő 
árutermelés a maga sajátos értéktörvényével megváltoztatja a 
századokon át állandósult és a hagyományokkal szentesített 
termelési viszonyokat. Abban az időben, amikor a feudális termelési 
viszonyok még nem kerültek ellentmondásba a termelőerők 
fejlettségi szintjével, az volt a cél, hogy az , igazságos ár" 
valláserkölcsi parancsának szellemében a rohamosan növekvő 
árutermelés eredményeként keletkező kereskedelmi tőkét 
fékentartsák. Igazságos árnak nevezi azt az árat, amely fedezi a 
munka- és költségbefektetést (labor et expensae). Ilyen módon 
próbálták a cserék egyenértékűségét megtartatni, abból a 
feltevésből kiindulva, hogy a munkabefektetések egyenlősége a 
csere alapja. Az , igazságos ár" elvét felhasználva akarták 
megfékezni a különböző túlkapásokat, korlátozni a falu 
kizsákmányolását a város által, továbbá meggátolni a kézművesek 
és kiskereskedők visszaéléseit, amelyek alapja , természetes 
monopóliumuk" volt. Az akkori szállítási és közlekedési lehetőségek 
mellett ugyanis a helyi piacok egymással igen gyengén voltak 
összekötve. Ezért a kiskereskedő természetes monopóliummal 
rendelkezett a fogyasztóval szemben, akinek például sót vagy 
posztót adott el, s így őt könnyen kizsákmányolhatta, becsaphatta. 
A teljesen szabad árak meghiúsíthatták volna a gazdasági viszonyok 


stabilitását. 


Kopernikusz életében e természetes monopóliumot megteremtő 
körülmények még megvoltak. A piaci folyamatok és a kereslet 
növekedése ezt a függést csak fokozta, mivel a termelőerők 
fejlettsége alacsony volt, és a javakkal való ellátottság is elégtelen 
volt ahhoz, hogy a kézművesek és kiskereskedők monopolista 
túlerejét megingassa. 


Ezzel magyarázható az árszabályozó rendeletek kiadásának 
szükségessége, ezek igazolják e gyakorlatot. Az igazságos ár elve 
csak akkor adja át helyét új elvnek, amikor az eredeti 
tőkefelhalmozódás korszaka teljesen kifejlődik, és a gazdasági 
elképzelések, valamint a gazdaságpolitikai alapelvek 
következményeként megjelennek a kereskedelmi és uzsoratőke 
képviselői. Az új gazdasági ideológia szerint: , igazságos az az ár, 
amely a piacon alakul ki", az összes többi árszabás pedig hibás és 
káros. Ez az elmélet azonban, mivel az eredeti tőkefelhalmozódás 
kifejezője, csak a XVII. században válik uralkodóvá. 


Kopernikusz nemcsak pénzügyi tanaiban szakít teljesen a fogalmak 
középkori magyarázatával és veti el fenntartás nélkül a pénz 
feudális-dominiális felfogását, de társadalomeszménye is , mai", 
világi. Szakít a skolasztika módszerével, nem idézi, nem hirdeti, 
nem fontolgatja az egyházatyák gondolatait, hanem kizárólag a 
tények megfigyelésére támaszkodik, és a megfigyelésekből levonja a 
gazdasági törvényeket. 


A középkori skolasztika nem ismeri a társadalmi termelés, a termelő 
munka kategóriáját, a jólét fogalmát. A feudális termelési viszonyok 
a földbirtokokon és a közvetlen termelőknek a földbirtokokon 
végzett kötelező munkáján alapultak. Az ehhez az alaphoz tartozó 
vallásos felépítmény megadta a munka, kötelességteljesítés és a 
szorgalom erkölcsi elvét, de nem oldotta meg a termelő munka 
problémáját, nem állapította meg a gazdagság forrásait és nem 
figyelt fel a termelés folyamatának jelentőségére. A munkára 
kötelezett emberek , munká"-ja, mivel nem volt földjük, nem 
okozott gazdasági problémát, inkább erkölcsi kérdéseket vetett fel. 
Ezeket a szorgalom, a kötelességteljesítés stb. parancsában 
tisztázták. E parancsok célja az volt, hogy védje a fennálló 
társadalmi rendet. Legfontosabb a lélek üdvözülése, s hogy ezt 


elérjük, imádkozni és dolgozni kell. A gazdagság, a vagyon arra 
szolgál, hogy jót cselekedjünk felebarátunkkal, hogy segítséget 
nyújtsunk a létfenntartás eszközeitől és forrásaitól megfosztott 
embereknek. A kiváltságos osztálynak úgy biztosították a gazdagság 
nyugodt felhasználását, hogy kikiáltották a szegénység ideálját, 
amely nélkülözhetetlen a lélek megmentésére; ugyanakkor a gazdag 
embernek kötelessége a , szegények megsegítése". 


E kategóriák közül egyet sem találunk meg Kopernikusznál. Sőt 
éppen ellenkezőleg, amikor a birodalmak, fejedelemségek, államok 
bukásáról és virágzásáról beszél, a gazdasági kérdéseket helyezi 
előtérbe, hangsúlyozza a kereskedelem és a külföldi áruk 
importjának jelentőségét, a művészetek és a , kiváló kézművesek" 
fontosságát, a szükségletek kielégítését szolgáló , javak bőségét", 
bemutatja a lustaság, restség káros hatásait, a tudományok és a 
művészetek elhanyagolását, a nélkülözhetetlen dolgok hiányát is. 
Kopernikusz nagyra értékeli a külföldi árukkal foglalkozó 
kereskedőket, de teljesen bizalmatlan a kapzsi kézművessel és a 
kiskereskedővel szemben. 


Kopernikusz kétségtelenül elsőként teremtette meg a modern 
pénzelméletet, a társadalom gazdasági alapjainak elemzésében 
azonban nem tarthatjuk őt elsőnek. A termelési folyamatok első, 
viszonylag rendszeres elemzése Szent Antal nevéhez fűződik, aki a 
XIV. században firenzei püspök volt. Abban a városban élt tehát, 
amelynek gazdasági léte nem a feudális földtulajdonon, hanem a 
fejlett, kapitalista módon-szervezett ipari termelésen, a nagy 
nemzetközi kereskedelmen és a bankügyleteken alapult. Ennek 
ellenére Szent Antal számára legfontosabb a lélek megváltása volt, 
ezért a gazdasági kérdéseket a vallással és az erkölcsi parancsokkal 
szoros összefüggésben vizsgálta. 


Talán meg lehet kockáztatni azt az állítást, hogy ha Kopernikusz 
gazdasági nézeteit a De Revolutionibushoz hasonlóan összegyűjtve és 
rendszerezve közölte volna, a korai kapitalizmus 
közgazdaságtanának megteremtője lehetett volna, s logikus 
gondolkodásával, gondolatai eszmei tartalmával a reneszánsz kor 
gazdasági elemzéseinek első termékeit bizonyára felülmúlta volna. 


Kopernikusz naplója ismeretlen volt és ismeretlen is maradt 
Európában egészen a XIX. századig. Nem nyomatták ki, Gaspar 


Schütz 1592-ben csupán rövid kivonatát hozta nyilvánosságra 


História rerum Pritssicamm című művében (X. Könyv, 517-520. old.) 


A javakban bővelkedő társadalom eszményképét Kopernikusz a 
megfigyelt konkrét valóság tényeinek gondolati feldolgozása alapján 
alkotta meg. Kopernikusz nem vetette el, nem tagadta a 
kibontakozó valóságot; nem a racionális, a lehetséges és elgondolt 
valóság képét alkotta meg mint kortársa, Morus Tamás Utópia című 
művében. Arra törekedett, hogy felderítse az elérhető és 
ellenőrizhető társadalom megvalósításának útját. Ésszerűen 
szervezett társadalmat akart felépíteni a már meglevő elemek 
kifejlesztésével. Kopernikusz idealizálta a keletkező társadalmat, 
Morus a racionálisan szervezett társadalom tervét a tagadás, a 
létező valóság bírálata útján rajzolta meg. Kopernikusz, Morus és 
Rotterdami Erazmus működésében mégis van valami közös vonás; 
összekapcsolja őket a közös történelmi alap, az azonos tudományos 
beállítottság, a gondolatok világiassága és a skolasztikus 
gondolkodás elvetése. 

Minden új társadalmi alakulat átveszi az előző társadalom gazdasági 
kategóriáinak egy részét. Csupán e kategóriák társadalmi tartalma 
változik meg. Más volt a iustum pretium elv társadalmi funkciója 
Aguinói Szent Tamásnál és más Kopernikusznál. A skolasztikában 
kialakult , igazságos ár" tanának az volt a feladata, hogy 
megerősítse a feudális bázist, a feudális termelési viszonyokat. A 
XVI. század közgazdaságtanában a iustum pretium a lakosság nagy 
tömegeit védelmezte a kapitalizmus térhódításával szemben, abban 
a korban, amikor a termelőerők fejlettsége alacsony, a néptömegek 
gazdasági léte ingadozó és bizonytalan volt, a termelés új 
körülményei (monopólium, piaci spekuláció) pedig gazdaságilag 
nagy néptömegeket tettek tönkre. A monopólium a fejlődés 
eredménye volt, mert koncentrálta a termelőerőket, de 
kialakulásának következményei a termelőerők fejlődésének ebben a 
szakaszában az egész társadalmat veszélyeztették. A falu védelme a 
város kizsákmányolása ellen, a fogyasztó védelme a monopolista 
termelő és kereskedő kizsákmányolása ellen szintén szükséges és 
haladó volt, ahogyan haladó volt a kapitalizmus fejlődése a 
városban, ahogyan haladó volt a tőke eredeti felhalmozódása. Ez a 
történelmi fejlődés dialektikája. 


Kopernikusz mindig az egész országot átfogó álláspontot foglalt el, 
és mindig az egész állam érdekeit hangsúlyozta. Amikor azt 
javasolta, hogy csak két pénzverdét állítsanak föl az államban: egyet 
,Ő királyi Fensége földjein, a másodikat a Porosz Herceg vezetése 
alatt álló területeken", kikötötte, hogy mindkét pénz királyi 
irányítás alá tartozzék és azt , Ő királyi Fensége parancsára az egész 
királyságban elfogadják", majd hozzátette: ,ennek nem csekély 
fontossága lesz a szándékok összebékítésében és a kereskedelmi 
viszonyok megkönnyítésében". 


E szavakban nemcsak a belső piac jelentősége tükröződik, de a sok 
nemzetiségű lengyel állam minden országának érdekeivel törődő 
Kopernikusz hazaszeretete is. 

MULTO EXPERTUS EST INIMICOS, OUINIMO ETIAM ET POST 
MORTEM 


A legjobb szakember is lehet ellenség, még halála után is 
BARBARA BIENKOWSKA 


A HELIOCENTRIKUS RENDSZER KÖRÜLI VITÁK AZ EURÓPAI 
KULTÚRÁBAN 


Minden kornak megvannak a nagy problémái, minden életerős 
kultúrának megvannak a nagy vitái. Minden új és igaz elmélet 
átmegy a közömbösség, a felháborodás, a kételkedés, a felfedezés és 
hangos propaganda szakaszán, s amikor végül teljesen elfogadják, 
az alapigazságok rendszerébe beleilleszkedve annyira természetessé 
válik, hogy már csaknem banálisnak tűnik. Kevés forradalmi 
tudományos elmélet keltett azonban olyan vitákat, amelyek saját 
koruk problémáivá váltak. Ilyen elmélet volt a heliocentrikus 
rendszer. 


A XVI. és XVII. század fordulóján az európai szellemi kultúra 
ellentmondásai a heliocentrikus felfogás hosszú és viharos vitáiban 
mint varázsgömbben összpontosultak. 


Elfogadása nemcsak az alapvető tudományos és ideológiai 
alapfogalmaknak, de a legáltalánosabb elképzeléseknek is teljes 
átértékelését követelte meg. Nehéz és felelősségteljes döntés hárult 
tehát kezdetben csak a csillagászokra, hamarosan azonban az 
európai kultúra megteremtőinek és befogadóinak egész 
nemzedékére is. 


A heliocentrikus elmélet a középkori világkép három alapkövet 
támadta: a bibliát, az arisztotelészi rendszert és a közvetlen érzéki 


tapasztalatot. 


A legnehezebben a heliocentrikus rendszer alapelve, a Föld mozgása 
és a szentírás néhány részlete közötti ellentmondást tudták 
legyőzni. 


A legvitásabb és a legtöbbet idézett szöveg Józsué könyve 10. 
részének 12-14. verse volt, amely szerint az Úr Józsué kérésére 
megállította a Napot, hogy az izraeliták győzelmet arathassanak az 
emoreusok felett. A Prédikátor könyve 


1. részének 4-5. versében Salamon azt írja, hogy ,, a föld pedig 
mindörökké megmarad. És a nap feltámad, és elnyugszik a nap; és 
az ő helyére siet, a hol ő ismét feltámad". A 93. zsoltár 1. verse és a 
96. zsoltár 10. verse: Isten , megerősítette a földet is, hogy meg ne 
induljon"; a 104. zsoltár 5. versében pedig arról van szó, hogy , Ő 
(Isten) fundálta a földet az ő oszlopain, nem mozdul az meg soha 
örökké". Végül Ézsaiás próféta könyvében a 38. rész 8. versében a 
következők állnak: , imé, visszatéríteni (Isten) az árnyékot, azokon a 
fokokon, a melyeken az Akház napóráján a nap már átvonult, tíz 
fokkal". 


A biblia fenti (és más hasonló) részleteinek szó szerinti 
értelmezésében az ellentmondás teljesen nyilvánvaló volt. A 
szentírás hatalmas tekintélye miatt az emberek tudatában nemcsak 
az a gondolat nem merült fel, hogy a Föld mozgásáról 
vitatkozzanak, de magának a mozgásnak a gondolata sem. Ezen az 
alapon ítélték el a heliocentrikus rendszert mint istenkáromlást a 
reformáció vezetői (Luther és Metanchton) még korábban, mint a 
katolikus egyház képviselői. 


Az új elmélet tudományos értékei azonban egyre jobban 
bebizonyosodtak, s lehetetlenné tették, hogy állításait vita nélkül 
elvessék; ezért a tudósok akik túlnyomóan mélységesen hivő 
emberek voltak keresni kezdték a két igazság: a tudományos és a 
kinyilatkoztatott igazság összebékítésének lehetőségét. Ilyen 
kiindulás lehetett volna (és valóban az idő múlásával az is lett) a 
szentírás allegorikus magyarázata. Ennek az irányzatnak a hívei 
Szent Ágostonra hivatkozva azt állították, hogy a biblia írói 
egyszerűen és köznapi módon fejezték ki magukat, az egyszerű 
emberek elképzeléseinek megfelelően, hiszen azokhoz intézték 


szavaikat. Céljuk az volt, hogy az egyszerű emberek megértsék őket, 
és a köznapi dolgokról hitelt érdemlően beszélve bizalmat keltsenek 
a hit és erkölcs fontosabb tételeiben. A bibliában az égboltról úgy 
beszélnek, ahogyan látszik, és nem úgy, ahogyan a valóságban van. 
, A szentírás azt mondja meg, hogyan jutunk az égbe, és nem azt, 
hogy hogyan mérik." , A szentírás kereszténnyé akatja tenni az 
embereket, nem csillagászokká." Ezek a tömör mondatok gyakran 
tűnnek fel a heliocentrikus elmélet híveinek érvelésében a XVI., 
XVII., sőt még a XVIII. században is. 


A biblia allegorikus, átvitt értelmű magyarázatának két alapvető 
változata van. Arra törekedtek, hogy a biblia ismert részeit 
különböző, sokszor bonyolult módon, mesterkélten értelmezzék, és 
megindokolják elképzelésüket, amely szerint annak kijelentései 
mélyebb, metaforikus értelemben éppen a heliocentrikus elmélet 
mellett szólnak vagy legalábbis nem állnak azzal ellentétben. 
Készségesen idéztek olyan részeket is, amelyek szó szerint véve 
ellentmondtak Ptolemaiosz elméletének. Magától értetődően sokkal 
önállóbb volt a másik változat. Ez részben azon alapult, hogy a 
bibliát ne tekintsék illetékes forrásnak tudományos kérdésekben, 
mivel azokról csak felületesen, az egyszerű nép számára érthetően 
beszél; másrészt annak elfogadásán alapult, hogy a biblia egyik 
megfogalmazását sem lehet érvként figyelembe venni sem a 
heliocentrikus rendszer ellen, sem mellette, ugyanis nincs 
tudományos bizonyító értékük. 


A szentírás allegorikus magyarázatának Szent Ágoston-féle 
koncepciója, amely elősegítette a tudomány haladását, és amelyet a 
XVI. században Oresme fejlesztett tovább, igen közel állt 
Kopernikusz nézeteihez. Kopernikusz III. Pál pápához intézett 
ajánlásában megerősítette, hogy számol azokkal a támadásokkal, 
amelyek heliocentrikus elméletét érik olyan emberek részéről, akik 
a biblia bizonyos , e célra rosszul alkalmazott? (tnale od stiiwi 
propositum detortum) részére fognak hivatkozni. Tudta, hogy 
elmélete ellentétben áll a biblia néhány részletének betű szerinti 
magyarázatával, ugyanakkor meg volt győződve azok allegorikus 
értelmezésének helyességéről. Ezt az elvet követte később Wright, 
Galilei, Foscarini és sok más heliocentrikus nézetet valló tudós. Ha a 
keresztény egyház a XVII. század elején elfogadta volna a szentírás 


Európa művelődési központjaiban elterjedt allegorikus 


magyarázatának eszméjét, a vita nem éleződött volna ki annyira. A 
katolikus egyház azonban 1616-tól teljes tekintélyével védelmezte a 
szentírás betű szerinti magyarázatát. A nem vitatható tények 
nyomására 1757-ben XIV. Benedek pápa dekrétumban mérsékelte az 
egyház álláspontjának merevségét, de a biblia , tudományos?" részei 
allegorikus értelmezésének gondolatát csak XIII. Leó pápa ismerte el 
1897-ben a katolikus egyház hivatalos doktrínájának. 


Ily módon több mint 200 éven át rendkívül nehéz, csaknem 
lehetetlen volt a katolikusok számára a tudományos vívmányokat az 
egyház tanaival összehangolni. Az 1620. és 1633. években kiadott 
dekrétumok ugyanis a tiltott művek listájára tették nemcsak 
Kopernikusz művét, de az összes többi heliocentrikus elméleten 
alapuló munkát is, pedig akkor már nehéz volt (s az idő múlásával 
egyre nehezebb lett) geocentrikus alapelveken alapuló komoly 


csillagászati művet találni. 


A protestáns egyházak képviselői a XVI. és a XVII. század elején 
szintén ellenezték a szentírás allegorikus értelmezését. Ellenkezésük 
ugyanolyan heves volt, mint a katolikusoké, de kevésbé hivatalosan 
és kisebb tekintéllyel jutott kifejezésre; viszonylag gyorsabban le is 
győzték a különböző vallások felvilágosultabb teológusai. 


A pravoszláv egyház ismert konzervativizmusa következtében a 
legkésőbben, csak a XVIII. század első felében lépett fel a 
heliocentrikus felfogás ellen (korábban soha fel sem merült 
hatáskörében ez a probléma), de a legagresszívebben. A kései 
akciónak azonban már nem lehetett nagyobb jelentősége. 


Ebben az ellentétekkel teli helyzetben a legcélravezetőbb megoldás 
a kompromisszum volt, akár őszintén, akár színleg, hipotézisként 
fogadják el a heliocentrikus rendszert. Ez lehetővé tette 


népszerűsítését és tökéletesítését, de ugyanakkor nem vezetett nyílt 
összeütközésre a teológusok és a józan ész védelmezői között. 


A heliocentrikus elmélet hipotetikus változatát (Osiander névtelenül 
kinyomott előszavába becsúsztatva, és így azt a látszatot keltve, 
hogy Kopernikusztól származik), a De Revolutionibus 1543-ban 
kinyomott első kiadásához csatolták, és változtatás nélkül 
megismételték az 1566. és az 1617. évi kiadásokban. 


Osiander előszavában új hipotézisként mutatta be Kopernikusz 
elméletét, amely önkényes, de nagyon hasznos és csodálatra méltó 
matematikai összefüggés, mert érthető és a helyes megfigyelések 
egész tárházához kapcsolódik. Osiander tehát Kopernikusz művéhez 
olyan akkoriban szokásos előszót csatolt, mint amilyent minden 
korabeli csillagászati kézikönyv közreadott. Ez a hipotéziseket olyan 
elméleti feltevésekként határozta meg, amelyek segítségével a 
csillagászok megkísérlik az égi jelenségek és saját megfigyeléseik 
megokolását abból a célból, hogy azokat maguk is értelmezni, majd 
tanítványaiknak magyarázni tudják. A tökéletesebb hipotézisek 
egyszerűbben magyarázzák az égitestek mozgásait és megkönnyítik 
a számolást (calculus), de nem kell keresni bennük a valóság, sőt 
még a valószínűség tükrét sem. 


Kopernikusz számára teljesen idegen volt ez az általánosan 
elfogadott és Osiander előszavában is kifejezésre juttatott nézet, 
hogy a heliocentrikus elmélet csupán a világmindenség felépítéséről 
alkotott sok hipotézis egyike, s hogy a csillagászat tudománya 
képtelen megismerni és értelmezni a világmindenség törvényeit. 


Kopernikusz a De Revolutionibusnak III. Pál pápához intézett 
ajánlásában ezt ki is fejtette, de még határozottabban 
megmagyarázta ezt abban az eredeti előszóban, amelyet az előző 
kiadásokból kihagytak, s csak a varsói, 1854. évi kiadásban tettek 
közzé. Ezt írja benne: ,,Porro divina haec magis guam humana sáentia, 
guae de rebus altissimis inguirit, non caret difficultatibus, praesertim 
guod circa eius principia et assuinptibus, guas Graeci hypotheses vocant, 
plerosgue discordes fuisse videamus, gui ea tractaturi aggressi sutit, ac 
proinde non eisdetn rationibus innixos." (Ez az inkább isteni, mint 
emberi tudomány, amely a legfenségesebb dolgokban mélyed el, 
nehézségektől sem mentes, főként, ha azt látjuk, hogy az emberek, 
akik ennek műveléséhez fogtak, legnagyobb részben egymással sem 
egyeztek, ami a feltevéseket illeti, amelyet görögül hipotéziseknek 
neveznek, és ezért nem támaszkodtak ugyanazon alapelvekre.) 


Mindamellett a csillagászat tudományára és szerepére vonatkozó 
akkori összes nézet döntötte el, hogy a későbbi irodalomban a 
hipotézis csak önkényes, a valóságban nem igazolt elképzelést jelöl. 


A heliocentrikus rendszer hipotetikus felfogásának, bár ellentétben 


állt Kopernikusz meggyőződésével, körülbelül a XVII. század 


derekáig, amíg igazságát fizikai úton be nem bizonyították, megvolt 
a maga tudományos megalapozottsága. A XVII. század 90-és éveitől 
kezdve, amikor meggyőző fizikai érvekkel igazolták az új rendszer 
állításait, az ilyesfajta beállításnak csak ideológiai jelentősége volt 
(a biblia kitételeivel való ellentmondás jogcímén, amelyet a 
hipotézis ellenségei támogattak, s a legnagyobb tekintélyek 
erősítettek meg). 


Kopernikusz elméletének hipotézissé való lefokozása azonban 
lehetővé tette e felfogás fő elveinek népszerűsítését, ami fontos 
szerepet játszott 1616 után az iskolai gyakorlatban, s amellett az 
elkövetkező időkben lényegesen megkönnyítette az új kozmológia 


elismerését. 


Arisztotelész Aguinói Szent Tamás hagyományos, középkorból 
származó világképe az emberekkel foglalkozó tudomány 
rendszerének szerves részét képezte. Ez a rendszer bizonyos 
általános elveket átvett a teológiából, így például Isten 
megteremtette az eget és a Földet, az eget mozgásba hozta, a Földet 
nyugalomban hagyta. A filozófusok feladata volt, hogy 
megmagyarázzák az ég mozgásának mechanizmusát, az ég 
rendszerét és a Föld helyét e rendszerben. Az ég rendszerét szentté 
tette Isten székhelye, ami e rendszer legmagasabb pontján 
helyezkedik el. Az égi mechanizmust az arisztotelészi törvények 
irányították. A világmindenség középpontjában helyezkedett el a 
nehéz és mozdulatlan Föld, legközelebb volt hozzá a Hold , ege" 
(caelum), távolabb volt a Merkúr, Venus, Nap, Mars, Jupiter és a 
Saturnus , ege", az égbolt , ege" az állócsillagokkal, a , kristály ég", 
az ősi mozgás (primum mobile) , ege" és végül az Úr ,Ege? Isten, a 
szentek és az üdvözültek székhelye. Az , egek" természetesen körök, 
amelyek mentén az egyes bolygóknak egyenletes mozgással kellett 
keringeniük. A legnagyobb sebességgel a primum mobile mozgott, 
ez hatott a többi szféra mozgására. A szférák áttetsző, de 
áthatolhatatlan, valódi , kristály sorompók" voltak. Az eszményi égi 
tér változatlan és tiszta volt, a gyatra és tűnő földi térrel szemben. 
Az ilyen világképből nyilvánvaló világnézeti következtetéseket 
lehetett levonni. 


A világ ilyenfajta felfogásának hatóerejét növelte még az a tény is, 
hogy minden ember érzéki tapasztalatával megegyezett. , Szemünk 


tanúsítja, hogy az ég forog?" érvelt felháborodva Luther Márton. A 
Föld forgása, mivel lakói nem érzik, a józan ész számára teljes 
képtelenség volt. Hiszen mindenki a Föld rögzített voltát, központi 
helyzetét, és az égitestek keringését érzékelte. A magasba nézve 
bárki megcsodálhatta szépségüket, tökéletességüket, 
állandóságukat. E rendszerben mindenki ismerte nemcsak a Föld, de 
az ég, a pokol és a purgatórium helyét is. Ugyanekkor a 
kopernikuszi feltevés elvetette az egész addig jól elrendezett 
tudományt, tagadta a fizika látszatra örök törvényeit, ellentétben 
állt a tapasztalattal és a józan ésszel, és mi több, ellentmondott a 
szentírásnak is. Így értékelte jelentőségét a Bíborosok 
Kongregációjának 1616. február 24-én kiadott nyilatkozata is, 
amely megállapította, hogy a központi helyzetű és mozdulatlan 
Napról szóló nézet , őrült és abszurd". E nyilatkozatot követte a 
tiltott könyvek jegyzékét összeállító Index-Kongregáció 1616. 
március 3-án kelt dekrétuma, amely megtiltotta a katolikusoknak 
Kopernikusz művének olvasását mindaddig, amíg a heliocentrikus 
elméletet hipotézisnek nyilvánító helyesbítéssel nem egészítik ki. 


A De Revolutionibusban 1543-ban kifejtett kopernikuszi felfogás nem 
megoldotta, hanem teremtette az új matematikai, fizikai, 
módszertani és mindenekelőtt ideológiai problémákat, ezért szabta 
meg a kor kutatási irányát, és ezért váltott ki olyan indokolt és 
hosszan tartó vitákat. 


A De Revolutioribusta igen hamar felfigyeltek. A mű nemcsak a 
csillagászszakemberek, hanem a történészek, bibliográfusok, 
biográfusok körében is érdeklődést keltett. Véleményük és 
nyilatkozataik, amelyek Kopernikusz nagyságának hírét sok 
országon át szétvitték, egyúttal arról is tanúskodtak, hogy a lengyel 
csillagász életét és művét alaposan ismerték. Már néhány évvel a De 
Revolutionibtis kinyomtatása után Kopernikuszt általánosan minden 
idők egyik legnagyobb tudósának tartották, és ez a vélemény 
változatlanul fennmaradt attól függetlenül, hogy a heliocentrikus 
elméletről miként vélekedtek. Kopernikuszra és művére nemcsak a 
szakirodalomban találhatók utalások, hanem az egyetemes 
történelem akkoriban igen elterjedt és igen olvasott kronológiáiban, 
híres emberek portréiban, közmondások gyűjteményeiben és 
bibliográfiákban (pl.Konrad Gesner híres Bibliotlieca universalisábm, 
Zürich, 1545) is. Kopernikuszt e művekben a csillagászat 

megújítójaként, kitűnő matematikusként és feddhetetlen jellemű, 
régi lengyel tudósként jellemezték. Néhány tájékoztató kiadványban 
megjelent a heliocentrikus elmélet alapelvének rövid és tárgyilagos 
leírása is (például P. Opmeer Opus chrotjfographictim, Antwerpen, 
1617). E korai időszakban azonban a heliocentrikus elmélet még 
nem játszott nagyobb szerepet a tudományos köztudatban. Sőt még 
a csillagászok túlnyomó többsége számára is fontosabbak voltak a 
pontos megfigyelések és a számítások, amelyek azonnal nagy 
megbecsülést szereztek Kopernikusznak, mint a kockázatos, gyakran 
csak jelentéktelen furcsaságnak tűnő napelmélet. Elfogadták tehát a 
csillagász számításait, de elhallgatták azok általános alapjait. Így 
járt el például E. Reinhold is, aki 1551-ben a De Revolutionibus 
alapján elkészítette a maga korában kitűnő és népszerű Porosz 
táblázatait, amelyekben a heliocentrikus rendszerről még csak 
említést sem tett. 


Még elég sokáig ez volt a helyzet a csillagászati gyakorlatban. 
Néhány tudós és csillagász, tökéletesítve a tudományos 
vizsgálatokat, már nem tudott kiigazodni a Ptolemaioszi 
geocentrikus elmélet ellentmondásain, amelyeket még Tycho Brahe 
(1546-1601) kompromisszumos rendszere sem tudott megoldani. 
Ezért saját vizsgálataik kiindulási pontjaként elfogadták a 
heliocentrikus felfogást, és kiváló eredményeket értek el. 
Hozzákezdtek tehát az alaptételek magyarázatához és az 
eredmények népszerűsítéséhez. Ilyen tanulmányt közölt 1576-ban 
Thomas Digges (? —1595) angol csillagász Perfit description of the 
caclcstial orbes (Az égi pályák tökéletes leírása) címmel. A rendkívül 
kedvelt műnek 1605-ig hat kiadása jelent meg. A szerző bemutatta 
és védelmezte a kopernikuszi heliocentrikus rendszert, amelyet a 
természeti valóság képének tekintett. 


A tudományos viták folyamán döntő jelentőségű volt Kepler 
(1571-1630) ismert munkássága, aki csillagászatát Kopernikusz 
hipotéziseire építette fel (és ezt műveiben nyomatékosan 
hangsúlyozta is); valamint Galilei (1564-1642) kutatói és 
népszerűsítő tevékenysége, amely szorosan kapcsolódott 
Kopernikusz elméletéhez. Kepler és Galilei művei nagyon súlyos 
tudományos érvek voltak az új felfogás mellett, amely ettől kezdve 
nem az egyik, hanem az egyetlen lehetőség lett a csillagászat 
további fejlődése számára. Kompromisszumos rendszereket is 


alkottak, de nem tudományos, hanem oktatási célokra (Riccioli, 
Longomontanus). Ezeknek az ideológiai meggondolásokból származó 
próbálkozásoknak az volt a feladata, hogy összeegyeztessék a 
központi helyzetű és mozdulatlan Föld koncepcióját az új 
csillagászat eredményeivel. 


E kompromisszumos rendszereket a XVIII. század közepéig, de még 
talán tovább is, az oktatásban alkalmazták, mivel a vallási tilalmak 
miatt nem terjeszthették a kopernikuszi elméletet. 

A csillagászokkal egyidejűleg, néhány költő és gondolkodó is 
érdeklődött az új hipotézis iránt, és bámulatba ejtette őket annak 
újszerűsége, valószínűtlensége és filozófiai következményei. A 
embereket Kopernikusz elmélete megijesztette a maga 
képtelenségével. Ezért főleg a , józan ész" érveivel támadták, 
amelyek különösen jól megfeleltek a csillagászatban járatlan 
emberek meggyőződésének, és amelyeket még hosszú évek múlva is 
ismételgettek az iskolákban, hiába állították a tudósok 
rendületlenül, hogy az érzéki tapasztalat nem lehet a tudományos 
elmélet igazolásának legfontosabb kritériuma. 


A fentieknek megfelelően már 1578-ban Du Barias (1544-1590) 
francia költő A Hét vagy a Teremtés című költeményében a 
mindennapi tapasztalatokból merített érveket felhasználva élesen 
bírálta a heliocentrikus rendszert. Nem sokkal később George 
Buchanan skót költő (De Sphacera libri V. 1591) Kopernikusszal 
vitázva azt állította, hogy ha a Föld forogna, a felületén található 
tárgyak feldőlnének. Az angol költőket az új elmélet más 
szempontból érdekelte. John Davies (1569-1626) és Josuah Sylvester 
(1563-1618) például költeményeiben leírta és dicsérte a 
heliocentrikus felfogást. John Dome (1572-1631) ellenben látva az 
új kozmológiai rendszer növekvő népszerűségét, nyugtalansággal 
jósolta meg annak világnézeti és filozófiai következményeit. 
Lényegesen kisebb érdeklődést mutatott több mint fél évszázaddal 
később a híres angol költó, John Milton (1608-1674), aki 1666-ban 
Az elveszett, paradicsom (Paradise Lost) című művében 
terjedelmesen leírta a két egymással szemben álló világképet, 
azonban nem nyilatkozott, hogy a kettő közül melyiket tekinti 
igaznak, mert a problémát csak elvont tudományos vitának tartotta. 


Sokkal sokoldalúbban, de szintén hozzá nem értően elemezte a 
heliocentrikus elméletet Jean Bodin (1530-1596), a híres francia 
történész és politikai író az 1596-ban kiadott Universale natnrae 
theatrum című művében. Bodin véleménye szerint Kopernikusznak 
nem volt igaza. Ha ugyanis elfogadjuk alapelveit, amely szerint a 
Földnek háromféle mozgása van, és ehhez még hozzáadjuk a 
középpont felé irányuló gravitációs mozgást, akkor el kell 
fogadnunk, hogy a Földnek négy természetes mozgása van. Ennek a 
feltevésnek azonban ellentmond a fizika minden alapelve, amely 
minden test részére csak egy mozgást enged meg. Ha a nehéz és 
tehetetlen Föld saját tengelye körül forogna és keringene a Nap 
körül, akkor minden mozgásánál romba dőlnének a házak, a 
városok, a hegyek. Az elmélet ezenkívül ellentétben áll a biblia 
kijelentéseivel is, amelyek szerint a Föld örökké áll. Bodin 
mindenekelőtt az arisztotelészi fizika és a mindennapos gyakorlat 
érveléseivel harcolt a heliocentrikus elmélet ellen, és minden 
különösebb nyomaték nélkül, csak mintegy zárójelben említette 
meg a bibliával való összeegyeztethetetlenséget. Rövidesen azonban 
éppen ez a kifogás lett a leglényegesebb. Nagymértékben 
hozzájárult ehhez Giordano Bruno tevékenysége. 


E filozófus számára (akit teológiai nézeteiért 1600-ban máglyán 
elégettek) a heliocentrikus elmélet kiindulási pont volt fantasztikus 
kozmológiai elgondolása megteremtéséhez. A heliocentrikus 
rendszerből kiindulva, költői és látnoki erejével végtelenné tárta a 
világ kapuit, felvetette a világok nagyságának eszméjét, amely 
elkápráztatta a XVII. és a XVIII. századot, dicsőséget szerzett 
Kopernikusz elméletének, de ugyanakkor mivel felismerték 
ideológiai veszélyét mozgósította a teológiai ellentábort is. A 
világok nagyságának eszméje teológiai szempontból még sokkal 
veszélyesebb volt, mint a Föld mozgásának elmélete. 


Nemcsak az ótestamentum sok részletének mondott ellent, de az 
újszövetség teljes szövegének is. 


Nem csoda tehát, hogy e szempontnak megfelelően kezdték gyűjteni 
érveiket a kopernikuszi rendszer védelmezői. Igen jelentős ebből a 
szempontból Edward Wright (1558-1615) angol csillagász előszava 
Wiíliam Gilbert (1544-1603) mágnesség tárgyú híres könyvéhez (De 
magnete, London 1600). Wright véleménye szerint a Föld napi 


mozgása tökéletesen megvilágítja az összes, eddig 
megmagyarázhatatlan csillagászati jelenséget. Az 
ellenvéleményekkel szemben logikus érvek is szólnak a Föld 
mozgása mellett: könnyebb feltételezni, hogy a kis Föld forog saját 
tengelye körül, minthogy az egész világmindenség forog a Föld 
körül őrült sebességgel. ,,Frustra fit per plura, gnod fieri potest per 
patteiora" (Felesleges volna a többel végeztetni azt, arai a 
kevesebbel is lehetséges), írja Wright. A természet nem követ el 
ilyen hibákat, mert gazdaságos és takarékos. Ezt az érvet, amelyet 
egyébként Kopernikusz III. Pál pápához írt ajánlásában is 
hangsúlyozott, hosszú éveken át hívták segítségül a heliocentrikus 
elmélet hívei. Sokszor anekdotákkal fűszerezték, mondván, hogy a 
szakács forgatja a pecsenyét a tűz körül és nem fordítva. Végül az ő 
sikerükkel ért véget a csillagászok vitája. 


A természet gazdaságosságának, a világmindenség célszerűségének 
és harmóniájának elvét, amelyet Kopernikusz is megfogalmazott, 
egyre gyakrabban használták fel az új felfogás hirdetői ideológiai 
érvként is. Wright, Giordano Bruno, Galilei, Kepler, Bérulle, 
Muratori, Shiadccki és a heliocentrikus elmélet különböző hitvallású 
híveinek egyre nagyobb tábora kitartóan tökéletesítette azt a 
gondolatot, hogy csak Kopernikusz elmélete mutatja meg a teremtő 
teljes hatalmát és bölcsességét, csak ez tárja fel művének 
tökéletességét. Ezt a gondolatot körülbelül a XVIII. század közepén 
már az egész művelt társadalom elfogadta, összebékítve az új 
elmélet akkor már megingathatatlan vívmányait a biblia allegorikus 
értelmezését hallgatólagosan elfogadó teológiai tekintéllyel. Hosszú 
utat kellett azonban addig megtenni, amíg a heliocentrikus 
rendszert az új fizika, az új kozmológia és az új vallási értelmezés 
oltalmazta. A növekvő ellentétek 1616-ban elérkeztek 
csúcspontjukhoz, amikor a De Revolutionibust a tiltott könyvek 
listájára tették. Ez a tény Európában új fejezetet nyitott a 
kopernikuszi rendszer körül zajló vitákban. 


E korszak tudósai fokozatosan gyűjtötték az új elmélet igazságának 
bizonyítékait, s bár még nem szűntek meg a viták, egyre több 
egyértelműen meggyőző érvet tudtak felsorakoztatni. A döntő 
győzelmet Isaac Newton (1642-1726) szerezte meg, ki 1687-ben 
kiadta a Philosophiae Naturalis Principia Mathematica (A 

természetfilozófia matematikai alapelvei.) művét. Ettől az időtől 


kezdve a newtoni mechanika elválaszthatatlanul a kopernikuszi 
csillagászathoz kapcsolódott. Ezért az 1687-es évet megállapodás 
alapján a tudományos viták legélesebb szakaszát lezáró időpontnak 
fogadjuk el. Természetesen még ez után is sok évtized telt el, amíg 
Newton és közvetlen elődei vívmányait minden tudományos és 
oktató központ a magáévá tette, amivel azután megszűnt a 
heliocentrikus rendszer körüli érdemi vita. Ettől függetlenül a XVII. 
század 90-és éveitől az új elmélet teljesen dokumentált tudományos 
tézis lett, és ettől kezdve hipotézisként beszélni róla a tudományos 
konzervativizmus bizonyítéka volt, vagy a tudományos ügyek teljes 
alárendelését jelentette az egyház határozatának. 


A XVII. század végétől a vita egyre kifejezettebben ideológiai síkra 
tolódott át és egyre inkább felsorakoztatta most már nemcsak az 
elmélet továbbfejlesztőit, hanem a tudományos és kulturális tanok 
befogadóit is. A vitákban kialakult új helyzet szorosan kapcsolódik 
Galilei hírhedt peréhez. 


1610-ben Galilei publikálta a Sidereus Nuntius (A bolygók hírnöke.) 
értekezését, amelyben közölte a távcső segítségével végzett 
csillagászati megfigyelései eredményeit. Ezek Kopernikusz 
rendszerének újabb bizonyítékai voltak. Felfedezte a Jupiter négy 
holdját, valamint megfigyelte a Venus fázisait, amelyek a bolygó 
Nap körüli forgását bizonyítják. 1613-ban ismét a távcső 
segítségével, Galilei a Nap felületén észlelte a napfoltok 
elmozdulását. Függetlenül a napfoltok felfedezésétől, amely az 
égitestek változatlanságáról és tökéletességéről szóló addig vallott 
nézet ellen szól, e foltok eltolódása a Nap saját tengelye körüli 
forgását mutatja, amely a Föld napi mozgásának megfelelője. Galilei 
nem csinált titkot felfedezéseiből, sőt ellenkezőleg, tanulmányok, 
társalgások, találkozások, levelezések útján a lehető legtöbb hívet 
akarta megnyerni igazságának. Ugyanakkor hevesen és 
szenvedélyesen támadta ellenfeleit, akiket zavarba hozott, sőt 
gyakran megharagított. Galilei ellenfelei professzorok voltak, akik 
Arisztotelész híveiként nem tudtak megbékülni az új fizikával, vagy 
katolikus papok, főként dominikánusok, akik azt hozták fel Galilei 
ellen, hogy szentírásnak ellentmondó nézeteket hirdet. A pápához 
közelálló körökben és a kardinálisok között olyan nagymértékben 
megerősödött a Galilei elleni támadás, hogy a tudós elhatározta 
álláspontjának kimerítő megindoklását. Ezt meg is tette benedetto 


Castellihez intézett levelében 1613-ban, majd részletesebben 1615- 
ben Christina di Lorena toscanai hercegnőhöz írt levelében. Ezekben 
az írásokban Galilei azt bizonygatta, hogy a biblia allegorikusán 
beszél a világ rendszeréről. Ha így olvassuk szövegét, akkor Isten 
művének, azaz a természetnek valóságos helyzete és rendje nem áll 
ellentétben a szentírással, hiszen azt is Isten mondta tollba, és a 
nagy igazságok nem zárhatják ki egymást. Isten a szerzője mindkét 
könyvnek, a természet és a szentírás könyvének is. Isten nem 
mondhat önmagának ellent. 


Hasonlóképpen értelmezte a biblia égboltról és Földről szóló részeit 
a karmeliták tartományfőnöke 1615-ben, Nápolyban kiadott 
értekezésében. Galilei éppúgy, mint Foscarini biztosította hűségéről 
a katolikus egyházat. A szentírást mindketten Isten szavának 


tartották, ugyanakkor meg voltak győződve a heliocentrikus 
felfogás igazáról. 


Foscarini elküldte írását bírálatra Rómába a jezsuita Roberto 
Bellarmine (15421621) kardinálisnak, a teológiai és atudományos 
haladás híres ellenzőjének. Bellarmine 1615. április 15-én kelt 
válaszában kifejtette a legfelsőbb egyházi vezetők álláspontját. A 
kardinális kijelentette, hogy Kopernikusz elméletét mindig olyan 
hipotézisként értelmezte, amely jobban megmagyarázza az égi 
jelenségeket, mint Ptolemaiosz rendszere. Az ilyen értelmezés nem 
veszélyes a hitre, ugyanakkor kielégítő a matematikusok számára; 
ha azonban természeti igazságként ismerik el, szembe kerülnek a 
skolasztikus filozófia és a teológia nézeteivel. Ha lenne is bizonyíték 
(Bellarmine véleménye szerint nincs), hogy a Nap valóban a 
középpontban van és a Föld valóban körülötte kering, akkor is nagy 
óvatosságot kellene tanúsítani a szentírás másképpen szóló 
részleteinek magyarázatánál. Bizonytalan helyzetben nem szabad 
elvetni a biblia szó szerinti értelmezését, amelyet az egyházatyák 
ajánlanak. Nem lehet tehát a partok csalóka eltávolodását, ahogyan 
a hajóval utazó látja, az égi jelenségekre általánosítani. 


Látásunk tanúsítja, hogy a Föld áll, a Nap, a Hold és a csillagok 
pedig keringenek. 


Foscarininek és így közvetve Galileinek adott válaszában Bellarmine 
nemcsak a szentírás szó szerinti értelmezésének elvét, hanem a 
hagyományos fizikát és az érzéki tapasztalatot mint a tudományos 


elméletek igazságának bizonyítékát is védte. 


Bellarmine fellépésének következménye a Szent Officium Cenzori 
Bizottsága 1616. február 24-én kiadott nyilatkozata, valamint a 
tiltott könyvek jegyzékét összeállító Index-Kongregáció 1616. 
március 3-án kiadott dekrétuma volt, ez utóbbi megtiltotta a 
katolikusoknak Kopernikusz művének olvasását mindaddig, amíg 
olyan helyesbítést nem csatolnak hozzá, amely a heliocentrikus 
elméletet hipotézisnek nyilvánítja. 


Galileinek, akit értesítettek az egyházi hatóságok döntéséről, 
állítólag ígéretet kellett tennie, hogy semmiféle formában nem fogja 
terjeszteni a Föld mozgásáról szóló elméletet. 


1623-ban pápává választották Maffeo Barberinit, aki az új tan iránt 
élénken érdeklődött. Galilei elhatározta, hogy újólag fellép a 
heliocentrikus rendszer védelmében. Egy beszélgetés során VIII. 
Orbán pápa többek között azt tanácsolta, hogy tervezett könyvét 
lássa el az új elgondolást hipotézisként magyarázó bevezetéssel és 
befejezéssel. Galilei látszólag így is járt el az 1632-ben kiadott 
Dialogo sopra i due massimi sistemi dél tnond (Párbeszéd a két fő 
világrendszerről.) című művében, amely, mint ismeretes, 
Kopernikusz elméletének igazságát bizonyítja, a csatolt bevezetés és 
befejezés pedig a heliocentrikus rendszert lehetséges feltevésként 
mutatja be. Természetesen az inkvizíció felismerte a ravaszságot. 
Bekövetkezett az ismert esemény, az akkor már 70 éves Galileit 
perbe fogták az 1616-ban kimondott tilalom megszegéséért. Az 
1633. június 22-én kihirdetett ítélet Galileit nézeteinek nyilvános 
visszavonására kényszerítette, őt magát pedig felügyelet alá 
helyezte. Könyvét betiltották, és a heliocentrikus elméletet újólag 
megbélyegezték. 


Az 1616-ban kiadott rendelet tilalma, amely a bibliával való alaki 
összeegyeztethetetlenségen és éles személyi vitákon alapult, 1633- 
ban kettőzött erővel éledt fel, és hosszú időre ránehezedett a 
katolikus világ Kopernikusszal és követőivel szemben elfoglalt 
álláspontjára. 


Az egyházi tilalom sem tudta azonban meggátolni a tudósokat a 
heliocentrikus felfogás alkotó továbbfejlesztésében, és nem tudta 
megakadályozni egyre több könyv kiadását sem, amelyek 


alátámasztották az elmélet tudományos igazságát és kimutatták a 
bibliai ellenérvek alaptalanságát. Ezekre a művekre válaszul a 
Kongregáció határozatának védelmezői, akik nemcsak a katolikus 
vallási körökből kerültek ki, a visszavágások valóságos lavináját 
indították el. Az ideológiai harcnak ebben a különösen éles 
korszakában azonban a protestánsok gyakran felhasználták a római 
Kongregáció tilalmát arra, hogy bizonyítsák a katolikus egyház 
gátló szerepét a tudomány fejlődésében. A katolikusok ellenben 
támadásaikban eretnek tanoknak nevezték a heliocentrikus 
rendszert. Ezek természetesen mindkét részről valóságot nem fedő 
propagandafogások voltak. 


A heliocentrikus felfogást természetesen viszonylag szabadabban 
hirdették a korabeli tudományos központokban, hiszen a 
rendszernek kiváló katolikus védelmezői is voltak (Descartes, 
Fontenelle). Mégis gyakran kényszerültek ők is arra, hogy 
nézeteiket különböző fortéllyal álcázzák, amelyeket egyébként a 
kortársak azonnal megértettek. A két rendszer hívei nem annyira 
vallási hovatartozásuk szerint oszlottak meg, a választóvonal inkább 
a matematikusok és a különböző vallású teológusok között 
húzódott. Nem csoda, hogy éppen ekkor váltak jellemzővé a 
csillagászok vitái a teológusokkal. 


A csillagászoknak (Filip és Jakub Lansberg, A. Deusing, D. Lipstorp) 
az új elméletet védő írásaival szemben a teológusok (L. Fromondi, 
M. Imhofer) a jól ismert és sokszor ismételt érvekkel léptek fel: 
ellentmondás a szentírás szó szerinti értelmezésével, ellentmondás 


az arisztotelészi fizikával és az érzéki tapasztalattal. 


Néhány tudós főként ajezsuiták(például A.Kircher, Ch. Schciner, G. 
B. Riccioli) főleg ideológiai okokból újra megkísérelték az új 
csillagászati megfigyelési eredményeket az általános geocentrikus 
felfogással összekapcsolni. A függetlenebb csillagászok azonban 
egyre gyakrabban nyilatkoztak a heliocentrikus rendszer mellett, 
azzal érvelve, hogy a tudomány fejlődése az utolsó száz év alatt 
nem hogy nem vetette el Kopernikusz elméletét, hanem 
ellenkezőleg, támogatta, és egyre újabb és meggyőzőbb 
bizonyítékokkal támogatja. 


Az ideológiai nyomás azonban olyan nagy volt, hogy még a 
tudomány legkiválóbb egyéniségei is kénytelenek voltak burkolt 


formában előadni mondani valójukat. 


Ebből a szempontból jellemző Descartes magatartása, aki 1644-ben 
Amszterdamban adta ki Principia philosophie (A filozófia alapelvei.) 
című művét. 

A nagy filozófus a heliocentrikus elméletet csak részben ismerte el 
igaznak művében; elfogadta ugyanis a Nap központi helyzetét a 
bolygókhoz viszonyítva, elvetette azonban a Föld saját mozgását. 
Azt állította, hogy a Föld, a többi bolygóhoz hasonlóan az éterben 
helyezkedik el, annak descartesi örvénylő mozgása tartja fenn, de 
közben a Föld mozdulatlan marad. A Föld mozgására vonatkozó 
hipotetikus és Kopernikusznak látszólag ellentmondó nézete 
megfogalmazására természetesen döntő hatással volt Galilei perc. 


Ismeretes Descartes 1633-as levele, amelyben leírta, hogy 

hez intézett következő levelében, 1634 áprilisában kérte, hogy 
vonják vissza a nyomdából Le motide című művét, amelyben nyíltan 
hirdette a Föld mozgásának elvét. Azt is megírta, hogy nem akar 
ellenséget szerezni, valódi nézeteit inkább elrejti. 


Descartes kibúvóját tulajdonkeppen mindkét vitatkozó fél 
megértette, hiszen a filozófust kivételesen egybehangzóan az új 
elmélet legszilárdabb hívének tartották. Valóban mindenekelőtt az 
arisztotelészi nézetek Descartes-féle elvetéséből kiindulva lehetett 
elfogadni és kifejleszteni a kopernikuszi kozmológiát. 


A XVII. század második felében a heliocentrikus elmélet 
mindinkább a kutatók tudományos világnézetének elválaszthatatlan 
eleme lett. Így például egész természetesen és kételkedés nélkül 
fogadta el a kopernikuszi bolygórendszert Thomas Hobbes az 
Elementorum philosophiae (A filozófia elemei.) című híres művében 
(1655). A vita azonban még nem ült el egészen. Teljesen időszerű 
problémaként tárgyalta Robert Hooke (1635-1703) híres angol 
matematikus, fizikus és biológus, aki 1670-ben írta jellegzetes című 
értekezését: An attempt to prove the motion of the Earth by 
observatiotis (Kísérlet a Föld mozgásinak bizonyítására megfigyelés 
utján.) (London, 1674). Hooke csak tudományos érveket idéz, 


kigúnyolva a vitatkozókat, akik tudatlanságuk és a különböző 
előítéletek miatt nem tudják megmagyarázni még a Föld mozgását 
sem. A tudósok többsége azonban kellően értékelve a vallási érvek 


súlyát, a vita tágabb síkját fogadta el. 


így járt el Peter Megerlin baseli csillagász és matematikus is, aki 
terjedelmes könyvet adott ki Systema mundi Copernkanutn argumentis 
itvctis demonstratum et conciliatum theologiae. (A kopernikuszi 
világrendszer érvekkel való védelme és a teológiával való 
összeegyeztetése.) (Amszterdam, 1682) címmel. Ebben éppúgy 
bebizonyította a heliocentrikus rendszer igazságát, mint annak a 
biblia természetesen allegorikusán értelmezett utalásaival való 
egyezését. 


A heliocentrikus rendszer nagyobb népszerűségét azonban nem a 
tudományos értekezések hozták meg, hanem Bernard de Bovier de 
Fontenelle (1657-1757) tehetséges író és a tudományok 
népszerűsítője könnyed és fesztelen Entretiens sur lapluralite des 
mondes (Beszélgetések a világok sokaságáról.) (Párizs, 1686) című 
műve. A szerző hipotetikusan mérlegelve az egyéb csillagrendszerek 
létezésének lehetőségét, kiindulási pontként elfogadta Kopernikusz 
elméletét, amelyet világosnak és logikusnak, a természet célszerű és 
takarékos felépítésével egyezőnek minősített. Fontenelle 
megismételte és kifejlesztette Kopernikusz, Wright stb. érvét, amely 
szerint a logikus heliocentrikus rendszer győz meg legjobban a 
teremtő bölcsességéről. Ez a motívum a későbbiekben egyre 
gyakrabban tűnik fel, ez képviseli a már elfogadott kopernikuszi 
rendszer ideológiai értelmezését. Fontenelle érvelései több mint 
száz éven át sem veszítették el aktualitásukat, hiszen 1789-ig, 
amikor a mű német fordítása megjelent, már 12 francia, 4 angol, 2 
orosz és 1 lengyel nyelvű kiadása volt. A kiadások és fordítások 
mennyisége a legmeggyőzőbben bizonyítja nemcsak a , beszélgetés" 
forma érdekességét, de a probléma elevenségét is, amely 
lankadatlan erővel lelkesítette az olvasók három nemzedékét. 
Egyúttal tanúsítja a hagyományos kozmológiai elképzelések 
megalapozottságát is. 


III. A HELIOCENTRIKUS ELMÉLET KÖRÜLI VITÁK BEFEJEZŐ 
SZAKASZA (1687-TŐL A XVIII. SZÁZAD VEGEIG) 


A XVIII. század közepén a csillagászatban és a fizikában óriási 


eredmények születtek, amelyek megkoronázása s mintegy törvénybe 
foglalása Newton munkássága. Ezt az időszakot fordulópontnak 
tekinthetjük a heliocentrikus elmélet tudományos elfogadásában. A 
tudományban lehetetlenné vált a geocentrikus elképzelés. 


A XVII. század tudósai még tökéletesebb világképet teremtettek, 
amely azonban nem maradt a saját kizárólagos tulajdonuk. A 
középiskolákban és az egyetemeken még mindig a világmindenség 
arisztotelészi magyarázatát és Aguinói Szent Tamás filozófiáját 
tanították, de a művelt emberek megváltoztathatták nézeteiket a 
természettudományok legújabb vívmányait népszerűsítő irodalom 
és főként a XVII-XVIII. század fordulóján annyira divatos descartes-i 
filozófia hatására. Megváltoztathatták, de ezt nem mindig tették, sőt 
azt mondhatjuk, igen ritkán változtatták meg nézeteiket. 


A XVII század végén és a XVIII. század elején még folytak 
elkeseredett viták a heliocentrikus rendszerről, de más szinten és 
más fokon, mint korábban, és a vitapartnerek is más emberek 
voltak. A csak kutatással foglalkozó tudósok számára, akik nem 
oktattak, és így nem kötelezték őket az elavult kozmológiai elmélet 
ismertetésére, ez a vita már tárgytalan volt. Változatlanul azok 
keltek a heliocentrikus rendszer védelmére, akiknek legfontosabb az 
elmélet és a biblia összeegyeztetése volt. 


Az iskolákban, főleg ahol szerzetesek tanítottak, egyre többet 
beszéltek a heliocentrikus elméletről és magyarázták alapelveit, de 
továbbra is olyan hipotézisként kezelték, amely előnyös a 
csillagászati számításoknál, s csak a biblia néhány részletével való 
összeegyeztethetetlensége az egyetlen ok, amiért nem ismerik el 
természeti igazságnak. A vita utolsó szakában annak kimutatására 
törekedtek, hogy Kopernikusz tanai összhangban vannak a 
szentírással, és nemcsak ateizmushoz nem vezetnek, hanem 
tökéletességükkel és harmóniájukkal Isten jobb megismeréséhez és 

dicsőítéséhez segítenek hozzá. 


E törekvések jellegzetes képviselője volt Ludovico Antonio Muratori 
(1672-1750) katolikus pap, kora ismert történésze és vallási írója. 
Muratori a reneszánsz eszméit kedvelő olasz papok közé tartozott. 
Az 1714-ben kiadott De ingeniorum moderatione in religionis negotio 
(A szellem mérsékléséről vallási ügyekben.) című könyvében a 
katolikus vallási szertartásokban és az új tan értelmezésében 

előforduló túlzásokat ostorozta. Muratori művét fordulópontnak 
tekinthetjük, amelyet közel 100 év választ el Galilei és Foscarini 
hasonló megnyilatkozásaitól. A közbenső időkben ugyanis az 
elméletnek csak más vallású hívei hirdették a szentírás 

, tudományos? részeinek allegorikus magyarázatát. Most katolikus 
pap állt ki e nézetek mellett, aki egyebek között az egyház érdeke 
nevében követelte, hogy a heliocentrikus elméletről távolítsák el az 
eretnekség bélyegét. 


Természetesen Muratori értekezése nem idézhetett elő azonnali és 
általános fordulatot a biblia értelmezésében. Továbbra is sok 
katolikus és sok protestáns látta még a biblia régóta idézett 
részleteiben Kopernikusz elmélete helytelenségének nyilvánvaló 
bizonyítékát. 

A XVIII. század harmincas éveiben és még később is, a 
heliocentrikus rendszer körüli vitában újabb művek születtek, ezek 
azonban az idők múlásával egyre inkább korszerűtlenné váltak. 
Többször előfordult, hogy összekapcsolták a heliocentrikus 
elméletet az új természettudományok és a descartes-i filozófia egész 
problémakörével. Kopernikusz elmélete ugyanis a reneszánsz által 
hirdetett új tudományos világnézet egyik elengedhetetlen eleme 
lett. A konzervatív körök ellenállása az egész újkori tudomány ellen 
folytatott harc része lett, amely a XVIII. század második felében már 
csaknem teljesen eredménytelen volt a társadalom művelt 
rétegében. 


Ettől az időtől kezdve a katolikus értelmiségi körökben is egyre 
jobban elterjedt a biblia allegorikus magyarázatának gondolata, 
amelyet Muratori javasolt. Ezzel végre napirendre térhettek a 
heliocentrikus elmélet és a szentírás betű szerinti értelmezése között 
fennálló ellentmondás felett. Ezeket a törekvéseket segítette XIV. 
Benedek pápa ismert dekrétuma. A katolikusok elismerték az új 
világképet, a csillagászat és a fizika eredményeit Isten 
bölcsességének és a természet harmonikus felépítésének 
bizonyítékaként fogadták el. Csak ekkor ült el teljesen a 
kopernikuszi elmélet miatt támadt hatalmas vita. 


BIBLIOGRÁFIA 
(JERZY DOBRZYCKI VÁLOGATÁSA) 


A kopernikuszi irodalom viszonylag legteljesebb jegyzéket Henryk 
Baranowski Varsóban 1958-ban kiadott Kopernikuszi bibliográfia 
1509-Í955 című munkája tartalmazza, amely közel 4000, 1955-ig 
publikált címet sorol fel. Az újabb irodalomhoz értékes kiegészítés 
E. Rosen: Thrce Copernican Treatises című művének , Adnotated 
Copernican Bibliography" része (New York, 1959). 


1972-ben megjelent a Baranowski-félc Bibliográfia kiegészítése, 
amely az 1955 utáni irodalmat öleli fel. Az alábbiakban megadott 
válogatásban a zárójelben levő számok a Baranowski által megadott 
számozásnak felelnek meg. 


KOPERNIKUSZ MŰVEINEK LEGFONTOSABB KIADÁSAI ÉS 
FORDÍTÁSAI 


DE REVOLUTIONIBUS Az eredeti kézirat a krakkói Jagelló 
könyvtárban található. 


Az eredeti kézirat reprodukciója: 


1.  Gesamtausgabe. v. F. Kubach München Bd. 1. Opus de 
Revolutiotiibus coelistibus mami propria Facsimile-Wiedergabc. 1944. 
(130). 


2. Opera omnia 1. kötet Facsimile, Varsó, 1972. 
A latin szöveg kiadásai: 

1. De Revolutionibus orbiurn coelestium libri VI. 
Nürnberg, 1543, J. Petrcius (196) 

Reprodukciók: Párizs, 1927 (101). 
Amszterdam-Torino, 1943 (126) 


Leipzig, 1965 (példány a Kepler könyvgyűjteniényből). 


Brüsszel, 1966. 
2. De Revolutionibus orbiurn coelestium libri VI. 
Basel, 1566, Officina Hcnricpctrina (4) 


Reprodukció: Prága, 1971 (példány a Tycho Brahe 
könyvgyűjteményből). 


3.  Astronomia instaurata libri sex comprehensa, gui de Revolutionibus 
orbiurn coelestium inseribuntur. Ed. N. Mulerius. 


4. De Revolutionibus orbiurn coelestium libri sex. 
Ed. J. Baranowski, Varsó, 1854 (27) 


(A cím és a szöveg is lengyel nyelvű. Ebben a kiadásban adták ki 
először Ko196 

pernikusz I. Könyvhöz írott előszavát, amelyet az előző kiadásokban 
elhagytak. A varsói kiadás Kopernikusz kisebb írásait is 
tartalmazza). 


5. De Revolutionibus orbiurn coelestium libri VI. 
Curavit Societas Copcrnicana Thorunensis. Tortui, 1873 (45). 


6.  Gesamtausgabe. München Bd 2. De Revolutionibus orbiurn 
coelestium libri sex. Ed. Fr. Zeller, e. Zeller 1949 (136). 


7. De Revolutionibus orbium coelestium liberprimtis. Ed. R. 
Gansiniec, A. Birkenmajer. Varsó, 1953 (142) 


(Kiadás és lengyel nyelvű fordítás csak az I. Könyv 11. fejezetéig.) 
Fordítások: 
Lengyel: 


- . fordító: J. Baranowski, Varsó, 1854 (latin szöveggel közös 
kiadás) (27) -fordító: M. Brozek, magyarázat: L. A. Birkcnmajer, 
Varsó, 1953 (az 


I. Könyv latin szövegével közös kiadás (142). 
Német: 


- . fordító és magyarázat L. e. Menzzer Über die Kreisbcwegungen dér 
IVeltkórper Torun, 1879 (506). 


Utánnyomás: Leipzig, 1939 (124). 

Francia: 

- . fordítás és magyarázat A. Koyré De Revolutionibus des orbes 
célestes. Párizs, 1934 (Az I. Könyv fordítása all. fejezetig) (105); II. 
kiadás Párizs, 1970. 

Angol: 


-fordító: e. G. Wallis. OH the Revolutions of the Haevenly Spheres 
Chicago, 1952 (138 a). 


- . fordító: J. F. Dobson, S. Brodctsky De Revolutionibus. Preface and 
Book I. Occasional Notes, Royal Astronom. Soc. No 10, 1947 (134). 


Orosz: 

- . fordító és magyarázat: J. N. Veselovszkij o 6paiije/nt?ix 
Hedecnbix erfiep (O vrascsenyijah nyebesznyih szfer) Moszkva, 
1964. 

Spanyol: 


- . fordító: M. Taguena Lacortc, e. Moreno Catíadas Revolutioncs 
delas órbitas celestes México, 1959. 


DE LATERIBUS ET ANGULI TRIANGULORIUM ... LIBELLUS 
Witteiiberg, 1542, J. Luft. (Trigonometria) (2). 

KOPERNIKUSZ EGYÉB CSILLAGÁSZATI ÍRÁSAI 

Csupán a XVI. századi leírásokban maradt fenn kct rövid értekezés: 


1. De hypothesibus motuum coelestium a se constitutis commentariolus 


Latin szövegű kiadások: 


- . Inedita Copemicana című műben Ed. M. Curtze, Torun 1878. Cop. 
Ver. I (55). 


- . De hypothesibus ... Ed. A. Lingbagen, Stockholm, 1881. 
Svenska vet Akad. Handlingar Bd. 6 No 12 (58). 


- . L. Prowe: Nicolaus Copernicus című műben Bd. 2. Berlin, 1884 
(63). 


- . Erster Entwurf seines Weltsystems című műben Ed. F. Rossmann, 
München, 1948 (135). (Latin szöveg a német fordítással együtt). 


Angol fordítás: 


- . E. Rosen: Three Copernican Trcatises című műben New York, 
1959. 


2. De octava sphaera contra Wemerum Rev. Doni. Bernardo 
Wapowski (Levél Wapowskilioz címen ismeretes). 


Latin szövegű kiadás: 
- . De Revolutionibus... című műben Varsó, 1854 (27). 


- . L. Prowe: Nicolaus Coppernicus című műben, Bd. 2, Berlin, 1884 
(63). 


- . E. Rosen: Three Copernican Treatises című műben New York, 
1959. 


KÖZGAZDASÁGI ÍRÁSOK 
1.  Monetae cudetulae ratio Latin szövegű kiadás: 


Dissertatio de optima monetae cudendae ratione, anno MDXXVI 
scriptammc primum ex eius autographo typis vulgata Ed. F. 
Bentkowski, Varsó, 1816, Pamigtnik Warszawski (Varsói 
Emlékköny), V. kötet és különlenyomat (10) (cím és a szöveg 
lengyelül). 


- . De Revolutionibus című műben, Varsó, 1854 (27). 
- . L. Prowe: Moimmenta Copemicana című műben, Berlin, 1873 (46) 


- . Spicilegium Copernicamm című műben Ed. F. Hipler, Braunsberg, 
1873 (48). 


- . Rozprawy o monecie i inne pisma ékonomiczne... című műben J. 
Domochowski, Varsó, 1924 (96) (cím és szöveg latin és lengyel 
nyelven). 


Fordítások: 

Lengyel: 

- . Dissertatio de optima monetae... Varsó, 1816 (10). 
- . Rozprawy o monecie... Varsó, 1924 (96). 

Francia: 


- . fordító: W. Zóltowski, az: Écrits notables sur la monnaie című 
műben Párizs, 1934,1. kötet (106). 


Angol (részletek): 


- . j. Tayior: Copernicus on the evils of inflation című műben London, 
1955, Journ. Hist. of Idcas, 5. kötet. 


2. Pénzügyi tanulmányának az 1517., 1519. és az 1522. évekből 
származó, korábbi változatait jelentették meg: 


- . Acta Tomiciana V. kötet 167., 169. old. (az 1517-ből származó 
változat). 


- . A. Birkenmajer: Stromata Copemicana, Krakkó, 1924 (492). 


- . Rozprawy o monecie... című műben Varsó, 1924 (lengyel 
fordítással együtt) (96). 


-Spicilegium Copernicamm... című műben, Braunsberg, 1873 (48) (az 
1519. és 1522. évekből származó változat). 


KOPERNIKUSZ EGYÉB SZÖVEGEI 


Az eredetiek a krakkói, olsztyni, göttingeni, stockholmi 
könyvtárakban és archívumokban találhatók meg. 


Latin szövegek kiadásai: 
- . De Revolutionibus... című műben, Varsó, 1854 (27). 


- . L. Prowe: Monumenta Copemicana című műben, Berlin, 1873 
(46). 


- . Spicilegium Copernicamm című műben, E. F. Hiplcr, Braunsberg, 
1873 (48). 


- . M. Biskup művében: 


Nowe materialy do dzialalnosci publicznej Mikolaja Kopertiika z lat 
1512-1537, Studia i Materialy z Dziejów Polskiej Seria e, 15. füzet, 
1971. 


SIMOCATTA THEOPHYLAGCTUS SCOLASTICUS. EPISTOLAE 
MORALES, RURALES ET AMATORIAE. GOROGBÓL LATINRA 
FORDÍTOTTA NICOLAUS KOPERNIKUSZ 


- . latin nyelvű kiadás: Krakkó 1509, J. Haller (1) 

- . kopernikuszi fordítás facsimiléje, görög és latin szöveg, 
összeállította R. Gansiniec; lengyel fordító: J. Parandowski, Varsó, 
1953 (139). 

KOPERNIKUSZRA VONATKOZÓ LEGFONTOSABB MŰVEK 


1.  L. Prowe: Nicolaus Copemicus Berlin, 1883-1884. (1-2 kötet) 
(429). 


2. L. A. Birkenmajcr: Mikotaj Kopernik Krakkó, 1900, 1. rész 
(449). 


3. L. A. Birkentnajer: Stroinata Copemicana Krakkó, 1924. (492). 


4.  Th.S. Kulin: The Copernican Revolution Cambridge, 1957. 


5.  J. R. Ravetz: Astronomy and Cosmology in the Achievement of 
Nicolaus Copernicus Wroclaw-Varsó, 1965. 


6.  J. Dobrzycki-L. Hajdukiwcicz: Mikolaj Kopernik, a Polski Slownik 
Biografczny című műben XIV. kötet, 1. füzet Wroclaw-Varsó-Krakkó, 
1968. 


7. E. Rosen: Nicolaus Copemicus a Dictionary of Scientifc Biography 
című műben III. kötet, New York, 1971. 


8.  L. A. Birkenmajer: Etudes d lúslorie des sciences en Pologne Varsó, 
1971. Studia Copernicana IV. kötet. (A közlemény Kopernikuszra 
vonatkozó tanulmányokat is tartalmaz.) 


9.  M. Biskup: Regesta Copernicana (Wroclaw, 1972). 

